
Se-așterne colb uitarea peste toate ; 
Doar două-n veci de veci sint neschimbate : 
Slăvita-n veacuri vitejească faptă 

Şi — fără moarte — vorba înjeleaptă, 

Intruntă şi viforniţi şi furtună. 

CAPITOLUL I 


Acum o mie de ani, ca și azi, soarele luminos se 
înălța pe cerul proaspăt al dimineţii, roua scînteia 
în iarbă, iar ciocîrliile se avîntau în tăriile albas- 
tre, cîntînd un inspirat imn de slavă tinerei zile. 

Undeva, pe oceanul necunoscut, soarele răsărea 
Tuminînd munţii, cîmpiile și pustietăţile Asiei, își 
răstrîngea razele în apele Volgăi, se înălța de- 
asupra nemărginitelor stepe ale sciţilor și polove- 
ților și după ce își arunca privirea în veselul oră- 
șel Kiev, se strecura prin umbra deasă a pădurilor 
viitoarei Germanii, încălzea tîrgușorul Paris, în- 
cingea asprele stînci de pe coastele Bretaniei, dez- 
mierdînd păduricele de măslini și portocali din ţara 
bascilor, și iarăși îşi aprindea strălucirea peste al- 
bastra nemărginire a oceanului. 

În revărsatul zorilor acelei zile, cînd piezișele 
raze purpurii porniseră să destrame umbrele nopții, 
pe calea bătătorită de caravane ce lega Buhara de 
Samarkand venea în goană un călăreț. Copitele 
calului se înfundau adînc în pămîntul lutos și o 
pulbere galben-cenuşie, ca un nor de fum, se vîn- 
zolea sub picioarele fugarului. 

Lumina trandafirie a dimineţii îl învăluia pe că- 
lăreţ — un tînăr chipeș, bine legat, îmbrăcat ca de 
sărbătoare. Îţi dădeai seama de la prima ochire că 
nu face parte nici din rindul glotașilor ce frămîn- 
tau ţărîna ogoarelor întinse de-a lungul drumului, 

nici din rîndul călătorilor cu desagi în spinare ce 
veneau, stîrnind colbul, de cine știe unde. 

Tînărul călăreț cerceta cu luare-aminte lanurile 
de giugara și grîu, abia înviorate de umezeala 
nopții. 

„Cît de mănoase sînt ogoarele noastre ! gîndea 
el. Lutul acesta pe care unii străini l-ar putea so- 
coti sterp, e aur adevărat. Ce belșug de roade ne 
dăruiește... cînd este apă... Ah, de-ar fi apă |... Ploi, 
rîuri, arîkuri...! orice, numai apă să fie... Dar iată ! 
Primăvara e pe sfirșite și pămîntul de atitea zile 
se chinuie istovit de sete... Se usucă și crapă de 

. secetă... Orice firicel de rădăcină trebuie îngrijit |... 
arîkurile seacă... Mirabul? nu vrea cu nici un preţ 
să împartă nepreţuita vlagă pe ogoarele ţăranilor. 
Ce-i pasă lui! Dihkanii* plătesc mai mult pentru 
apă ! Eu însă ? Cît am să pot strînge de la localnici 
cînd ei au doar dovlecii de pe streșini și duzii abia 
înverziţi ?... şi-apoi iarna va fi grea, grea de tot, dacă 
nu s-o îndura Alah |“... 

Speriat de-un pui de potirniche, care zvicni de 
sub o tufă, calul se smuci deodată și sări în lături, 
curmînd astfel gîndurile călăreţului. 

Acesta își struni fugarul și îl linişti, mîngiindu-l 
pe grumaz. Apoi, înălţindu-se în scări, cuprinse îm- 

` prejurimile cu o privire cercetătoare și plină de 
jale... 

Deși era încă devreme, vipia începuse să se re- 
verse peste cîmp, pînă în zare, tremurîndu-și ușor 
vălurile de lumină ca un miraj... Drumul bătătorit 
de sute de caravane șerpuia printre nenumăratele 
tarlale însămînţate cu grîu, cu orz, cu giugara și 
cu mașem. Semănăturile începuseră să se ofi- 
lească, foile veștejite se chirceau. Doar giugara se 
mai ţinea, de bine de rău, pe tulpina-i înaltă. Ce- 
lelalte lanuri tînjeau istovite de sete. Pirăiașul ce 
se prelingea de-a lungul drumului nu mai murmura 


1 Arik — canal de irigație. 

2 Mirab — administratorul apelor distribuite prin sistemul 
irigaţiilor. 

3 Dihkani — moșieri latifundiari. 

ca în vremi bune. Mai sclipeau doar ici-colo ochiuri 
mocirloase, iar pe margini, miîlul începuse a se 
zbici. Călărețul își aminti. că în ajun abia izbutise 
să-și adape calul în el. 7 

„Cumplit an ! Toată primăvara nici un strop de 

` ploaie !“... 

Omul se străduia tocmai să-și înnoade firul gîn- 
durilor, cînd zarva de pe drum îl sili să se abată 
iarăși de la ele. 

Harabale trase de boi se apropiau scîrţiind 
amarnic, iar în fruntea caravanei, pe cămile cos- 
telive, se legănau mîndri doi bătrîni. 

— O, preascumpe Abdallah — îl salutară ei 
mieros pe călăreț — salam aleicum 11... Cum vă 
mai lăudaţi cu sănătatea? Pe unde v-aţi plimbat 
și cum aţi mai petrecut ?... 

Acesta, strunindu-și calul, le răspunse la salut 
destul de prietenos, dar cam de sus: 

— De ce petreceri mai poate fi vorba... cînd pe 
toți același gînd ne roade, ploaie, ploaie și iar 
ploaie... Nu vedeţi ce piîrjol este ? 

. — Asta-i adevărat! Cui îi arde astăzi de pe- 
treceri ?... Nimănui — rosti unul din bătrîni, nete- 
zindu-și barba stufoasă, încărunţită. Dar dumnea- 
voastră, tinerii, cum o să vă lipsiţi de bucurii ?|... 

Clipind șiret din ochi, bătrînul îl privi cu în- 
teles pe Abdallah, care, la rîndu-i îi zimbi : 

— Dacă nu strîng birurile, îmi arată ei mie pe- 
trecere |... 

— O să le strîngeți! se amestecă în vorbă ce- 
lălalt, scuturîndu-și bărbuța roșcată. Pină-n seară 
plouă ! O să vedeţi. De trei zile mă tot înjunghie 
oasele |... Semn neîndoielnic |... 

— O, şi tu, cu oasele tale! dădu cu dispreţ din 
mînă bătrînul cu barba căruntă. Crezi că Alah mai 
ține seama și de oasele tale ?... 

— Ţine ori nu ţine, nu știu, dar de plouat tot 
plouă !... stărui cu încăpăţinare roșcovanul. Țineţi 
minte vorba mea! 


1 Salam aleicum — salut la mahomedani. 


— Dacă proorocirea ta se împlinește, cinstite 
Giafar, cu toţii îi vom mulţumi lui Alah, iar eu 
ți-oi da peșcheș o pereche de icighi! calde, ca să 
nu te mai înjunghie oasele... 

Abdallah se porni pe rîs, iar chipul său grav și 
oarecum aspru se lumină dintr-o dată. Părea acum ` 
mai tînăr și mai vesel. 

— Să ne vedem sănătoși! Cu bine! strigă el, 
dînd bici calului. Și -n-oi uita de icighi... Numai 
ploaia să viel... 

Schimbînd priviri între ei, bătrînii se uitară înde- 
lung în urma călăreţului sprinten și frumos îmbrăcat. 

— Acest Abdallah nu ne cîrmuiește mai rău 
decît alţii, rosti într-o doară Giafar. 

— Toţi jupoaie. Nici el nu cruţă ! răspunse po- 
somorit cel cu barba căruntă. Nimeni nu iartă. Ce 
mi-i el, ce mi-i mullà ?... Să-l vedem pe dumnealui 
cum s-o purta dacă nu cade ploaia făgăduită de 
tine, cînd ni s-or lungi urechile de foame |... Nu-ţi 
fie teamă, că și el ţi-o scoate din casă cu alai pînă 
la ultima zdreanţă, adăugă bătrînul cu obidă și 
scuipă în lături. 

„Calul lui Abdallah merse la trap o bucată de 
vreme ; apoi, moleșit de arșiţă, își domoli goana. 
Dar călăreţul nu băgă de seamă. Căzuse iarăși pe 
gînduri, de astă dată mult mai vesele decît cele 
de mai înainte. Poate că vorbele lui Giafar 
îi sădiseră și lui nădejdi în suflet. Faţa îi era 
acum calmă și mulțumită. Cuta aspră de deasupra 
sprîncenelor se descreţi. În închipuirea lui nu mai 
stăruia cîmpul însetat de ploaie, cu ogoarele fă- 
rîmitate de haturi și arîkuri uscate, ci încîntătoa- 
rea Sitara, frumoasa lui logodnică, fiica dihkanu- 
lui din Afşani. 

Abdallah ibn Sina? a așteptat mult pînă să 
crească Sitara și să-i poată fi mireasă. În sfîrșit, 


1 Icighi — cizme căptuşite. (n.t) 

2 Mullă — preot musulman. 

3 Abdallah ibn Sina — ad litteram : Abdallah fiul lui Sina. 
Sina, numele tatălui, e folosit ca nume de familie: astfel 
fiul cel mai mare al lui Abdallah s-a numit Abu-Ali al Hu- 
sein ibn Sina. 

eră pe cale să-și vadă visul cu ochii; în toamnă 
aceasta trebuiau să facă nunta, dar seceta îl ame- 
nința cu multe necazuri pe tînărul administrator 
al Harmaisanului, de lîngă Buhara. 

Toată bunăstarea și prosperitatea lui depindea 
de recoltă, adică de birurile, cîte le vor strînge aju- 
toarele sale, din care o parte i se vor cuveni lui 
la împărțeală. Mai cu seamă acum, înaintea nunţii, 
avea mare nevoie de bani. Costau scump darurile, 
ca și desele călătorii la Afșani, la tatăl și la fraţii 
Sitarei. 

Calul păși leneș pînă la albia pîrăiașului secat, 
dincolo de care începe Harmaisanul. Abdallah 
atinse uşor bidiviul cu șfichiul frîului. Nu se cu- 
venea ca el, om cunoscut și respectat să intre în 
sat călare pe o miîrţoagă leșinată. Calul, înviorîn- 
du-se puţin, necheză și, simțind apropierea răco- 
rosului grajd, porni vesel la trap pe ulițele înguste, 
printre duvalurile cenușii ca și pereţii de lut ai 
caselor. 

Dincolo de duvaluri lincezeau fără freamăt duzii 
prăfuiţi, cu flori roșietice, rodii înalţi, caiși zvelţi, 
încărcaţi de floare. Ici-colo, pe acoperișurile plate, 
maci învolți ardeau ca focul. La umbră pereţilor, 
în praf, se vînzoleau leneș găini somnoroase. 

Clipind leneș din gene, Abdallah privi obosit 
ulița pustie. Toate îi erau bine cunoscute și de 
mult începuseră 'să-l plictisească, căci zi de zi şi 
lună de lună, cînd pe cal, cînd pe cămilă, cutre- 
iera Harmaisanul cu satele învecinate. Nu exista 
cătun, uliţă sau casă din împrejurimi, pe care să 
n-o cunoască și în care să nu fi intrat. 

Postul de administrator era pe cît de avantajos, 
pe atît de primejdios. Abdallah nu putea să uite 
cît de ciudat a pierit înaintașul său, fostul admi- 
nistrator, care s-a înecat într-un arîk mocirlos, 
adînc abia pînă la gleznă. Nu întotdeauna „straj- 
nicii” se dovedeau a fi cei mai buni paznici, și 
nici țăranii nu erau întotdeauna cei mai liniștiți și 
cei mai supuși platnici. Cînd ici-colo izbucnesc răs- 
meriţe, numai curajul și prezenţa de spirit îl salvau 
pe Abdallah. 

Acum, după atîta amar de veacuri, nu știm dacă 
Abdallah ibn Sina a fost un om bun sau rău, blind 
sau aspru. Știm doar atît : că a fost un om așezat, 

- chibzuit, destul de învăţat pentru vremea sa şi, 
fără îndoială, în pofida multora dintre contempo- 
ranii săi, înțelegea că îndestularea făurită pe jalea 
şi nenorocirea altuia va fi întotdeuna nestatornică 
şi sortită pieirii. De aceea pesemne ardea el de do- 
rința de a pleca din Harmaisan la Buhara, unde 
să-şi găsească o slujbă mai liniștită, care să nu-i 
dea atita bătaie de cap și zbucium sufletesc; o 
slujbă care să-i aducă nu numai stimă și respect, 
ci și tihna atît de mult dorită. 

Pină acum nu slujba l-a ţinut aici, ci frumoasa 
Sitara, pe care Abdallah o știe de mult, de cînd 
— abia o fetiță — nu se sfia să se arate bărbaţilor 
fără ceacivan!, și care nu năzuia să se ascundă 
în icicari, partea din casă „rezervată femeilor”. 
Mult timp Abdallah nu se hotărî să peţească fe- 
tița, așteptînd cu răbdare și statornicie ca tranda- 
firul, îmbobocind, să-și desfacă petalele, 

Pînă atunci își făcea slujba, călărind prin îm- 
prejurimile Harmaisanului și încasind de la ţărani 
birul pe rodul cîmpului — haraci — acel bir pe 
care îndeosebi se bizuia vistieria statului Samanid, 

Ce fel de ţară era aceea în care sălășluia Ab- 
dallah ibn Sina, viitoarea lui soţie, Sitara, și unde 
vor trăi urmașii lor ? . 

Acum zece veacuri, pe vremea cînd Abdallah 
ibn Sina slujea în Harmaisan, Buhara era capitala 
Maverannahrului — Între-ape — o preafrumoasă 
și roditoare regiune din Asia Centrală ce se întin- 
dea între riurile Amu-Daria — numit pe atunci 
Geihun — și Siîr-Daria — Seihun. Statul Mavera- 
nnahr cuprindea Horasanul, o parte din Iranul de 
astăzi, și Horezmul (actuala Kara-Kalpakia). 

Începînd din secolul al IX-lea al erei noastre, 
această țară a fost condusă de către reprezen- 
tanţii familiei feudalilor localnici, Samanid, pe care 


1 Ceacivan — țesătură din păr de cal, cu care îşi acopereau 
faţa femeile sau fetele din Orient. (n.t.) 

califul din Bagdad — curînd după cucerirea ţărilor 
Asiei Centrale și a Orientului Apropiat de către 
arabi și introducerea islamismului pretutindeni — i-a 
numit rezidenţi ai ținuturilor Maverannahr și Ho- 
rasan. Din această familie, la sfîrşitul veacului al 
IX-lea și începutul veacului al X-lea s-a ridicat 
Ismail Samanid, cel care în loc să slujească cu 
credinţă arabilor, a îndrumat lupta poporului 
tru dobîndirea independenţei și unirea ţării sale 
sfișiată de lupte fratricide și de răzmeriţe, tinzînd 
să închege din Maverannahr și Horasan un stat 
puternic, independent, care să nu-l recunoască pe 
calif decît ca șef spiritual al lumii musulmane. În 
cursul acestei lupte pentru unitate s-a format trep- 
tat statul feudal tagic, cu limba sa unitară: dari 
(farși). 

Căutînd să-și asigure un sprijin dinăuntru, Sa- 
manizii cultivau limba poporului, ocroteau litera- 
tura naţională și sprijineau știința. În statul lor 
limba arabă era folosită numai în actele oficiale și 
în textele științifice sau religioase. 

Oricît de mare îi era influența în Maverannahr 
și Horasan, clerul musulman n-a putut dăuna cul- 
turii care s-a dezvoltat și a înflorit după unirea 
țării de către Samanizi. În Buhara, ca pretutindeni 
unde domina islamul, oamenii îngenunchiau. de 
cinci ori pe zi pentru rugăciune, țineau posturile 
și îndeplineau ritualurile, plăteau zeciuiala, se su- 
puneau șariat-ului ! și adat-ului 2. Deși ereticii erau 
crud pedepsiţi, curtea ocrotea poeţii, învățații, pic- 
torii, arhitecţii și artiștii ieșiţi din rîndurile po- 
porului. La curte se înjghebau biblioteci şi se dis- 
cutau probleme științifice abstracte, atit de puţin 
islamice încît ar fi băgat în sperieţi orice mullà de 
la curtea califului din Bagdad. 

Prin veacul al X-lea, mai cu seamă sub domnia 
emirului Nuh ibn Mansur Samanid, Buhara era 


1 Şariat — normele religioase ale islamului. (n.t.) 
2 Adat — legile de drept civil la popoarele musulmane (n.t.) 

unul din cele mai mari și mai strălucite orașe ale 
Asiei Orientale. 

Mai putea fi oare de mirare că Abdallah ibn 
Sina tindea să răzbească dih bezna satelor spre 
capitala ţării, unde nădăjduia să-și găsească un 
rost și o slujbă mai pe măsura meritelor sale ? 

Dar iată că această pîrdalnică secetă putea să-i 
strice toate socotelile: să-i amîne căsătoria, să-i 
stingherească strîngerea birurilor, care-i vor aduce 
banii fără de care n-o să-și poată strămuta fami- 
lia la Buhara! Afurisită secetă ! Izvor de foamete 
și de răzmeriță | Abdallah ținea bine minte cît i-a 
fost de greu, și prin ce groaznice clipe a trecut cu 
doi ani în urmă | 

Aceste gînduri negre nu-i dădură pace lui Ab- 
dallah toată ziua. Cu ele se duse la culcare și 
multă vreme se perpeli pînă îl cuprinse un somn 
plin de zbucium. 

Noaptea îl trezi ropotul ploii atît de mult aş- 
teptate, oaspete rar și drag în Asia Centrală ! 

„O, minune ! Va trebui să-i cumpăr lui Giafar 
o pereche de cizme căptușite“ — se gîndi Ab- 
dallah zîmbind. Şi, întorcîndu-se pe partea cea- 
laltă, pentru întiia oară în ultimele luni, adormi 
adînc, împăcat cu sine. 


CAPITOLUL II 


După nuntă, Abdallah ibn Sina se mută în Afșani 
şi acolo, în anul 370 de la hegira!, tinăra lui soţie, 
Sitarabană, născu pe fiul său Husein, viitorul mare 


1 Hegira — fuga profetului Mahomed din Mecca (622 e.n.) ; 
de la această dată se face numerotarea anilor la musulmani. 
Al 370-lea an de la hegira — datorită faptului că anul mu- 
sulman este mai scurt — corespunde cu anul 980 al calen- 
darului nostru (n.a.) 

învăţat. După un an veni pe lume și al doilea băiat 
— Mahmud. Din pricini necunoscute nouă, Abdallah 
ibn Sina a mai rămas încă șase-șapte ani cu familia 
în Afșani și s-a mutat la Buhara abia cînd copiii 
erau mărișori și părinţii trebuiau să se gindească 
serios la educaţia lor. 

În anii aceștia, se vede treaba, Abdallah ibn Sina 
a urcat mai multe trepte ale scării administrative, 
căci abia venit la Buhara, el a primit o slujbă bună 
în divanul mustavii !, şi și-a cumpărat în oraș o casă 
pentru familia sa. 

Caravana care îl aducea pe Abdallah ibn Sina 
și pe toţi ai lui sosi în capitală toamna tirziu, după 
ce fusese strînsă și ultima recoltă, atunci cînd zi- 
lele urite de iarnă băteau la ușă. 

Oricât de mici erau copiii lui Abdallah, cea a din 
tii impresie despre Buhara li se întipări în minte 
pentru toată viaţa. Orașul putea lesne să uimească 
pe orice provincial, darămite sufletul simţitor de 
copil — poartă larg deschisă pentru toate cîte se 
petrec în lumea aceasta, 

În fruntea caravanei călărea Abdallah. Cămila 
care îi aducea pe băieţi și pe credinciosul“lor Iul- 
daş venea în rîndul al doilea; apoi într-un coș în- 
căpător, mama cu micuța ei copilă; în urma lor 
scîrțiiau uriașele roţi ale harabalelor încărcate cu 
avutul și merindele strămutaţilor. Un mic detașa- 
ment de strajnici îl însoțeau pe Abdallah cu fami- 
lia sa căci, oricît era de aproape Afșani de Buhara, 
prin stepele Maverannahrului hălăduiau numeroase 
triburi nomade tiurcice care se îndeletniceau cu 
creșterea vitelor dar — după cum știau toți — nu 
se sfiau nici să jefuiască la drumul mare ori să 
prade prin împrejurimile orașelor. Așa că era cu 
mult mai cuminte să-ți plătești un grup de străjeri, 
decît pe urmă să stai și să cugeţi în fel și chip 
cine-s cei care ţi-au prădat avutul: karakitaii, ci- 
ghilii ori alţi tîlhari cărora niciodată n-ai să le poţi 
dovedi vina. 


2 Divanul mustavli — conducerea treburilor financiare ale 
statului. (n.a.) 

Caravana se apropia de Buhara în vremea ru- 
găciunii de amiază. 

Zidurile înalte și puternice ale cetăţii, luminate 
de soarele ce se ițea de după nori, îi întîmpinau 
vesel pe oaspeţi. Colibe sărăcăcioase se aciuiau la 
poalele acestor ziduri... în ele locuiau grădinarii, 
zarzavagiii, groparii — sărăcimea, 

Orașul propriu-zis începea abia dincolo de porţi, 
prin care treceai după ce plăteai vama. 

Călătorii noștri intrară prin porțile dinspre nord- 
est. De aici începea mahalaua locuită de meșteșu- 
gari și dughengii — rabadul — cu uliţe strimte și 
murdare, pline de mirosul greu al resturilor vier- 
mănoase și al lăturilor aruncate în praful drumului. 
Călătorii își astupau nasurile cu scîrbă și dezgust, 
ca să nu simtă duhoarea de nesuportat mai cu 
seamă pentru cei deprinși cu aerul proaspăt și cu- 
rat al așezărilor din stepă. 

După rabad, mai spre centrul orașului, se întin- 
deau bazarurile zgomotoase, încărcate cu mărfuri 
pestrițe și nemaivăzute, aduse aici din toate col- 
țurile lumii. Chemările ademenitoare de la tejghele, 
urletele conducătorilor de catiri, strigătele zarafi- 
lor, vuietul mulțimii — toate se amestecau cu zgo- 
mote deosebite și necunoscute încă copiilor, zgo- 
mote ce veneau din ulițele vecine unde se aflau 
atelierele meșteșugarilor. Sunau ciocanele căldă- 
rarilor, rotunjind și împodobind cupe, ligheane, ta- 
lere și balanţe; șuierau ferăstraiele chiristigiilor, 
băteau monoton vatalele ţesătorilor, bocăneau cio- 
canele de lemn ale tăbăcarilor pe pieile întinse; 
huruiau roţile olarilor care scoteau din mîinile mîn- 
jite ulcele înflorate și urcioare de lut. Pe una din 
străduţe, la fereastra unei dughene străluceau în 
soare felurite și minunate cupe și pahare străvezii, 
vase și șipuri anume așezate spre a atrage privirile 
trecătorilor. 

— Sticlă ! șopti copiilor credinciosul luldaș, el 
însuși privind la aceste vase ca la niște minunăţii 
nemaivăzute. 

Sticlă | Minunata materie străvezie despre -care 
le povestea tata | Băieţii mai să sară din hurgiinele ! 
lor, atît de mult doreau să vadă, să pipăie, să ţină 
în mîini minunea ; dar nu, n-aveau vreme — că- 
milele lui Abdallah ibn Sina trecură mîndre pe 
lîngă mulţimea de cumpărători și gură-cască, pe 
lîngă prăvălii şi ateliere. Ochii ageri ai copiilor 
abia mai izbuteau să prindă crimpeie din toate 
noutăţile nemaivăzute pe care le desfășura în faţa 
lor bazarul din Buhara. 

În sfîrșit ajunseră în piaţa cea mare, pavată cu 
lespezi de piatră. 

— Ăsta-i Reghistanul, le spuse copiilor atotștiu- 
torul lor tovarăș de drum. 

La ora aceea era lume puţină și piaţa se vedea 
de la un capăt la celălalt. Aici aerul era mai curat, 
clădirile mai înalte și mai frumos împodobite; se 
simţea că, în sfîrşit, au ajuns în centrul capitalei. 

Mult timp călătorii nu-și putură desprinde pri- 
virile de la minunata și strălucitoarea moschee, 
care te încînta prin frumuseţea liniilor armonioase, 
prin avîntul sprinten al coloanelor, prin gingășia 
ovală a cupolelor, prin fineţea sculpturală a arca- 
delor și minaretelor. 

Dar trebuiau să privească și în partea unde se 
înălța Arcul — citadela fortificată — palatul emi- 
rilor din Buhara. Edificiul impresiona prin fațada 
grandioasă, prin întreaga sa înfățișare sumbră și 
posacă, prin grosimea zidurilor fortăreței. Se părea 
că soarele de toamnă, care-și revărsa din belșug! 
razele asupra moscheei luminoase, arătind-o atît de 
aeriană și gingașă, niciodată n-a atins zidurile 
Arcului. 

Dar iată, cămilele cîrmiră la dreapta și deodată 
nenumăratele ferestruici ale palatului străluciră, 
scăpărînd cu broderiile multicolore ale zăbrelelor 
și mozaicului. Arcul se arătă dintr-o dată mai înalt, 
mai sprinten, mai prietenos. 


1 Hurgiine — coșuri legate de o parte şi de alta, pe spina- 
rea cămilei, în care călătoreau pasagerii. 

Lîngă citadelă, de-a lungul pieţei, se înșiruiati 
clădirile divanurilor care cîrmuiau statul. 

— Priviţi, copii, acolo slujeşte tatăl vostru. Iul- 
daş le arătă băieților o clădire lungă și joasă, cu 
nimic deosebită de altele. În acea clădire era di- . 
vanul mustavfi. 

Pentru copiii abia picaţi din provincie era prea 
de ajuns și cît au văzut. Totuși, nu se mai săturau 
privind. Îi atrăgeau și clădirile, și trecătorii rari, 
gătiți orășenește, dichisiți cu vestminte bogate, 
cîteodată chiar somptuoase ; multă vreme nu-și pu- 
tură lua ochii de la doi călăreţi dibaci, îmbrăcaţi 
în zale, apoi de la sacagiul purtind burdufuri de 
piele cu clopoței, de la o femeie bătrină și schi- 
loadă, cu vestmînt negru, aidoma unui liliac. 

Priveau lacomi la toate, fără să poată bănui cît 
de multe mai aveau de văzut în acest bogat oraș, 
în piața Reghistan. Nu o dată vor alerga ei încoace 
fie să-l privească pe emir, urmat de alai și încon- 
jurat de paznici înzorzonaţi, îndreptindu-se spre 
moschee, fie să vadă oastea de mercenari, fie să-i 
întimpine pe comandanții oștilor întoarse din 
război, care-și vor juca armăsarii focoşi în vreme 
ce soldaţii vor mîna cu biciul din urmă prin piață 
gloatele de prizonieri osindiţi la robie, fie la obiș- 
nuitele execuţii atît de plăcute cetăţenilor Buharei, 
cînd au prilejul de a se minuna cum îndemînatecul 
“călău retează capetele condamnaților cu atita di- 
băcie încît nici o picătură de sînge nu cade pe les- 
pezile pieţei, ci se scurge de-a dreptul în arikul ce 
murmură pașnic la poalele eșafodului. 

Tot aici — între palat și moschee — vor avea 
loc toate serbările. 

De aceeași piață — Reghistan — vor rămîne le- 
gate în amintirea copiilor și zilele amare ale Bu- 
harei. Dar acestea se vor petrece cu mult mai tîr- 
ziu. Deocamdată cămilele, strecurîndu-se prin uli- 
tele tăcute, îi poartă către casa nouă a părinţilor 
lor, iar pînă atunci, nici o umbră de mîhnire nu va 
adumbri feţele lor îmbujorate și vesele. 

„„„Nu degeaba Abdallah ibn Sina îi strămută pe 
copiii săi la Buhara. E mulțumit și va fi din ce în 

ce mai mulțumit de ei. Îndeosebi cel mai mare Husein, 
îi bucura inima, acel Husein, căruia în viitor îi era 
sortit să fie proslăvit în lumea întreagă, sub numele 
de Abdu-Ali al-Husein jbn Sina, sau Avicenna. 

încă de la vîrsta de cinci ani, el îi uimea pe toţi 
cei din jur prin istețimea sa, prin agerimea minţii și 
mai ales prin setea lui de învăţătură. Acest băieţaș 
cu ochi căprui, care atunci cînd se mutau la Bu- 
hara abia îi ajungea lui taică-său pînă la brîu, știa 
pe de rost, în limba arabă, aproape tot coranul, car- 
tea sfîntă cu care toți copiii musulmanilor își în- 
cepeau învăţătura, iar mulţi tot cu ea o și terminau 
la vîrsta maturității. 

Cîtă vreme fusese copil, au putut să-i fie învă- 
ţători, cu chiu cu vai, cunoscuţii dascăli-mullă din 
Harmaisan și din Afșani, dar o dată statorniciţi la 
Buhara, părinţii trebuiau să se gindească serios la 
dascăli mai pe măsura lui. 

În vecinătatea casei celei noi a lui Abdallah își 
avea dugheana un băcan oarecare. El cutreierase 

mult prin lumea largă și pentru un negustor era 
destul de instruit. Treburile nu-i mergeau însă prea 
bine, drept care, spre a-și spori veniturile, înjghe- 
base o mică școală unde veneau cîțiva copii să 
înveţe tainele aritmeticii, după sistemul șasezeci- 
mal, care pe-atunci se numea sistem indian de so- 
coteală. La această școală fu trimis și Husein, dar, 
după cum am spus, băcanul n-avea prea multe cu- 
noștințe. Curînd tatăl copilului, înțelese că pe un 
băiat ca Husein nu-l pot mulțumi cunoștințele ori- 
cărui mudaris !, luat la întîmplare. Pe de altă parte, 
de bani în casă nu duceau lipsă, așa că banii nu 
erau o piedică pentru tocmirea unui bun învăţător. 

Cu totul alta era problema care-l preocupa pe 
Abdallah ibn Sina : unde să găsească omul atît de 
bine pregătit încît să fie bun preceptor pentru fe- 
ciorii săi şi totodată să împărtășească și convinge- 
rile lui ? 

Abdallah, om cu spirit de observaţie şi cu des- 
tulă experienţă în viață, se obișnuise de multă 


1 Mudaris — învăţător, 

vreme să privească în mod critic realitatea încon- 
jurătoare. Dar dacă în vremurile acelea aristocra- 
ţia își manifesta nemulțumirile față de ordinea 
existentă prin intrigile și răsturnările de la palat, 
iar clasele de jos prin răzmeriţele fără sorți de iz- 
bîndă ale maselor țărănești aduse la sapă de lemn, 
apoi în straturile mijlocii ale societăţii îndoielile 
cu privire la calea justă sau nedreaptă pe care o 
urmau, sub oblăduirea conducătorilor lor lumești 
și spirituali, îmbrăcau de obicei forme religioase-fi- 
lozofice. Așa au apărut sufismul, karmatismul și alte 
curente asemănătoare. La timpul cuvenit ne vom 
întoarce la sufism ; deocamdată să ne aruncăm pu- 
țin privirea asupra karmatismului, concepţie care 
s:a dovedit a-i fi familiară tatălui lui Husein. 

Ca urmare a spiritului său critic, Abdallah s-a în- 
depărtat de habotnicia musulmană, ţinută cu străș- 
nicie în imperiul Samanid, trecînd la secta izmailiţi- 
lor sau a karmaţilor. Secta aceasta constituia pe 
atunci o mișcare destul de progresistă, întrucît ex- 
prima convingerile antifeudale atit ale orășenilor, 
cît și ale celor care lucrau pămîntul. 

Karmatismul a apărut încă în veacul al IX-lea, 
ridicîndu-se împotriva dogmelor severe și mărgi- 
nite ale islamismului riguros și în același timp îm- 
potriva intensificării opresiunii exercitate de marii 
feudali. Chiar de la apariţia ei, această mișcare s-a 
dovedit însă a fi măcinată de adinci contradicții. 
Sub steagul karmaţilor s-au adunat oameni avînd 
felurite interese, dăr toti iubind libertatea şi libera 
cugetare. Pe de o parte mişcarea karmată s-a dove- 
dit a fi o mișcare a maselor populare împotriva 
rînduielilor feudale, pe de altă parte o mişcare a 
aristocrației împotriva conducătorilor feudali. Ast- 
fel, cu toată aparenta unitate de vederi a tuturor 
adepților, karmatismul era sfișiat de contradicții 
interne ; interesele poporului se ciocneau de politi- 
cianismul aristocrației. Abdallah ibn Sina nu se 
gîndea la esenţa politică a mișcării. Ca și mulți alți 
oameni progresiști ai vremii sale, el vedea în kar- 
matism o stavilă puternică împotriva despotismului 

precum și o chemare la egalitate obștească. El pri- 
mea cu satisfacţie predica nouă a karmatismului, 
de reîntoarcere la organizația comunei primitive, 
de egalitate a oamenilor liberi — membri ai socie- 
tăţii — fără să conteste însă dreptul de menţinere 
parțială a sclaviei. Împreună cu conducătorii kar- 
matismului, el socotea că popoarele cucerite de 
arabi au dreptul să se elibereze de sub puterea 
acestora din urmă ; era pentru susținerea dinastiilor 
feudale locale și lupta cu tărie împotriva rezidenți- 
lor numiţi și trimiși de Bagdad. De asemenea îi era 
apropiată și filozofia karmaţilor, concepţia lor me- 
sianică, în care se întruneau elementele raţionaliste 
ale filozofiei antice cu misticismul reacţionar. 

Datorită faptului că adepţii acestei mișcări tin- 
deau spre un stat independent, asemeni aceluia care 
a existat odată în Egipt, şi-i cinsteau pe califii iz- 
mailiți Ali și Fatim, karmatismul era suspectat de 
conducătorii tuturor ţărilor musulmane, chiar și de 
Samanizi, cu toate că această familie și-a dat și ea 
într-un timp obolul său mișcării karmate. 

Clerul musulman îi prigonea pe karmaţi și a 
făcut tot posibilul ca această sectă să fie socotită 
ilegală și supusă astfel prigoanei. 

Lui Abdallah ibn Sina nu-i prea păsa nici de ca- 
lifatul egiptean, nici de Fatim însuși. Aderarea lui 
la karmatism era dictată nu atît de convingerile 
sale religioase sau politice, cît de legăturile lui de 
afaceri și de posibilităţile de a veni astfel în con- 
tact, mai liber şi mai larg, cu întreprinzătorii ne- 
gustori călători şi cu zarafii-bancheri, ale căror in- 
fluențe depășeau cu mult hotarele oricărui stat in- 
dependent. 

Abdallah nu era ascet, dar nici aventurier. Nici- 
odată nu s-ar fi. gindit să-și părăsească familia şi 
casa — cu toată bunăstarea făurită cu truda miini- 
lor lui — şi să se avînte în călătorii, dar ochii săi 
erau larg deschiși spre tot ce îi putea aduce o nouă 
cunoaștere a vieţii şi a lumii. Şi karmatismul mai 
cu seamă îi dădea această posibilitate. 

Deci nu e de mirare că el căuta pentru copiii 
lui un învăţător karmat, sau măcar un om apropiat 

de părerile sale. Abdallah îi considera pe karmaţi 
oameni mai cunoscători, mai luminaţi la minte, cu 
orizont mai puţin limitat de dogmele religioase. Și 
afară de aceasta, prevăzînd necesitatea instalării 
viitorului preceptor în casa sa, el dorea să aibă 
alături un prieten şi un tovarăș de idei iar nu un 
adversar în stare să-i devină vreodată dușman. 

Nimic nu-i mergea lui Abdallah mai mult la 
inimă decît disputele teologice și filozofice. Întot- 
deauna se bucura cînd putea sta de vorbă cu oame- 
nii ale căror vederi coincideau cu ale sale; voia 
să afle tot ce se întîmplă în lume și nu se sfia să-și 
exprime propriile lui păreri. De aceea visa el să-şi 
găsească în preceptorul copiilor săi un prieten, un 
om cu care să se poată înţelege. Deocamdată, însă, 
un astfel de învăţător nu era de găsit. Şi Abdallah 
începu, încetul cu încetul, să le insufle copiilor 
ideile sale. Mahmud răspunse cu plăcere dorinţei 
părintelui său, susținindu-l în disputele sale des- 
pre deosebirea dintre islamiţi și karmaţi, despre 
existenţa spiritului universal și a raţiunii univer- 
sale. Aceasta era tema principală a disputelor ce se 
țineau lanţ de mai multe secole, fără să se fi ajuns 
la nici un rezultat. 

Ca un karmat înfocat ce era, Abdallah căuta să-i 
convingă pe copiii săi că spiritul universal a creat 
toată materia din care e alcătuită lumea înconjură- 
toare. 

Politicos, Husein asculta atent discuţiile, dar 
nu spunea nimic. Deocamdată el înregistra toate 
opiniile şi argumentele expuse pro și contra, 

„Va veni timpul — gindea el — cînd voi chibzui 
adînc la toate astea, n-am să mă mulțumesc să le 
aflu din gura altora... 

Unele învățături ale karmaţilor nu i se păreau 
prea bine întemeiate, precum nici în credinţa isla- 
mică nu-l mulțumea totul. 

Dar și fără îndoielile-i teologice, Husein avea cu 
ce se ocupa în cei dintii ani după strămutarea fa- 
miliei sale la Buhara. 

Terminînd cu învăţătura coranului și pătrunzind 
toată adîncimea cunoștințelor matematice ale veci- 

nului lor dughengiu, Husein — tot cu un învăţător 
ocazional — își însuși adab-ul, știința în care încă- 
peau, nici mai mult nici mai puţin, toate discipli- 
nele filologice : gramatica, stilistica, poetica etc. şi 
după aceea, învăţă științele juridice de la fakihul! 
Ismail az-Zahid. 

În casa destul de mare a lui Az-Zahid, o încă- 
pere era destinată școlii pe care o conducea. 

Dis-de-dimineaţă veneau acolo tinerii să se îm- 
părtășească din subtilitatea jurisprudenţei musul- 
mane, Cel mai tînăr dintre auditori era Husein. 
Acești tineri — mai toți la vîrsta cînd în faţa lor se 
punea serios problema alegerii viitorului drum în 
viaţă, precum și formarea căminului şi familiei — 
priveau la început chiondorîș la copilandrul care se 
strecurase în societatea lor. 

Atita timp cît învățătorul le vorbea, explicîn- 
du-le ideile cuprinse în cărţile șariat-ului și adat-u- 
lui, învăţăceii ascultau în tăcere. Era greu de spus 
cine și ce a priceput din cele auzite. Dar din mo- 
mentul cînd Az-Zahid a prins a pune întrebări, de 
exemplu : ce este gazavat-ul?, atk-ul5, sulh-ul 4, 
ariat-ul 5 şi ce spune islamul despre toate acestea ; 
cum se pedepsește crima împotriva principiilor co- 
ranului ; dacă se pot vinde moșiile dobîndite prin 
slujbă, adică pămînturile provenite din ikt-uri 
cum te poţi folosi de dreptul la despărţenie, toţi ră- 
maseră cu gurile căscate, atît de inteligente și 
exacte erau răspunsurile micului Husein. S-ar fi 
putut crede că el poartă-n spate toţi anii de expe- 
riență ai bătrînului fakih. 

Nici mai tîrziu — cînd ursuzul Ismail az-Zahid, 
care nici în casă nu-şi lepăda tailasan-ul 7, îi învăţă 


1 Fakih — legist-teolog. 

2 Gazavat — războiul sfint împotriva necredincioșilor, la 
care oric6 musulman e dator să ia parte. 

3 Atk — dispoziţii de drept pentru eliberarea sclavilor. 

4 Sulh — tratat de pace. 

5 Ariat — contract de împrumut. 

ê Ikt — drept de proprietate dobîndit prin slujbă, 

7 Tailasan — fular lat ce face parte din vestmintul unui 
fakih-învățător, 

procedura judiciară : cum să pună întrebări și cum 
să ia parte la dezbateri sau cum să-l combată pe 
adversar cu dovezi zdrobitoare — nimeni nu se pu- 
tea măsura cu micul Ibn Sina în construirea logică 
a întrebărilor și a răspunsurilor. Chiar și cei mai 
vîrstnici dintre auditorii fakihului veneau să-i ceară 
sfaturi băiatului care de-abia împlinise ` doispre- 
zece ani. 

— Cum pui întrebarea ca să-l prinzi pe vinovat? 

— Ce cuvinte pronunţi la despărțenie, ca să 
lași o portiţă, astfel încît bărbatul, dacă vrea, să-și 
poată aduce iarăși femeia în casă ? d 

— Cum îţi scapi clientul din ghearele unui că- 
mătar hain, cu care a încheiat un contract tilhă-" 
resc ? nE 

— Cum se face un contract de tovărășie ? 

Cu zeci de astfel de întrebări veneau toţi la 
Husein și el, gîndindu-se, întotdeauna - găsea un 
răspuns potrivit. 

Încă din fragedă copilărie dovedea o memorie 
uimitoare și o neobișnuită capacitate de gîndire lo- 
gică şi abstractă. Apoi, treptat, a prins să se dez- 
volte și atitudinea critică faţă de realitate și faţă 
de spusele oamenilor care se credeau învăţaţi, dar 
erau limitați de cadrul îngust al dogmelor reli- 
gioase. Așa a început a se dezvolta la Husein tră- 
sătura-i caracteristică : interpretarea conștientă a 
tot ceea ce învăţa, Nu se liniştea pînă nu înţelegea 
temeinic toate cauzele fenomenelor, pînă nu pă- 
trundea bazele științelor pe care le studia. 

Husein remarcase surprinzătoarea particulari- 
tate a dreptului musulman, și anume aceea că în 
prețuirea omului și a activităţii lui, fakihii ţin 
seama mai întîi de îndeplinirea obligaţiilor religi- 
oase — rugăciuni, posturi, hagialic, plata dărilor și 
alte asemenea lucruri, arătate în șariat. EL înţelese 
că oricît ar fi un om de cinstit, de nobil și de bun, 
dacă e de altă credinţă, niciodată nu i se va da 
întiietate, chiar față de cel mai ușuratic și mai ne- 
socotit musulman. lar un mare cămătar care 'calcă 
cu smerenie pragul moscheii, întotdeauna va fi 

considerat mai drept în faţa legii decît nefericitul 
lui datornic, necredincios. 

Şi iarăși nu va uita Husein niciodată deosebirea 
pedepselor nu după vină, ci după situaţia celui ju- 
decat. Pentru omucidere, de pildă, aristocrații și 
dihkanii erau mustraţi, negustorii și cinovnicii erau 
supuși la amendă și numai oamenii simpli erau 
condamnaţi la pedepse corporale și chiar la pe- 
deapsa cu moartea. 

La virsta lui, Husein, desigur, se gindea încă 
prea puţin la drepturile oamenilor, la egalitatea 
lor, la dreptate și la o mai justă împărţire a bunu- 
rilor lumești. El deocamdată înregistra, adunînd 
în tezaurul memoriei sale o mulţime de cunoștințe, 
de fapte și date științifice. Toate aceste cunoștințe 
nu-l împiedicau pe Husein să se poarte destul de 
copilăros, gata în orice moment să se joace și să 
se ţie de șotii, să-l zădărească nu numai pe vreun 
tovarăș de-al său, ci chiar și pe Az-Zahid însuși. 
Tot mai acut se punea în fața tatălui său necesi- 
tatea găsirii unui preceptor care să întrunească cali- 
tăţile de profesor și educator. 

În sfîrșit, Abdallah ibn Sina află de la prieteni 
că în Buhara a sosit un oarecare învățat Abu-Ab- 
dalla an-Natili, pare-se karmat, care este în căuta- 
rea unui loc bun. 

Astfel intră Natili în casa lui Ibn Sina. 


CAPITOLUL II 


Soarele scălda în lumina sa orașul întins pînă 
departe cu palatele și cocioabele lui, cu moschee și 
grădini, cu pieţe și bazaruri. Sclipea ca aurul apa 
din arîkuri. Pulbere de aur era și colbul încins, 
neatins de: umbră nici chiar în cele mai înguste 
ulicioare. ale rabadului, 

Locuitorii Buharei erau moleșiţi de atita arșiţă. 

La amiază, mahalalele meșteșugarilor se liniș- 
tiră. Toţi cei care nu aveau prea mare zor se retră- 
geau la odihnă. Căldărarii arămari nu-și mai asur- 
zeau vecinii cu zgomotul ciocanelor, dulgherii își 
lăsau la o parte teslele și ferăstraiele, croitorii 
aruncau prin unghere vreun halat neterminat și 
încercau să aţipească puțin ; şi-au închis dughenile 
neguţătorii somnoroși și nu se mai aud chemările 
zarafilor și nici strigătele sacagiilor, au amuţit gla- 
surile vînzătorilor de dulciuri și-a atitor alte bună- 
tăţi, pe care fără strigăte, zbierete și îndemnuri 
nu le poţi vinde. Pe toţi i-a doborît dogoarea nă- 
miezii, pe toţi i-a copleșit somnul, 

Dar nu chiar peste tot a amorţit viaţa în Buhara. 
Nu prea departe de bazaruri, dincolo de un zid 
înalt de lut se aud glasuri. Curtea nu prea mare, 
în care intri printr-o portiță de stejar sculptat, e 
plină de umbră odihnitoare așternută sub ramurile 
larg întinse ale platanilor înalți. Petele rare de lu- 
mină strecurate prin frunzișul des par niște galbeni 
de aur risipiţi pe lespezile de piatră. Murmurînd 
încet, un havuz împrăștie lacrimi de perle, șuvoiul 
țișnit răspîndește o pulbere de mărgăritare în care 
tremură curcubeie mici, multicolure. În colţul cel 
mai umbros este așternut un covor mare. Pe per- 
nele aruncate pe covor stau tolăniți un bătrin și 
doi băiețași cam de zece-doisprezece ani. Cel mai 
mic, Mahmud, mestecă leneș caise uscate și ascultă 
zîmbind șiret discuţia științifică pe care a anga- 
jat-o fratele său Husein cu preceptorul său, Abu- 
Abdallah an-Natili. 

Arşiţa zilei l-a toropit pe Natili chiar și în col- 
țul acesta umbros. Ce-ar mai fi sforăit el un ceas- 
două în perna moale pe care se reazemă într-un 
cot! Dar Husein îl plictisește cu întrebări, la care 
trebuie să răspundă cît de cît, ca să-și menţină 
prestigiul de învăţător. Iar pe băiat tocmai ce nu 
gîndești îl interesează. Iată că întrerupe proble- 
mele de filozofie ca să-l întrebe de ce apa din ur- 
cior se varsă în jos, iar cea din havuz ţîșnește în 

sus sau de ce razele soarelui, răsfringindu-se în 
apa curgătoare, sînt cînd albastre, cînd verzi, cînd 
roşii, cînd galbene ? Pentru ce soarele iarna răsare 
mai tîrziu decît vara ? Ce fel de pomi cresc în pă- 
rile de la miazănoapte ? Și multe, multe altele, pe 
care nici Abu-Abdallah nu le știe. Bătrinul cască, 
luptindu-se cu somnul, și-i răspunde anapoda. Ade- 
seori însă, chiar treaz fiind, nu întotdeauna poate 
răspunde la multiplele întrebări ale băiatului. 
Noroc că mai există și Alah ! Cum se vede încolţit, 
preceptorul se sprijină pe înalta lui înţelepciune. 
Păcat însă că acest sprijin binecuvîntat nu mulțu- 
mește întotdeauna și curiozitatea lui Husein, 

— Bine, să zicem că așa a vrut Alah să le facă! 
Dar de ce cîteodată le face într-un fel, iar altă dată 
în alt fel? 

Husein se încruntă, neascunzindu-și nedumeri- 
rea, dar asta nu-l împiedică să-l copleșească iarăși 
pe bătrîn cu alte noi întrebări, care de care mai 
năstrușnice ! F 

Pe Natili strașnic l-au mai scuturat furtunile 
vieţii și n-a avut răgaz să-și însușească chiar atît 
de multe cunoștințe. Se simte bine în casa lui Ibn 
Sina și se agaţă din răsputeri de acest loc unde se 
satură îndestulător la masa bogată a lui Abdallah 
și toți îl cinstesc, Dar anii îl apasă cu povara lor. 
Capul îmbătrînit și corpul istovit de lupta îndelun-. 
gată cu viaţa cer liniște. Ar mai putea să împărtă- 
şească altora ce a învăţat cîndva, dar cărți noi nu 
mai ia el în mînă. La urma urmei tot nu le poţi în- 
văţa și nu le poți cuprinde pe toate! 

Uneori îl bucură, alteori îl miră curiozitatea 
fără margini a lui Husein. Se mîndrește cu mintea 
ageră și aptitudinile învăţăcelului său, dar pe ză- 
duful acesta tare ar mai vrea să-l vadă jucîndu-se 
ca toţi copiii, căci ochii bătrinului se închid cu 
totul și abia-abia își mai înăbușe căscatul. 

Mahmud se ţine de năzbitii;. Aruncă“cu sîmburi 
de caise în bazinul mare al havuzului. Nu-l intere- 
sează nici întrebările fratelui său, nici răspunsurile 
încilcite și date la întîmplare de învăţător. Cu 

totul altceva; îl preocupă pe el... de pildă bărbuţa 
rară și cănită a lui Natili. Cum scutură din ea cînd 
vorbește... întocmai ca ţapul vecinului. Ce-ar fi să 
arunce în ea cu un sîmbure ? Mahmud știe cîtă grijă 
poartă bătrînul bărbuţei și cît se mîndrește cu ea, 
dar nu se mai poate stăpîni ștrengarul! Țintește, 
închizînd un ochi și... Poc 1... Sîmburele zboară dar 
nu-l nimerește pe Natili, ci pe Husein. Acesta sare 
ca ars: 

— Ișak | Măgarule | îi strigă el fratelui său, și-n 
ochii-i căprui se aprind scîntei de mînie. După ce 
că tembelești toată ziua, nici pe mine nu mă lași 
să-mi văd de treabă ! Şi repezindu-se la fratele său, 
îl trînti pe covor, 

Încăieraţi, fraţii se rostogolesc, izbindu-se unul 
pe celălalt pînă dau peste învăţător, care tocmai 
aţipise. 

— Ce-i?! Ce faceţi ? băiguie el cu glas somno- 
ros și, în loc să-i despartă, profită de gălăgia iscată 
și o pornește tiptil spre odaia sa. 

Lupta n-a durat prea mult. Nici n-a închis Natili 
bine ușa după el, că băieții s-au și împăcat și obo- 
siți adorm unul lingă altul „ca fraţii”. 

„Abdallah ibn Sina, care tocmai se întorcea de 
la slujbă, observă încă de la poartă tărăboiul iscât; 
îl văzu și pe Natili întorcîndu-le spatele și, clăti- 
nînd din cap, trecu neobservat de nimeni în aparta- 
mentul său. 

„Oare un astfel de educator îi trebuie lui Hu- 
sein ? — se gîndi el, pentru întiia oară. Nu cumva 
băiatul l-a depășit pe profesor? Dar e prea de 
vreme să mă gîndesc la astă, An-Natili este totuşi 
un om atit de vrednic!... 

Abdallah ibn Sina nu putea aprecia prea bine 
capacitatea, lui Natili. Lustrul frazelor căutate ale 
învățătorului, cunoștințele lui multiple dar superfi- 
ciale, nu erau ceea ce de obicei caracterizează pe 
un adevărat om de știință și poate că Abdallah ar 
fi observat mai de vreme sau mai tîrziu că nu-i un 
învăţător potrivit pentru niște adolescenţi cu atari 
aptitudini cum erau băieții lui. Natili avea însă o 

calitate care îl înălța în ochii stăpînului, acoperin- 
du-i toate neajunsurile ; era apropiat de karmaţi și 
știa, în discuţiile despre chestiunile sectei karmate, 
să facă aluzii tainice, plăcute urechii lui Abdallah. 
Abdallah ibn Sina era dispus să creadă că Natili 
avea oarecari legături cu membrii grupului „Ihvan- 
tossefa” — „Prietenii credincioși” — întemeiat la 
Basra. 

Despre ăceastă asociaţie se vorbea mult printre 
izmailiţii buharieni. Membrii ei erau socotiți învă- 
aţi de seamă și operele lor filozofice sau teologice 

-se răspîndeau și se citeau cu lăcomie. 

Într-adevăr, lucrările „Prietenilor credincioși“ 
deșteptau un deosebit interes pentru filozofie în 
țările Orientului. 

Datorită atitudinii critice a „Prietenilor credin- 
cioși“ față de coran și tendinței lor de a îmbina 
„filozofia greacă cu dogmele islamului, clerul mu- 
sulman îi socotea eretici. Adepții și închinătorii 
lor erau prigoniţi, ceea ce făcea ca activitatea lor 
să se desfășoare în adîncă taină. 

Putea fi ceva mai măgulitor oare pentru Ab- 
dallah ibn Sina decît conștiința că adăpostește în 
casa lui unul dintre „Prietenii credincioși“ sau, 
în oriqe caz, un om apropiat de ei? 

lată de ce Abdallah i-a deschis lui Natili atît 
de larg ușile casei. Dar cînd Natili se înţelese cu . 
Ibn Sina, nu-și închipuia ce fel de învățăcel îi pre- 
gătea nefericita lui soartă. Încă din primele zile ale 
vieţuirii sale în casa lui Ibn Sina, strălucița slavă a 
vestitului mudaris prinse a păli și a se ofili cu re- 
peziciune, 

Începu să-i predea mai întîi „Isagugi“ — intro- 
ducerea în logică, scrisă de Porfirie Tirsitul. De la 
început Husein dovedi o capacitate de înţelegere 
a logicii pe care nu o poseda nici preceptorul său. 
Făcu o analiză atît de clară și amănunţită a defini- 
ției genului, încît lui Natili nu-i rămase altceva de 
făcut decît să-și fringă mîinile. 

Natili acorda o înaltă preţuire filozofiei și se 
mindrea cu cunoștințele sale în această ramură. 

Dar chiar din studiul cărţii lui Porfirie Tirsitul, 
Husein înţelese că învățătorul său cunoaște această 
disciplină doar ceva mai mult decît oricare dintre 
karmaţii care veneau la tatăl său să mai discute pe 
aceste teme. La timpul său, Natili a învăţat filozo- 
fia la Balhe, a citit mult, dar n-a fost niciodată atît 
de îndrăzneţ și de profund în cugetarea sa încît 
să poată deosebi cugetările autentice, originale ale 
autorului, de adausurile traducătorilor. Cărţile filo- 
zofilor antici, ce-i cădeau în mînă, aveau adeseori 
părți cu conţinut denaturat sau care veneau în 
contrazicere cu textele din coran, din sunne, sau cu 
părerile comentatorilor musulmani. Mudarișii care 
predau această învăţătură cereau ciracilor să o în- 
veţe pe de rost, fără a se mai gîndi la faptul că 
unele din înţeleptele texte combăteau sau dezmin- 
țeau pe altele. Şi nici Natili nu se gindea la asta. 

Se întîmpla uneori ca lui Natili să-i scapere 
ceva în memorie și dintr-o dată, întrerupînd lecţia, 
începea să declame fragmente întregi din Pitagora, 
din Platon sau din Aristotel, măcar că aceste frag- 
mente erau îmbicsite de adăugiri ulterioare ale co- 
mentatorilor. Husein, care n-avea de unde să știe 
acest lucru, asculta cu mare plăcere și se silea să 
memoreze totul, dar oricît se străduia învățătorul 
lui, nu era în stare să-i explice în ce constă esenţa 
învățăturii acestor înţelepţi. Tot așa,-nici esența 
cugetării lui Porfirie Tirsitul în a lui „Isagugi“ nu 
o putea prinde Natili. Husein căuta singur să pă- 
trundă sensul adînc al învăţăturii. 

„Trebuie să înţeleg ! N-am dreptul să nu înţe- 
leg !” repeta în sinea sa băiatul. Și, ca într-un joc, 
se străduia să descifreze miezul grelelor și negu- 
roaselor probleme filozofice. 

Şi cu celelalte ştiinţe se întîmplă la fel. De-abia 
apucă  Abu-Abdallah să-l iniţieze pe Husein în 
tainele geometriei lui Euclid, abia desluși băiatul 
cinci-șase fiquri. geometrice, cînd îşi dădu seama 
că restul de teoreme le va putea înțelege mai ușor 
singur, că mai degrabă le va pătrunde prin pro- 

priile-i puteri decît ascultind explicaţiile destul de 
încîlcite ale învățătorului său. 

Peste cîteva zile, împotmolindu-se în compli- 
catele probleme euclidiene neînţelese de amîndoi, 
amînară pentru un timp discutarea lor. Dar iată că 
într-o bună zi băiatul se prezentă radios la învăţă- 
torul său, arătîndu-i colile de hîrtie pline de for- 
mule rezolvate și de figuri geometrice desenate. 

— Am înţeles totul, iubite învăţător! Am înţe- 
les ce însemnătate au unghiurile, pătratele, drep- 
tunghiurile și circonferinţele ! Am înţeles ce-a vrut 
să spună marele geometru ! Priveşte cît de logic 
reies teoremele una din cealaltă ! 

Zîmbind sfios și mîngiindu-și bărbuţa, Natili as- 
culta explicaţiile limpezi ale elevului său, aflind de 
la el ceea ce ar fi trebuit să-i predea ca profesor, 

Şi-atunci, nu e de mirare că însuși înțeleptul 
Abdallah prinse a se gîndi dacă elevul nu l-a în- 
trecut. cumva pe învăţător, 

Pînă una alta, Husein își dormea somnul dulce 
de adolescent, cu atît mai profund cu cît jumătate 
din noapte și-o petrecuse în tovărășia cărților. 


Seara, cînd flăcările amurgului se sting la ori- 
zont. și crepusculul blînd șterge încet orice urmă 
de culoare, Husein bate iarăși la ușa camerei lui 
Natili. Învățătorul înțelege cum nu se poate mai 
bine dorinţa lui și nici de astă dată nu-l refuză, 
deși îi este tare greu să urce nenumăratele trepte 
ale scării în spirală, dar el își iubește elevul și 
nu-i în stare să-i refuze nimic. Așadar ies amîndoi 
din casă și străbat orașul tăcut, îndreptîndu-se spre 
o moschee din vecinătate, Mullă este un bun prie- 
ten al lui Natili și le dă bucuros voie să intre ori- 
cînd noaptea în minaret. 

Deasupra Buharei bolta cerească se întinde sini- 
lie ca un covor înstelat. Scîrţiie treptele șubrede 
ale minaretului, pe care le urcă pe dibuite. Abia 
se pot ţine de balustrada subţire de lemn, lustruită 
de mîinile muezinilor. De jos se aud glasurile înă- 
bușite ale trecătorilor iar inima lui Husein tresare, 

cuprinsă de o dulce vrajă. Cu fiecare pas i se pare 
că se apropie de stele. 

lată și platforma ! Natili se oprește abia trăgîn- 
du-și răsuflarea și își apasă inima bolnavă ce i se 
zbate întretăiat în piept. 

Husein îl privește pe bătrîn cu durere şi îngri- 
jorare. 

— Cînd am să cresc mare și-o să fiu hakim!?, 
te vindec eu, iubite Natili ! îi șopti el mîngiietor. 

„Am să fiu hakim” ?! Asta-i ceva nou. Pînă acum 
Husein declara cu tărie că se va face fakih şi 
filozof. 

— De ce vrei să te faci hakim ? îl întrebă zîm- 
bind Natili, care mai prinsese puțin suflet. 

— Mi se rupe sufletul cînd văd atîta suferință, 
răspunde copilul serios. Şi cum altfel aș putea fi 
mai de folos oamenilor decît îngrijind de sănăta- 
tea lor ? Aceasta n-o să mă împiedice, desigur, să 
învăţ filozofia, fikh?-ul și astronomia. 

Natili se așeză pe băncuţa îngustă de lemn și-i 
arată ucenicului său constelaţiile, Calea Laptelui 
și, la apus, în strălucirea-i de smarald, Venus. 

Husein cunoștea numele tuturor stelelor mari și 
strălucitoare și le descoperea fără greș pe firma- 
ment. 

— lată Orionul, iar mai jos, Sirius... Uite şi 
Vega, arătă el... Aldebaran... Asta-i Lebăda... parcă 
zboară, într-adevăr... Uite și Pleiadele, parcă-s boabe 
de mei ! Dar ce-i asta ?! exclamă el mirat. Observi, 
învăţătorule, că în constelația lui Perseu nu se mai 
vede steaua cea strălucitoare pe care am văzut-o 
data trecută ? 

Chiar și pe întuneric, Husein observă că Natili 
zimbește. 

— Steaua Algol. Întotdeauna e așa : la fiecare 
trei zile se întunecă, apoi iar se arată, la fel de 
strălucitoare. 

— Cum se explică aceasta ? 


1 Hakim — medic. 
2 Fikh — dreptul otoman. 

Dar învățătorul nu poate să-i dea răspuns la 
această întrebare, s 

— Aşa vrea Alah să fie | răspunde bătrînul of- 
tînd. Nepătrunse sînt căile lui ! 

„Va trebui, cu orice preț, să aflu pentru ce se 
poartă așa de ciudat Algol“ — își spune Husein. 

Tar Natili schimbă vorba. 

„los, undeva, departe, Buhara se scufundă în 
liniște. Prin ulițele cotite și întunecoase, se mișcă 
arar licurici — cetăţenii întirziaţi ce se întorc la 
căminele lor cu făclii sau felinărașe. lar pe cerul 
întunecat, stelele încing solemn hora lor luminoasă. 

Abu-Abdallah îi povestește elevului său tot ce 
ține minte din istoria astronomiei : despre cititorii 
în stele din Saba, despre astronomii egipteni, care 
în urmă cu trei-patru mii de ani au măsurat anul, 
împărțindu-l în cele douăsprezece luni, despre 
astronomii chinezi Hi şi Ho care au plătit cu capul 
vina de a fi încurcat din pricina beţiei răbojii timpu- 
lui de care trebuiau să țină seama, astfel că n-au 
putut prevesti la timp o eclipsă de soare... 

Agăţindu-se arțăgos de cuvint, băiatul se și 
grăbeşte să-l întrebe pe învățătorul său cum se pot 
prezice eclipsele de soare și de lună, dar e peste 
puterile lui Natili să răspundă, şi-atunci schimbă 
din nou vorba, 

Deosebit de interesantă îi păru lui Husein astro- 
nomia cînd îi căzu în miîini cartea lui Claudius 
Ptolemeu — „Almaghest“. Dar și aici An-Natili prea 
puţin îl putu ajuta pe băiat. Încercă să-l ajute nu- . 
mai la introducere. Pină la Husein, n-a avut cu cine 
discuta despre această operă. Nici unul din în- 
vățăceii săi n-a ajuns pînă la „Almaghest”. Totuși, 
de la Natili a aflat Husein cum s-au schimbat de-a 
lungul veacurilor părerile oamenilor despre forma 
Pămîntului. Unii îl credeau în formă de cub, alţii 
ca o tipsie, iar alţii în formă de cilindru. Doar ma- 
rele învăţat grec Aristotel a susţinut că Pămîntul 
este glob. Cu un singur lucru erau de acord toți 
învățații, şi anume că pămîntul este centrul Uni- 

versului. El stă nemișcat iar împrejurul lui se învir- 
tesc Soarele, Luna și planetele. 

Mulţi dintre astronomi considerau că bolta ceru- - 
lui deasupra Pămîntului este solidă. Grecul Anaxi- 
mene, de exemplu, afirma că deasupra Pămîntului 
cilindric, bolta este solidă, cristalină, iar stelele sînt 
bătute ca niște cuie în suprafața lui semisferică. 
După Empedocles reieșea că cerul s-a format din 
eter, prefăcut în cristal, ca urmare a trecerii lui 
prin flacără. Mai departe mergea Xenofan, care își 
exprima părerea că Soarele „nu este altceva decit 
un nor inflamant“. De fapt, zicea el, ca să fie lumi- 
nate diferite ţări, există mai mulţi sori și mai multe 
luni. lar stelele se sting dimineaţa și se aprind 
seara, 

Pitagora și discipolii săi spuneau ceea ce a repe- 
tat și Aristotel după ei : că Pămîntul are forma unui 
glob. Numai că, după Pitagora, globul pămîntesc 
nu este cu totul nemișcat și nu ocupă centrul Uni- 
versului, ci el însuși se învîrte în jurul focului. El 
nu poate fi considerat nici prima, nici cea mai im- 
portantă parte a Universului... 

Cu afirmaţia aceasta nu voia nicidecum să se 
împace Claudius Ptolemeu, renumitul autor al ope- 
rei „Almaghest”, creatorul sistemului astronomic 
universal. Şi-acum, din carte și nu de la Natili, 
Husein afla că după părerea lui Ptolemeu, în cen- 
trul Universului se află globul pămîntesc, nemișcat. 
În jurul lui — situate concentric — se rotesc niște 
sfere de cristal — membrane de care sînt prinse 
planetele. Mai aproape de Pămînt decît toate, este 
sfera Lunii ; apoi vin sferele cu Mercur, cu Venus, 
cu Soarele, cu Marte, cu Jupiter și, în sfîrşit, cu 
Saturn. De sfera a opta sînt prinse stelele nemiș- 
cate, iar pe a noua sferă e prins „primul mișcător“ 
cel care pune în mișcare toate planetele. Chiar acel 
„prim  mișcător“ -care după părerea lui Aristotel 
pune în mișcare rațional și oportun întreg Uni- 
versul. 

— Aceasta e o mare descoperire ! exclamă en- 
tuziast An-Natili, cînd, împreună cu Husein, citi 

cartea. Ea ne explică mișcarea tuturor planetelor 
în jurul marelui nostru Pămînt. 

Natili ținea minte că astronomul egiptean re- 
comanda discipolilor săi să deseneze schemele mi: 
cării planetelor. Natili, pesemne, n-a făcut niciodată 
treaba asta, dar pe Husein îl punea să deseneze 
schema planetelor. Aceste epicicluri, în care Husein 
se orienta ușor, nu se lăsau deloc biruite de mintea 
bătrină a învățătorului. Și iată că una din lecţiile 
de astronomie se termină cu următoarea propunere 
a lui Natili : 

— Învață „Almaghest-ul“ singur, băiete. De- 
acuma, ești mare. Învață partea care vrei tu, pe 
urmă să-mi expui cele citite, ca să văd ce ai înțeles 
bine și ce n-ai înţeles cum trebuie... 

Un timp oarecare Husein așa a și făcut, riîzînd 
copilărește în sinea lui de strădania preceptorului 
de a-și arăta cunoștințele, cîte le are, și de a-și 
ascunde neștiința. Acum, în timpul convorbirilor 
pe care le poartă acolo sus, pe minaret, Husein e 
învăţător, iar Natili elev. 

Bătrînul ascultă cu uimire și chiar cu o oarecare 
jenă explicaţiile băiatului, căci expunerile lui sînt 
pline de miez, luminoase și precise. 

„Ce mai vulturaș crește din elevul meu!" — 
gîndeşte Natili cu mîndrie, dar această mîndrie 
este întunecată de gîndul trist că s-a apropiat timpul 
cînd va trebui să se despartă de vulturaș. 

Oricît de slab învăţător ar fi Natili, el este însă 
un om cinstit. De multe ori i-a vorbit lui Abdallah 
ibn Sina despre Husein ; i-a spus că băiatul nu tre- 
buie abătut cu nimic de pe luminoasa cale a 
instruirii, fiindcă așa cum se arată, va ajunge cu 
siguranță un mare învăţat. 

An-Natili a mai stat un timp oarecare în casa 
lui Ibn Sina, instruindu-l pe Mahmud, dar pe tăcute 
şi-a căutat o altă slujbă, și dobîndind un locșor în 
Urghenci, oraș principal din Horezmul de nord, se 
retrase acolo, fără să lase vreo amintire prea 
adincă în inimile elevilor săi. 

CAPITOLUL IV 


În timp ce Husein, uitînd de sine, aprofunda lo- 
gica, geometria și desena curbele epiciclice, asupra 
statului Samanizilor s-a abătut primul uragan. 

Aceasta s-a întîmplat în anul 992. 

Cu cîțiva ani mai înainte, în Kaşgar și Semirecie 
a început unirea triburilor tiurcice nomade. Din 
înmănunchierea carlucilor, cighililor, iagmalilor şi-a 
altor triburi a luat ființă acolo statul Karahanizilor 
— ameninţare gravă pentru vecinii lor pașnici. Tri- 
buri sălbatice și războinice, care trăiau de obicei 
de pe urma năvălirilor și a jafurilor, au tins spre 
unire, îndeosebi pentru întărirea lor militară; de 
aceea nu-i de mirare că oștile karahanide, sub con- 
ducerea lui Bogra-han, au pornit asupra bogatului 
stat Maverannahr, 

În aceste zile grele pentru imperiu, emirul Nuh 
ibn Mansur văzu multe lucruri care altădată i-ar fi 
trecut neobservate, 

Mai înainte de toate el înţelese cît de serioasă 
era situaţia din ţară, „Generalii” armatelor sama- 
nide se comportau tare ciudat. Unul din cei mai 
de seamă conducători de oști, Faik, trimis în fruntea 
armatei sale să-l întimpine pe Bogra-han, fu învins 
neînchipuit de ușor și luat prizonier. Pornit pe ur- 
mele lui, marele hagib ! Aiaci, după toate semnele 
cumpărat de dușman, a pierdut aproape fără lupte 
bătălia de lingă Hargeng, chiar în apropiere de 
Buhara. Și iată că-i ajunge emirului la urechi că și 
un alt hagib — Abu-Ali Simugiuri — înţeles pe 
ascuns cu Bogra-han, pune la cale împărţirea statu- 
lui Samanid. Trei mari şefi — conducători de ar- 
mate — Aiaci, Faik și Simugiuri — s-au dovedit 
a fi trădători. Emirului Nuh, suveranul Maveran- 
nahrului, nu-i mai rămînea altceva de făcut decît 


1 Hagib — comandantul guleamilor tiurci — oaste formată 
jumătate din lefegii, jumătate din sclavi. 

să părăsească oraşul, predindu-l în mîinile birui- 
torului. 

Părăsind Buhara, emirul s-a simţit pentru întiia 
oară singur și neputincios. Pe cine se putea spri- 
jini el? Pe garda guleamilor tiurci ?! Însăși oastea 
lui de nădejde, pavăza tronului, fusese în stare să-l 
trădeze, trecînd de partea duşmanilor, care de data 
aceasta erau de același neam cu ei. Nuh ibn Man- 
sur a înțeles că nu mai poate avea încredere în 
comandanții săi, nici în prezent, nici pe viitor. Și 
atunci, pe cine să se bizuie ? Pe clerul musulman ? 

Da, tagma imamilor avea o neţărmurită înrîu- 
rire asupra gloatei întunecate de credincioși, dar ei 
țineau întotdeauna partea califului din Bagdad şi 
erau gata să-i susțină pe dușmanii lui, karahanizi, 
care erau mult mai devotați dogmelor islamului de- 
cît liber-cugetătorii samanizi. Poporul ? Acesta pri- 
vea nepăsător situaţia deznădăjduită a suveranului, 

Împreună cu emirul Nuh se retrase din Buhara 
doar o mică urdie de glotași, rămasă credincioasă 
Samanizilor. Cu această neînsemnată oștire emirul 
se ascunse undeva în împrejurimile capitalei sale. 

Dar de data aceasta, soarta l-a ocrotit pe em: 
Sănătatea șubredă l-a împiedicat pe Bogra-han să 
rămînă în Buhara, unde apa era bihlită și purta 
miasmele multor boli. De îndată ce Bogra-han se 
strămută în Samarkand, emirul Nuh năvăli cu de- 
taşamentul său în Buhara și o recuceri fără multă 
trudă și vărsare de sînge. 

Incursiunea lui Bogra-han asupra Maveran- 
nahrului deschise larg ochii emirului Nuh ibn Man- 
sur. lată cît de slabă e pregătirea militară a statu- 
lui Samanid! Chiar și victoria lui întîmplătoare 
dovedea cit de ușor poate cădea Buhara în mîinile 
dușmanului. 

Prima furtună se părea că a trecut cu bine, dar 
norii adunaţi deasupra capului samanizilor nu se 
împrăștiară. 

începutul vieţii conștiente a lui Husein, acei 
șase-șapte ani cît a mai trăit el la Buhara, pot fi 
socotiți cei mai grei ani din istoria statului Sama- 

nid. Scurtul răgaz care a urmat neașteptatei victorii 
a lui Nuh ibn Mansur a fost doar liniștea dinaintea 
furtunii ce avea să vină. 

„Cînd Natili părăsi Buhara, Husein avea vreo 
treisprezece-paisprezece ani. Băiatul se deprinsese 
să studieze singur, era preocupat în același timp de 
mai multe științe, citea mult și nu înceta să se minu- 
neze cît de ușor prinde tot ce învaţă. Ar fi dorit 
să înceapă un studiu greu, complicat, pentru înțe- 
legerea căruia să-și încordeze toate puterile. Husein 
se simţea întocmai ca un atlet voinic pus să rupă 
floricele. Dar această impresie se topi ca prin far- 
mec cînd îi căzu în mîini traducerea „Metafizicii“ 
lui Aristotel. Iată-l pe voinic ajuns deodată un biet 
învățăcel neputincios ! 

Cartea cea nouă îl interesa mult pe Husein, dar 
se dovedi a fi atit de grea și neînţeleasă, încît tînă- 
rul nu știa cum și de unde s-o înceapă. Nopți în- 
tregi le petrecu asupra ei, cercetînd-o. O citi de 
nenumărate ori pînă cînd, în cele din urmă, o în- 
văţă pe de rost; cu toate acestea conţinutul îi ră- 
mase însă tot nedezlegat și învăluit în taină. Nu 
putea cu nici un chip să-i înţeleagă sensul, nu 
pricepea scopul pe care l-a urmărit Aristotel cînd 
a scris cartea. 

De mii de ori își puse întrebarea: „Ce sînt 
«esenţele» ? Ce înțeles le dă Aristotel? Care-i 
deosebirea dintre esențele primare şi secunde ? 
Pentru ce împarte Aristotel existența în zece cate- 
gorii, ca apoi să le reducă la trei: esența, starea 
și relația?“  Instinctiv, Husein simţea că în 
carte sînt anumite lipsuri și confuzii. Tînărul era 
gata să atribuie aceste greșeli tilmăcitorului, mai 
apoi însă ajungea iarăși să creadă că propria sa 
nepricepere e de vină. Husein nu înţelegea sensul 
definiţiilor pe care le dădea filozoful noţiunilor 
generale. Își frămînta mintea încercînd să priceapă 
de ce materia este relativă pentru orice formă 
dată ; de ce unul și același obiect poate fi și pro- 
dusul unirii formei cu materia cuprinsă în această 

formă încă din timpul formării sale, și relaţia mate- 
riei cu ceva nou care s-ar putea forma din ea. 

„Nu se poate — cugeta Husein — ca în spatele 
acestor litere și cuvinte să nu se ascundă ceva im- 
portant și măreț, care ar putea să arunce o lumină 
cu totul nouă asupra Universului ! Doar le-a scris 
Aristotel !” Dar ce sînt anume, ce reprezintă, Husein 
nu-și putea lămuri nici în ruptul capului. „Este o 
carte spre înţelegerea căreia nu există drum |!“ — 
își spuse el și, deznădăjduit, își mărturisi frămîn- 
tările unui prieten al tatălui său, socotit drept un 
mare şi învăţat filozof. 

Dar acela doar atît fu în stare să-i răspundă, 
că „Metafizică“ înseamnă „dincolo de fizică“ și că, 
fără îndoială, prea de timpuriu s-a apucat Husein 
să citească această carte pe care un om matur alt- 
fel o înţelege. Ca încheiere, „marele filozof“ bom- 
băni: 

— Am auzit că Abu Nasr al-Farabi are un co- 
mentariu la această „Metafizică“. Caută-l... poate 
să-ţi fie de folos... 

Dar toate sforţările lui Husein de a găsi acel 
comentariu fură zadarnice. Nici unul dintre vînză- 
torii de cărți din Buhara nu avea această carte; 
ba nici n-auziseră de ea. Husein prinse a bănui că 
bătrînul învățat a cam încurcat-o cu comentariul 
lui Al-Farabi, 

Cu Al-Farabi, renumitul filozof tiurc din Asia 
Centrală, Husein făcuse cunoștință: a citit cu 
pasiune cartea lui: „Fusus-ul-Hikam” — „Gemele 
înțelepciunii“. Această lucrare, atît de bogată în 
conţinut, l-a bucurat pe Husein cu atît mai mult cu 
cît autorul ei nu era unul dintre înţelepţii Greciei 
antice, ci un vecin, un musulman născut pe ţărmu- 
rile Şeihunului, aproape contemporan cu el. 

„Putem avea și noi filozofi vestiți, cu nimic mai 
prejos celor antici! gîndea Husein. Şi noi avem 
minţi luminate și mari, ca Al-Farabi, Al-Kindi și 
mulți alţii. Poate chiar și eu, fără nici un comen- 
tariu, am să pot pricepe și lămuri altora esența 
«Metafizicii»... Ce bine-ar fi | 


Pînă la urmă tînărul găsi cartea lui Al-Farabi, 
dar ceva mai tîrziu. lată ce scrie în paginile auto- 
biografiei sale, despre acest eveniment căruia îi 
atribuie o mare importanţă : 

„Odată, înainte de apusul soarelui, mă aflam la 
bazar, printre negustorii legători de cărți. Un tara- 
bagiu tot lăuda o carte pe care o ţinea în mînă. 
Mi-a virit-o şi mie în ochi, iar eu, nemulțumit și 
cu hotărire, i-am răspuns: «Lasă-mă în pace cu 
hîrțoaga asta a ta !» Dar el nu s-a lăsat: «Cumpără 
această carte și n-o să-ți pară rău. E ieftină, ți-u 
dau cu trei dirheme, căci stăpinul ei are nevoie de 
bani. Altfel nici n-o vindea». Am cumpărat-o numai 
ca să scap de el și... această carte se nimeri să fie 
tocmai cartea lui Abu-Nasr-Farabi, pe care pier- 
dusem nădejdea s-o mai găsesc : comentariul «Meta- 
fizicii» lui Aristotel. M-am întors într-un suflet 
acasă și am început să o citesc cu lăcomie. Atunci 
dintr-o dată mi s-a-dezvăluit pe deplin sensul Meta- 
fizicii, poate și unde o ştiam toată pe de rost. Atita 
bucurie aveam în suflet cum n-âm mai avut de 
mult și, drept mulțumire lui Allah, am dat săracilor 
pomană,“ 

Mai tirziu Husein, în operele sale științifice, 
adesea se va întoarce și se va referi la Aristotel; 
va fi un comentator și un propagandist al său, cu 
nimic mai prejos decît Al-Farabi. Așa se va înfiripa 
visul său din copilărie. Faptul că în momentul hotă- 
ritor al dezvoltării sale a descoperit opera genialu- 
lui Al-Farabi a jucat, fără îndoială, un rol foarte 
important în formarea concepţiei sale despre. lume. 
În cugetările clare și simple ale lui Al-Farabi se 
simte apropierea sa de concepţia materialistă a 
lumii. Pentru întiia oară se întilnea Husein cu o 
asemenea concepţie asupra lucrurilor. În comen- 
tariul „Metatizicii“, mai mult chiar decît în „Ge- 
mele înţelepciunii“, Al-Farabi își exprimă punctul 
lui de vedere. Era unul din puţinii filozofi de cre- 
dință musulmană care enunța concepţii materia- 
liste. Al-Farabi recunoștea, de pildă, existenţa reală 
a lumii exterioare și posibilitatea cunoașterii ei 

prin simţuri. Sufletul îl socotea legat de corp. După 
părerea sa, lumea era compusă din lucruri, care se 
formează din îmbinarea elementelor materiale. Se 
modifică, se nasc și pier numai lucrurile compuse 
din mai multe elemente, iar cele ce se compun 
dintr-un singur element sînt nepieritoare. 

Mișcarea — învăţa Farabi — este o însușire per- 
manentă a corpurilor. Lumea lucrurilor conține prin 
ea însăși putinţa mișcării, 

Toate aceste idei noi, care cereau neobișnuite 
eforturi de gindire ca să fie înţelese și însușite, 
frămîntau mintea lui Husein. Și dacă tînărul urmă- 
rea cu atita luare aminte firul cugetării lui Al- 
Farabi, simţindu-i instinctiv profunzimea și justeţea, 
asta era totuși o mare îndrăzneală, căci clerul mu- 
sulman vedea în toată învăţătura filozofului numai 
şi numai erezie, cea mai primejdioasă erezie, 

Filozofia lui Al-Farabi a lăsat cea mai adîncă 
urmă asupra concepției lui Husein despre lume. 
Dar pe vremea aceea abia își făcea loc în profun- 
zimile memoriei sale, așteptînd ceasul cînd pe rui- 
nele diferitelor sisteme și concepţii însuşite sau 
respinse, se va făuri propria concepție filozofică a 
lui Husein Abu-Ali ibn Sina. 

Curînd însă lăsă filozofia pe al doilea plan. O 
nouă și serioasă preocupare năvăli pătimaș în viața 
tînărului. 

«Cu cît citea mai mult, cu atît mai mult înţele- 
gea că nu numai înţelepții greci au purtat înainte 
spre progres făclia culturii. Și observa acest lucru 
mai cu seamă în medicină, știința de care Husein 
prinsese a se ocupa cu înflăcărare. 

Practica medicală în Orient avea o istorie cu: 
noscută și se bucura de un renume glorios. Lui 
Hippocrate și lui Galen — părinții medicinei — ni- 
meni n-o să le conteste meritele, dar medicii orien-: 
tali au îmbogăţit şi mai mult moștenirea lor. 

Husein a citit „Cartea atotcuprihzătoare“ și 
„Cartea Mansurilor” — cele două tomuri ale re- 
numitul medic Abu-Bekra ar-Razi din Rei — un 
vast cod de științe medicale și „Cartea regilor“ a 

lai Ali ibn Abbas; n-a ocolit nici „Cartea despre 
friguri“, alcătuită de Ishok al-Israil, și multe alte 
lucrări astăzi dispărute. 

Pe vremea aceea în Buhara — cel mai mare cen- 
tru cultural al Asiei Centrale — puteau fi găsite 
adesea opere ale unor renumiţi elevi ai Academiei 
de medicină din Gundeșapur sau ai Academiei de 
medicină din Alexandria. 

Oricît de stranie ni se pare astăzi practica medi- 
cală de atunci în ceea ce privește metoda de diag- 
nosticare, de lecuire, de întrebuințare și pregătire 
a leacurilor, medicina orientală avea la bază o mare 
experienţă practică. Această experienţă practică se 
străduia Husein să și-o însușească, 

Nu ştim precis ce boli a tratat și vindecat 
Husein și ce anume l-a determinat să se dedice cu 
atita ardoare studiului medicinei, dar un lucru îl 
știm sigur, că problema apei de băut era extrem 
de dificilă în Buhara, mai cu seamă că locuitorii ei 
n-aveau nici cea mai mică ideie despre regulile 
igienice și sanitare. În Buhara, și în timpuri mai 
apropiate de noi, epidemiile se țineau lanț și bolile 
de stomac și intestinale erau cît se poate de obiş- 
nuite. 

Mii de vrăjitori și descîntătoare exploatau cu 
leacurile lor băbești neagra ignoranță a poporului. 
Medici adevăraţi, cît de cît cunoscători ai meseriei, 
erau prea puţini. Mereu se simţea nevoia lor. 

Inima bună și compătimitoare a lui Husein a ju- 
cat un mare rol în alegerea profesiunii sale de 
medic, 

În Buhara, pe vremea aceea, se bucura de un 
mare prestigiu medicul Abdul-Mansur Kamari. Un 
timp oarecare, Husein a învăţat la el. Și s-ar părea 
că tocmai în această perioadă a vieţii sale, sub 
conducerea lui Kamari, Husein a început, în taină, 
să încalce poruncile severe ale islamului, pornind 
a face disecţia cadavrelor omenești. 

Pentru acest păcat, cei doi medici puteau plăti 
cu viața sau, în cel mai bun caz, puteau fi expuși 
infamei pedepse a izgonirii din patrie. Totuşi, ni- 

mic nu i-a oprit. Erau gata să înfrunte orice, pen- 
tru a-și potoli setea de cunoștințe, de adevăr, pen- 
tru a-și îmbogăţi propria experienţă. 

În faţa cazurilor grave și complicate, cînd nici 
un leac cunoscut nu mai putea salva viața ome- 
nească, Husein își fringea mîinile de desperare că 
nu-și poate ajuta semenii. Acest simțămint îl în- 
cerca cu atît mai des, cu cît creștea propria-i expe- 
rienţă și înțelegea tot mai clar că, întocmai ca și 
ceilalți medici cunoscuţi lui, nu folosea nici el 
metoda cea mai eficace. 

„Ce drept am eu să-mi spun medic ? — își punea 
întrebarea Husein. Pot vindeca o rană, pot să-l scap 
pe un om de o simplă indigestie sau durere de sto- 
mac, pot să-i dau ceva ca să vomite și să se ușu- 
reze, pot să-i pun la loc un oscior scrîntit, și-atita 
tot. Cu ce mă deosebesc eu de oricare alt vraci 
sau de-o babă ? Cu nimic ! Cum putem noi vindeca 
un bolnav, cînd nu știm nu numai ceea ce se în- 
timplă în organism în timpul bolii, dar nici măcar 
nu știm cum e alcătuit corpul omenesc pe 
dinăuntru !" 

Şi încuindu-se în camera sa, Husein cerceta 
iarăși și iarăși tratatele de medicină adunate de el. 
Unele din ele erau ilustrate cu desene executate 
de miniaturiști orientali. Dar în aceste desene puteai 
admira orice, și graţia liniilor, și îmbinarea fină e 
culorilor, numai ceea ce era esenţial nu putea găsi 
Husein — exactitatea. 

Mai exactă decit altele, era o minunată minia- 
tură care reprezenta schema aparatelor circulator 
şi digestiv, după Galen; dar şi sub aceasta era 
notat : „Desenat după o maimuță“. 

„Oare celebrul medic din Pergam făcea disecţii 
numai pe maimuțe, ori a scris așa de teamă să nu-și 
atragă asupra sa persecuția marilor preoţi ?... Dar 
putea să o fi adăugat tiîlmăcitorul arab ca să abată 
atenţia imamilor, gindea Husein. Eu aș fi bucuros 
să am măcar o maimuţă: din păc ate însă la noi, 
în Buhara, în afară de pisici și cîini, nu poţi gă 
nimic...“ 

Iar pe pisici şi pe cîini, într-adevăr, Husein făcea 
de mult disecţi 

Odată a căpătat de la tatăl său un berbec, altă 
dată un vecin i-a dat un hoit de mînz. 

Mușchii, tendoanele, poziţia vaselor sanguine, 
plămînii, ficaţii, rinichii toate acestea desigur 
că aveau o oarecare asemănare cu organele omu- 
lui, dar iată că stomacul ierbivorelor se deosebește 
de al pisicilor și al cîinilor. Cum o fi însă la om ? 
Organele animalelor, bănuia confuz Husein, nu pot 
fi aidoma organelor omului. Și oricît ar fi scormo- 
nit el în măruntaiele cîinilor vagabonzi, taina 
aceasta răminea nepătrunsă. 

Nemulțumirea și căutările tînărului, numai. un 
singur om le putea înţelege, hakimul Kamari, cel 
care îl iniţia în tainele medicinii. Kamari îl aprecia 
pe Husein și avea încredere în el. Negindindu-se la 
primejdii, acești oameni sincer devotați științei și 
înaltei lor misiuni de medici, înfruntau orice risc, 
numai ca să-și poată îmbogăţi cunoștințele. Prin 
oameni de încredere, Kamari cumpăra cadavrul 
vreunui calic necunoscut și atunci dădea de veste 
celor mai de nădejde dintre elevii săi. 

Spre seară, Husein și tovarășii lui îl urmau pe 
învăţător, 

Hakimul, într-un vestmînt simplu, mai întune- 
cat și mai vechi, cu lădița de instrumente la subsu- 
oară, pășea în fruntea tinerilor spre marginea 
orașului. 

Într-una din cele mai dosnice mahalale, închi- 
riaseră pentru noaptea aceasta o cocioabă părăsită 
și dărăpănată. Oameni de nădejde ai lui Kamari, 
aceiași care procuraseră și cadavrul, înjghebaseră 
în grabă, din scînduri vechi, o masă lungă iar pe 
dușumele așternură un strat gros de rogoz. Pe 
această masă improvizată era întins corpul ne- 
însufleţit al unui bărbat nici tînăr, nici bătrîn, cu 
chip bolnăvicios și zbîrcit. Slăbiciunea-i neobișnuită 
dovedea viaţa de cîine înfometat pe care o dusese, 
iar pămîntul ce se scutura din părul și din barba 


46 


lui, le arăta că fusese] îngropat şi scos pe urmă din 
mormânt. 

— L-am mai văzut pe acest sărman — șopti 
unul din elevi. Avea o boală asemănătoare cu aceea 
despre care mi-ai povestit tu, Husein !... Burta um- 
flată, dureri mari aici, în dreapta, călduri... S-a 
chinuit rău săracul înainte de moarte. Vecinii lui 
m-au chemat, dar n-am putut să-l ajut cu nimic... 

Deși nenorocitul decedase în ajun, mirosul ne- 
plăcut de hoit stăruia în odaie. Ciîţiva dintre în- 
văţăceii hakimului își țineau nasul cu mîna, întorși 
într-o parte. Şi pe Husein, pentru o clipă, îl cu- 
prinse greaţa, dar privind chipul liniștit și concen- 
trat al hakimului Kamari, izbuti să se stăpînească. 

Cu un cuţit lung și ascuţit, Kamari spintecă 
burta mortului și o desfăcu. Mișcările lui erau atît 
de sigure, încît Husein pricepu că hakimul nn 
disecă pentru întiia oară. Dar acest gind de-o clipă 
făcu loc de îndată interesului arzător al omului de 
știință, al cercetătorului, în fața căruia se dezvăluie 
o taină. 

Lucrară treia citeva ore la rînd asupra 
cadavrului. Pe rînd scoaseră din el toate viscerele. 
Husein le desena cu sîrguință și nota în grabă 
caracteristicile structurale ale fiecăreia. 

Pentru hakim, ca și pentru elevii săi, pricina 
morții acestui om era acum clară : între intestinul 
gros și cel subţire se afla o prelungire, ca un viermi- 
şor, acoperită de vechi cicatrice, inflamată și plină 
cu puroi. 

— Toţi oamenii au prelungirea asta ciudată, 
apendicele acesta ? — întrebă Husein, ridicîndu-l 
cu cleștele de lemn. Nu l-am întîlnit la nici un fel 
de animal. 

— Nu știu, n-am observat pînă acum — îngăimă 
Kamari. 

Una din plăgile acelui apendice, după cum 
observă Husein, era spartă și toată cavitatea abdo- 
minală se umpluse cu un puroi lichid, care a curs 
și pe dușumea, 

— lată de unde veneau durerile şi umflătura, 
observă Husein, cercetind cu atenţie și starea or- 
ganelor vecine. 

Deasupra cadavrului se străduiau numai Kamari 
cu Husein. Ceilalţi se uitau — ce-i drept cu luare 
aminte — dar erau bucuroși, pare-se, că nu trebuie 
să ia parte și ei la treaba aceasta murdară. 

— Cum crezi, onorate hakim — se adresă 
Husein medicului — l-am fi putut scăpa de moarte 
pe acest om dacă îi scoteam la timp apendicele 
acesta bolnav ? 

— Nimeni, încă, după cît îmi este cunoscut, n-a 
riscat să opereze ceva în abdomen, dar eu presu- 
pun că dacă se făcea tratament din timp, scăpa cu 
viață. Tu ce zici ? 

Husein, privind concentrat viscerele întinse pe 
masă, dădu afirmativ din cap. 

— Spălături uleioase și o dietă ușoară, i-ar fi 
ajutat, desigur... Dacă o lua din pripă... Iar leacuri, 
doar infuzie din seminţe de ţelină și cele ce poto- 
lesc durerile... Tînărul privi întrebător la învăţă- 
torul său. 

— Da, în cazuri mai ușoare... pot să ajute... Dar 
în cazuri ca acesta, nimic nu ajută... doar țărîna... 

„Trebuie bine chibzuit — notă pentru sine 
Husein. Oare într-adevăr nu s-ar putea face ni- 
mic ?1..,* 

După ce examinară cît se poate de atent intes- 
tinul și stomacul, medicii trecură la cercetarea 
inimii. Cu ea se necăjiră tare mult. O despicară în 
lung și în lat, cercetară cavitățile, vasele sanguine 
cu orificiile lor, valvulele inimii cu mușchii 
respectivi. 

Plămînii trebuiră să-i cerceteze mai în grabă. 
Era tîrziu. Pe ei Husein observă cîteva pete negre, 
întinse, parte cicatrizate, parte deschise. 

— Priveşte, învăţătorule ! exclamă Husein, tul- 
burat. Oare nu așa arată plămînii bolnavilor de 
ftizie ? 

Dar Kamari, care se apucase să desprindă tubul 
digestiv din gitlej, spuse plictisit : 

— Ce tot vorbeşti ! Ce ftizie ? Sînt plămîni nor- 
mali. Amintește-ţi de Hippocrate : „Plămînul umple 
pieptul și-i întors puţin spre stînga : are cinci proe- 
minenţe, numite lobi, de culoare cenușie, e presărat 
cu punctuliţe bombate ; este de natură celulară, ca 
un cuib de viespi...“ 

Dar Husein nu putea să se împace cu gîndul 
că aceste indicii, vădit bolnăvicioase, prezentau 
situația normală a plămiînilor, cu atît mai mult cu 
cît, chiar la lumina slabă a făcliilor, se vedea că 
mai cu seamă unul din plămîni e mai mult vînăt 
decît cenușiu. Noaptea era însă pe sfirșite și trebu- 
iau să se grăbească. 

Cu părere de rău, Husein se desprinse de masă. 

„O să mai am vreodată prilejul să pătrund tai- 
nele existenței omenești? — se întreba tînărul. 
N-am apucat să cercetez vasele, creierul si măduva 
spinării, articulațiile, oasele... Şi cîte altele au ră- 
mas necercetate şi necunoscute |..." 

Și totuși, lui Husein, această singură noapte i-a 
adus, poate, mai mult decît toți anii de învăţătură 
la hakimul Kamari. Pentru întiia oară în viaţă a 
putut vedea și cerceta organismul omului în toată 
plinătatea și complexitatea lui. 

Era nemărginit de recunoscător învățătorului 
care, înfruntînd riscul, îi dăduse putinţa să cunoască 
anatomia omului. Cu același prilej, tînărul își putu 
da seama care este adevărata valoare a hakimului 
Kamari ca învăţat. Nu încăpea îndoială că el a mai 
disecat și alte cadavre, cine știe cîte! Totuși, ce 
puţin cunoaște viscerele, dacă niciodată n-a băgat 
de seamă că omul are un apendice, ca un viermi- 
şor, în dreapta ? Cum s-a ferit să cerceteze plăgile 
de pe plămîni ! Să i se pară toate astea amănunte 
lipsite de importanţă ? 

Ceva din firea lui Kamari îi amintea de Natili. 
Deși medicul avea o bogată experienţă, care îi în- 

găduia să stabilească diagnosticul fără greș, Husein 
observă la el aceeași indulgență asupra propriilor 
greșeli, acelaşi dispreţ faţă de tot ce-i nou și aceeași 
lipsă de interes pentru perfecționarea metodelor. 

Iar tînărului, toate acestea i se păreau de o 
extraordinară importanţă și necesitate. lată, de 
pildă, în această noapte, cînd a cunoscut adevăratul 
izvor al științei, el a ajuns la convingerea că n-o 
să poată lecui oamenii pînă nu va cunoaște pe de- 
plin fiecare părticică a corpului omenesc. 

„Hakimul Kamari se mulțumește cu o semiștiinţă, 
îl privește — eu însă nu vreau să mă opresc la 
acest nivel !... Am să repet, trebuie să repet de cit 
mai multe ori disecţia — hotărî Husein. E de datoria 
mea să mă străduiesc să ajung un adevărat medic, 
un veritabil om de știință. Aceasta este. singura 
cale... Altă cale nu voi urma nici de m-ar amenința 
blestemele iadului, pierderea sufletului și nenumă- 
rate chinuri pe lumea cealaltă..." 

Judecînd după cunoștințele pe care le-a dobin- 
dit ulterior, Husein și-a înfăptuit hotărîrea. 

Memoria strălucită, atenţia minuțioasă, pricepe- 
rea de a compara faptele, de a generaliza și a ana- 
liza — toate aceste calităţi ale lui Husein i-au fost 
ajutor temeinic în cercetarea artei medicale. Învăţă- 
tura la Kamari n-a durat prea mult. Talentatul elev 
l-a întrecut în scurt timp pe învăţător, iar înţelep- 
tul Kamari s-a împăcat cu acest fapt. 

Husein se apropia de vîrsta cînd se cuvenea să 
se gîndească serios ce ocupaţie îşi va alege în 
viaţă. A fi învățat — o înțelegea el prea bine — e și 
mult, și puţin. Toţi învățații despre care citise erau 
oameni cu cunoștințe multilaterale. Tot atît de bine 
se orientau în filozofie, în matematică, în astrono- 
mie, în geografie, în teologie și în multe alte ştiinţe, 
greu de separat una de alta. Dar toţi, fără excepţie, 
arătau un mai mare interes uneia dintre științe, 

căreia îi închinau totul. Hippocrate era medic, cu 
toate că avea și multe alte felurite preocupări 
științifice. Euclid era matematician, Ptolemeu astro- 
nom, Al-Farabi filozof etc. Ce îl atrăgea pe Husein 
mai mult ? Care dintre științe putea să-i absoarbă 
toate gindurile ? La șaisprezece ani era un fakih 
de nădejde, căruia i se încredințau bucuros treburi 
și probleme oricît de încurcate. Dar el cunoștea tot 
atit de temeinic și filozofia, și geometria, și astrono- 
mia. În toate aceste domenii, ia Buhara, cu greu se 
putea află un rival mai destoinic. Atunci, ce să 
facă ? Cu ce să se ocupe? 

O dragoste nemărginită pentru om, atît de rară 
în acele vremuri crunte și pline de lăcomie — pen- 
tru om cu toate neajunsurile, nenorocirile, dureriie 
și bolile lui — încolţise de timpuriu în sufletul lui 
Husein, Şi tocmai această dragoste pentru semenii 
lui l-a îndepărtat întrucitva de științele abstracte. 
Miinile lui cereau o ocupaţie practică, În medicină 
el văzu putinţa de a fi de folos, ba chiar necesar 
oamenilor. Alegînd această cale el nu s-a gîndit 
la umanitate în înţelesul larg al cuvîntului, la no- 
țiunea abstractă a omenirii sau la omenie — pe el 
pur și simplu l-a atras practicarea concretă a bine- 
lui, putinţa de a face bine oamenilor în mijlocul 
cărora trăia, 

Dindu-și seama că tot mai mult cunoștințele sale 
pot fi de folos oamenilor, Husein răspundea bucu- 
ros oricărei chemări. Orice sărman îi putea cere 
ajutor — nu refuza pe nimeni. Cele mai cumplite 
boli nu-i pricinuiau lui Husein nici teamă, nici dez- 
gust. Unicul lui gind era: să facă totul pentru a-l 
lecui pe bolnav. Nici înspăimîntătoarele boli ale 
Asiei — vărsatul, holera, lepra, nici primejdioși: 
paraziți cuibăriți în corpul omenesc — limbricii, 
oxiurile, batrocefalii și panglica — nimic nu-l în- 
fricoșa. Îmbulzeala buharienilor săraci, locuind cu 
zecile în fiecare colibă, murdăria de neînchipuit 
care domnea pretutindeni pe străzile orașului, apa 

stătută a havuzurilor, a fintînilor și a arîkurilor in- 
fectate, care erau nu numai surse de apă de băut, 
dar în același timp și canale de scurgere — toate 
acestea contribuiau la răspîndirea nenumăratelor 
epidemii. 

Pe ulițele colbuite ale orașului, prin cotloanele 
înguste şi murdare, adesea puteai întilni un tînăr 
zvelt și bine îmbrăcat. Chipul său frumos, cu ochii 
căprui și pătrunzători ce priveau la toţi cu bună- 
voinţă și prietenie, era cunoscut aproape tuturor 
buharienilor. Cînd trecea el pe drum, mulți îl salu- 
tau cu plecăciune pînă la pămînt, spunîndu-i „prea- 
cinstite hakim”... 

Acest „preacinstit hakim“ — fără teamă că-și 
murdărește halatul elegant — petrecea zile și nopţi 
în vreo cocioabă dărăpănată, la căpătiiul vreunu 
copil în agonie, plin de plăgi putrede, cu puroi, 
pe care pînă la urmă îl salva de la moarte. 

Miraculoasele vindecări îi aduceau lui Husein 
slavă. Dacă știința lui în domeniul filozofiei, logicii, 
teologiei sau a fikhului erau cunoscute doar de un 
grup restrîns, de oamenii mai culţi ai Buharei, apoi 
despre activitatea sa medicală părea că știe tot 
orașul. 

Abdallah ibn Sina număra covoarele, halatele 
cusute în fir de aur, inelele, țesăturile scumpe și 
banii primiţi de fiul său pentru vindecarea bogă- 
tașilor. După reîntoarcerea pe tronul părintesc a 
lui Nuh ibn Mansur, în anii de pace și liniște ce 
urmară, tatăl era gata să creadă că prin mila lui 
Alah și cu ajutorul lui Husein, o să-și vadă visul 
cu ochii: mult așteptata bogăţie și tihnă. 

Un singur lucru îl supăra — această nepotolită 
năzuință a lui Husein de a-i lecui, fără plată, pe 
toți săracii care îi cereau ajutorul său medical. Și 
dacă ar fi numai asta, că-i lecuia ! Dar Husein me- 
reu căra de acasă de-ale mîncării, ba vreo pătură, 
ba chiar și bani. După multe ciorovăieli, hotărî să 
nu se mai amestece în treburile feciorului, mai ales 
că după cum văzu, purtarea inimoasă a fiului face 
să-i crească tot mai mult faima de medic. 

CAPITOLUL V 


În casele cinovnicilor (funcționarii buharieni), 
în bazar, printre negustori și prin rabadele mese- 
riașilor, se afla de îndată tot ce se petrecea dincolo 
de zidurile înalte ale palatului emirului, chiar şi în 
cele mai tăinuite unghere. Vești, cîteodată adevă- 
rate, alteori de necrezut, se răspîndeau cu iuțeala 
fulgerului prin tot orașul, alimentînd astfel cele mai 
năstrușnice zvonuri. 

Nu era deci de mirare că în toată Buhara — 
deocamdată, ce-i drept, numai în șoapte — se răs- 
pîndi zvonul despre boala grea, aproape fără spe- 
ranţă, a emirului. Ceea ce era deajuns ca la bazar 
toți să-l întîmpine cu nemaipomenite onoruri pe 
moștenitorul tronului — tînărul Mansur ibn Nuh 
— atunci cînd acesta, întorcîndu-se cu fraţii lui mai 
mici de la moschee, trecea prin bazar pentru a privi 
bogatele mărfuri. 

Negustorii șireți, se grăbeau să aștearnă în ca- 
lea prințului cele mai scumpe și mai frumoase co- 
voare, ca nu cumva picioarele albe ale armăsarului 
său arăbesc să se murdărească de noroiul bazaru- 
lui ! Astfel de onoruri numai emirului era îngăduit 
să i se facă, şi el păzea cu strășnicie ca nimănui, 
nici chiar rubedeniilor sale, să nu i se arate această 
cinste, care numai lui i se cuvenea. Nerespectarea 
poruncii, de astă dată, dovedea mai mult ca orice 
cît de rea era starea sănătăţii emirului. 

Pe seară Husein fu chemat la Kamari. Medicul 
era din cale-afară de tulburat. Nici el, nici ceilalţi 
hakimi ai palatului nu puteau înţelege ce fel de 
boală îl roade pe emir, și nu știau ce să-i mai facă. 
Kamari prinse destul de încîlcit a-i descrie fostului 
său elev semnele bolii, nădăjduind nu atîta în expli- 
caţiile lui, cît în intuiţia tînărului medic. Dar boata 
era cu adevărat complicată, ori hakimul Kamari 
scăpase din vedere ceva foarte însemnat... căci ori- 
cît îşi frămînta încordat Husein mintea, nu-și 

amintea să fi întilnit nimic asemănător nici în viaţă, 
nici. în cărţi. 

— Scumpul meu învăţător, din toate cele spuse 
de tine, nu pot să-mi dau seama ce este — zise 
cu mîhnire Husein. Ca să înțeleg boala emirului 
trebuie să-l cercetez chiar eu. Poate așa m-o ajuta 
norocul... Altfel, ce pot spune ?... 

— Desigur, ai dreptate, Husein ! Eu înţeleg să-l 
cercetezi chiar tu pe emir. Dar asta nu depinde 
de mine... Ce pot, am să fac... 

Ziua trecu pentru tînăr într-o așteptare încor- 
dată. Ardea de nerăbdare să-l vadă pe emir. Doar 
boala emirului, după spusele lui Kamari, nu era o 
boală ca oricare alta. Husein își frunzări toate 
cărţile, nădăjduind să găsească ceva scăpat din 
memorie. În zadar însă. Nu descoperi nimic care să 
semene cît de cît cu cele descrise de Kamari. 

La palat, Kamari făcu tot ce putu ca ucenicul 
său — Husein ibn Sina — să fie chemat. 

La început, cînd propuse aceasta, toţi hakimii 
se revoltară, deși în oraș tînărul medic se bucura 
de un bun renume. Cum ? Să aducem un copilan- 
dru, un începător, la patul stăpînitorului Buharei ? 
Să-i înqăduim a intra în sfinta sfintelor, în fața 
ochilor luminoși ai emirului ? Să i se încredinţeze 
lecuirea celui mai mare om dintre oameni ? Nu e 
prea mare cinste pentru fiul unui cinovnic oarecare 
al divanului mustavfi ? 

Apoi însă, chibzuind mai bine, medicii hotăriră 
altfel. Emirul — toţi recunoscură — e grav bolnav. 
Viaţa lui atîrnă doar de un fir de păr. Hakimii vor 
putea fi învinuiți că, neputindu-l vindeca pe stă- 

- pînul lor, au împiedicat și pe alţii să încerce a-l 
salva. Kamari va fi cel dintii care va răspîndi zvo- 
nul că medicii palatului nu l-au ascultat şi că emi- 
rul a fost astfel condamnat să moară. Viaţa emiru- 
lui reprezintă un pod de prosperitate peste pră- 
pastia nefericirilor. Nu trebuie să dăm nici un pri- 
lej ca acest pod să se prăbușească. Și, afară de 
asta... dacă... se va termina prost — vom avea 
asupra cui să aruncăm vina. Și hakimii, abia stăpi- 

nindu-și revolta, consimţiră să fie chemat tînărul 
lor confrate. 

Spre seară, Kamari trimise să-l cheme. 

Husein l-a văzut de multe ori pe emir trecînd 
pe ulițele Buharei, mîndru și îmbrăcat numai în 
fireturi. Desigur că atunci avea de admirat mai în- 
tîi arta bălmăjitorilor de dresuri și sulimanuri, ori 
a cusătorilor în fir de aur de la palat, dar stăpini- 
torul i se părea înalt, frumos, zvelt și tînăr, Faţa-i 
veselă și rumenă, ochii mari și galeși, săgețile sub- 
tiri ale mustăţilor ca și sprîncenele arcuite și sub- 
ţiri uimeau și stirneau invidie. Toţi tinerii Buharei, 
eleganţii zilei, se străduiau să semene cu emirul, 
smulgîndu-și bărbile și răzîndu-și subțire mustăţile 
și sprîncenele. În grija necontenită a stăpînitorului 
de a se arăta mulţimii cu înfățișare strălucită se 
manifesta educaţia primită la curtea mamei sale. 

Iar acum, în faţa lui Husein se afla un om jal- 
nic, chinuit de dureri crunte și de nopți nedormite, 
atit de slăbit încît abia îi deslușeai corpul sub în- 
velitoarea zvirlită parcă de-a dreptul pe otomana ! 
pe care zăcea. Culoarea feţei era cenușiu-pămîntie, 
mustăcioara pleoștită, ochii tulburi și stinși, privind 
nepăsător la cei din jur. Nimic măreț nu mai rămă- 
sese din emir și tinărului hakim cu greu îi venea 
a crede că are în față pe stăpiînitorul unui mare 
imperiu, și nu un biet muritor de rînd. 

„lată cum arăta omul de care numai cei aleși 
se pot apropia. Cinste mie — scăpără în capul iui 
Husein un gind ironic. Cîţi oameni nu s-au simţit 
fericiţi la culme cînd el i-a învrednicit cu o pri- 
vire ! Cîţi poeţi nu s-au prosternat în fata-i, încîn- 
taţi că au cinstea de a citi în prezenţa strălucirii 
sale o casîdă? de laudă, în care îi preamăreau vite- 
jiile, mărinimia și virtuțile ! Cîte intrigi au ţesut 
şi cîte mișelii au fost în stare să săvîrşească toţi 
acești hakimi renumiți ca să cîştige dreptul de a 
se apleca asupra corpului moleșit al stăpînitorului, 


1 Otomană — divan. 
2 Casidă — odă. 


ca să-l ungă cu alifii, să-i facă clisme ori să-i taie 
bătăturile !” 

Medicii se dădură tăcuţi la o parte făcîndu-i loc 
lui Husein. Pe feţele lor cătrănite, tînărul citi în- 
dărătnicie şi ură; din gura lor n-o să afle nimic 
despre boala stăpînitorului. Trecînd pe lingă el, în 
pragul iatacului, Kamari apucă să-i șoptească : 

— Cere cu stăruinţă să rămii singur cu emirul 
și cercetează-l fără ajutorul vreunuia din ei. 

Husein îi urmă înțeleptul sfat. Mai că nu-și 
recunoscu vocea cînd potolit dar cu hotărîre stărui 
să fie lăsat singur, între patru ochi, cu luminăţia 
sa emirul. Medicii, nemulțumiți, schimbară între ei 
priviri. Dar bolnavul, cu un gest slab, îi izgoni pe 
toţi din preajma sa. 

Husein începu să-l cerceteze. Şi cu cît se adincea 
mai mult în căutări cu atît mai mult se umplea 
inima tînărului medic de nedumerire, 

Organismul emirului era atit de uzat și sleit de 
puteri de parcă ar fi avut optzeci de ani, nu patru- 
zeci. Dar și cîte boli îi rodeau trupul, ar fi fost de 
ajuns pentru zece bolnavi, nu pentru unul singur. 
Mai mult sau mai puţin, fiecare organ era atins; 
ficatul, rinichii, stomacul, inima. Și fiecare boală o 
înrăutăţea pe cealaltă, iar ceea ce trebuia pentru 
lecuirea uneia, dăuna organelor vecine. Dar care-i 
boala principală ? Ce anume l-a doborit și-l ţine pe 
emir la pat ? 

Medicii curții din Buhara erau obișnuiți să le- 
cuiască o boală, una singură, căreia îi aflau mai 
întîi semnele, simptomele. Aici însă, Husein avea 
de-a face cu un complex de boli, acute și cronice, 
care se influențau una pe cealaltă. 

Deocamdată, hotări el, va trebui să-i dea bol- 
navului numai leacuri simple, care alină durerile, 
Îi prescrise scorțișoară, cărămizi calde în așternut 
și somnifere, 

Cînd stăpînul Buharei adormi, Husein îl lăsă în 
grija lui Kamari. 

„De ce să mă apuc mai întîi? gîndea Husein, 
părăsind palatul. Ce leacuri i-ar folosi în această 

situaţie  neasemuit de gravă?" El depăna în cap 
reţetele cele mai eficace, mai active. Nimic n-ar fi 
putut să-i ajute emirului la început. Pe de altă 
parte, orice întîrziere putea fi fatală. Copleșit de 
aceste gînduri, Husein rătăci îndelung pe ulițe, 
trecu apoi pe sub niște porţi, străbătu cîteva piețe 
și abia cînd se întunecase cu totul, se trezi undeva 
prin stepă, departe de marginile orașului. 

Toată noaptea rătăci Husein, întrebîndu-se de 
unde izvorăsc aceste boli ale emirului, care dintre 
ele trebuie tratată mai întîi și cu ce leacuri. 

Lui Husein i se părea că mai dă o dată exame- 
nul prin care să dovedească stăpînirea meseriei de 
medic : la fel se frămînta, ca atunci. Niciodată, în 
mult iubita lui practică medicală, nu i s-a pus în 
faţă o problemă atît de grea și complicată, 

Abia în zori luă o hotărîre: opium, cîte puţin, 
ca să-i potolească durerile și infuzie de ierburi. 
Leacuri simple, din popor, care în niciun caz nu 
puteau să-i dăuneze. Numai de-ar rezista inima... 
Dieta cea mai severă. Și regim ! 

La prima rugăciune, Husein era la palat. De cite 
ori, altădată, trecînd pe lîngă zidurile lui înalte, 
Husein se gîndea la viaţa aparte, plină de măreție 
și înţelepciune pe care o trăiau cei de acolo, Nici- 
odată nu s-a gîndit că în faţa lui se vor deschide 
atit de larg porţile Arcului, că-l vor primi aici cu 
atita respect și consideraţie. Dar și dacă emirul nu 
se va însănătoși, își dădea prea bine seama Husein, 
acest respect se va schimba în răceală și batjocură, 
ba chiar poate în altceva, mult mai amar. Deocam- 
dată, însă, ușile palatului se deschideau și încă larg 
în faţa lui. 

În încăperile palatului era zarvă. După o noapte 
de liniște, starea emirului se înrăutăţise iarăși. 

Husein, trecu grăbit prin sălile în care se aduna- 
seră toţi marii dregători ai statului, așteptind cu 
îngrijorare desfășurarea evenimentelor. Pe feţele 
amărite ale celor care se bucuraseră de milostivi- 
rea deplină a emirului, se citea spaima. 

Alţii, care așteptau o dată cu moartea stăpînului 
schimbări spre bine, cu greu își stăpineau zimbe- 
tele. 

Prin sala tronului, unde primea emirul de obicei 
pe trimișii străini și unde se organizau sărbătoriri 
solemne, trecu înfumurat muiftiul! cu barba că- 
runtă, însoțit de imami și numeroși mullà, purtă- 
tori de cealmă?. 

În încăperea care servea de anticameră iatacu- 
lui în care zăcea emirul, Husein îi întilni pe toţi 
medicii palatului. Chipurile lor înspăimîntate îi 
spuneau limpede cît de rău se simte stăpinitorul. 
Văzîndu-l pe Husein, Kamari se repezi la el. 

— Unde ai dispărut, omule? De două ori am 
trimis după tine și nu te-au găsit acasă. Ei, ai găsit 
ceva? Dis-de-dimineaţă s-a trezit în convulsii... 
avea crampe și țipa ca din gură de șarpe. I-a gonit 
pe toţi și te cerea pe tine... Acum a intrat la el 
șeicul Said, să-l descînte. Îl stropeşte cu apă sfin- 
țită din izvorul Zem-Zem de la Mecca, și îi suflă 
pe nări ca să-i dea viaţă din viaţa lui. Dar ţi-nchi- 
pui că toate astea... 

Tînărul hakim intră, urmat de Kamari. Emirul 
zăcea pe otomana elegantă. Din cînd în cînd, se 
schimonosea de durere. Faţa emirului îi păru lui 
Husein și mai pămiîntie, iar ochii mai stinși decît 
în ajun... Aplecat deasupra lui, şeicul Said, slab 
şi cărunt, îi sufla stăruitor în nări. Pe măsuța mică 
de la căpătiiul bolnavului sclipeau tot felul de dia- 
mante, rubine, safire, smaralde și alte pietre scumpe 
— amulete în stare să alunge orice boală. Printre 
ele se aflau și niște cocoloașe verzui de bezoar — 
sedimentări extrase din stomacul ţapului, pe cît se 
pare mijloace și mai miraculoase de combatere a 
bolilor grele. 

Magia șeicului izbuti doar să-l istovească și să-l 
irite pe emir. Scoţînd un picior uscat de sub în- 
velitoare, îl izbi în plin pe vrăjitor, care se grăbi 


1 Muftiu — căpetenia clerului mahomedan al islamului. 
2 Cealmă — turban ritual purtat de clerul mahomedan 

să dispară după ușă. În momentul acela Kamari se 
apropie de otomană și grăi respectuos: 

— Mărite stăpiîne, eu și ucenicul meu ţi-am 
aflat boala. Curînd te vom vindeca. Toată noaptea 
tînărul nostru hakim ţi-a preparat leacuri care te 
vor însănătoși. 

Abia ridicînd pleoapele grele, emirul se uită 
neîncrezător la el. 

— Înghite, înghite-l mai repede, stăpîne! — 
rosti Husein, dîndu-i emirului un mic cocoloș cu 
opium. Crede-mă, măria ta, că acest leac îți va 
ușura suferințele... 

Bombănind o rugăciune și încredinţindu-se lui 
Alah, emirul îl înghiţi. 

Leacurile tînărului medic, îngrijirea atentă și 
regimul sever pe care i-l prescrisese Ibn Sina, îl 
puseră pe picioare pe stăpînul Buharei. Celorlalţi 
hakimi nu le rămînea decit să ridice din umeri, în 
desăvîrșită nedumerire. Cei mai invidioși dintre e1 
erau gata să atribuie această vindecare a emirului 
oricui, șeicului vrăjitor, descîntătorilor sau cititori- 
lor în stele care se perindaseră pe acolo, numai 
tînărului hakim nu. Dar astfel de pălăvrăgeli nu-l 
supărau pe Husein, sau poate chiar nici nu ajun- 
geau la urechile lui. 

Cit a stat la palat, tînărul hakim cu privirea 
pătrunzătoare, s-a familiarizat cu multe. Husein, 
care era un om muncitor și sîrguincios, pentru în- 
tiia oară se izbea aici de acea viaţă plină de des- 
fătare și de trîndăvie, izbitor diferită de crunta 
sărăcie de pe ulițele Buharei și din cocioabele să- 
racilor pe care îi lecuia. 

După cîte văzuse la părintele său și la prieteni, 
Husein ajunsese la concluzia. că bunăstarea omului 
numai prin muncă se poate căpăta; prin muncă 
dibace și insistentă sau măcar prin iniţiativa omu- 
lui întreprinzător și îndrăzneţ. lar aici, în palat, 
toți huzureau, fără ca cineva să muncească. 

Ospeţele și zaiafeturile pe care le organizau ne- 
număratele rubedenii ale emirului se ţineau lanţ, 
chiar cînd emirul era bolnav ; şi dacă aici, la palat, 

erau ocrotite științele și artele, aceasta se făcea 
numai din tradiţie, pentru că odinioară așa au făcut 
străbunii lor, numai ca să-și asigure la masă oa- 
meni spirituali, măgflitori și veseli. Toate acestea 
îl uimiră pe Husein și-i deschiseră bine ochii. Să 
fie un măscărici care întocmește horoscopuri, bă- 
taie de joc şi obiect de petreceri al tuturor acestor 
ghiftuiți ? Nu, tînărul hakim niciodată n-a nutrit 
asemenea gînduri! A fi medic al palatului, cugeta 
el, cu amărăciune, nu este o situaţie de pizmuit. 
Aici niciodată nu ești stăpîn pe tine, iar despre 
vreo îndeletnicire științifică nici pomeneală nu 
poate fi ! Acum înţelegea bine cît de scump plătite 
erau casele și grădinile lui Kamari. 

„În haosul acesta de viaţă servilă, nu-i de mirare 
că n-a observat că toți oamenii au apendice" — se 
gîndi Husein, nu fără compătimire. 

Tînărul medic hotărî ca la primul prilej să pără- 
sească palatul. Deocamdată însă îl reţineau bolile 
emirului, deși acesta se apropia de vindecare. 
Uneori tot mai avea crize de inimă, ori colicii îi 
frămîntau măruntaiele. 

Cînd se luă hotărîrea să i se facă un dar lui 
Husein, chiar emirul Nuh ibn Mansur, personal, îl 
întrebă ce dorește. Tînărul îndrăzni să-i adreseze 
rugămintea, pe care de mult o legăna în fundul 
inimii sale : 

— O singură dorință am, mărite stăpîne : să-mi 
acorzi dreptul de a pătrunde în biblioteca pa- 
latului. 

Lui Husein îi fu teamă să-și ridice ochii, atit de 
îndrăzneață i se păru cererea sa. Tezaurul de cărți 
din biblioteca palatului era un bun din care numai 
emirul și apropiații lui se cuvenea să se în- 
frupte. 

Nuh ibn Mansur tăcu o clipă, apoi spuse zîm- 
bind : 

„Primului hakim al palatului i se poate acorda 
și această favoare... Știința lui ne va aduce și nouă 
foloase..." 

Aşa i s-a acordat dreptul de a pătrunde în re- 
numitul tezaur al bibliotecii Samanizilor. Aceasta 
era una din cele mai puternice verigi ale lanţului 
care îl ţinu pe Husein prins de palat. 


CAPITOLUL VI 


Husein și-a întipărit pentru totdeauna în minte 
ziua cînd, pentru întîia oară, a pășit în biblioteca 
Samanizilor — o clădire întreagă plină de cărţi și 
manuscrise, Această bibliotecă — comoară fără 
preț — a fost adunată în decurs de aproape două 
sute de ani. 

Impozantul și îngîmfatul custode al bibliotecii îl 
întîmpină pe vizitator privindu-l de sus, dar văzînd 
sulul cu pecetea emirului, prin care în cuvinte 
pompoase i se acorda hakimului Al-Husein ibn 
Abdallah ibn Sina dreptul de intrare în bibliotecă 
și de folosire a cărţilor ce aparţineau dinastiei, își 
schimbă deodată tonul și cu temenele prinse a-l 
încredința că stă cu totul la dispoziţia preaonora- 
tului hakim. Totuși, rugămintea lui Husein de a-i 
arăta chiar în clipa aceea tezaurul bibliotecii, îi 
provocă bibliotecarului tulburare și dezorientare. 

Cu toate astea, revenindu-și puţin, îl pofti pe 
tînăr să intre. 

Cu inima strînsă, Husein pășea prin anfilada 
lungă a sălilor, cu pereţii sculptați sau zugrăviți în 
culori care de mult s-au cojit și s-au întunecat de 
vreme. 

Colţurile de sus şi grinzile putrede ale tavanu- 
lui erau înnegrite de fum. De ele atîrnau pînze de 
paianjeni prăfuite. Covoare vechi, îmbicsite și 
roase, acopereau dușumelele. Pe lingă pereţi, înși- 

rate de-a lungul lor, se aflau sipete grele, ferecate, 
cu încuietori de aramă și încrustaţii pe capac. 

Totul dovedea că prealuminaţii ochi ai stăpînu- 
lui Buharei nu prea des se opriseră asupra acestor 
bogății. Şi, după cum se vedea, nici privirile mai 
puţin luminoase ale rubedeniilor emirului n-au prea 
poposit prin bibliotecă. ' 

Husein se aștepta să găsească la mese învăţaţi 
cu bărbi cărunte, trudindu-se să îmbogăţească bi- 
blioteca. În locul lor, însă, el văzu cîțiva tineri 
aplecaţi în tăcere asupra cărţilor, mai aproape de 
ferestrele colbuite. Tinărului i se păru chiar că 
aceștia, ghemuindu-se cît mai mult pe lingă sipete 
şi pereţi, se străduiau să nu atragă nimănui atenţia. 

Observînd privirea mirată a lui Husein, biblio- 
tecarul îi spuse, fără nici un pic de sfială: 

— Sînt slujbașii noștri. Ei şterg praful de pe 
cărţi și au grijă să nu se oploșească cariile și 
moliile în ele. Nu-ţi poţi închipui, hakim, cîtă 
treabă e aici! i 

Lui Husein nu-i scăpă amănuntul că „slujbaşii”, 
în loc să-și vadă de treabă, erau adiînciţi în citirea 
cărților. Dar nu crezu nimerit să-i atragă custode- 
lui atenţia asupra acestui fapt. Ș 

Privind în jur cu mult interes, Husein îl urmă 
pe bibliotecar. Din timp în timp, acesta se întorcea 
spre tînăr, ca să se încredințeze că îl mai urmează 
și să-i dea scurtele sale deslușiri. Astfel află Husein 
că în fiecare din aceste săli separate sînt cărți 
numai dintr-o singură ramură a științei. 

Despre conţinutul cărților bibliotecarul nu știa 
prea multe, în schimb știa ca nimeni altul cite 
cărți sînt adunate în fiecare sipet, din ce material 
sînt făcute scoarțele și cît s-a plătit pentru exem- 
plarele cele mai rare. Apoi, scoțind de sub halat o 
legătură de chei, descuie cu mîndrie două-trei din- 
tre aceste sipete și-i arătă, frumos împăturită, lista 
cărților aflate în fiecare sipet. 

Zile întregi își petrecea Husein în bibliotecă. 
În primele zile, bibliotecarul năzui, ba chiar stărui 
să-i îndrumeze alegerea, recomandindu-i cu căldură 

niște cărţi ușoare, dar luxos legate în scoarțe bo- 
gate. Husein însă, politicos, dar hotărit, îi respinse 
serviciile. Cerceta cu atenţie mereu alte și alte 
lăzi. Își dădu astfel seama că în cele mai modeste 
lăzi, făcute din scînduri simple, se ascundeau ade- 
vărate comori ale gîndirii. Cu emoție 'scoase Enci- 
clopedia lui Ibn Ruste, operele istoricilor Abu-Ta- 
hir Taifuri și ale lui Al-Belazuri; ale geografilor 
Al-Istahri și Ibn Haukali. Dar cîte opere n-a găsit 
el aici: cărți de fizică, mecanică, matematică, 
astronomie, botanică, zoologie! Multora dintre 
aceste cărți nici nu le bănuia existenţa, nici nu 
auzise măcar de numele autorilor. 

Făcînd bilanţul lecturilor zilnice, de multe ori 
se gîndea cu amărăciune : „Credeam că știu multe, 
dar iată că tot ce știu e numai o picătură neînsem- 
nată din marea înţelepciune a științei. Ce însemn 
eu în fața acelora care au umplut cu știința lor 
toate aceste sipete ! Oare îmi va ajunge viaţa să 
pot citi măcar a zecea parte din cărţile încă ne- 
cunoscute mie ?“ 

Husein poposea mai adesea în sala unde se 
păstrau cărțile de medicină, 

De mult simţise nevoia unui îndreptar, a unei 
cărți călăuzitoare în care să poată afla și numele 
bolii, cu toate semnele ei directe și indirecte, și cu 
indicaţia leacurilor și fierturilor tămăduitoare, 
Frunzări operele tuturor medicilor, cîte se aflau în 
bibliotecă, în nădejdea că va descoperi un astfel 
de ghid. Dar cu cît mai multe lăzi și sipete a răs- 
colit, cu atît mai puţină nădejde îi răminea în su- 
flet. Se pare că nici unul dintre hakimi nu s-a 
învrednicit să scrie o astfel de carte călăuzitoare. 
Găsi doar niște dicţionare scurte de terminologie, 
alăturate tratatelor respective. Tot mai mult și mai 
mult își făcea loc în mintea lui Husein gîndul că 
ar trebui el însuși să facă treaba acéasta. Deocam- 
dată citea totul și însemna tot ce afla nou și inte- 
resant din cărți. 

În sipete, Husein găsi opere științifice despre 
care auzise de la Kamari, sau despre care se pome- 

neau în voluminoasele tratate de medicină, dar 
descoperi și alte lucrări foarte preţioase și serioase, 
neremarcate de nimeni pînă atunci. Pe lîngă lucră- 
rile de mare însemnătate ale medicilor orientali, 
se afla însă și multă literatură scolastică și mis- 
tico-religioasă, comentarii la coran, ori scrieri ale 
tabibilor analfabeți care țineau morţiș să-și facă 
numele nemuritoare. 

Oricît de tînăr era Husein, oricît l-au învăţat 
alţii să privească încrezător și cu respect tot ce 
poartă pecetea religiei, nu putu totuși să nu zîm- 
bească citind un tratat în care, pe baza textelor de 
coran și ale altor autorităţi fără greș, se dezvolta 
ideea că toate bolile oamenilor vin de la Alah 
pentru păcatele lor, sau că sînt trimise în lume, cu 
îngăduinţa lui, de hainii și perfizii gini!. 

Și mai puţin convingătoare i se păru una din 
aceste opere, care întemeindu-se pe autoritatea lui 
Platon, Plotin și Galen, explică apariţia și răspîn- 
direa bolilor prin „pneumă“ — parte a „spiritului 
universal“. Erau în sipete și cărţi de-ale adepților 
şcolii pitagoreice, ce zideau medicina cu mistria 
cifrelor, cărți ale medicilor astrologi, care ţineau 
să dovedească influenţa planetelor asupra sănătăţii 
oamenilor și despre folosirea la vreme potrivită a 
buruienilor tămăduitoare în funcţie de poziţia 
favorabilă a aștrilor cerești, cărți despre arta 
întocmirii „horoscoapelor medicale“, culegeri com- 
plete de rugăciuni, descîntece, șoptituri și farmece, 
vrăjitorii ce ajută la lecuirea diferitelor boli și ne- 
putinţe, și chiar liste ale sfinților cărora omul tre- 
buie să se roage pentru tămăduirea unor boli ca: 
malaria, colici intestinali, plăgi, dureri de dinţi și 
altele. 

Un foliant voluminos atrase îndeosebi atenţia 
lui Husein. În el se vorbea despre însușirile tămă- 
duitoare ale pietrelor nestemate. Autorul, vădit 
lucru, a trudit mult asupra lui. Culegînd mărturii 
ale tuturor învăţaţilor din vechime pînă în zilele 
acelea, el încunoștiința că: diamantul goneşte 

visurile cele rele și transpiră dacă apropii otrava 
de purtătorul lui ; topazul oprește clocotirea apei; 
berilul e bun împotriva albeţii și împotriva leprei; 
ametistul domolește durerile și oprește spasmele ; 
smaraldul vindecă bolile de ochi, dizenteria și 
tusea neagră; rubinul inima și creierul; safirul 
fereşte de hemoragii și goneşte tristețea; agata 
păstrează neprihănirea fecioarelor; ametistul dă 
fecunditate și servește ca antidot împotriva otră- 
vurilor ; peruzeaua întărește vederea și păzește de 
primejdia căderii de pe cal; iar bezoarul salvează 
de la orice otravă, Smaraldul, onixul, jaspul, gra- 
natul, safirul-rubiniu, carneolul, crisolitul și măr- 
găritarul — pe toate le-a înzestrat Alah cu puteri 
miraculoase, Autorul dădea și pilde din istoria îm- 
păraţilor, sultanilor, califilor și a marilor coman- 
danţi de oști, a vizirilor, înțelepţilor, precum și a 
tuturor acelora care își datorau tămăduirea ori sal- 
varea de la moarte numai miraculoaselor puteri ale 
pietrelor scumpe. 

Husein își aminti de nestematele risipite pe 
măsuța emirului. Dacă aceste pietre ar fi ascuns 
atît de miraculoasa putere de vindecare ar fi tre- 
buit oare ca atiția medici, împreună cu dinsul, să 
se zbată ca să-l vindece pe stăpînul lor ? Nu, toate 
acestea trebuie verificate ! 

Dar cum te descurci în noianul de învățături 
contradictorii? Cum să afli care-i adevărul ?... 
Cîndva Natili i-a povestit lui Husein cum se ex- 
trage aurul. Căutătorii de aur spală munţi de nisip 
aurifer sau sfarmă roci uriașe ca să extragă din ele 
cîteva grăunţe mici, strălucitoare de aur. Grea și 
migăloasă muncă! Şi omul învățat, de asemenea, 
trebuie să extragă cu multă migală grăuntele ade- 
vărului, lăsînd la o parte tot ce nu-i valoros. 

Oricit de talentat ar fi, unui tînăr de șaptespre- 
zece ani — tocmai din pricina tinereţii și a lipsei 
de experienţă practică a vieţii — îi este nesfirșit 
de greu să deosebească adevărul de minciună, 
realitatea de superstiţiile înrădăcinate. Şi maj lim- 

pede şi-a dat Husein seama de acest lucru, cînd s-a 
apucat să adune material pentru îndreptarul pe 
care dorea să-l alcătuiască. 

De sute de ori s-a gindit ce trebuie să conţină 
această carte, unică în felul ei, pînă cînd s-a decis : 
va scrie în ea numai ce cunoaște bine, ceea ce a 
verificat prin proprie experiență, sau numai ceea 
ce va afla din cărți care inspiră încredere deplină. 
Ar fi de prisos toată truda şi osteneala lui, dacă 
ar îngrămădi fără discernămînt lucruri utile, alături 
de superstiții, prejudecăţi sau afirmaţii de o igno- 
ranță crasă. 

Să încerce să experimenteze, să verifice în prac- 
tică, să cumpănească drept, să călească totul în 
focul rațiunii — iată care trebuie să fie metoda lui 
de conduită în muncă ! 

lar rezultatele au demonstrat justeţea metodei 
alese. Astfel treceau pe nesimţite zilele, săptămi- 
nile, lunile... 

Husein aproape că nu mai dădea pe acasă ; cînd 
îl chema emirul bolnav, la bibliotecă alergau să-l 
caute. Chemarea stăpînitorului era singurul lucru 
care îl putea desprinde de la cercetarea cărţilor. 

Spre marea mîhnire a tinărului bakim, în ulti- 
mul timp tot mai des îl chemau la patul bolnavului 
muribund. 

Vremelnica însănătoșire izbutită de Husein se 
destrăma încetul cu încetul. Prea era şubred orga- 
nismul emirului. Astfel, chiar în anul următor, stă- 
pînitorul căzu din nou la pat, pentru a nu se mai 
ridica niciodată. Toate sforţările lui Husein și ale 
altor medici fură de prisos. Emirul se topea văzînd 
cu ochii. Doar atîta le era în putință medicilor, să-i 
ușureze ultimele zile. 

"Țara, slăbită de permanentele năvăliri ale veci- 
nilor războinici, Nuh ibn Mansur o lăsa fiului său 
cel mai mare — Mansur. 

În înflorita primăvară buhariană a anului 997, 
cînd credincioșii mahomedani se pregăteau să săr- 
bătorească ramazanul, Mansur ibn Nuh ocupă tro- 
nul părintelui său. 


66 


El nu schimbă nimic din orinduiala tatălui său. 
Puterea pe care se baza statul, ca și mai înainte, 
era oștirea de mercenari. El nu dădu ascultare nici 
îndemnurilor marelui muftiu de a întări temeiurile 
islamului, 

Lăsînd grijile conducerii statului în seama vizi- 
rului, el se deda veselelor destătări cu care se 
deprinsese din copilărie. 

Lui Mansur îi plăcea să-l vadă printre apro- 
piaţii săi și pe Husein ibn Sina — tînărul de 
aceeași vîrstă cu el -— a cărui slavă creștea mereu. 
Îl confirmă ca prim-medic al palatului și îi arătă 
mereu aceeași bunăvoință. 

Spre norocul lui Husein, Mansur ibn Nuh era 
tînăr și sănătos, El nu avea nevoie de îngrijirea 
medicului, așa că nimic nu-l împiedica pe Husein 
să se ocupe de lucrarea sa științifică. 

Cei doi ani cît a domnit Mansur au fost și 
ultimii ani de deplină libertate, cînd Ibn Sina, lipsit 
de griji, putu să-și închine științei viaţa lui 
tînără, 

Prea ocupat cu cărțile și cu munca la îndreptar, 
de care se rupea doar ca să cerceteze vreun bol- 
nav, Husein nu observă că deasupra Buharei se 
îngrămădesc iarăși nori grei. În schimb părintele 
său, Abdallah ibn Sina — care era mereu în legă- 
tură cu funcţionarii, cu perceptorii și cu negustorii 
călători “veniţi din toate colţurile țării — își dădea 
prea bine seama ce vremuri îi așteaptă și pe zi ce 
trecea, era tot mai îngrijorat. De fiecare dată cînd 
se adunau prietenii în casa lui, neapărat venea 
vorba și despre pregătirile secrete de război ale 
Karahanizilor sau despre intrigile tinărului sultan 
Mahmud Gazniul (fiul mercenarului Sebuk-Te- 
ghina, distins în oștirea Samanizilor), care desigur 
nu de florile mărului a legat prietenie strinsă cu 
tînărul emir. Mai vorbeau de asemenea despre 

uneltirile viclenilor teologi care nu-i puteau ierta 
lui Mansur refuzul de a urma îndemnurile marelui 
muftiu și despre multe altele cite îi nelinișteau pe 
poporenii îngrijorați în aceeași măsură de soarta 
țării ca și de propria lor bunăstare. 


CAPITOLUL VII 


Au trecut doi ani de domnie a lui Mansur ibn 
Nuh. Tinărul emir, ca și mai înainte, își petrecea 
vremea în desfătări și trăia mai mult în palatele 
sale din afara orașului, decit în capitală. 

Citeodată îl poftea și pe Husein acolo la vreo 
sărbătoare zgomotoasă, dar aceasta se întîmpla 
rar. Emirul era înconjurat de tovarăși de beţie, mai 
întreprinzători și mai veseli decit tînărul învăţat, 
De aceea Husein a fost foarte serios tulburat cînd, 
într-un miez de noapte, un slujitor credincios de 
la palat a venit să-l cheme fără zăbavă la căpătiiul 
emirului. 

Trimisul nu l-a putut lămuri ce anume are emi- 
rul, dar după înfățișarea lui întunecată, de om des- 
cumpănit, se putea ușor bănui că s-a întimplat o 
nenorocire. De aceea Husein, foarte prevăzător, 
îşi luă cu el trusa cu medicamente și toate" instru- 
mentele. 

“Ținînd în mînă o faclă, călăreţul o luă înainte 
și Husein șfichiuind calul, porni după el. 

Merseră mult. Cu toată întunecimea, Husein 
observă riul, podul și desişurile grădinilor din 
afara orașului. 

Măreţul palat, de obicei vesel şi luminat, avea 
de astă dată o înfățișare neobișnuită : era străjuit 
de jur împrejur de-un lanţ de guleami-mercenari 
care îi întîmpină cu priviri sălbatice și întunecate. 

Sutașul mînios nu-i îngădui să intre în palat nici 
lui Husein și nici călăreţului trimis. 

— N-ai ce căuta aici, hakim, îi strigă el, în- 
furiat, întunecîndu-se la faţă. Sînt destui medici 
în palat, nu mai e nevoie și de tine... 

Cu aceste. cuvinte, el întoarse calul tînărului 
medic cu fața spre oraș și-l lovi cu toată puterea 
cu nagaica. 

A doua zi, din cerdacul cetăţii și din amvoanele 
moscheelor se anunță moartea emirului, în urma 
unei căzături de pe cal. În același timp se proclama 
înscăunarea fratelui său, Abdul-Malik ibn Nuh. 
Dar spre amiază, în tot orașul oamenii șopteau unul 
altuia la ureche că Mansur căzuse jertfă unui com- 
plot pus la cale de preoţime și săvîrșit de guleamii- 
mercenari. Unii știau, pasămite, și cum a murit emi- 
rul. Complotiștii, zice-se, au năvălit în toiul nopții, 
cînd emirul dormea, și i-au ars ochii cu fierul roșu. 
Mansur, nemaiputînd îndura groaznicele chinuri, a 
murit. i 

Abia urcat pe tron, tînărul emir Abdul-Malik se 
și trezi în fața unei mari primejdii. 

Ilek-han Nasr!, căpetenia karahanizilor, stăpîn 
al unui vast teritoriu, lărgit încă şi mai mult pe 
vremea emirului Nuh ibn Mansur prin cucerirea 
unei mari părţi din Maverannahr, porni război împo- 
triva Buharei. 

În garda tiurcă Abdul-Malik nu mai putea avea 
nici o încredere. Sfidindu-l, căpeteniile guleamilor 
declarară deschis că nu vor lupta împotriva compa- 
trioților lor. Emirul se văzu nevoit să-i ceară po- 
porului sprijin. 

În toate moscheele capitalei cuprinsă de panică 
se înălțau rugăciuni pentru mîntuirea de năvălitori, 
iar în predicile lor imamii chemau locuitorii Buharei 
să se ridice cu toţii întru apărarea dinastiei Sama- 
nizilor. În taină, însă, vîrfurile clerului de mult se 
înțeleseseră cu ilek-han Nasr și, pe ascuns, sfătuiau 
populaţia să nu se bage în baia de sînge, lăsîndu-l 

pe emir să-și orinduiască singur treburile cu hanul 
tiurcilor. 

— Dacă biruie hanul Nasr — șopteau poporului 
complicii tainici ai muftiului — veţi avea numai de 
cîştigat. El n-o să vă mai ceară rămășițele de biruri 
din anii trecuţi... 

Lăsîndu-se înșelaţi de spusele fakihilor, dele- 
gaţii populaţiei din Buhara, chemaţi la palat, i-au 
răspuns emirului Abdul-Malik cam așa : 

— Dacă asupra noastră ar fi năvălit necredin- 
cioșii, noi toți, ca unul, ne-am fi ridicat la războiul 
sfint împotriva lor. Dar cînd lupta se duce pentru 
bunuri lumești, musulmanului nu-i este îngăduit să-și 
dea viaţa pentru aceasta. Tu, stăpine, ai o oştire 
minunată de mercenari, pe care noi am plătit-o și 
o plătim de mulţi ani. 

Abdul-Malik nu izbuti să-și ridice glotași din 
popor. 

Neîntimpinînd nici o rezistenţă, armatele lui ilek- 
han Nasr ocupară Buhara. 

Hoardele sălbatice de tiurci năvăliră în oraș. 
Izbucniră incendii, începură hoțiile și prăzile, 
omorurile, violențele și violurile. Bogătașii fugiră 
din oraș, părăsind palate, sclavi și bogății. Erau 
bucuroși să-și salveze măcar viața. lar cei mai 
săraci se ascundeau în casele lor, după porţile 
zăvorite şi la adăpostul pereților groși, în nădejdea 
că pe ei îi va ocoli năpasta. 

De cîte ori Abdallah ibn Sina n-a înălțat rugă- 
ciuni de mulțumire lui Alah că nu s-a lăsat ispitit 
de mîndria deșartă de a-și înălța palate luxoase! 
lată că acum, în modesta lui casă, și-a salvat familia 
de la pieire și ruină. Dar ce înseamnă fărîma lui 
de noroc, în fața marii nenorociri obștești. 

Ocupînd capitala, Nasr a aruncat în temniţă toată 
familia emirului. Era greu să-ţi închipui că Samanizii 
se vor mai ridica vreodată, după această catastrofă. 

Întunecat și cu mintea răvășită, Husein nu-și mai 
găsea locul. Pentru întîia oară în viaţă, pare-se, nu 
ştia de ce să se apuce, cum să-și folosească timpul 
său. Încercase să citească, dar literele jucau în fața 

ochilor, refuzînd cu hotărire să se adune în rînduri 
inteligibile. Tatăl nu îngăduia nimănui să părăsească 
casa și doar o singură dată, pe înserat, Husein 
izbuti să iasă pe poartă. Asta s-a întîmplat la 
cîteva zile după năvălirea oștirilor ilek-hanului în 
Buhara. 

Străbătu într-un suflet cartierul care despărțea 
casa lor de minaretul unde cîndva în copilărie, 
împreună cu Natili, cerceta stelele. 

De acolo, de sus, tînărul privi cu mare durere 
orașul cuprins de flăcări și plin de strigăte și bocete - 
groaznice, orașul lui drag, Buhara care în urmă cu 
numai citeva zile era un cuib al liniștei și al belșu- 
gului. Privea, scrișnind din dinţi... 
lată, se mist în flăcări bazarul — șopii 
Husein, apăsîndu-și inima, care se zbătea, gata să 
sară din piept. Arde și divanul mustavfi... Şi acolo, 
lîngă palat, ardea ceva. Dar... ce-i asta !? strigă el 
înspăimîntat privind vilvătaia ce se înălța învirte- 
jindu-se spre cer. N-o fi biblioteca ? ! 

Miinile lui Husein căzură neputincioase. O clipă 
rămase stană de piatră, livid, întunecat. Apoi 
cobori repede scările lunecoase și nemaigindin- 
du-se nici la tatăl său — căruia îi făgăduise să nu 
umble pe ulițe — nici la primejdiile care îl pîndeau 
la tot pasul, fugi înnebunit, cu sufletul la gură, 
într-acolo unde pierea în flăcări tezaurul înţelep- 
ciunii. 

Prin piața Reghistanului mișunau oștenii duș- 
mani smoliţi la faţă, cu plete negre și lungi, pur- 
tînd îmbrăcăminte grosolană, căciuli lățoase și na- 
gaice în mînă. 

Şi buharieni de-ai lor — haimanale ce umblau 
să se pricopsească, să pună mîna pe ceva — se tot 
învîrteau pe-acolo, printre soldaţi. Palatul era în- 
conjurat de soldaţi străjeri, așa că la clădirea bi- 
bliotecii nu se putea ajunge. Prin grilajul porţilor 
văzu slugi ale palatului stropind leneș pereţii cu 
căldărușele lor de piele. Printre ei, în halatul pe 
jumătate ars, cu cealmaua pleoștită, se căina bi- 
bliotecarul cel gras. El plîngea nu atit pierderea 

bibliotecii cit pieirea în flăcări a tihnitei lui proś- 
perități. 

Husein îşi dădu seama că biblioteca, cu toate 
comorile sale de preț, e cu desăvîrșire pierdută și 
o mare tristețe îi cuprinse inima. Dacă n-ar fi fost 
străjile care-i închideau drumul, el s-ar fi aruncat 
în flăcări, nu ca să salveze vreuna din cărţile dragi 
— toate îi erau dragi — ci pentru a-și potoli crunta 
durere ce-l mistuia. 

Cînd arseră căpriorii, acoperișul se prăbuși, 
ridicînd snopi de flăcări și ghirlande de scîntei. 
Husein își acoperi fața cu mîinile... 


Dacă tristețea ar scoate fum, 
Lumea în beznă s-ar scufunda... 


declamă cineva, trecînd pe lîngă Husein. 

Faţa schimonosită de durere a tinărului, care 
se agățase cu deznădejde de grilajul de fier, 
atrăgea desigur atenţia chiar și în învălmășeala 
din piaţă. 

Trecătorul privi țintă la Husein, apoi zise, chi- 
cotind : | 

— Ei, ce-i, preacinstite Ibn Sina, las să ardă! 
Tu doar ai sorbit cupa plină de înțelepciune ce se 
păstra aici ! Eu, în locul tău, poate chiar cu mîinile 
mele i-aș fi dat foc, ca să nu fie altul mai învăţat 
decît mine |... 

Cînd se trezi din pleasna acestor cuvinte, Hu- 
sein, plin de revoltă, alergă după el, dar trecătorul 
se scufundase în marea mulţimii ce tălăzuia în 
piața Reghistanului. 

Pînă tirziu, Husein nu se putu desprinde 
de-acolo... Şi, în sfîrşit, spre dimineaţă, la gîndul 
că tatăl său și toţi ai lui și-or fi frînt picioarele tot 
căutindu-l, îngrijoraţi de moarte, porni spre casă. 

De-abia tirîndu-și picioarele, străbătu, în zori, 
ulițele pustii și reci, atît de bine cunoscute, iar 
acum atît de străine... chiar dușmănoase... 

Niciodată Husein n-a văzut o atît de înspăimîn- 
tătoare tăcere, atitea porţi zăvorite, atitea lumini 

stinse. Chiar străjile de noapte se ascundeau după 
zidurile înalte. 

Husein mergea, cînd înăbușit de revoltă împo- 
triva cuvintelor trecătorului, cînd frămîntindu-și 
mintea, gîndindu-se ce urmări ar putea să aibă 
izbînda karahanizilor, cînd jelindu-se că a cuprins 
atît de puţin din înţelepciunea nimicită de flăcări, 
deznădăjduit că n-a apucat măcar să-și ducă la bun 
sfîrşit îndreptarul abia început. 

Pe un singur lucru se putea bizui el de-acum 
înainte — pe memoria lui. 

Perindindu-și prin minte zilele petrecute în 
bibliotecă, el își putu da seama cit de adînc și de 
trainic s-a săpat în memoria sa tot ceea ce a citit; 
atit de clar îi era totul, încît ar fi putut reproduce: 
aidoma, cuvînt cu cuvînt, fiecare carte citită! Dar 
cîte cărţi pe care nici nu le-a atins.măcar au căzut 
pradă flăcărilor... acolo... 

Acasă nimeni nu dormea de grijă. Abia sosirea 
lui Husein le îngădui să se bucure de vestea bună 
primită de Abdallah : că fratele cel'mic al emirului, ` 
Ismail ibn Nuh, deghizat în vestmîntul de sclavă al 
slujnicei, a fugit din Urghenci, unde îl țineau kara- 
hanizii ca prizonier. Nici străduința depusă, zile la 
rînd, de a-l găsi, nici răsplata făgăduită pentru 
capul lui n-a ajutat la nimic, Oricită nepăsare ar 
fi arătat poporul față de Samanizi, nimeni nu l-a 
trădat pe Ismail. ` 

Numai prin muncă izbuti Husein să-şi alunge 
gîndurile negre, grija pentru soarta statului Buhara, 
aproape ruinat, fărîmițat și slăbit, numai prin 
muncă îşi putu alina durerea pricinuită de pier- 
derea definitivă a bibliotecii. 

În urmă cu doi-trei ani, cînd Husein abia în- 
cepuse a folosi biblioteca Samanizilor, doi vecini 
ai familiei Ibn Sina, aproape în același timp, i-au 
propus lui Husein să scrie cîteva cărți. 

Unul dintre aceștia, bătrinul Abul-Hasan al- 
Arudi, era un om dornic să știe multe. A colindat 
multe ţări, s-a întîlnit în viață cu mulţi oameni, 
a citit un mare număr de cărţi, dar toată viața l-a 

atras în mod deosebit, inaccesibila bibliotecă a 
Samanizilor. Aflind că Husein a căpătat dreptul de 
a folosi biblioteca, purcese să-l întrebe cu regula- 
ritate pe tînăr despre cele aflate acolo şi despre 
cărţile citite; ba chiar încercă să scrie cîte ceva 
despre cele spuse de Husein. 

Abul-Hasan al-Arudi dorea să afle totul despre 
acest tezaur : numărul cărților, înfățișarea și conți- 
nutul lor. 

Propunîndu-i tînărului să-i scrie o lucrare despre 
biblioteca Samanizilor, îl sfătui să-i treacă în ea și 
toate cunoștințele dobîndite în această bibliotecă. 

Încîntat de această lucrare, pe care Husein 
începuse să o scrie după incendierea bibliotecii, 
Abul-Hasan al-Arudi spunea : 

— Fie ca măcar lucrarea ta să rămînă mărturie 
a nepreţuitului tezaur de învăţătură pierdut pentru 
totdeauna ! Aș vrea, pe cît ne va fi cu putinţă, să 
smulgem uitării înțelepciunea cuprinsă în operele 
ştiinţifice mistuite în foc. Să așternem pe hirtie 
măcar ideile principale ale acestor cărţi. Fie ca 
viitoarele generaţii, pe temeiul lucrării tale, să 
restabilească calea cugetării umane ! Scrie, fiule, 
scrie | Și cît mi-o ajunge viața, măsurată mie de 
Alah, eu voi înmulţi lucrarea ta, adunînd vreo sută 
de transcriitori și pictori. Poporul nostru trebuie 
să știe ce a pierit în flăcările focului mistuitor... 

Atitudinea lui Abul-Hasan faţă de lucrarea sa 
îl încurajă pe Husein. El se apucă să scrie cu pa- 
siune un îndrumător — călăuză pentru toate știin- 
tele afară de cele matematice — pe care îl intitulă: 
„Culegere“. 

Şi de astă dată memoria era ajutorul de bază al 
lui Husein. Expunea atit de limpede principiile de 
fond ale științei învăţaţilor la care se referea, de 
parcă ar fi avut în faţă operele citate. 

În principiu activitatea de pînă acum a lui Hu- 
sein se reducea la așternerea pe hîrtie a unor gîn- 
duri străine dobîndite de el din diverse izvoare; 
deocamdată el învăţa încă, dar mintea lui maturi- 
zîndu-se tot mai mult ținea seama și de experiența 

proprie adunînd fapte, comparații, axiome, adevă- 
ruri care nicăieri și nici într-o carte nu erau încă 
notate și care îl duceau la concluzii și deducții 
importante și originale. 

O primă încercare de a-și expune propriile sale 
gînduri și păreri a fost o lucrare scrisă pentru un 
alt vecin, cunoscutul jurist din Buhara, Abu-Bekr 
al-Barki. Acesta îi ceru să alcătuiască un comen- 
tariu la cărțile consacrate fikhului și tîlcuirii co- 
anului. 

lată un bun prilej să-și expună părerea lui pro- 
prie; pentru întiia oară spunea deschis ce crede 
despre coran, șariat și adat, despre întreaga juris- 
prudență musulmană și chiar despre nenumăratele 
comentarii la acestea. Astfel a luat naștere mai 
întîi uriașa lucrare de aproape douăzeci de volume 
intitulată : „Cauză și efect“, iar apoi „Cartea bine- 
facerii și păcatului“ consacrată problemelor de 
etică. 

Abu-Bekr n-a arătat niciodată nimănui aceste 
cărţi și nu le-a dat nimănui să le transcrie, temîn- 
du-se desigur să nu se descopere că renumele de 
mare jurist și tefsir!, căpătat între timp, îl dato- 
rează nu atît cunoștințelor sale, cît talentatului 
tînăr de douăzeci de ani, Husein ibn Sina. 

lar Husein doar zîmbea ascultind expunerea 
ideilor sale în disputele lui Abu-Bekr. 

Dar oricît de mult se adincea în munca lui de 
cărturar, viața însăși îl tot întrerupea de la lucru. 
Timpurile erau prea grele ca să te poţi izola. Și 
apoi nici nu era firea lui Husein să facă aceasta. 
Ocupațiile, manuscrisele, cărţile n-au izbutit nici- 
odată să-l despartă pentru un timp mai îndelungat 
de oameni, de viaţă. Cu atît mai puţin acum, cînd 
evenimentele cele mai jalnice se ţineau lanţ. 

Tatăl căzu greu bolnav. Buhara, dragul lui oraș 
Buhara, trecuse temporar în stăpînirea lui Ismail 
Samanid, poreclit Muntasirul, dar schimbarea 
puterii, ca întotdeauna, se petrecu cu incendii și 


1 Teisir — comentator al coranului. 

jafuri. Aceasta îl impresionă dureros pe bolnav și 
îi pricinui tulburări și agitaţie. 

Veni și ziua fatală cînd, cu toate îngrijirile și 
străduințele supraomenești ale fiului, Abdallah ibn 
Sina, omul vesel, plin de viaţă şi de iniţiativă, îi 
părăsi pentru totdeauna. Astfel Husein rămase 
capul unei familii numeroase. El care niciodată n-a 
știut care e preţul unui berbec; el care niciodată 
nu se întreba de unde se cumpără făina sau zarza- 
vaturile, şi mai ales — datorită părintelui său — 
niciodată nu s-a gindit de unde și cum se procură 
banii, fu nevoit să-și ia asupra-și o mulţime de 
griji. 

Un timp oarecare, Husein își luă o slujbă, dar 
în această situaţie tulbure, slujba nu-i putea aduce 
mare folos. Începu să se gindească cu seriozitate 
că va trebui să caute pentru familia sa un loc mai 
sigur, un liman mai liniștit decît Buhara. 

Umblînd după treburi pe străzile Buharei, Hu- 
sein observă cît de mult s-a schimbat faţa orașului 
în ultimii ani. Multe case vechi, de lemn, au ars și 
alte clădiri se ridicau acum în locul lor, din chir- 
pici și lut, care nu pot fi ușor mistuite de flăcări. 
Duvaluri înalte înconjurau acum ogrăzile, despăr- 
țind casele de lumea din afară și-n multe din aceste 
ziduri se vedeau chiar metereze pentru apărare. 
Treptat Buhara își pierdea caracterul de oraș des- 
chis, primitor, unde altădată veneau cu dragă 
inimă călători și negustori din toată lumea. Acum 
negustorii se temeau să-și pună viaţa și marfa în 
primejdie, venind la Buhara, așa că mai bucuros 
luau calea Bulgarului, Urghenciului ori Samarkan- 
dului. Chiar și localnicii năzuiau să-și pună bunu- 
rile la adăpost oriunde în altă parte, salvîndu-le 
din mîinile nomazilor — oguzilor sălbatici, kara- 
hanizilor, sau oricăror alți năvălitori — gata să 
prade și să jefuiască biata capitală. 

Acum negustorii erau mai puţini, bazarele buha- 
riene erau tăcute și sărace; chiar şi meșteșugarii 
lucrau fără tragere 'de inimă, neștiind dacă vor 
avea cui vinde produsul muncii lor. 

Numai în moschee slujbele se făceau zi de zi. 
Mieroșii imami ai capitalei, în bogatele lor odăjdii, 
nu încetau să predice credincioșilor însetaţi de 
mîngiiere și de pace. Ca și mai înainte, gloate de 
cerșetori îi asediau pe credincioș ca și mai 
înainte, de cinci ori pe zi, muezinii îi chemau de 
sus, din minarete, pe musulmani la rugăciune. 

Niciodată sîrguincioșii mullă, slujitori neobo- 
siți ai credinţei, nu s-au simţit atit de mîndri și 
de independenţi. Niciodată n-au avut ei o influență 
atit de mare asupra căpeteniilor civile ale orașului. 
În cercurile luminate ale buharienilor toți își dă- 
deau prea bine seama că altfel nu putea fi; toți 
ştiau că triburile karahanizilor fanatici, ca și altele 
asemenea lor, sînt sprijinul de bază al califului din 
Bagdad, ca și al suniţilor, că a venit vremea cînd 
clerul își poate întări și exercita nestingherit 
puterea. Cu toate astea, nimeni nu era izbăvit de 
jugul asupririi și al groazei. Pe numeroși liberi 
cugetători ai orașului, pentru motive iluzori 
cadiii! îi condamnau la moarte prin tăierea capu- 
lui pe butuc. Nu era însă greu înţelegi că în 
spatele judecătorilor lucrau muftiii și imamii, care 
voiau să lovească în erezie... 

Dar pe lingă karahanizi, slujitorii purtători de 
cealmă mai aveau încă un mare protector — pe 
Mahmud, tînărul sultan din Gazna, fățarnicul prie- 
ten al nefericitului emir Mansur ibn Nuh. 

Încă de pe atunci, buharienii bănuiau că sul- 
tanul își ascute dinţii asupra Horasanului, că prie- 
tenia lui cu Samanizii este dictată de scopuri care 
țintesc departe și că nu în zadar îi susține el pe 
hanii tineri și clerul musulman. 

Mahmud din Gazna, ca un șarpe boa, își stringe 
inelele sale în jurul Horasanului fără să se-ncaiere, 
fără să înceapă război; doar sta Ja pîndă ca o fiară 
de pradă în așteptarea momentului potrivit. Cetă- 
țenii mai bănuiau că pieirea multor capete luminate 
se datorește înriuririi lui nefaste asupra conducăto- 
rilor Buharei. Dar cum nimeni nu putea aduce vreo 


1 Cadiu — judecător. 

dovadă, cu atit mai mult nu putea nimeni să acţio- 
neze împotriva lui. 

Tot mai puţini oameni cunoscuţi rămăseseră în 
Buhara. Tot mai rar îi întîlnea Husein pe vechii 
prieteni ai tatălui său — karmaţii. Cine avea pri- 
lejul părăsea orașul, plecînd la Horezm, ori se 
mutau în mahalalele orășelelor încă neocupate de 
tiurci, din ținutul Maverannahrului. 

Sosise timpul cînd și asupra copiilor lui Abdal- 
lah iscoadele își aţintiseră ochii de năpirci la 
pindă. 

Iată că unii vecini prinseră să se uite chiondo- 
riş la Mahmud, fratele lui Husein, bănuindu-l — 
nu chiar fără temei — de erezie karmată. În parte, 
dar aproape pe nedrept, aceeași bănuială cădea și 
asupra lui Husein. 

Tinerii, în grija cărora se aflau mama, o soră și 
ceilalţi ai casei, tot mai mult își înclinau cumpăna 
minţii spre gîndul plecării neîntirziate din Buhara. 

Dar unde să meargă ? Ultimul reazem al nădej- 
dii lor și liman al păcii rămînea tot Horezmul. 
Acolo hotăriră Husein şi Mahmud să-și strămute 
familia. 

CAPITOLUL T 


E larg și bogat în ape fluviul Geihun. 

Mai întîi își mînă valurile gălbui și repezi prin- 
tre coline și stînci abrupte, apoi deodată, după 
Amuli !, se revarsă descătușat atît de departe încît 
abia i se mai văd malurile joase, cînd acoperite cu 
păduri și stufărișuri, cînd desfășurînd pînă în zări 
pătrăţelele verzui ale ogoarelor ori stepa galben- 
cenușie, arsă de soare. 

Pe țărmuri răsar sate, orașe, cătune și așezări 
de pescari. Apele Geihunului sînt brăzdate de ne- 
numărate dube, corăbii cu pînze, sau lotci de pes- 
cari. Pe șalandele mari — plutind încet și pline 
pină la refuz — se transportă nu numai boi, oi, cai 
şi cămile ; la întoarcere, ele aduc și pelerini istoviți 
și chinuiți de drum lung. Pe o parte de punte, des- 
părţită cu baloturi, sub coviltire zdrențăroase călă- 
toresc femeile și copiii. Glasurile călătorilor, strigă- 
tele, plinsul și ţipetele copiilor răsună rostogolin- 
du-se pînă departe pe lunecușul undelor. Pe punte 
ard ruguri mici și fumul lor se înalță în caiere 
către luminosul cer de toamnă. Unii călători își 
pregătesc mîncarea, alţii își umplu cu apă urcioa- 
rele mari de lut. Viaţa obișnuită de pe țărm, 
“aproape fără nici o schimbare, s-a mutat aici, în 

1 Amuli — actualmente oraşul Ciargiou din Uzbekistanul 
sovietic. 

casele acestea plutitoare, în care încape atita lume, 
cît nu găsești în orice sat. 

Din cînd în cînd — despicînd apele și ridicind 
în urma lor valuri de spumă — săgetau luntrile 
înguste și lungi ale bogătașilor. Sub coviltirele 
multicolore, bogat împodobite, covertele sînt tic- 
site cu fel de fel de covoare și perne. Și nu-i de loc 
de mirare că aceste luntre ușoare, cu catarguri 
sprintene şi înalte din lemn adus de peste mări şi 
țări și cu cîte zece-cincisprezece perechi de sclavi 
vislași, zvicnesc trecînd ca niște năluci, lăsînd de- 
parte în urma lor grosolanele troace, largi în coaste, 
pe care mai mult curgerea lină a apei le poartă 
decit vîntreaua patrată și scundă din pînză neagră 
de sac. 

Toate acestea le observau cu deosebit interes 
fraţii Husein și Mahmud ibn Sina, care, împreună cu 
alţi cunoscuţi și cu familiile lor, angajaseră o barcă 
mare dar ușoară. Înaintînd lin în josul fluviului, 
barca trecu pe lîngă orașele Hiva şi Kiat, spre 
Urghenci. 

Încă de pe la Amuli intraseră în Horezm — țară 
bogată și roditoare, făcînd parte din imperiul Sa- 
manizilor. Evenimentele din ultimii ani, în urma 
cărora Buhara căzuse sub jugul karahanizilor, 
deocamdată n-au atins Horezmul, El nu se afla în 
calea hoardelor năvălitoare și nici pe sultanul din 
Gazna nu-l ispitea această mică țărișoară, 

Cu cinci ani în urmă, Horezmul era împărţit în 
două principate :'cel de sud — cu capitala Kiat, 
și cel de nord — cu capitala Urghenci (Gurgangi). 
Energicul și războinicul cîrmuitor al Horezmului 
de nord, șahul Ma-mun ibn Muhamed, a pus stăpi- 
nire pe Kiat, detronîndu-l pe conducătorul local- 
nic, și luîndu-și titlul de horezmșah, a unit sub stă- 
pînirea sa întregul Horezm. Urghenci, capitala ţării, 
a început să crească și să se dezvolte. Orașul era 
situat la o răspîntie a drumurilor comerciale din 
Asia Centrală spre China și Bulgar, fapt care a dus 
repede la înflorirea lui. Spre Urghenci trăgeau nu 
numai meșteșugarii și negustorii, ci și învățații, 

pictorii, poeţii, caligratii. Horezmșahul cel nou do- 
rea să-și vadă capitala cît mai înfloritoare și să 
treacă drept un stăpînitor luminat, ocrotitor al știin- 
țelor şi al artelor. Despre aceasta se vorbea mult 
la Buhara, în Samarkand și Merve. Mulţi oameni 
culți, talentaţi, dorind să se salveze de karahanizi 
s-au refugiat în Horezm. Nu e deci de mirare că 
și familia Ibn Sina călătorea tot spre Urghenci. 

Cu cît pluteau călătorii mai departe, pe fluviu, 
cu atît mai bine se vedeau ogoarele irigate și bine 
lucrate, cu pămînturi bogate și grase, iar conacele 
şi acareturile mai trainic clădite. Adesea întilneau 
în drum caravansaraiuri ! întărite, adevărate cetă- 
țui, ale căror trepte coborau chiar pînă la apă; 
sau, la orizont, răsăreau ziduri înalte de orașe și 
sate de asemenea întărite. Se simţea că țara aceasta 
se îngrijește de apărarea cetăţenilor săi. 

Două zile barca poposi în Ug-Kersen, un mare 
tîrg comercial al Horezmului, unde călătorii ho- 
tărîră să se odihnească după prima și cea mai 
grea etapă a drumului. Husein privea atent la lo- 
cuitorii orașului și la negustorii călători sosiți la 
bazar, și se purta cu mare băgare de seamă, temîn- 
du-se ca nu cumva, din greșeală, să încalce vreun 
obicei pe care nu-l cunoștea. Locuitorii nu purtau 
halatele și cealmalele cu care se deprinsese ochiul 
buhareanului, ci vestoane scurte, simple și pot- 
capuri negre și înalte. Niciodată tînărul învăţat nu 
întilnise trăsături ale feţei atit de sever cizelate, 
atîta siguranţă în mers, atita sinceritate și convin- 
gere în vorbirea lor tărăgănată, 

În Buhara, lui Husein i s-a întîmplat adesea să 
întîlnească locuitori originari din Hiva, Kiat și 
Urghenci. Vorbind cu dînșii, el prindea ușor sensul 
cuvintelor necunoscute lui și le memora, cu atît 
mai mult cu cît limba celor din Horezm avea multe 
rădăcini comune cu ale limbii sale natale. Toate 
acestea îi prindeau foarte bine acum, întrucît pu: 
tea, fără multă trudă, să se înțeleagă cu locuitori 
de aci. Cu toate acestea și lui — ca și altor călători 


1 Caravansarai — un fel de han, popas pentru caravane. 

compatrioți cu care se întîmpla să se întilnească 
în Horezm — i se păru tare curioasă pronunția lo- 
calnicilor. Își aminti de altfel că buharienii îi luau 
chiar în deridere pe horezmieni, spunînd că atunci 
cînd vorbesc parcă ar lătra. 

Lui Husein nu-i trebui mult timp ca să înțeleagă 
şi caracterul horezmienilor. În comparaţie cu locui- 
torii din Maverannahr, ei erau mai grosolani, dar 
se deosebeau prin dragostea lor de muncă și apti- 
tudinile lor pentru meșteșug și negoț. 

Călătoria lor mai departe pe fluviu fu plăcută 
şi mai puţin obositoare. Toţi membrii familiei lui 
Husein petreceau zile întregi:pe punte, urmărind 
în desfășurarea ei o viaţă nouă, necunoscută lor. 
Barca plutea încet, cînd pe lingă maluri, cînd repe- 
zindu-se drept prin mijlocul șuvoiului de ape ale 
fluviului. Atunci pămîntul se îndepărta atît de mult 
de ochii călătorilor, încît satele de-abia se zăreau în 
depărtare ca o îngrămădire de cuburi mici și cenușii. 

Peste cîteva zile trecură de Kiat — un orășel 
trist, cu locuitori puţini — care avea de suferit atit 
din partea Geihunului, care îi rodea mereu din 
mal, surpînd fîșii mari de pămînt, cît și din pricina 
certurilor și dezbinărilor lăuntrice. 

În sfîrșit, în depărtare se arătară și zidurile Ur- 
ghenciului. 

Stăpînul bărcii le atrase atenţia călătorilor că 
portul unde vor debarca se află la distanţă de doi 
farsahi! de oraș : pînă acolo vor trebui să meargă 
cu caravana. 

În cele cîteva ceasuri cît făcură călătorii de la 
port pînă în capitala Horezmului, Husein nu se 
putea despărţi cu nici un chip de amintirea Buharei. 
Abia acum înţelese el cît de mult se deprinsese cu 
“acel oraș, cît de mult l-a iubit. Acolo și-a început 
el viaţa conștientă, acolo se află mormîntul tatălui, 
acolo a fost biblioteca unde a studiat nepreţuite 
opere, acolo îi erau cunoscute și dragi fiecare uliţă, 
fiecare piatră. 


1 Farsah — măsură de lungime. Distanța pe care o poate 
face calul într-o oră — cca, 7 km. 

Îşi aminti cum la plecare, după ce a ieșit pe 
porţile orașului, de mai multe ori și-a întors capul 
și a privit în urmă, năzuind parcă să-și fixeze pen- 
tru totdeauna în minte orașul cu casele, grădinile, 
palatele și moscheele lui — cu tot și cu toate cele 
cu care s-au înrudit copilăria și tinereţea lui; cum 
l-a cuprins atunci o undă de tristeţe, de parcă ar fi 
ştiut că nu se va mai reîntoarce niciodată, că por- 
ţile orașului s-au închis după el pentru totdeauna ! 

Husein nu putea încă înțelege că Buhara, așa 
cum o cunoaște el, s-a scufundat pentru totdeauna 
în trecut. Bogata și luxoasa capitală a Samanizilor, 
Buhara iubitoare de libertate, unde trăiau în pace 
oameni de diferite credinţe și religii, Buhara protec- 
toare a științei şi artelor — nu va mai exista nici- 
odată. În locul libertăţii înfloritoare se va întrona 
pentru multe secole searbădul ascetism musulman ; 
iar în noua Buhară nu se va mai afla loc nici pen- 
tru el — renumitul învăţat, glorie a Asiei — nici 
pentru lucrările sale. Husein nu putea bănui atunci 
că va veni o zi, și încă foarte curînd, cînd imamii 
îl vor învinui de erezie ; că lucrările lui vor fi afu- 
risite și arse pe rug și că aproape o mie de ani 
după aceea numele său va fi sperietoare pentru 
purtătorii de cealmă ai Buharei. 

Dezolanta nostalgie a lui Husein se topi destul 
de repede, de îndată ce caravana trecu porţile ora- 
șului Urghenci — așa-numitele porţi al-Hagiagi — 
vestite prin frumuseţea lor. 

Călătorilor li se tăie respiraţia cînd se opriră 
în fața minunatului palat zidit chiar la intrarea în 
oraș de către emirul Al Ma-mun, părintele actua- 
ului horezmșah. Cupolele măreţe ale palatului pă- 
reau că își iau zborul spre cer. Arcurile splendid 
zugrăvite îți aminteau minunatele covoare orien- 
tale, iar porţile palatului erau împodobite cu bro- 
derii sculptate în lemn. Pe cealaltă parte a pieţei se 
construia un nou palat și, printre schele, se contu- 
rau zveltele lui turnuri. 

Caravana trecu încet pe lîngă acest splendid 
edificiu şi se înfundă în ulițele foarte asemănătoare 

ca înfățișare cu străzile Buharei. În general, Ur- 
ghenci le arăta călătorilor noi sosiți, ici-colo, colţi- 
șoare ce aduceau foarte mult cu capitala Samani: 
lor și asta îl făcu pe Husein, ca și pe toți ai lui, 
să îndrăgească noul oraș ; această neașteptată mîn- 
gîiere îi goni întrucîtva gîndurile negre ce-i amin- 
teau de Buhara părăsită. 

„„Horezmșahul avea ca vizir pe un oarecare 
Abu-l-Husein az-Suheili, un om înţelept și instruit, 
cunoscător al fikhului și iubitor de oameni învăţaţi. 
Vizirul l-a primit deschis, prietenește pe Husein 
ibn Sina, care i s-a înfățișat în uniformă de jurist, 
cu tailasan și tahtulhanak 1. : 

Vizirul i-a făgăduit protecția sa şi un post la 

stat, bine plătit. Horezmul l-a întîmpinat pe Husein 
cu toată bunăvoința. 
\ Peste cîteva zile Husein fu primit și de horezm- 
şah. El se dovedi a fi cu mult mai simplu decît 
emirii samanizi și cu mult mai puțin diplomat decît 
vizirul său. După ce îl întrebă pe Husein despre 
Buhara și după ce făcu citeva observaţii despre 
soarta nefericiţilor Samanizi cărora le acorda con- 
sideraţia sa, horezmșahul îi și propuse lui Husein 
să se prezinte la palat pentru a lua parte la Magilisi 
ulama ?. Această propunere fu o mare cinste pen- 
tru tînărul învăţat, care nu se aștepta să fie chiar 
atît de bine cunoscut la Horezm. 

Obișnuindu-se cu Urghenciul, observînd și cer- 
cetînd viața locuitorilor lui, Husein începu să 
priceapă cui îi datoresc horezmienii prosperitatea. 

Pe de o parte situaţia. de țară mărginașă ferise 
Horezmul din drumul războaielor de cucerire ale 
Karahanizilor și ilek-hanilor și, pe de altă parte, 
tocmai aceste războaie care grăbiseră pieirea di- 
nastiei Samanizilor, contribuise la transformarea 
Horezmului dintr-o provincie aproape supusă, în- 
tr-o ţară mare și neatîrnată. 

1 Tahtulhanak — cealmă legată în mod deosebit, astiel ca 
un capăt să treacă pe sub bărbie, cum numai juriști învățați 
să poarte. 
ulama — adunarea învățaţilor, un fel de Academie. 


Situat la răscruce de drumuri, Horezmul a fost 
încă din vechime un mare centru negustoresc iar 
dragostea de muncă și inițiativa locuitorilor, pre- 
cum și un amplu sistem de irigaţii, asigurau recolte 
bogate ; apoi desele năvăliri ale horezmienilor asu- 
pra ţărilor Hazare și Bulgare, de unde se întorceau 
cu prăzi bogate şi cu sclavi, ca și bunul sistem de 
apărare a graniţelor Horezmului, au făcut din el 
unul din cele mai bogate state. 

Mulțumită legăturilor intense pe care le avea 
cu Răsăritul şi Apusul, Urghenciul era una din 
cele mai mari pieţe unde veneau neguţători de la 
distanțe de sute de farsahi. În pieţele Horezmului 
se puteau găsi de toate și în orice cantităţi. Negu- 
țătorii vindeau și cumpărau blănuri, piei, arme, 
vase, obiecte de metal, vite, covoare, ţesături, 
fructe, brinzeturi, pește și multe alte mărfuri. Din 
Horezm plecau caravane la Bulgari, în stepa tiurcă, 
în China, în Iran și în țările Asiei Mici. 

„Dar principalul negoț, care aducea cele mai mari 
venituri Horezmului, era negoțul de sclavi. Negus- 
torii de carne vie aduceau în Urghenci -— precum 
mai înainte în Kiat — băiețandri și adolescenţi, pe 
care îi cumpărau în număr foarte mare împuterni- 
ciții suveranilor din Asia Centrală și din Iran, de- 
oarece cu tinerii aceștia își completau ei oştirile. 

Sclavii vîrstnici erâu cumpăraţi de obicei pen- 
tru treburi gospodărești. Ei erau folosiţi la con- 
strucţii, irigaţii sau la alte munci grele ale culturii 
pămîntului. 

Tot aici se găseau de vînzare și sclave — femei 
şi fecioare — de toate culorile pielii, începînd cu 
blondele codane slave și terminind cu nubienele 
negre, cu părul inelat. Alături de minunatele frumu- 
seţi pentru haremuri, se vindeau păstoriţe, țesă- 
toare, doici, îngrijitoare de vite. Preţurile se hotă- 
rau în raport cu frumuseţea, sănătatea, aptitudi- 
nile şi vîrsta sclavelor. 

Caravan-saraiurile și pieţele despărțite de gar- 


duri înalte unde se vindea această „marfă” vie erau 

locuri de jale și de lacrimi pentru unii, și de înavu- 
ţire pentru alţii. 
Toată viaţa comercială a orașului depindea de 
` earavanele care aduceau sclavi. Era afacerea cea 
` mai avantajoasă, de care se ocupau nu numai ne- 
gustorii de sclavi, ci şi cetăţenii respectaţi ai ora- 

. şului Urghenci. În urma negoţului de sclavi se îm- 
bogăţea; orașul, creșteau averile diferiților cetăţeni, 
se construiau moscheele și palatele luxoase ce fă- 
ceau fală Urghenciului. 

Străbătînd ulițele principale unde în: mijlocul 
grădinilor verzi, 'umbroase, se înălțau clădiri neter- 
minate încă, Husein se gîndea adeseori la sclavi 
anonimi care prin munca lor grea contribuiau la 
înfrumusețarea orașului cu totul străin.pentru ei. 

Din îmbinarea experienţei talentaţilor arhitecţi 
ai Horezmului cu priceperea acestor sclavi, ucenici 
ai altor maeștri din țări necunoscute — arhitecţi 
constructori și sculptori sau tăietori în piatră — ie- 
șeau adevărate opere de artă. Cît de mult ar trebui 
să le fie recunoscători acestor sclavi băștinașii care 
absorb și asimilează această cultură străină ! 

Husein observa nu numai viața din jurul său, 
dar și pe cetăţenii cu care avea de-a face. Curînd 
se convinse că printre „locuitorii Horezmului sînt 
foarte mulți oameni capabili și talentaţi, care își 
închină toate puterile lor dezvoltării științei, artei 
şi literaturii. Cu cei mai remarcabili dintre ei, se 
întîlni Husein la Magilisi ulama, vestita „Academie“ 

a palatului horezmșahului. 

Creînd această „Academie“ și atrăgînd în ea floa- 
rea învăţaţilor, horezmșahul nu tindea numai să-și 
proslăvească domnia ci să și treacă drept un condu- 
ducător luminat. Incurajarea științelor și artelor o 
cerea chiar viața ! y 

Fără arhitecți, matematicieni și mecanizatori nu 
s-ar fi putut construi cetăţi, palate, moschee, cazărmi 
şi depozite; fără chimiști n-ar fi fost posibilă. fa- 
bricarea sticlei, prelucrarea metalelor, extracția co- 
loranţilor pentru țesături și tananţi pentru tăbăcitul 
pieilor ; fără știința geografiei, negustorii întreprin- 

zători ai Horezmului nu s-ar fi avîntat în călătorii 
depărtate pe apă și uscat. Sistemul de irigaţii pe 
care se întemeia agricultura cerea ingineri hotarnici 
pricepuţi, constructori, geometri. Horezmșahul Ali 
ibn Ma-mun și, puţin mai tîrziu, fratele său Ma-mun 
ibn Ma-mun, înțelegeau aceasta foarte bine. lată 
pentru ce își apropiau ei oamenii învăţaţi și îi răs- 
plăteau cu daruri bogate. d 

Chiar din prima zi a participării lui Husein la 
ședința învăţaţilor, membrii adunării îl întîmpinară 
ca pe un confrate egal cu ei. Învăţaţii din Horezm 
auziseră multe despre el și își dădeau seama că au 
în față un om deosebit de instruit, o nouă stea a 
ştiinţei. 

Dar și Husein auzise despre mulți dintre învățații 
pe care i-a cunoscut la palat (chiar a întilnit unele 
lucrări ale lor în biblioteca Samanizilor): marele 
matematician Abu-Nasr Arrak, renumitul medic 
Abu-l-Hair al-Hammar, remarcabilul istoric Ibn Mis- 
kaveih și mulți alții. 


CAPITOLUL II 


Primii: ani petrecuţi la Horezm au fost poate 
cei mai fericiți și mai liniștiți din toată viața de 
mai tîrziu a lui Ibn Sina. 

Din Buhara a plecat tînăr, avea doar douăzeci 
de ani, în Horezm l-a ajuns maturitatea. Anii de 
învățătură îi lăsase în urmă. Acum lumea întreagă 
se așternea în fața lui Husein și el era însetat s-o 
cunoască. $ 

În Horezm se simțea într-adevăr om învățat, 
egal cu purtătorii de cealmà care participau la șe- 
dințele Magilisi ulama, și parcă mai scuturase ceva 
din sfioșenia care îi stingherea încă mișcările de 

tînăr; se apuca fără teamă, chiar cu îndrăzneală, 
de, rezolvarea tuturor problemelor de știință ce-i 
răsăreau în față. Cel mai important lucru pentru 
Husein era convingerea că a întîlnit mediul de care 
avea atita nevoie, că a întilnit oameni preocupaţi, 
ca și el, numai de știință. 

"Totuși, la început, Husein a trebuit să-și consacre 
aproape toate puterile sale muncii de întocmire a 
legilor pentru Horezmul unit. Aceasta era o sar- 
cină urgentă, ce trebuia dusă pînă la capăt cu orice 
preţ. Şi vizirul și horezmșahul se interesau perso- 
nal de bunul mers al acestei lucrări. 

Din sfatul fakihilor făceau parte bătrîni legisla- 
tori retrograzi tipicari, mari cunoscători ai tuturor 
subtilităţilor șariatului și adatului, ai tuturor varian- 
telor și interpretărilor de legi musulmane. Cei mai 
mulţi dintre ei nici nu voiau să audă de vreo reformă 
sau de o cît de mică modificare a rînduielilor exis- 
tente, Scuturînd din bărbile lor încărunţite și din 
foliantele îngălbenite, ei tunau și fulgerau împo- 
triva aceluia care ar fi îndrăznit să propună chiar 
cele mai nevinovate abateri de la dogmele cora- 
nului și ale șariatului. Chiţibușari versaţi, care şi-au 
ros multe zeci de ani coatele tot răsfoind mereu 
aceleași cărţi, se străduiau, chipurile, să aducă unele 
completări la aceste norme învechite, venind cu 
ingenioase vicleșuguri care să îngăduie judecăto- 
rilor şi cinovnicilor să tilmăcească legile cum vor 
voi ei. 

Husein era cel mai tînăr. De părerile și ideile lui, 
deocamdată nu ţinea nimeni seamă, dar priveau la 
el cu o teamă mocnită. Vestea despre știința lui 
Husein ibn Sina ajunsese de mult pînă la Horezm. 

Mai tirziu Husein, cu zîmbet pe buze, își va 
aduce aminte despre nădejdile sale într-o biruință 
ușoară în sfatul fakihilor. Numai prin anii tinereții 
se putea explica naivitatea lui : credea că printr-o 
logică simplă se pot clătina tradiţiile înrădăcinate. 
Pregătise chiar și un referat bine documentat despre 
neclintitele temeiuri care trebuie să fie puse la 
baza legilor, dar nu mai apucă să-l citească în sfa- 

tul fakihilor. După citeva lungi tirade ale unor 
juriști drept-credincioși, care se învinuiau cu în- 
verșunare unul pe altul de ignoranță pentru orice 
neînsemnată schimbare a unui singur cuvînt în 
citarea vreunui text învechit, bătrînul cadiu — cu- 
prins de miînie — lovi în cap cu o carte volumi- 
noasă pe un tot atît de bătrîn jurist și, pesemne din 
prea mare sforțare, şi-a pierdut și el cunoștința. Hu- 
sein a trebuit să-i readucă în fire și pe unul și pe 
celălalt, iar cînd străduinţele sale de medic au fost 
încununate de succes, adunarea luase sfîrșit, iar în- 
văţaţii, plecînd, scuipau unul în urma celuilalt, 

Un sentiment pe care noi l-am putea denumi 
azi sentiment al dreptăţii se răscula în Husein cînd 
se ciocnea în discuţiile sale cu cei din sfatul mugi- 
tahizilor !. 

Pentru dinșii, cea mai cumplită crimă a omului 
era nesocotirea dogmelor coranului, Legiuitorii erau 
gala să taie capul oricui nu îndeplinea ritualul cir- 
cumciziei, nu ţinea post și nu făcea rugăciunile, sau 
care se sustrăgea de la pelerinaj ori nu-și plătea 
dările bisericești. 

Se făcea totul pentru a se arăta și dovedi că 
legile pămîntești sint de esenţă divină. Fakihii res- 
pingeau cu îndărătnicie vechile învățături ale lui 
Zoroastru din cartea „Avesta” — socotite pînă în 
ultima vreme de popor drept temelie a legii — și 
socoteau ca atare numai coranul, sunnele și fetva?. 

Husein înțelegea prea bine că nu-i acolo locul 
să discute despre îndoielile sale, despre vechiul vis 
al său privitor la separaţia judecăților laice de cele 
bisericești. Pentru astfel de propunere l-ar fi pro- 
clamat eretic chiar pe loc, în sfat, și l-ar fi izgonit 
desigur cu rușine peste granițele Horezmului. 

De aceea Husein a încercat să vorbească mai 
întîi cu vizirul, căruia i-a înfățișat deschis gîndu- 
rile sale. Cu ani mai tîrziu, nu o dată le-a repetat 
în multele sale lucrări: 


1 Mugitahizi — legiuitori. 
2 Fetva — hotăririle, deciziile clerului superior musulman In 
problemele şariatului. 

— Eu socot — îi spunea el vizirului Suheili, 
care-l asculta cu luare-aminte — că legile, înainte 
de toate, trebuie să fie drepte; ele trebuie să fie 
făcute și îndrumate spre binele întregului popor și 
nu numai în favoarea unor privilegiați. Soarta sta- 
tului depinde de felul cum trăiește poporul. Dacă 
poporul e sărăcit, înfometat, împovărat de biruri 
mari și nu-și poate afla dreptate, dacă el vede pre- 
tutindeni samavolnicia și se simte fără apărare în 
fața ei, dacă soarta lui e la cheremul lui mullà — 
singurul în măsură să depună mărturie despre el 
— apoi nu e de mirare că statul slăbește, se zguduie 
din temelii și, pînă la urmă, ajunge pradă ușoară 
pentru orice năvălitor. Ne trebuie legiuiri care 
duc spre bunăstarea și binele poporului ! Spre asta 
trebuie să tindem noi |... 

Timp îndelungat i-a expus Husein părerile sale 
vizirului și acel om înţelept și înțelegător l-a ascul- 
tat cu atenţie, altfel decit ar fi făcut, fakihii. 

Acum nu se mai poate stabili dacă Husein s-a 
ales cu ceva din pledoariile sale convingătoare în 
faţa vizirului și a fakihilor; e cert însă că legile 
Horezmului s-au dovedit a fi cu mult mai blinde 
şi mai drepte decît legile ţărilor vecine cu statul 
Karahanizilor. Tocmai de aceea, în Horezm își cău- 
tau refugiu și adăpost fugarii din fostele posesiuni 
ale Samanizilor. Tot aici se străduiau să ajungă și 
karmaţii și alți iubitori de „dreptate și adevăr”. 

Cu toate acestea, nu activitatea juridică era 
preocuparea cea mai apropiată de sufletul lui Hu- 
sein. El se reintoarse cu bucurie la medicină și la 
filozofie, de îndată ce timpul îi îngădui să facă 
aceasta. 

Tot practica medicală a rămas pentru dînsul 
cea mai iubită și mai apropiată ocupaţie. Aici, în 
Urghenci, Husein își termină îndreptarul medical 
început în biblioteca Samanizilor. Poate că și în 
palatul horezmșahului se afla un asemenea tezaur 
de cărţi, și poate că pe Ibn Sina l-au ajutat rela- 
ţiile cu un medic atit de mare ca Al-Hammar. Cert 
este că această lucrare teoretică l-a atras din nou 

pe Husein spre iubita lui îndeletnicire practică. 

Ca şi la Buhara, cîteva vindecări reușite a unor 
oameni grav bolnavi, apreciate ca atare de alţi 
medici, i-au adus lui Husein faima de mare hakim, 
care se răspîndi în tot Urghenciul. La această glo- 
rie se mai adăugă și zvonul că doctorul este un 
om bun, dezinteresat și darnic. 

Şi bolnavii începură să vină puhoi, iar în urma 
bolnavilor prinseră să-l caute și cei sănătoși. Ei se 
rugau de Husein să-i ia de ucenici. Erau oameni 
de diferite virste, mînaţi a învăța medicina de di- 
ferite motive. Pe unii îi atrăgea știința ca atare, 
alții nădăjduiau să-și facă o carieră avantajoasă ; 
erau însă și din aceia care, ca și Husein, nutreau 
un singur gind — i ajute pe oameni. 

Oricare ar fi fost pricinile care îi îndemnau spre 
medicină, ei se prezentau lui Ibn Sina cu tenacitate, 
îl însoțeau la bolnavi, îl ajutau cînd îi primea 
acasă, deschizind ochii și ascuţind urechile îi ascul- 
tau lecţiile și explicaţiile. 

Pe neașteptate, Husein descoperi în sine darul 
de pedagog. Îl bucurau succesele ciracilor săi, îl 
mîhneau nereușitele lor. Era gata să le repete de 
mai multe ori același lucru, numai să fie convins 
că omul a înţeles, că i-a intrat în cap ceea ce dîn- 
sul a vrut să-i explice. Și nu o dată și-a pierdut 
nopțile scriind pentru discipolii săi manuale și tra- 
tate speciale despre unele probleme medicale în 
care explica bolile, determina simptomele, ii! 
întrebuințarea leacurilor. 

Husein se interesa de capacitatea acestor oa- 
meni, de posibilităţile lor. El îi studia tot atit de 
atent ca și pe bolnavi, străduindu-se să le pună un 
diagnostic sigur. Afla astfel treapta dezvoltării lor, 
scopul urmărit, înclinațiile. Elevii nu-și puteau as- 
‚cunde nici calităţile, nici cusururile în fața învă- 
țătorului. 

Şi potrivit acestor observaţii, pe unii din ucenici 
îi învăţa individual cum să îngrijească bolnavii, 
altora le arăta cum să prepare leacurile, temîndu-se 
să-i lase să se apropie de organismul omului, iar 

altora le spunea în faţă că pentru ei cel mai bine 
ar fi să rămînă toată viaţa lor ucenici, fie la me- 
dici, fie la droghiști. 

După discipolii ce se străduiau să-și însușească 
medicina, pe Husein începură să-l înconjoare și alţi 
tineri pe care îi interesau filozofia, teologia, istoria, 
geografia, matematica, dreptul și alte științe de 
mult învățate de Husein. 

A semăna științele în acele inimi fierbinţi și 
minţi tinere se dovedi a fi o muncă plină de bucu- 
rie, În instruire și învățătură el vedea calea către 
o viață mai bună. „Cît de necesară ar fi aici, în 
Urghenci, măcar o școală, cum era în Buhara, «Me- 
drese Farjek». Ciţi tineri ar putea primi în aceste 
școli lumina învăţăturii !" — gîndea adesea Husein. 

Și cu cît mai mulți ucenici se adunau la lecţiile 
lui, cu atît mai des îi revenea în minte această 
ideie. 

Dar să se apuce singur de o treabă atit de grea 
era cu neputinţă, Pentru școala de tip medrese tre- 
buia o clădire mare, cu mai multe săli. În afară de 
aceasta trebuiau mijloace pentru întreținerea şcolii. 
Cine ar putea susţine atita cheltuială ? ! 

Husein nu îndrăznea să se adreseze horezmșa- 
hului. N-avea pe nimeni care să-l susțină, iar el, el 
însuși, se socotea încă de prea puţină însemnătate. 
Şahul nu va da prea mare importanță cuvintelor 
lui. Despre școală, deocamdată, putea numai să vi- 
seze ori să le vorbească prietenilor învăţaţi cu care 
se întilnea în Magilisi ulama, în speranţa că va mai 
fi atras cineva de această ideie. 

Mai răsări în mintea sa și o altă ideie — visul 
de a zidi în Horezm un fel de spital: „Dar-aș-șifă“ 
(Casa tămăduirii). Rătăcind printre cocioabele Ur- 
ghenciului, Husein văzu ce mulţi oameni se prăpă- 
deau de lipsa celui mai elementar ajutor medical 
și a unei îngrijiri cît de cît pricepute. O boală, cît 
de neînsemnată, putea pricinui moartea bolnavului 
dacă n-avea un pat în care să zacă, dacă nu putea 
ține dietă ori nu avea măcar cine să-i cumpere 
leacurile şi să i le servească. Pentru astfel de oa- 
meni „Dar-aș-șifă” ar fi o adevărată mîntuire. Dar 

și această casă a sănătăţii era deocamdată tot un 
vis, un vis pe care îl împărtășea ciracilor săi, în 
pauzele dintre lecţii, înainte sau după primirea bol- 
navilor, sau în timp ce lucra la manualele sau tra- 
tatele sale. 

Probabil că și activitatea pedagogică a contri- 
buit la dezvoltarea și afirmarea rapidă a lui Husein 
ca învăţat. 

Curiozitatea elevilor îl îmboldea tot mai mult 
spre cercetarea profundă a tuturor problemelor, Şi 
dacă în științele practice ca matematica, istoria şi 
geografia memoria juca un rol important, în dome- 
niul filozofiei trebuia să aibă concepții proprii, ex- 
plicaţiile sale și interpretarea sa proprie într-o serie 
întreagă de probleme. 

Pe Husein îl minuna și-l bucura tragerea de inimă 
a horezmienilor pentru știință. După cîte își amin- 
tea el, tineretul din Buhara era cu mult mai uşu- 
ratic decît cel din Horezm, preocupat îndeosebi de 
treburi serioase. Dar aceşti tineri, adesea, nu puteau 
pricepe și cuprinde noţiunile abstracte, ivite atit 
de des în studiul filozofiei. Discutînd despre această 
stare de lucruri, tînărul profesor s-a văzut nevoit 
să susţină în fața lor unele păreri în mare măsură 
eretice”. 

Mulţi dintre audienţii lui Husein nu-și puteau 
însuși o serie de noţiuni filozofice. Ca să-i încu- 
rajeze, Ibn Sina le-a spus că după părerea sa, con- 
firmată şi de experienţă, orice om normal este în- 
zestrat cu capacitatea de a-și însuși noțiunile ab- 
stracte. Chestiunea stă numai în reușita dezvoltare 
a acestei capacități care se realizează succesiv, pe 
trei trepte. Husein s-a simţit obligat să dea lămuriri 
asupra acestei probleme. 

— Pe prima treaptă mintea omului se aseamănă 
cu aceea a copilului care nu știe nimic încă, dar 
e apt să înveţe orice, zise Husein. Pe a doua treaptă, 
omul se aseamănă cu copilul care începe să scrie 
şi să citească. Pentru întîia oară a luat în mînă 
kalamul !, a învăţat buchiile și a purces a număra. 


1 Kalam — condei. 

Dar abia pe treapta a treia, omul prinde să înţe- 
leagă cum se pot rîndui buchiile pentru formarea 
cuvintelor, care cuvinte exprimă nu numai lucruri 
şi fiinţe, ci şi sentimentele lui; abia acum înțelege: 
ideile 'abstracte și, puţin cîte puţin, deprinde acele 
- forme de gindire care se numesc noțiuni. Voi, dragii 

mei prieteni, sînteţi încă pe treapta a doua, însă 
nu vă lipsește mult ca să puteţi păși pe a treia 
treaptă. 

Străduindu-se să-şi exprime cît ma. clar con- 
cepţia sa, Husein continuă: y 

— Să nu vă mire dacă unii progresează mai 
repede, iar alţii mai încet, și nici să nu se întristeze 
nimeni. Același lucru se întimplă și cu creșterea 
copiilor. Ei încep să meargă la diferite vîrste. Dar 
mai apoi se ajung unii pe alţii și se egalează în- 
tr-atît încît, privindu-i, nimeni n-ar putea spune că 
unul a început să umble la opt luni, iar altul la un 
„an sau chiar la un an și trei luni. Același lucru se 
va întîmpla și cu voi! Nu va.trece mult timp și 
veţi păși cu toţii pe treapta a treia. [i veţi ajunge 
toţi pe cei mai buni dintre voi. Îl veţi ajunge și 
pe învățătorul vostru ! Pentru asta trebuie însă să 
munciţi şi să vă exersaţi creierul întocmai cum co- 
pilul işi exersează mîna la scris.. Atunci toate capa- 
citătile creierului vostru, cu tot ceea ce a acumulat 
el, se vor dezvolta în mod egăl. 

— Dar cum ? Capacităţile sau aptitudinile omu- 
lui se află în creier ? întrebă unul dintre ciracii săi. 

— După observaţiile mele, în creier își au lăca- 
şul toate forţele intelectuale ale omului — răspunse 
Husein, dezvăluindu-și astfel părerile nelegiuite care 
nu ţineau seama de învăţătura credincioșilor mu- 
sulmani privitoare la esența divină a „sufletului“. 
Și anume — continuă el să-și dea în vileag con- 
cepţiile sale eretice — pentru acele senzaţii pe care 
noi le primim prin organele de simţ este specializată 
partea. dinainte a creierului; capacitatea de sinte- 
tizare şi de abstractizare se află la mijloc, iar me- 
moria în partea dinapoi a creierului nostru. 

— Cît de mult, dar, greşesc teologii noştri! 
exclamă unul din elevii săi. Ei consideră că sufletul 
omenesc, pe care Alah l-a plasat în pieptul nostru, 
ne călăuzește în viaţă toate mișcările și toate gîn- 
durile ! 

— Asta n-are nici o legătură cu lecţia noastră, 
răspunse scurt Husein. Și, privind blînd la ciracii 
săi, adăugă: Nu am de gînd astăzi să discut cine 
are dreptate, eu sau teologii! Vreau numai să-i 
încurajez pe prietenii noștri și să nu-i las pradă 
deznădejdii. 

Dar, pentru sine, el își notă că dacă dorește să-i 
mai înveţe, trebuie să fie mai prudent în dizerta- 
ţiile sale ! Ar fi fost de ajuns doar, după cele dis- 
cutate astăzi, să-l denunțe cineva marelui muftiu 
din Horezm, și n-ar fi scăpat de o mustrare serioasă 
nici chiar în Urghenciul liberei cugetări. 


CAPITOLUL III 


În cercul oamenilor culți — învățații din Magili 
ulama care se adunau vinerea la palatul Horezm- 
șahului — Husein nu se putea elibera de senzația 
că totuși nu se află chiar în mediul pe care el, 
ca om de știință, l-ar fi dorit. În toată „Academia“ 
nu era un om mai multilateral decît dinsul și de la 
niciunul din ei n-ar fi putut să înveţe ceva. 

Urmînd dorința șahului, oamenii de știință luau 
în studiu diferite probleme științifice, fie cu carac-' 
ter practic, fie cu caracter abstract. Citeodată erau 
puse în discuţie probleme de astronomie sau de 
geodezie, alteori de istorie sau de drept. Uneori oa- 
menii de știință îi ajutau pe arhitecţi la calcularea 
dimensiunilor edificiilor ce se construiau, alteori 
căuta metoda păstrării vinurilor fine şi a apărării 

lor de oţeţire. În Magilisi ulama ei își expuneau 
lucrările, citeau din operele lor, participau la dez- 
bateri. Pe nesimţite însă, în căutarea căilor noi de 
descoperiri științifice, mereu era aleasă direcția 
preconizată de Ibn-Sina și mai toate discuţiile cu 
oamenii de știință localnici sau sosiți din alte părţi 
se terminau prin victoria ideilor sale. Pînă acum 
nimeni nu reușise încă, oricît de dirz l-ar fi com- 
bătut, să-i răstoarne punctul de vedere profund 
gindit și așezat pe temelii solide. 

Uneori Husein se amuza văzînd cum îngimfaţii 
purtători de cealmă, rutinaţii şi îndărătnicii parti- 
cipanţi la ședințele Magilisi ulama, adeseori — chiar 
împotriva voinţii lor — erau de partea lui. Dar 
discuţiile cu tinerii lui ciraci erau pentru Husein 
cu mult mai interesante decit discuţiile cu confrații 
săi învățati. 

Consacrîndu-și tineretului aproape toate forţele. 
beneficia la rîndul lui de un mult mai vast material 
de gîndire. El urmărea cu un deosebit interes munca 
multora dintre tinerii săi discipoli, nădăjduind că 
nu este prea departe ziua cînd ei vor ocupa cu 
cinste locul multor „academicieni“. 

Cu toate acestea, numai contactul cu elevii săi 
de nădejde nu putea înlocui adevăratul mediu știin- 
țific pe care-l visa. Husein simțea aprig nevoia de 
a întilni măcar un om învăţat, egal cu el în cu- 
noștinţe, în experienţă, în capacitatea de pătrun- 
dere a problemelor. 

Visa să aibă un sever tovarăș de discuţii, un 
adversar puternic pe tărim științific care să-i poată 
fi și prieten. Vechea zicală : „din discuţii se naşte 
adevărul“ era pentru el de mult o axiomă. Simţea 
nevoia să poarte discuţii de principii pe bază de 
egalitate. Dar cu cine ? 

Ibn Sina depăna în mintea sa numele tuturor 
renumiţilor învăţaţi contemporani ce trăiau în ţările 
musulmane. Numai trei sau patru din ei nu-l lăsau 
indiferent. În mod deosebit, îl interesau pe Husein 
lucrările lui Al-Biruni, despre care se spunea că 
locuiește la Giurgian, pe țărmul Mării Hazare, 

Husein își aminti că odată, curind după sosirea 
lui în Horezm, cînd la una din ședințele „Acade- 
miei“ a pomenit de acest nume, i s-a răspuns prin- 
tr-o tăcere adincă. 

Mai tirziu, Husein l-a mai citat dinadins pe 
Biruni, dar de fiecare dată interlocutorii treceau nu- 
maideciît la un alt subiect. Nimeni însă nu i-a spus 
niciodată nimic, nici măcar că n-ar fi îngăduit să 
se vorbească despre el. 

Nu era în firea lui Ibn Sina să lase nelămurit 
un lucru straniu şi obscur ca acesta. Cu ajutorul 
altor oameni, care nu aveau relaţii directe cu pala- 
tul, în urma cercetărilor întreprinse, el descoperi 
pricina ostracismului la care era supus Al-Biruni în 
Horezm. 

Abu-Raihan al-Biruni era mai mare decit lbn 
Sina cu vreo șapte ani. El s-a născut chiar în Ho- 
rezm, în Horezmul de sud, dintr-o familie simplă 
și săracă. Husein nu putu deocamdată să afle prin 
ge căi a ajuns Biruni om învăţat, dar a auzit că încă 
din anii fragezi el îi uimea pe cei din jur cu cu- 
noștințele sale și cu puterea sa de gindire știin- 
țifică. 

Ca și șahul din Urghenci, emirul de la Kiat, 
Abu-Abdallah Muhammed avea un cerc dẹ oameni 
de știință strînși în jurul palatului, printre care la 
loc de cinste era tînărul Al-Biruni. 

Dar cînd în anul 995, șahul Urghenciului, 
Ma-mun, a cotropit Kiatul, unind întreg Horezmul 
şi proclamîndu-se horezmșah, Biruni a luat o atitu- 
dine tăios dușmănoasă; nu numai că nu a intrat 
în rîndul învăţaţilor „Academiei“ lui Ma-mun, dar 
mai mult, a condamnat acțiunea horezmșahului și, 
părăsind patria, a scuturat de pe picioare pulberea 
Horezmului. 

Această atitudine a lui Biruni, horezmșahul 
Ma-mun a socotit-o drept o gravă ofensă. Într-un 
moment de supărare a proferat ameninţări la adresa 
învățatului rebel, spunînd că va lua zece piei de 
pe el, că-l va arunca de pe minaret și că-l va face 
să putrezească în închisoarea subterană a palatului. 

Din acel moment numele iui Biruni a devenit 
în Horezm un nume incriminat, proscris, și cu toate 
că au trecut de atunci zece-doisprezece ani, nimeni 
nu pomenea de el considerînd că aceeași atitudine 
ostilă faţă de Biruni o are și moștenitorul lui 
Ma-mun, Ma-mun ibn Ma-mun. 

Al-Biruni, în anii săi de exil, a ajuns un mare 
învăţat, iar lucrările lui în domeniul astronomiei, 
geografiei, geodeziei și istoriei erau de toţi apre- 
ciate. 

Citind vasta și renumita operă a acestui mare 
om de știință, „Așar-al-Bakiiat“ (Cronologia popoa- 
relor vechi) Husein ibn Sina a rămas uimit de ex- 
cepţionalele cunoștințe pe care le poseda autorul 
lucrării, de uriașa sa cultură, de deosebita profun- 
zime a problemelor cercetate și de erudiţia sa. 

„lată pe cine ar trebui să-l avem în Magilisi !“ 
— visa Husein. 

Dar cum să te apropii de horezmșah cu o ase- 
menea propunere ? Cum să-l convingi să cheme la 
curte pe învățatul ostracizat? Cu toate astea lui 
Ibn Sina i se părea cu desăvirșire firesc că locul 
acestui mare învăţat trebuie să fie aici, în patria sa. 

Ceva lăuntric îi spunea lui Husein ibn Sina că 
horezmșahul va fi bucuros să-l invite pe învăţat, 
și că Al-Biruni nu va refuza să se întoarcă acasă. 
Dar eticheta palatului punea mii de piedici în faţa 
unei explicaţii firești cu stăpinitorul Horezmului. 
Şi Husein, își tot frămînta mintea, ce demersuri 
diplomatice să facă pentru a ajunge să-i poată pre- 
zenta horezmșahului această propunere. 

Se pare însă că și Biruni, urindu-i-se de atita 
surghiun, cugeta la această problemă. Trăind în 
Giurgian, țara sultanului Kabus ibn Vașmghir, păs- 
trătorul vechilor tradiţii iraniene, Biruni respingea 
cu tenacitate orice fel de posturi înalte, ca să se 
poată consacra numai și numai științei. După cît îi 
era cu putință, urmărea și el tot ce se întîmpla în 
lumea științelor. Auzise desigur de tînărul învățat 
din Buhara, strămutat la Urghenci, Husein ibn Sina. 
Cu toată distanța mare și greutăţile cu care se 

făcea schimbul de lucrări, operele de seamă ale 
marilor învăţaţi, copiate şi multiplicate, ajungeau 
de la unul la celălalt. 

Ca și Husein, Biruni nutrea dorința de a lua 
legătură cu tînărul său confrate. Şi iată că el, cel 
dintii, făcu primii pași spre apropierea dorită. 

Nu e greu să ne imaginăm nedumerirea lui Ibn 
Sina cînd, într-o seară, un drumeţ sosit cu caravana 
din Giurgian bătu la poarta lui și-i înmînă o scri- 
soare cusută într-un săculeț. 

— Salam! De la un prieten de departe — rosti 
giurgianul și, salutînd, se îndepărtă. 

În săculeţ se afla un scurt răvaș cu salutări 
semnat de Al-Biruni și un manuscris, 

„Voi fi foarte „bucuros, preaslăvite Ibn Sina 
dacă îți vei da osteneala să lămurești unele în- 
doieli ale mele. Primul nostru învățător — scria 
Biruni, numindu-l astfel pe Aristotel — e un mare 
învăţat, iar noi niște ignoranți pe lingă el. Deci 
nu-ți fie de mirare dacă tratatul său «Despre cer» 
a pus în fața mea o seamă de probleme și întrebări 
la care, din nepriceperea mea, nu pot da nici un 
răspuns. N-ai vrea, cu acest prilej, să-mi împărtă- 
șești și mie părerile dumitale ?“ 

Scrisoarea lui Al-Biruni îi umplu lui Husein 
inima de bucurie. El lăsă scrisoarea la o parte și 
își aruncă ochii pe manuscris. În stirșit, iată acele 
relaţii de știință, cu adevărat creatoare, pe care le 
aștepta de atîta vreme! 

Toată noaptea Husein și-o petrecu citind ma- 
nuscrisul comentat de Al-Biruni. 

Opera lui Aristotel „Despre cer“, în care marele 
filozof grec își expunea părerile sale despre alcătui- 
rea lumii — încă înainte de a-i fi fost trimis în copie. 
de Biruni — pusese în faţa lui Ibn Sina o seamă 
de probleme complicate și adesea de nerezolvat. 
Multe din ideile lui Aristotel, Husein era gata să 
le ia drept axiome. Dar îndoielile lui Al-Biruni, 
expuse de acesta citeodată într-o formă exagerat de 
ironică, îl făcură pe Ibn Sina să privească această 
operă cu alți ochi. Unele din părerile sale le revizui, 

reconsiderîndu-le, pe altele le preciză, iar de mai 
multe din ele se apropia pe temeiul unor conside- 
rente critice mult mai profunde. 

Aceste probleme — puse de Aristotel în urmă 
cu două mii de ani şi care i-au tulburat pe cei doi 
mari învăţaţi acum aproape o mie de ani — ni s-ar 
părea nouă, celor din ziua de azi, naive și stranii. 
Cunoștinţele despre lume ale lui Ibn Sina și ale lui 
Biruni erau cu mult mai sărace și mai restrînse 
decît ale unui elev din şcolile noastre. Numai că 
elevul de azi folosește datele științifice dobîndite 
de alții pînă la el servite de-a gata, pe cînd cei doi 
învăţaţi abia căutau drumuri noi, și cu mintea lor 
luminată descopereau fenomene necunoscute încă, 
Activitatea lor a fost o verigă de legătură între 
știința lumii vechi și știința vremurilor noi. Fără 
această verigă, probabil că toată istoria culturii 
omenești ar fi apucat pe alte căi și noi, cei din 
secolul al XX-lea, am fi depins în mai mare măsură 
de ideile eronate și superstiţiile învățaţilor din an- 
tichitate. 

În știință există un aspect pe cît de minunat 
pe atit de tragic și anume că nici o descoperire, 
oricît de însemnată, nu poate fi nici culme, nici 
limită, nici desăvirșire: omul de știință năzuiește 
totdeauna spre ceva mai mult, mai perfect, ţintește 
să ajungă mai sus, la ceva cu totul nou. Iar acest 
nou se dezvoltă totdeauna pe pămînt vechi, bătă- 
torit. Tot așa, știința lui Aristotel, a lui Platon, 
Galen și a altora, i-au alimentat și i-au educat pe 
învățații Ibn Sina și Al-Biruni. 

Problemele care îi tulburau pe cei doi învăţaţi 
în opera „Primului învăţător“ ne dau o oarecare 
imagine despre treapta la care se găsea atunci gîndi- 
rea științifică. De aceea să ne aruncăm măcar o pri- 
vire în manuscrisul aflat în fața lui Husein ibn Sina. 

Al-Biruni, de pildă, nu poate înţelege de ce 
leagă Aristotel problema greutăţii sferelor cerești 
de lipsa lor de mişcare rectilinie. 

Îndoindu-se de această afirmaţie, el punea sub 
semnul întrebării tot sistemul cosmologic al lui 

Aristotel. Apoi, în una din întrebările adresate lui 
Ibn Sina, Biruni își exprimă surprinderea că Aristo- 
tel consideră defectuoasă teoria despre indivizibili- 
tatea atomului, fără să condamne o altă teorie și 
mai defectuoasă, despre infinita divizibilitate a cor- 
purilor. 

Pe Al-Biruni îl punea pe gînduri și faptul că 
„Primul învățător“ socotește ca imposibilă existența 
altor planete, de altă natură, despărțite printr-o ba- 
rieră oarecare de lumea noastră pămîntească. Și 
se mai întreba dacă Aristotel are sau nu dreptate 
cînd afirmă că toate corpurile cerești trebuie neapă- 
rat să fie rotunde. De ce n-ar fi și ovale? — se 
întreba Biruni. 

La aceste întrebări și multe altele mai puțin ca- 
racteristice, Ibn Sina a încercat să dea răspunsuri 
amănunțite și precise. Poate că nici pe departe n-ar 
mulțumi ele pe contemporanii noștri. Dar faptul 
că în multe discuţii a izbutit să se impună ca un 
dialectician de mare spontaneitate și a putut să-și 
apropie gindirea sa metafizică de concepția mate- 
rialistă a legilor naturii afirmînd că Dumnezeu, deși 
e necesar, e limitat totuși și nu poate fi cauza „miș- 
cării universale”, trăda în el un mare liber-cugetă- 
tor, cu nimic mai prejos de liber-cugetătorul Biruni. 

Husein ibn Sina cuteză să prezinte în Magilisi 
ulama o comunicare despre corespondenţa cu Al-Bi- 
runi și văzînd că horezmșahul, care se afla de faţă, 
primește aceasta cu bunăvoință, la următoarea adu- 
nare citi continuarea corespondenţei sale, de astă 
dată cu privire la o altă carte a aceluiași Aristotel 
— „Despre fizică”. Văzind că şi de astă dată suve- 
ranul ascultă cu interes disputa, propuse adunării să 
se citească și să se discute lucrarea lui Biruni „Cro- 
nologia popoarelor vechi“, care nu putea fi străină 
de inima nici unui horezmian. 

Îndrăzneala lui Ibn Sina stirni între oamenii de 
ştiinţă o adevărată emulaţie. Care mai de care găsi 
să comunice ceva despre Al-Biruni. După aceasta, 
despre Al-Biruni a început să se vorbească deschis. 

Era nevoie doar de un prilej ca horezmșahul 
să-l invite pe Al-Biruni la Horezm. Şi acest prilej 
se dovedi a fi darul oferit de Al-Biruni horezmșa- 
hului și anume ultima lui carte despre astronomie, 
agricultură și irigație, care trata îndeosebi despre 
irigaţia Horezmului,. 

Toți înțelegeau că obosit de îndelungul său sur- 
ghiun, omul de știință pornise pe calea împăcării. 
Înţelesese aceasta și horezmșahul, și se simţi pe 
deplin mulțumit. 

Ibn Sina era ferm hotărit ca în ziua cînd în Ma- 
gilisi ulama se va lua în discuţie cartea lui Biruni, 
să rostească o cuvîntare în care să-i propună şa- 
hului Ma-mun să dăruiască patriei pe cel mai bun 
fiu al Horezmului și să-i deschidă ușile „Acade- 
miei”. 

Așa se și întîmplă. Dar cuvîntul rostit de Husein 
se dovedi cu mult mai înflăcărat, mai hotărit și mai 
bine simţit decît sperase chiar el. Nu mai ruga, 
nu mai recomanda chemarea lui Al-Biruni, ci 
aproape o impunea, prorocind cele mai cumplite 
nenorociri dacă marele stăpin nu-și va pleca urechea 
la rugăminţile învăţaţilor săi de a-l reda patriei 
sale pe surghiunit, pentru binele poporului. 

Este de mirare că horezmșahul nu s-a supărat 
şi n-a poruncit să fie trimis „la răcoare“ învățatul 
înfierbîntat. Dar nu. Dimpotrivă, dînd din miini în- 
găduitor, el zise: 

— Ei, dacă Ibn Sina luptă cu atita tărie pentru 
iertarea lui Al-Biruni, n-avem încotro... trebuie să-l 
ascultăm... Spunînd aceasta, șahul îi făcu șiret cu 
ochiul vizirului. 

Această zi — cînd el, cel de obicei atît de stă- 
pînit și calm și-a ieșit, cu discursul său, pentru 
întîia oară din făgaș — Ibn Sina n-o va uita nici- 
odată, după cum nu va uita nici motivul pentru 
care s-a înflăcărat. 

De obicei, Husein venea la adunările Magilisi 
ulama călare. În ziua aceea, avînd mai mult timp 
liber, hotăriîse să facă acest drum pe jos. 

Din tinerețe, lui Husein îi plăcea să rătăcească 
pe străzile orașului, observînd și cercetind viaţa. 
Amestecîndu-se în mulțime, el asculta discuţiile și 
afla noutăţile care frămîntau poporul, dar care 
n-ajungeau nici cînd la urechea păturilor suspuse. 
Şi fiecare din aceste plimbări îi aducea ceva nou, 
care îi îmbogăţea mintea și inima... 

Trecînd prin bazar, Husein nimeri într-o gloată 
care, zăgăzuind strada, asculta lacomă predica unui 
bătrîn. 

Nemaiputindu-se strecura prin mulţime, Husein 
se opri și fără voia lui ascultă cuvintele acestui 
predicator. Fanaticul repeta ceea ce se vorbea zil- 
nic în toate moscheele musulmane. 

„Numai credincioșii vor ajunge să guste din 
fericirea raiului ! — striga predicatorul. Numai cei 
care cred în coran și în sunne se pot socoti musul- 
mani adevăraţi. Nu începeţi nici o treabă pînă nu-l 
proslăviţi pe Alah și profetul său, Mahomed! 
Luptaţi împotriva necredincioșilor, căci o astfel de 
luptă îi este plăcută lui Alah! Duceţi cuvintul lui 
în toate ţările, tuturor popoarelor! Să nu rămînă 
pe fața pămîntului nici un cîine necredincios |“ 

„Un fanatic ! — se gîndi Husein, furios, oţărin- 
du-se. Dar cît de mulți dintr-ăștia s-au pripășit în 
oraș, în ultimul timp !*... 

Străbătind mai departe ulițele înguste, învățatul 
întilni în calea sa și alte mulțimi, în mijlocul cărora 
ba vreun mullà, ba vreun derviş ! predica ţipînd cu 
glas sălbatic. În Urghenci, pînă în ultimul timp, 
Husein nu întilnise niciodată atiţia derviși fanatici 
cu înfățișarea aceasta înspăimîntătoare. Cu chip 
sălbatic și ochii holbaţi, urlînd cu glas neomenesc 
şi zăngănind din lanţurile în care își ferecau corpul 
schilodit și istovit îţi făceau o impresie groaznică. 
Poporul privea înfricoșat la dervișul care într-un 
acces de paroxism religios — curată nebunie — se 
tortura, lovindu-se cu vergi și strigind în același 
timp : $ 


1 Derviş — monah mahomedan, vagabondind prin tările 
musulmane. 

— Mărit fie Alah !... Nu e Dumnezeu în atar 
de Alah şi Mahomed, profetul său !... 

În căldărușa așezată jos, lingă el, la îndemînă, 
din toate părțile cădeau monede și lipii... 

— Nimiciţi-i pe necredincioși ! Luaţi armele! 
Intraţi sub stindardul gazavatului !... țipa dervișul. 

„Gazavat... gazavat! repeta ginditor Husein. 
Pentru ce gazavat ?... Ce fel de gazavat poate fi 
acum ?... Ah, da! Se zvonește că sultanul Mahmud 
Gazniul se pregătește să ridice stindardul verde al 
gazavatului... Dar ce legătură poate avea aceasta 
cu Horezmul? Oare nu se bizuie sultanul și pe 
religiozitatea horezmienilor ? !* 

nvăţatul căzu pe ginduri. 

Scrutînd cu ochii gindului ultimii ani, Husein 
ajunse la o neplăcută concluzie: într-adevăr re- 
ligiozitatea, credinţa poporului, adică, mai bine zis, 
influența făţarnicelor feţe clericale asupra poporu- 
lui s-a întărit mult în ultimul timp. 

Oare întimplător acești mullà și dervişi vaga- 
bonzi au năpădit ulițele orașelor din Horezm și mai 
ales ale Urghenciului ? Vizirul i s-a plins nu de 
mult — își aminti Husein — că sute de oameni, 
ațîțați de atita îndemn la gazavat își părăseau ca- 
sele și plecau în Gazna, la sultanul Mahmud, ca să 
se facă gazii!, în nădejdea că-și vor cuceri nu 
numai fericirea veșnică în ceruri, dar și unele avan- 
taje în această lume, pe pămînt... 

Husein ibn Sina se opri în loc. Cum de-a putut 
el pînă într-atita să se adîncească în muncă, fără 
să bage de seamă ce se petrece în jurul său?! Cum 
de n-a înţeles el că toţi acești predicatori vagabonzi 
sînt conduși de o mînă fermă, într-o anumită di- 
recţie și într-un anumit scop ?... Ademenesc oamenii 
tineri și sănătoși, făcîndu-i să se înroleze într-o oş- 
tire străină, lipsind astfel satele Horezmului de mun- 
citori și slăbind țara. Toţi aceștia aduc cu sine fă- 
țărnicia, bigotismul și fanatismul. Proslăvesc răz- 
boiul groaznic și prădalnic, numindu-l gazavat, adică 


1 Gaziu — ostaș musulman, luptător pentru credinţă, parti- 
cipant la gazavat — război împotriva necredincioșilor. 

lupta împotriva necredincișilor pentru gloria pro- 
fetului. Cît de şiret și ipocrit este sultanul Mah- 
mud! Husein se urni din loc și porni mai departe, 
fără să mai știe încotro merge. 

„Viaţa: se schimbă repede, aproape sub ochii 
noștri — gîndea învățatul. Libertatea de cugetare pe 
care am cunoscut-o sub Samanizi, stăpînii Mave- 
rannahrului, Horasanului și Horezmului, acum, după 
căderea lor, a făcut loc celui mai crud fanatism. 
Ce se întimplă oare în lume? Cărui fapt se dato- 
rește această schimbare ? Ce rol joacă în treaba 
asta slujitorii credinţei ?“ 

Husein își aminti îndurerat cu cîtă perfidie au 
hotărît purtătorii de cealmă din Buhara să-și 
schimbe stăpînul, pregătind căderea Samanizilor. 
„Nu cumva vor să-și repete farsa lor vicleană și 
aici, în Horezm ? Cine știe dacă nu vor socoti ei 
mai folositor pentru dînșii să le vină ca stăpin un 
ilek-han Nasr, sau chiar același Mahmud Gazniul”. 

Gindurile lui Husein se întunecau tot mai mult. 

Își aminti fără să vrea de îndărătnicia dușmă- 
noasă cu care a fost întimpinat în sfatul fakihilor 
cînd a încercat să pomenească despre separarea ju- 
decăţii laice de cea clericală. 

Își aminti de asemenea de prudenţa cu care, în 
ultimul timp, au prins a se pronunţa nu numai învă- 
țaţii în ședințele de la palat, ci chiar și favoriţii 
palatului, care întotdeauna arătau dispreţ față de 
obiceiurile și dogmele islamului drept-credincios. 

— Aşadar, toți au simţit încotro bate vîntul, nu- 
mai eu, ca un zălud, n-am observat nimic! șopti 
Husein, zimbind cu amărăciune... 

Ibn Sina se întoarse spre cartierele liniștite ale 
orașului și merse încet, meditînd și trăgînd concluzii. 

În adîncul sufletului său, Husein privea întot- 
deauna critic obiceiurile și dogmele religioase. Edu- 
cația în casa unui adept al „karmatismului“ își dă- 
dea roadele. Este adevărat că dinsul nu și-a ridicat 
niciodată glasul împotriva islamului, mulțumindu-se 
doar cu regula exprimată de el însuși în stihuri 
glumeţe : 

Atunci cînd printre mărginiţi sau încrezuţi te vei găsi, 

Nu te împotrivi, ci cată — măgar sadea și tu să fii 

Căci firea lor — şi chip şi cuget — e într-atita de măgar, 
Incit pe cin' măgar nu este drept ticălos l-or socoti. 


Și acum ar putea tot așa să închidă ochii și ure- 
chile și să-și vadă liniștit de treburile lui de învăţat 
al palatului, fără să-i pese de uneltirile slujitorilor 
bisericii și ale teologilor. Întîlnirile de astăzi, însă, 
i-au răscolit gîndurile și l-au făcut să înţeleagă că 
o mare primejdie ameninţă țara. E cineva care folo- 
sește credinţa religioasă cu gînduri ascunse și ațîță 
oamenii cu un anumit scop. Și acest cineva nu poate 
fi altul decît sultanul Mahmud, sau acoliţii lui. Dar 
orice ar urmări uneltitorii — slăbirea Horezmului 
sau întărirea forţelor întunericului, nedreptăţii și în- 
robirii poporului — poporul ar avea de suferit, de 
aceea trebuie purces la luptă împotriva lor. 

Husein a simţit mai demult, deși nu s-a gindit 
poate niciodată la acest lucru, că dogmele bisericii 
musulmane nu au temelie solidă, că tilcuirea lor 
este scolastică, și că în temnița acestor legi își 
frînge aripile orice gindire liberă. De astă dată însă 
a înţeles că dacă slujitorii religiei vor fi lăsaţi să 
pună temeinic mina pe putere, va veni sfîrșitul știin- 
ței și al oricărei alte mișcări spre progres. 

Deasupra tuturor gindurilor lui Husein se 
proiecta umbra întunecată a lui Mahmud Gazniul, 
sultanul trufaș care se fălește a fi cel mai pur și 
mai aprig apărător al islamului credincios. 

„El, el e!... șopteau buzele lui Ibn Sina. Ghea- 
rele lui se întind spre Horezm... Trebuie adunate 
toate forțele pentru a se pune stavilă fanatismului 
năvalnic... Dar care dintre prieteni sau cunoscuţi va 
îndrăzni să se împotrivească obscurantismului ? Al- 
Hammar? Ori Abu-Nasr Arrak? Sau vizirul Su- 
heili 2... Toţi aceștia vor fi împotriva înrobirii Ho- 
rezmului doar atîta timp cît vor fi convinși de vic- 
torie... Nu de popor le pasă lor, nici de știință. Ori- 
cînd ar trece de partea islamiștilor obscurantiști ca 


108 


să-și păstreze privilegiile... Nu l... Dacă ar fi aici 
Al-Biruni ar avea un aliat de nădejde!“ 

Însoţit de aceste ginduri a ajuns Husein la adu- 
narea învăţaţilor și sub imboldul lor a vorbit în ṣe- 
dință. De aceea și discursul său a fost atit de înflă- 
cărat |... 

Sforţările lui Ibn Sina, susținute de întreaga 
„Academie“, căzură pe un sol pregătit și dădură 
curînd roade. 

Din porunca șahului Ma-mun, vizirul Horezmu- 
lui îl invită pe Al-Biruni, și acesta veni în Urghenci 
cu prietenul său, renumitul matematician, astronom, 
medic și filozof, creștinul Abu-Sahli Masihi. Aceasta 
s-a petrecut în anul 1010. 

Primirea făcută de horezmșah oaspeţilor învă- 
țaţi întrecu toate așteptările. Li se puseseră la dis- 
poziție case, bani și li se acordară libertatea de a 
lucra în orice domeniu vor voi. 

Abia după sosirea lui Al-Biruni, Husein simţi pe 
deplin cît de mult i-a lipsit un prieten și interlo- 
cutor în stare să-i preţuiască concepţiile și să-l ajute 
cu un sfat, un îndemn sau o observaţie justă la 
elaborarea unor lucrări științifice. Dar și Biruni sim- 
țea nevoia unei critici sincere, lipsite de fățărnicie, 
care să-l ajute la“elaborarea părerilor și teoriilor. 
De aceea el știu să aprecieze noua prietenie. Hu- 
sein și Al-Biruni începură a discuta cu toată ardoa- 
rea cele mai spinoase probleme care-i prevcupau 
de mult timp. 

Şedinţele științifice ale „Academiei“ de la palat, 
pînă atunci atit de solemne și sobre deveniră arena 
unor dispute aprinse. O deosebită înflăcărare do- 
vedea în discuţii Al-Biruni, pasionat ca un adoles- 
cent, dur și nu totdeauna destul de reţinut. Astfel, 
de pildă, la discutarea tratatului lui Ibn Sina 
„Despre limitele dimensiunilor“, Al-Biruni se aprinse 
atît de tare încît strigă la un bătrin matematician 
participant la dezbateri, care îi făcuse pe cei pre- 
zenţi să asculte timp îndelungat niște calcule și for- 
mule matematice cu totul greșite din pricina datelor 
inițiale inexacte. 

Dezbaterile științifice de la palat erau urmărite 
cu interes de toţi oamenii luminaţi ai orașului ; ei 
se străduiau să afle de la norocoșii care participau 
la aceste ședințe fiecare cuvînt, fiecare teză fermu- 
lată de participanţi. 

Se puseră în mișcare și clericii. 

Purtătorii de cealmă, versaţi în subtile dispute 
teologice, simţiră că la palat miroase a erezie. 

Dar horezmșahul, deocamdată îi ținea încă în 
frîu pe teologii aprigi și retrograzi, iar la mesajele 
califului, care îl dojenea pentru protejarea liber- 
cugetătorilor, el răspundea cu daruri — minunat mij- 
loc de a-ţi păstra dreptul de a fi liber-cugetător. 

În acești puţini ani de dispută științifică, au cres- 
cut și s-au dezvoltat genii ca Abu-Raihan, Al-Biruni 
și Husein ibn Sina. 

Fericit că s-a reîntors în patrie, Biruni se dedica 
tuturor activităţilor necesare înfloririi Horezmului. 
Inovaţiile propuse de el în sistemul irigaţiei dove- 
diră că nu poate fi un alt sfetnic mai bun în gos- 
podărirea apelor, şi atunci horezmșahul se grăbi 
să-l numească pe Biruni „mare mirab“. Treptat, 
Ma-mun ibn Ma-mun se convinse că și în alte tre- 
buri ale conducerii ţării, Biruni e de neînlocuit. 
Mintea lui ascuţită, de om de stat, spiritul său de 
observaţie, cunoașterea istoriei, capacitatea de a 
sesiza subtilităţile diplomatice, îl determinau pe ho- 
rezmșah să apeleze tot mai des la competenţa sfa- 
turilor sale. 

O dată cu Biruni, horezmșahul și-l apropia și 
pe Husein în treburile statului. Pentru tînărul în- 
văţat viaţa palatului nu avea însă nimic atrăgător, 

Husein frecventa cu plăcere palatul în zilele 
şedinţelor „Academiei” căci acolo, după sosirea lui 
Al-Biruni și a lui Abu-Sahli Masihi, se crease un 
mediu cu adevărat științific. Fiecare ședință aducea 
ceva nou, ridica probleme noi. 

Pe Husein nu-l interesau onorurile palatului și 
avantajele pe care le putea căpăta acolo. El lucra 
de zor în acel domeniu pentru care simţea o vo- 

caţie deosebită. Cerceta tot mai profund ştiinţele 
medicale, studia și aprofunda metodele de vinde- 
care ale tabibilor vraci — purtători prin tradiţie 
a marei experienţe acumulate de medicina populară 
— afla leacuri noi, prepara reţete proprii și le ve- 
rifica efectul. Discipolii care-l înconjurau, îi cereau 
de asemenea multă energie și atenţie. El consacra 
tot mai mult timp expunerilor științifice, iar pre- 
darea atrăgea după sine dorinţa de a aprofunda tot 
mai mult cunoștințele și teoriile sale. 

În cărţile pe care le scria Husein, în tratatele 
care ieșeau de sub calamul său, în științele pe care 
le preda, peste tot se ridicau probleme de mare 
răspundere care impuneau un studiu chibzuit, orga- 
nizat, complex. 

Așa se făuri concepţia despre lume a învăța- 
tului. 

Cit timp se îndeletnicise numai cu tălmăcirea 
filozofilor antici, enunţind doar principiile de bază 
ale științelor, putea ignora aceste probleme, ele pu- 
tînd fi ocolite. Cînd a ajuns însă să-și expună pro- 
priile sale opinii asupra proceselor vieţii, asupra 
Universului, asupra științei, cînd a trebuit să ex- 
pună toate acestea în tratate științifice, Husein a 
înțeles că în fața lui se înalță o barieră pe care 
probabil cu greu o va putea trece. 

Rațiunea, logica, bunul simţ spuneau una, iar 
concepţiile sale musulmane arătau cu totul altceva. 
Omul de știință încă nu înţelegea ce conflict creștea 
și se maturiza în conștiința sa, conflict care avea 
să devină o tragedie. 

Era nevoit să reconsidere și să supună criticii 
concepţiei sale musulmane toate experienţele fă- 
cute de el, omul de știință. lar pe de altă parte, 
rezultatele experienţelor îi arătau că nu logica omu- 
lui de ştiinţă greșeşte ci religia, care sugerează 
soluţii greșite, impunînd pretinse „adevăruri“ cu ni- 
mic dovedite. Ce putea să facă el, cînd experiența 
și logica îi spuneau că lumea este formată din 
materie și că materia este eternă, iar nu creată ? 


ul 


Cum se putea pune în concordanță această rea- 
litate cu afirmaţia coranului, că lumea este creată 
de Alah ? 

Cercetind, de pildă, formarea scoarței Pămîntu- 
lui, Husein a studiat vechile stratificări. El a văzut 
în munții pustii rămășițele pietrificate ale unor ani- 
male marine, pești și plante care numai în decurs 
de multe sute de mii de ani puteau ajunge astfel. 
Mintea luminată și clară a omului de știință nu 
putea să nu ajungă la concluzia că acolo au avut 
loc nu numai procese de scurtă sau de lungă du- 
rată în modificarea structurii Pămîntului, dar și 
anumite cataclisme groaznice care au putut trans- 
forma fundul unei vechi mări în uscat. Despre 
aceste lucruri nu se vorbește nimic nici în coran, 
nici în sunne. Dimpotrivă, cărţile teologice afirmă 
că lumea, așa cum o cunoaștem noi, a fost creată 
acum cîteva mii de ani după voia lui Alah, și nu 
mai în șase zile. 

Husein se străduia să interpreteze și să lămu- 
rească această contradicţie. 

Biruni era mai categoric: odată, într-un mo- 
ment de sinceritate, a spus pur și simplu că el nu 
găsește în lume loc pentru Alah și nici pentru 
vreun alt Dumnezeu. 

Universul în ochii lui Ibn Sina era cu mult 
mai vast și mai frumos decît în ochii teologilor. 
În natură sînt o mulţime de lucruri necunoscute. 
Ele s-au dezvoltat în conformitate cu legile lor pro- 
prii și contrazic dogmele religioase despre predes- 
tinaţia divină. 

Și dacă Ibn Sina nu era încă atit de hotărit 
ca tovarășul său mai mare, Al-Biruni, în orice caz 
și el, cu aceeași intensitate și încordare, căuta re- 
zolvarea acestei probleme: ce loc poate să-i re- 
zerve lui Dumnezeu în concepţiile sale despre lume 
și Univers ? 

„Niciunul din învățații „Academiei“ horezmșa- 
hului nu era pe faţă nici eretic, nici ateu; ba mai 
mult, fiecare dintre ei își îndeplinea îndatoririle 

faţă de credinţă și nimeni n-ar fi putut să le aducă 
vreo învinuire în această privinţă. 

Cu toate acestea, uniţi de scopul comun pe care 
îl aveau, ocupați cu rezolvarea problemelor știinţi- 
fice, ei se dovedeau a fi o mare forță, o armată a 
progresului, o stîncă de care se sfărîmau toate unel- 
tirile și intrigile teologilor scolastici ! 

Probabil că la consolidarea acestei stînci contri- 
buia și priceperea politică a lui Al-Biruni, căruia 
Ibn Sina îi expusese toate considerentele și îngrijo- 
xările sale. Oricum însă nu trebuie uitat nici spri- 
jinul horezmșahului care fie cu darurile trimise ca- 
lifului, fie cu ameninţări la adresa celor mai veni- 
noși și perfizi islamiști, a asigurat pentru un timp 
oarecare securitatea ţării și, prin aceasta, le-a dat 
posibilitatea învăţaţilor să muncească cu folos. 

În acești cinci-șase ani cît au stat împreună la 
Horezm, Ibn Sina și Al-Biruni au realizat foarte mult. 

Al-Biruni, în afară de lucrările sale de însemnă- 
tate pur practică, a început a scrie „Istoria Horez- 
mului“. Husein, fără să se depărteze de medicină 
și de filozofie, s-a ocupat și de chimie, combătîn- 
du-i cu succes pe alchimiști. Mirajul alchimiei, cu 
ispititoarea extracţie a aurului din diferite elemente 
și căutarea pietrei filozofale sau a elixirului fă- 
cător de minuni, era prea mare ca să nu-i subjuge 
pe învățații și pseudoinvăţaţii Asiei din acele tim- 
puri, ca și pe învățații Europei medievale. Trebuie 
să fie cineva absolut convins de exactitatea expe- 
riențelor sale și înzestrat cu prea multă judecată 
sănătoasă ca să nu se lase furat de curentul ge- 
neral. Și Ibn Sina nu s-a lăsat. 

Husein apăra cu tărie şi consecvență ideea că 
nici un element nu poate fi transformat în alt ele- 
ment, și deci cu nici un chip nu se poate obține 
aur în mod artificial. Oricît de mult efort, timp și 
bani ar cheltui alchimiștii, n-o să izbutească să trans- 
forme arama, plumbul sau cositorul în metale pre- 
țioase. 

Rezultatele cercetărilor sale în chimie și alchi- 
mie au fost expuse de el în cărți și tratate. 

Cît a stat în Horezm, Ibn Sina a adus o prețioasă 
contribuţie și în domeniul filozofiei, începînd ma- 
rea enciclopedie filozofică „Kitab aș-Șifa“ (Cartea 
tămăduirii) și a conceput cea mai mare operă a 

„vieţii sale „Canonul științei medicale”, pe care mult 
mai tirziu avea s-o scrie. 

Tot în Horezm s-a petrecut și unul din cele mai 
mari evenimente din viața personală a lui Husein. 
S-ar cuveni să ne oprim puţin asupra acestui fapt, 
înainte de a vorbi despre ultimele zile trăite de în- 
văţat la Urghenci. Acolo s-a căsătorit Husein, și tot 
acolo soţia sa i-a dăruit un fiu, pe Ali. Despre acest 
eveniment nu se pomenește nimic nicăierea, dar 
acest lucru îl dovedește chiar numele învățatului, 
pe care aici, în Horezm, și l-a însuşit conform tra- 
diției musulmane : Abu-Ali al-Husein ibn Abdallah 
ibn Sina. Tilmăcit, acest nume ajuns atit de cele- 
bru, înseamnă : „Tatăl lui Ali, Husein, fiul lui Ab- 
dallah, fiul lui Sina“. 

Dacă astfel își spunea Ibn Sina, trebuie să ne 
deprindem și noi cu el. 


CAPITOLUL IV 


Pe un vast podiș care astăzi face parte din Af- 
ganistan, se afla marele și bogatul oraș Gazna. 
n Gazna era capitala unei ţări mari, întinsă de 
la graniţele Indiei de nord pînă la țărmurile Mării 
Hazare 1. Această țară a ajuns la o mare dezvoltare 
sub cîrmuirea puternicului sultan Mahmud Gazniul. 

Lui Mahmud nu-i plăcea să i se amintească că 
se trage dintr-o simplă familie tiurcică, că este 
fiul unui guleam al Samanizilor — Sebuk-Teghin. 


1 Marea Hazară — Golt al Oceanului Indian, la sud-vestul 
Iranului de astăzi, 

Dar n-avea nici un motiv s-o facă. Fiindcă nu orice 
stăpinitor se poate mîndri cu un părinte atit de 
hotărît și întreprinzător. Doar ce altceva decît min- 
tea și vitejia l-au ajutat pe Sebuk-Teghin să ajungă 
din guleam comandant de oştire? Tocmai pentru 
aceste mari calităţi, de care putea fi mindru şi fiul 
său, emirul Nuh ibn Mansur Samanid i-a încredințat 
conducerea celui mai îndepărtat şi mai greu acce- 
sibil colţișor al imperiului său, cucerit chiar de 
Sebuk-Teghin. Şi faptul că micul tîrgușor provin- 
cial, Gazna, a înflorit îmbogăţindu-se și a ajuns, 
prin ridicarea sa rapidă, vestit în întreaga lume 
orientală — tot lui Sebuk-Teghin i se datorește. 
Totuși el a intrat în istorie mai cu seamă ca părinte 
al sultanului Mahmud; gloria nu lui i-a fost sor- 
tită, ci fiului său, întemeietorul imperiului Gaz- 
niilor. 

Fiul lui Sebuk-Teghin, marele sultan Mahmud, 
un om crud și dur, mărginit în devotamentul său 
fanatic faţă de islamism, era în același timp șiret, 
lacom, ambițios, prevăzător și energic. Toate însu- 
șirile sale excepţionale erau canalizate spre un sin- 
gur scop: voia cu orice preț să ajungă cel mai bo- 
gat și mai puternic stăpîn din lume. 

Nu credem să fi fost vreun alt conducător al 
Asiei de atunci atit de înzestrat cum era Mahmud. 

Mahmud Gazniul a moștenit tronul părintelui 
său încă în ânii cînd se stingea Nuh ibn Mansur, 
iar Buhara era ameninţată de hoardele karahanizilor 
conduși de ilek-hanul Nasr. Situaţia grea în care 
se zbătea imperiul Samanizilor se datora — Mah- 
mud își dădea prea bine seama de acest lucru — 
defecțiunilor structurii interne a statului : dezbina- 
rea conducătorilor, interesele lor diferite, şi mai cu 
seamă greşeala de a se încrede în devotamentul 
unei oștiri străine, formată din sclavi și din guleami 
mercenari. Prevăzătorul Mahmud a hotărît să nu 
repete aceste greșeli. Recrutindu-și o mare armată 
proprie, bine echipată, el a legat-o vital atit de 
înflorirea sultanatului, cît și de propriile sale in- 
terese. 

Cu o astiel de forță în spate, i-a fost uşor să se 
dezică de obligaţiile sale față de Samanizii pe cale 
de dispariţie. 

În anul 999, cînd hanul Nasr a ocupat Buhara, 
sultanul Mahmud a primit de la Kadir — califul din 
Bagdad — înaltul titlu de „mînă dreaptă a puterii 
și împuternicit al comunităţii islamice”; o dată cu 
titlul, a primit şi actul ce-i consfințea dreptul de 
guvernare a provinciei Horasan, cucerită de la Sa- 
manizi. Acesta a fost primul pas spre realizarea 
visului său. 

De îndată l-a copleșit pe calif cu cele mai bogate 
daruri, asigurîndu-și astfel, pînă la sfirșitul zilelor 
sale, sprijinul celei mai înalte feţe bisericești a 
lumii musulmane, 

De atunci, orice a întreprins, califul l-a susținut 
și l-a ajutat considerînd, pe bună dreptate, că prea- 
puternicul, bogatul și darnicul Mahmud este cel 
mai de nădejde sprijin al califatului, cel mai între- 
prinzător dintre toți vasalii profetului pe pămînt. 

Dar de unde avea atitea bogății sultanul 
Mahmud? De unde? Doar pentru asta și-a orga- 
nizat el armata ! Treptat, ba prin năvăliri, ba prin 
şiretlicuri, tot mai mult și mai mult și-a lărgit 
Mahmud granițele imperiului său. Cu sprijinul 
califului, în zilele de restriște ale dinastiei Sama- 
nizilor el a anexat Horasanul, iar mai tirziu, înain- 
tînd spre sud pînă la țărmurile Mării Hazare, a 
ocupat tot teritoriul actualului Afganistan, de unde 
își întindea tentaculele asupra Pengiabului... Și 
nimeni nu știa la ce va mai năzui apoi. 

Pe vecinii săi — ilek-hanul Maverannahrului, 
Ali-Teghin, și pe marele han Kadir, suveranul Kaş- 
garului — îi dezbina sistematic, asigurind astfel 
pacea ţării sale, în timp ce se pregătea de alte cu- 
ceriri. Uimitoarea putere, însă, tot războaiele cu 
India i-au dat-o. 

În treizeci și doi de ani de domnie, sultanul 
Mahmud a săvîrșit șaptesprezece năvăliri de pradă 
în Pengiab, Kașmir și alte ţinuturi din India de 
nord. Invaziile acestea se făceau sub stindardul 

Gazavatului — războiul sfint împotriva necredin- 
cioșilor. Din toate părţile lumii musulmane, puhoi 
de gazii se îndreptau spre Gazna, auzind că în 
slujba sultanului Mahmud se poate dobîndi nu 
numai fericirea de veci în grădinile lui Alah, dar 
și arginţi sunători, plăcuţi auzului pe lumea aceasta. 
Agenţii sultanului Mahmud — dervișii, numeroșii 
mullă și hagiii, pe care la timpul său îi observase 
şi Ibn Sina în Urghenci — invadaseră toate ţările 
Orientului, făcînd dintr-o dată două treburi: slă- 
bind puterea de apărare a vecinilor și alimentînd 
cu oșteni armata sultanului. 

Curind, despre Gazna prinse a se vorbi ca 
despre un al doilea Bagdad — atit de bogată şi 
de splendidă era reședința sultanului Mahmud. 

La Gazna se putea ajunge pe un singur drum, 
întărit și apărat cum nu era alt drum în lume. 
Orașul însuși avea la mijloc o cetate în care se 
puteau adăposti mii și mii de oameni. Acolo, în 
„afară de palatul sultanului și de clădirile vizirilor 
săi, se mai aflau cazărmile, închisoarea și moscheea, 
pentru înălțarea cărora fiece piatră a fost cărată 
cu spinarea de nefericiţii robi prinși în India. Dar 
și în afara cetăţii se aflau nenumărate castele, 
cazărmi și moschee. Se spunea că în Gazna, la fie- 
care zece soldaţi găsești un mullà. 

Cetatea și tot orașul erau pline de obiecte de 
lux, adesea ciuntite, distruse sau folosite anapoda, 
nu cum le-ar fi fost menirea. Nu era o raritate, de 
pildă, să vezi un gaziu oarecare cum își gătește 
mîncarea — un artan de berbec — într-o vază de 
preţ, ori pe altul cum scoate apă din piriu cu o 
cupă sculptată de un' meșter vestit. Brocarturi și 
covoare de mătase, rupte și murdare, se tăvăleau 
prin toate casele. 

În Gazna nimănui nu-i păsa de nimic. Şi omului 
înţelept, sosit în Gazna, fără să vrea îi venea în 
minte proverbul ::,,Ce-i de haram, de haram se 
duce |”... 

Se zicea că dacă la Gazna o duc prost numai 
robii, cărora li se storcea fără milă pînă și ultima 

picătură de vlagă, pe celelalte pămînturi acaparate 
de sultanul Mahmud, toţi o duc prost. În Horasan 
domnea foametea. Ceganian, Kabadian, Hutalian şi 
alte regiuni se zvîrcoleau sub povara unor biruri 
de neîndurat. 

Asupririle cumplite și nedreptăţile strigătoare 
la cer au rămas pentru totdeauna reflectate în 
creația poporului. 

Despre sultanul Mahmud, de pildă, se povestește 
următoarea legendă: 

„Odată, sultanul a plecat la vînătoare, însoțit 
de înțeleptul său vizir. Și mergind ei au văzut pe 
zidurile unor ruine două cucuvele sfătuindu-se. 
Vizirul, care înţelegea limba păsărească, a ascultat 
ce vorbesc ele și deodată, îndurerat, s-a pornit a 
plînge. Atunci sultanul Mahmud l-a întrebat pe 
vizir ce spun păsările, jurindu-se că orice ar fi, el 
nu se va atinge de viața lui. 

— Aceste cucuvele, Măria Ta, vor să se încus- 
crească, zise vizirul. Una din ele cere ca zestre 
pentru fiica ei zece mii de case prefăcute în ruină... 
Iar cealaltă cucuvea i-a răspuns: Ai puţină ră! 
dare, soro, că dacă sultanul Mahmud va mai domni 
măcar un an, apoi am să-ţi dau nu o mie sau zece 
mii, ci o sută de mii de ruine...“ 

După unii, sultanul Mahmud n-a fost numai 
ostaș ci și protector al artelor și științelor, Numai 
că nu pregeta să taie capetele învăţaţilor care în- 
drăzneau să tragă concluzii științifice ce nu se 
potriveau cu părerile lui. Nu-i deci de mirare că 
puţin a lipsit să-l arunce sub picioarele elefanților 
săi de luptă pe cel mai strălucit poet al vremii, 
Abdul Kasim Firdousi, numai pentru faptul că a 
adus cu sine la Gazna lucrarea sa de o viaţă în- 
treagă — poemul istoric „Șahname“ — ce cuprin- 
dea povestea unor eroi ai poporului care se răs- 
coală împotriva înrobitorilor și asupritorilor. 

Cu toate acestea, sultanul Mahmud se socotea 
protector ! În jurul tronului său forfotea puzderie 
de oameni care n-aveau altă îndeletnicire decît să-l 

proslăvească pe acest despot și obscurantist 
inveterat. 

Prezenţa unor învăţaţi, filozofi și scriitori dădea 
strălucire curţii lui, dar lucrul cel mai important 
este că el îi ținea pe toţi sub control. 

Era încredințat că în palatul său nimeni n-ar 
îndrăzni vreodată să ridice glasul nici împotriva 
islamului, nici împotriva acţiunilor sale de despot 
şi fanatic. Întîmplarea cu Firdousi, însă, l-a făcut să 
vadă că învățații pot fi ușurateci și că trebuie deci 
să-i supravegheze. Dacă a arătat un pic de slăbi- 
ciune, lăsindu-l în viaţă pe acest poet și dindu-i 
libertatea de a pleca în patria sa, la Tus, iată răs- 
plata ! În loc să-i fie recunoscător sultanului pen- 
tru mărinimia sa, Firdousi i-a scris aceste versuri 
de neiertat : 


În lume, nemuririi-i sînt ursite — 

Cuvîntul drept și faptele slăvite. 

]s toate praf şi pulberi... totul trece, 

Dar versul bun cu veacul se întrece... 
Stăpîne ! Buzele-mi întierbîntate 

Te-au preamărit, făcînd erou din tine! 

Dar vei muri, iar mîndrele-ți palate 

Sub ploi şi vînt s-or prăbușşi-n ruine... 

Eu ? Din granitul stihurilor mele 
Duratu-mi-am un turn pînă la stele; 

Cu „Cartea regilor“ ce mi-a fost dat s-o scriu, 
În veci de veci eu voi rămîne viu. 

Şi dacă vei urzi a mea pieire 

N-o să mă uite-ntreaga omenire : 

Bărbaţi, bătrîni, și tineri, şi fecioare 

M-or pomeni rostind a mea cîntare... 

Da! Chiar de-ar fi să-nchid pleoapele reci 
Eu n-am să mor, ci-am să trăiesc în veci |... 


Nu trebuia să-i dea drumul! Cît timp era la 
Gazna, Firdousi n-ar fi îndrăznit să-și ridice glasul 
împotriva lui. Și dacă alţii îi vor urma pilda ? Nu! 
Ca să aibă liniște deplină — socoti, pe bună 

dreptate, sultanul Mahmud — s-âr cuveni să-i 
adune pe toţi învățații Asiei sub ocrotirea sa. 

Îl supăra mai cu seamă faptul că la curtea 
horezmșahului din Urghenci s-au aciuat cei mai 
buni învăţaţi, fruntea adevăraţilor oameni de 
știință, care nu se asemănau de loc cu cei din 
Gazna, buni doar să-i sărute picioarele. 

„Pe învățații din Horezm — Al-Biruni, Ibn Sina, 
Abu-Sahli-Masihi, Ibn-Miskaveih, Abu-Nasr-Arrak, 
Al-Hammar și pe ceilalți mulţi cum i-o mai fi 
chemînd — de mult ar fi trebuit să-i am la mînă! 
Măcar ca să-mi împodobească tronul! Dar nu 
numai atît, am să-i pun să muncească pentru slava 
stăpînului din Gazna ! De mult trebuia să aduc sub 
stăpînirea mea și Horezmul! Doar n-o să mă 
împiedic de acest mic și neînsemnat principat !“... 
Așa gindea — se pare — sultanul Mahmud. 

Și cînd tigrul din Gazna dorea atit de categoric 
ceva, oricare dintre cei vizaţi se putea aștepta la 
adevărate catastrofe. Cu mult înainte de a prinde 
cineva de veste, sultanul, împreună cu vizirul său, 
au început a-și ţese păienjenișul întrigilor. Tot 
arsenalul mijloacelor de presiune —  subtilități 
diplomatice, făgăduieli, daruri, corupţii — toate 
au fost puse în mișcare... 

Sultanul a mers pînă acolo încît şi-a măritat cea 
mai mică dintre surori cu horezmșahul, socotind 
că pe o rudă o convingi mai ușor să facă ce vrei 
tu. I-a cerut mai întîi califului îngăduința de a-și 
duce acest plan la îndeplinire și califul, măgulit, 
nu numai că i-a dat mînă liberă, dar i-a făgăduit 
tot sprijinul. Apoi sultanul, prin momeli și făgă- 
„duieli a încercat să-l atragă de partea sa pe Suheili, 
vizirul horezmșahului; ba pe ascuns i-a trimis 
daruri chiar și horezmșahului. Desigur, nu se 
aștepta el ca atît de ușor să-și ajungă scopul. 
Horezmul se arăta a fi o cetate greu de cucerit. 
Dar cu cît își ţesea Mahmud mai insistent urzelile, 
cu atît mai încurcată în păienjeniș era ţara. 

Presiunea sultanului era atît de puternică, încît 
chiar și izolatul Horezm, care se înălța ca o insulă 

liniștită în mijlocul învolburatei și vijelioasei Asii 
Centrale, nu putea fi salvat. 

Și iată că într-o zi, pe neaşteptate, sosi la Gazna 
un trimis special al sultanului și-i propuse horezm- 
șahului Ma-mun să citească în faţa întregului popor 
din Urghenci o hutbâ! cu pomenirea numelui lui 
Mahmud. 

Propunerea era făcută într-o formă amabilă, 
delicată, dar de fapt o astfel de hutbă, ar fi însemnat 
recunoașterea din partea lui Ma-mun a dependenţei 
Horezmului de stăpînul din Gazna. Oricît de mult 
l-a uimit și l-a înspăimîntat pe horezmșah această 
neașteptată și îndrăzneață pretenţie, după o oare- 
care șovăială a găsit în sine tăria de a respinge pro- 
punerea sultanului. 

Atunci laba catifelată a tigrului și-a arătat ghea- 
rele ascuţite. 

Horezmșahul primi de la Mahmud un mesaj 
scris într-o formă atît de categorică încît orice refuz 
ar fi însemnat conflict. 

Ibn Sina și Al-Biruni, care la timpul oportun l-au 
sfătuit pe horezmșah să nu citească hutbă au fost 
invitaţi la palat să ia parte la citirea misivei sultanu- 
lui, prezentată de către însuși vizirul său, Maimandi. 

Reprezentanţii de seamă ai Horezmului îi în- 
tîmpinară pe învățați cu feţele triste, cu inimile 
pline de neliniște. Sosiseră și delegaţi din Kiat, din 
Hiva și Suburna, reprezentanţi ai bogaţilor proprie- 
tari de pămînturi din oaza Kavat-kala și din alte 
localităţi ale Horezmului, chemaţi de urgență. prin 
curieri speciali. Zvonurile despre misiva sultanului 
se răspîndiseră atît de departe, încît în toată țara 
știau oamenii despre ce va fi vorba. Horezmșahul 
— jenat și buimăcit — de cum intrară învățații, 
făcu semn să se înceapă citirea. 

Introducerea lungă fu ascultată fără, interes, 
știut fiind că eticheta diplomatică cerea cuvinte 


1 Hutbdci — rugăciune, în timpul slujbei bisericeşti, citită de 
către căpetenia locală (în capitală de însuși suveran) și în 
care este pomenit numele stăpinitorului. 

multe și întortocheate; se înviorară toții abia 
atunci cînd cititorul ajunse la temeiul scrisorii : 

„În ce privește hutbă, știm că horezmșahul ar 
fi arătat supunerea voinţei noastre — cunoscînd ce 
urmări ar putea avea pentru dînsul neascultarea — 
dacă oamenii din jurul său i-ar fi îngăduit... 

Nu spun «garda și supușii», pentru că nu pot fi 
numiţi gardă și supuși acei care sînt în stare să-i 
spună stăpînului lor: pe aceasta să o faci, iar pe 
cealaltă nu! Se vădește aici slăbiciunea și nepu- 
tința conducătorului care se lasă dus ca un orb ! De 
aceea m-am supărat foarte și poposind timp mai 
îndelungat aici, în Balh, mi-am adunat o sută de 
mii de călăreţi și pedeștri și cinci sute de elefanţi, 
pentru a merge să-i pedepsesc pe răzvrătiţii care 
arată nesupunere voinţei stăpînului lor și să-i aduc 
pe calea cea adevărată! Cu acest prilej, îl vom 
trezi și pe emir, fratele și cumnatul nostru, și-i vom 
arăta cum trebuie conduse treburile statului ; căci 
un emir slab nu se cuvine a sta în fruntea treburi- 
lor..." 

Sultanul Mahmud punea următoarele condiţii : 

„Horezmșahul va citi totuși hutbă cu numele 
sultanului Mahmud Gazniul ; de asemenea va trimite 
lui Mahmud cele mai bogate daruri și mulţi saci cu 
galbeni (care apoi, în taină, vor fi înapoiaţi șahului 
Horezmului, întrucît el, Mahmud, este prea bogat 
și nu are nevoie de aur) ; în sfîrșit, horezmșahul îi 
va trimite lui Mahmud pe cei mai de seamă fruntași 
ai ţării, pe cei mai înalţi demnitari, pe fakihi și 
imami pentru a cere iertare, iar după reîntoarcerea 
acestora, oamenilor lui Mahmud, trimiși la Urghenci 
în ospeţie vădită să le fie supușenia Horezmului și 
a preaiubitului nostru horezmșah... 

Sfidarea sultanului îi revoltă pe toţi. Îndirjiţi, 
curtenii, sfetnicii și comandanții de oştire ai Horez- 
mului cerură să se dea o ripostă hotărită îngimfatu- 
lui sultan. 

Horezmșahul și vizirul său, cunoscînd firea în- 
drăzneaţă și hotărîrea sultanului, era gata să plece 
capul, numai ca să se evite războiul. Comandanții 

de oștire însă — convinși că în orice caz războiul 
nu va putea fi ocolit — propuneau să fie atacate în 
mod fulgerător oștile dușmane aflate în tabără la 
Balh. 

Ibn Sina și Al-Biruni se pronunţară pentru tri- 
miterea darurilor cerute, pentru a cîştiga timp și a 
putea desăviîrși apărarea ţării, căci numai lupta în 
defensivă ar putea avea sorți de izbîndă în faţa unei 
armate atît de puternice. 

— Horezmul este bine întărit — spuneau ei. 
Dacă va invada ţara, sultanul va întilni în calea sa 
multe cetăţi și orașe fortificate. Și va trebui să orga- 
nizăm și să ridicăm poporul. Cum ? Dar însufleţiţi 
de ideea mîntuirii țării, oare nu se vor ridica toţi 
oamenii, pînă la unul, să-și apere patria ? 

— O vor apăra! confirmară comandanții de 
oştire, recunoscînd că ideea apărării este cea mai 
bună. 

„Important este să nu intrăm orbâște în război, 
dar nici să nu-l lăsăm pe dușman să calce pe 
pămîntul țării noastre“, iată hotărîrea care păru cea 
mai rațională pentru toţi, 

Dar peste cîteva zile, participanţii la citirea scri- 
sorii aflară că șahul n-a ţinut seama de glasul în- 
țelepciunii, ci ascultînd sfatul unui grup apropiat 
de sfetnici, a primit să se citească hutbă cu numele 
sultanului, dar nu în Urghenci sau în Kiat, ci în 
Ferava și Nesa, orașe mărginașe care nu de mult 
intraseră în graniţele statului Horezm. 

Cu mare durere aflară această veste proastă în- 
văţaţii care veneau la obișnuita ședință Magilisi 
ulama, la palat. Toţi înţeleseră că această măsură 
pe jumătate nu-l va mulțumi pe sultan. 

— Dacă horezmșahul s-a plecat în fața hotăririi 
sultanului într-o singură privinţă, va trebui să se 
supună întru totul — îi spunea Biruni lui Ibn-Sina, 
cînd se-ntorceau de la ședință. Hutbâ cu numele 
sultanului, rostită chiar și numai într-un singur 
oraș, tot pune ţara întreagă la cheremul tiranului ! 
Sînt încredințat — continuă el cu amărăciune — că 

acest pas este începutul unor mari și grele neno- 
rociri pentru patria mea !... 

Biruni privea pierdut undeva în gol... Ce-i mai 
aştepta oare? 

Și într-adevăr, pretenţiile sultanului Mahmud 
erau din zi în zi mai nerușinate. 

Nu o dată trimise el soli la Abu-Ali ibn Sina 
să-l convingă că este greu bolnav și că are nevoie 
de un medic cu experienţă, măcar pentru un timp 
oarecare, 

S-a adresat și altor învăţaţi din Magilisi ulama, 
făgăduindu-le daruri și chemîndu-i la el, în Gazna. 
Pe unul singur s-a ferit să-l invite — pe Biruni. 
Sultanul Mahmud înțelegea că pentru nimic în 
lume horezmșahul nu-l va lăsa să plece pe cel mai 
apropiat sfetnic al său. 

Socoteala sultanului că ar putea să-i cumpere 
pe învățații Horezmului cu făgăduieli se dovedi a 
fi zadarnică. Sub un pretext sau altul, toți învățații 
refuzară favorurile sultanului Mahmud. 

Aceasta începu să-l enerveze pe Mahmud. Fără 
îndoială că ajunsese la urechile sultanului părerea 
lui Ibn Sina cu privire la citirea hutbei. La hotă- 
rirea fermă a sultanului de a-l avea la curtea sa 
pe slăvitul învățat și neîntrecut hakim, se mai 
adăuga și dorința de a se răfui cu el, de a-i arăta 
unde-i este locul. 

În sfîrșit, chestiunea ajunse pînă acolo încît 
sultanul Mahmud îi ceru categoric horezmșahului 
să-i trimită pe învățații „Academiei“ din Urghenci. 
În afară de asta mai făcu o presiune asupra de- 
zorientatului Ma-mun ibn Ma-mun prin calif. 
Situaţia se complica. 

Într-o seară liniștită, în casa lui Abu-Ali ibn 
Sina se adunaseră mai mulţi prieteni ai săi. Dar 
abia se așezară la masă și cea dintii cupă abia 
făcu ocolul, cînd la portiță se auzi un ciocănit 
alarmant, și foarte insistent, care-l făcu pe stăpîn 
să-și părăsească pentru cîteva clipe oaspeţii... 

În întunericul uliţei, ce părea şi mai adînc după 
lumina din casă, cu greu desluşi Abu-Ali pe unul 
din ucenicii săi — pe fiul vizirului Suheili. 

Refuzind să intre şi scrutînd cercetător întune- 
ricul din jur, se aplecă la urechea lui Abu-Ali și-i 
șopti : 

— Învățătorul ! Horezmşahul, fie-i mulți şi 
fericiţi anii, a primit astăzi o scrisoare din Bagdad. 
El i-a citit-o tatii, iar tata mi-a povestit-o mie. 
Califul îl sfătuiește din tot sufletul pe horezmșah 
să îngăduie ca tu și Abu-Sahli Masihi să plecaţi la 
Gazna, unde sultanul Mahmud de nenumărate ori 
v-a invitat și unde vă așteaptă mari și bogate 
daruri. Califul crede că refuzul vostru ar putea fi 
luat drept o urmare a lipsei de dorinţă a horezm- 
șahului de a-l ajuta pe fratele său, sultanul, chinuit 
de boala-i grea. Tînărul rosti toate acestea ca pe o 
lecţie bine învățată, apoi continuă mai simplu: — 
Am plecat la plimbare, scumpul meu învăţător, iar 
calul, ca de obicei, s-a abătut pe la casa ta, și 
atunci, ce mi-am zis, hai să-ţi aduc vestea înainte 
de a ţi-o aduce alţii... Tînărul zîmbi trist și în semn 
de respect atinse ușor umărul lui Abu-Ali. Califul 
îi cere horezmșahului să-i răspundă imediat... Tata 
mi-a spus că mîine pe la amiază se duce la palat 
să compună scrisoarea... 

Ochii tînărului îl priveau pe învăţător cu durere, 
şi abia după ce dădu friu liber calului își reluă 
obisnuitul zîmbet nepăsător : nimeni nu trebuia să 
știe că i-a dezvăluit învățătorului cuprinsul scrisorii 
trimise de Calif. 

Tot aşa de nepăsător era și zîmbetul lui Abu-Ali, 
cînd se întoarse în casă, unde îl așteptau oaspeţii. 

Convorbirea  însufleţită, întreruptă pentru un 
moment la intrarea învățătorului, se legă din nou. 
Unul din oaspeţi tocmai povestea cum a pierit ul- 
timul emir al Buharei, fiul cel mic al lui Nuh ibn 
Mansur, Izmail Muntasirul, trădat de șeful unui trib 
nomad care l-a poftit în tabăra sa. Povestitorul re- 
cită și versurile scrise de emir cu cîteva zile înainte 
de a muri: 

Aud adesea : „De ce fugi de ale vieţii daruri toate 
Cînd poţi trăi doar în huzur, ca-n dulce vis?“ Dar 
știți voi poate 
C-a paloșului zăngănit și goarna-s muzici minu- 
nate ?... 
Mai dragi mi-s caii-n trap decît... acele-ospețe des- 
frînate ! 

Decît a stolnicilor beţi săruturi calpe, îmbălate, 
Mai bine sîngele jișnind sub platoșele despicate ! 
Mi-i şaua tron, iar cîmpii luptei sub cer senin îmi 
sînt palate, 

lar lăncile îs florile grădinii mele fermecate... 


Ascultînd atent povestirea și versurile, Abu-Ali 
își reaminti de tinereţea sa și de acel tînăr sprinten 
şi subțirel, poet şi ostaș — ultimul Samanid — că- 
ruia îi plăcea numai să rîdă şi să petreacă; omul 
căruia i-a fost hărăzit tragicul destin de a fi emir al 
unui stat ce nu mai exista. Moartea acestuia, întîm- 
plată cu vreo șapte ani în urmă, îl tulbura adesea 
pe Ibn Sina. 

„ Abu-Ali glumea, recita versuri, închina paharul 
pentru prietenii săi, dar vestea adusă de ucenicul 
său îi sfredelea capul ca un cui. 

Abu-Ali înţelese perfect ce importanță acordă 
vizirul misivei califului, dacă n-a găsit alt mijloc 
de a-i da de știre decît trimiţindu-l pe cel mai iubit 
fiu al său. 

„Să fie oare cu putinţă ? Va trebui neapărat să 
plece la Gazna ? Să se ducă la Mahmud, la acest 
fanatic, stîlp al islamului ? Dar asta ar însemna să 
nu îndrăznești niciodată a spune nimic din ce gîn- 
dești, să nu te mai ocupi de științele care nu-s pe 
placul imamilor ;. şi mai înseamnă să-ţi înfringi 
orice cuget de hatirul sultanului ignorant sau al 
sfetnicilor săi. În loc.să cauţi adevărul, să fii o ju- 
cărie în mîinile acestui despot! Nu! Nu pot! Nu 
pot în locul adevărului să rostesc tot timpul numele 
lui Alah ! Nu pot apăra și numi război sfint prădal- 
nicele năvăliri în India ! Nu pot trăi pe lîngă un 
palat unde chiar şi respiraţia trebuie să-ţi fie pioasă, 

unde fiecare cuvînt al tău va fi pus în cumpăna 
profetului Mahomed, unde ţara e condusă de purtă- 
torii de cealmă, gituitori ai oricărei libertăţi...“ 

Gindurile acestea nu-l părăseau nici o clipă pe 
Abu-Ali, deși prietenii înveseliţi îl mai distrau cu 
pălăvrăgeala lor. 

„Greu este să-ţi părăsești casa ! Să pleci din ţara 
pe care ai îndrăgit-o, din patria căreia îi dorești tot 
binele și ești gata să-i închini toate puterile tale ! 
Greu e să-ţi părăsești familia, treburile netermi- 
nate... Acum își dă seama cite lucruri îl legau de 
Horezm. Cîtă muncă grea și încordată, muncă in- 
tensă, creatoare ! Cite lucrări începute și netermi- 
nate, pregătite, gîndite și nedesăvirșite! Aici în 
Horezm, am crescut și m-am înălțat ca om învăţat! 
Aici, pentru întiia oară, am început să împărtăşesc 
şi altora adevărul. Buhara e epoca mea de uceni- 
cie, Horezmul de maturitate. lar acum, cînd sînt 
plin de forţe creatoare, cînd pot să împart comoara 
cunoștințelor mele, sînt nevoit să fug și să mă as- 
cund ca un ucigaș! Cine altoineva putea-va con- 
tinua tratatele mele, cine va duce pînă la sfîrșit 
cercetările despre însușirile tămăduitoare ale bu- 
ruienelor de leac, despre compoziţia alcoolului, 
despre distilarea apei ? Bine că mi-am terminat mă- 
car enciclopedia filozofică... Unele manuscrise va 
trebui să le iau cu mine. Să nu uit conceptul despre 
lucrarea «Cartea științelor» — poate în drum voi 
izbuti să rezolv problema clasificării științelor... De 
asemenea, trebuie să iau opera începută «Despre 
friguri», mai am multe de verificat...” 

Abu-Ali se străduia să gindească liniștit la ple- 
care, dar inima îi zvicnea dureros. Și privind la 
prietenii săi, gîndea cu amărăciune că într-o bună 
zi le va veni și lor rîndul. Atunci fiecare va trebui 
să-și hotărască soarta... Dar cum să comunice bă- 
trînului Abu-Sahli Masihi, ce-l așteaptă ? 

„Pribeag etern, vei fi, desigur, tovarășul meu de 
drum. Doar n-ai să te încumeţi tu, creștin, să calci 
pragul fanaticului musulman de la Gazna ! Bietul 
de tine! Toată viața ţi-ai căutat un liman pentru 

libertatea cugetării tale şi — ca un trăsnet din 
senin — Gazna ! Poate că Allah e milostiv şi noi, 
pribegii, vom afla acel pămînt al făgăduinţei, unde 
să existe cu adevărat libertate de gîndire !...“ 

Spunind comesenilor că merge după vin, Ibn 
Sina ieși din odaie și-i porunci omului său de în- 
credere : 

— Prietene,  pregătește-mi lucrurile... Vom 
pleca amîndoi înainte de a miji de ziuă. Grăbeș- 
te-te ! Dar tăcerea să pună lacăt gurii tale. 

Noaptea tirziu, oaspeţii părăsiră mulțumiți casa 
prietenului Abu-Ali. 

Stăpînul, sub un pretext oarecare, îi opri pe 
Al-Biruni și pe Abu-Sahli. 

— Prieteni — începu Abu-Ali, după ce se închi- 
seseră porţile în urma oaspeţilor. Am primit vești 
neplăcute. Ce spuneţi ? Ce credeţi că-i de făcut ? Ibn 
Sina le povesti totul pe scurt. Al-Biruni căzu pe 
gînduri. Situaţia era într-adevăr foarte serioasă. 

Horezmșahul, dezorientat, ar putea să-i trimită 
cu sila pe învăţaţi la sultan. 

— Dacă scrisoarea califului ar fi venit acum 
doi-trei ani — spuse Abu-Ali — aș fi pus mîna în 
foc că Ma-mun n-o să ne extrădeze, dar cele pe- 
trecute în ultimul timp, tare i-a mai schimbat firea... 

Și Al-Biruni era convins că Horezmul nu mai 
este cetatea inexpugnabilă de altă dată, 

— Scăparea noastră este fuga. Fugiţi, pînă nu 
apucă horezmșahul să vă transmită invitaţia sul- 
tanului din Gazna, rosti ginditor Al-Biruni. lar eu, 
după plecarea voastră, voi face tot ce-mi va sta în 
putere ca să vă puteţi reîntoarce cît mai curînd... 

Abu-Sahli primi această neplăcută veste cu 
toată liniștea ; el e gata și acum să plece, iar de 
însoțitor n-are nevoie. 

— M-am învăţat... Nu-i întîia oară cînd îmi 
schimb cuibul — spuse el, zîmbind. În vremea 
noastră, omul învățat mai mult pe drumuri își pe- 
trece viaţa. 

Auzind acest răspuns, Ibn Sina zimbi de aseme- 
nea... Ciudat mai sunau aceste cuvinte pentru el 

care era deprins cu o muncă științifică liniştii 
Şi totus 

„Iată că șarpele îndoielii îl mușca şi pe el de 
inimă. „Să fie cumva un pas pripit ?...” 

Dar nu! Acum nimic nu mai putea schimba ho- 
tărîrea învăţțaţilor: să plece, să plece cît mai re- 
pede, pînă nu apucă horezmșahul să le aducă la cu- 
noștinţă invitația sultanului și „binevoitorul sfat” 
al califului. Să plece cît mai grabnic, să se ascundă, 
să scape de favorurile nepoftitului protector — sul- 
tanul Mahmud ! 

Pentru orice împrejurare — dat fiind că despăr- 
ţirea putea să nu dureze mult — învățații trebuiau 
să-și caute un adăpost undeva aproape, într-una 
din ţările din împrejurimile Horezmului. Al-Biruni 
scrise şi îi înmînă lui Ibn Sina o scrisoare de re- 
comandare către sultanul Kabus ibn Vașmghir al 
Giurgianului la care el a locuit mai mulţi ani. 

lată dar ce este memărginitul, cumplitul deşert 
— „Cele şapte nisipuri ale Horezmului” — se gin- 
dea Abu-Ali ibn Sina, privind cu tristețe în jurul 
său. Oriunde ţi-arunci ochii, numai grinduri gal- 
bene de nisip și soare orbitor. Nisipul îţi arde pi- 
cioarele, iar din cerul înalt, fără nori, se revarsă 
mereu și mereu torente de aer încins care îţi răpesc 
vederea ; corpul îți înțepenește iar capul îţi atîrnă 
chinuitor de greu, 

În toată această mare galbenă de nisip, numai 
petecul de umbră pe care îl așterne cu zgircenie 
halatul întins între două bețe. Jos, pe un covoraş — 
bolnavul. Faţa lui e pămîntie, trupul s-a chircit is- 
tovit de suferință și sete, ochii îi sînt închiși. 

De trei zile zace aci, sărmanul bătrîn, de trei 
zile au întrerupt călătoria. De mult a plecat sluga 
în căutarea apei și a medicamentelor, și nu mai 
vine. Se va mai întoarce oare ? Și chiar de va veni, 
o să-l mai găsească pe bătrîn în viaţă ? 

Abu-Ali ibn Sina se aplecă iarăși asupra muri- 
bundului. El însuși este istovit de sete și chinuit de 
arșița acestei pribegii nefericite. Dar singura lui 
grijă este să ușureze cumva chinurile prietenului 
său. Şi-a pironit privirea pe pieptul bătrinului, care 
abia respiră, și pe vinișoara de pe tîmplă, care bate 
atit de încet |... Ce să-i mai facă ? 

Şi iarăși, ca de atitea ori, Ibn Sina își amintește 
nenorocita poveste a călătoriei lor. 

Începuse sub un cer fără nori. În zori au părăsit 
Urghenciul, atît de frumos și de drag amîndurora. 
Totul a mers bine pînă au lăsat în urmă pămînturile 
fertile și au intrat în marea de nisipuri ce încon- 
joară Horezmul. 

Ca să scape de primejdia ce atirna asupra capu- 
lui lor, Abu-Sahli nu și-a mai luat însoțitor, nici 
n-a vrut să aștepte plecarea vreunei caravane din 
Horezm, ca să se alăture ei. Peste deșert nu era 
drum. De la locuitorii mărginași abia dacă au putut 
afla încotro să apuce și unele semne care să le 
arate unde pot fi găsite fintinile. Călătorii s-au 
aprovizionat cu apă și au pornit la drum. 

Abu-Sahli a mai trecut în viața lui de citeva 
ori pustiul şi se credea călător cu experienţă. Dar 
pe el niciodată nu l-a prins în deșert cumplita fur- 
tună de nisip. Nu-i cunoștea prevestitorii, nici nu 
ştia cum să lupte cu ea. 

Pe neașteptate vîntul a început să șuiere sălba- 
tic, ridicînd nori de nisip pînă-n înaltul cerului, vin- 
zolindu-l și măturînd totul în cale. Înspăimîntate, 
cămilele s-au răzleţit, oamenii, orbiţi de nisip, s-au 
pierdut unii de alţii. Abu-Ali a izbutit totuși să-și 
prindă cămila, a făcut-o să se culce și i-a învelit 
capul cu halatul sub care s-a pitulat și el. Noaptea 
vîntul s-a oprit. În zori, Ibn Sina s-a grăbit să-și 
caute tovarășii de căiătorie. Pe însoțitorul său l-a 
găsit curînd. Şi cămila lui era vie. Pe Abu-Sahli, 
însă, l-au găsit abia spre amiază, din întîmplare : 
au văzut un colț din halatul lui sub o movilă de 
nisip. 

Cînd l-au dezgropat, aproape că nu mai dădea 
semne de viață. Cămila lui, pe care se afla mai 
toată rezerva de apă, dispăruse fără urmă. Cu mare 
greutate, folosind toată apa ce mai plescăia în bur- 
dufuri, l-au readus pe bătrîn la viaţă. Starea lui 
era deznădăjduită. Abu-Ali, ca medic, înțelese prea 
bine aceasta. Totuși mai nădăjduia !... Şi își dădea 
toată silința, măcar să-i ușureze chinurile... 

Cîteodată, Ibn Sina se depărtează de bolnav, 
urcă pe un greabăn de nisip și privește-n depărtare. 

Soarele îl orbește. La orizont nu se zărește ni- 
mic. Doar nisipuri, nisipuri și iar nisipuri... 

Abu-Ali se întoarce din nou la bătrin și vede 
cum se mișcă buzele lui uscate de sete. 

Aplecîndu-se asupra bolnavului, aude ca de pe 
altă lume i 

„Cu ce sting eu setea? — se gindește 
chinuit Ibn Sina. De ce nu vine sluga cu apa? S-a 
rătăcit cumva ? Poate nici n-a găsit fîntîna și piere 
undeva, în deșert! Sau poate l-au prins pe 
drum nomazii rătăcitori și l-au luat ostatic,... dacă 
nu l-au omorit cumva? Cit de neprevăzători am 
fost !" 

Lui Abu-Ali i se rupe inima de jale... Mai pri- 
vește o dată împrejurul său, în căutare de ajutor... 
Vede cămila care, sleită de puteri, stă culcată pe 
nisip... Grăbit, Ibn-Sina scoate din samar o căniţă, 
un cuţitaș subţire și un cleștișor. Apropindu-se de 
cămilă îi deschide cu o singură tăietură dibace o 
arteră. Sînge roșu, spumos, ţișnește, umplind că- 
nița. Cămila n-a izbutit nici să se smucească, și 
mîinile iscusitului chirurg i-au și prins rana în 
cleștișor, iar cămila crezind că a înţepat-o vreun 
tăun, continuă să stea liniștită pe nisip. 

Abu-Ali apropie cănița de buzele lui Abu-Sahli. 
Citeva înghiţituri, și un zîmbet sfios se arată pe 
fața muribundului. 

Bătrinul vrea să spună ceva, dar viaţa îl pă- 
răsește... 

Abu-Ali soarbe rămășița din cană și se pră- 
bușește, pe covoraș, fără simţire... 

Cînd s-a întors sluga credincioasă, soarele stă- 
tea să scapete. Cămila rătăcea pe-aproape, miro- 
sind nisipul, în căutarea spinilor. Deasupra micuţei 
tabere dădeau tircoale ulii negri, iar pe covoraș ză- 
ceau alături Abu-Sahli fără suflare şi Abu-Ali, 
sleit de puteri... Apa îl aduse pe învăţat la viaţă, 
iar pe mort, îl putură doar spăla... 


135 


Ibn Sina îi săpă o groapă lui Abu-Sahli și cu 
mîinile sale îl culcă în mormînt... 

Dis-de-dimineaţă, înainte de a începe soarele să 
dogorească, cei doi oameni porniră la drum... 

Patru zile şi patru nopţi merseră ei pînă ajun- 
seră la Abiverda, oraș al Horasanului, situat la 
marginea pustietății fără viaţă. Acolo au poposit 
cîteva zile, într-o cămăruță din caravan-sarai, 
pînă se întremară îndeajuns ca să poată porni -mai 
departe la drum... 

Părăsiră fără prea multă părere de rău acest 
orășel plin de praf, ars de vipie și bătut de vîntu- 
rile pustiului, îndreptîndu-se spre orașul Nessa...! 

încă în Buhara, Ibn Sina auzise multe despre 
acest oraș, iar în Urghenci, adesea veneau din 
Nessa negustori și învăţaţi, astfel că Abu-Ali putea 
să numere printre cunoștințele sale și cîțiva din lo- 
cuitorii acelui oraș. Pe ajutorul și bunăvoința lor 
putea să se bizuie. 

Nessa l-a încîntat de la prima vedere pe că- 
lătorul care a înfruntat atitea zile arșiţa. Orașul era 
scăldat în verdeață. Uliţele se întindeau' ca niște 
coridoare verzi, întretăiate din cînd în cînd de 
cuţitașele de argint ale rîurilor, sau ale arikurilor. 
Şi locuitorii i-au plăcut lui Ibn Sina, Aici trăiau 
mulți oameni culţi, iar de hakimi buni oricînd era 
nevoie. Ce mai putea dori ? 

Trăind la Nessa un timp oarecare, Ibn Sina s-a 
deprins cu orașul și dorea să rămînă acolo. A în- 
chiriat o casă micuță și se gîndea să-și aducă aici 
şi familia. De la Biruni nu avea încă nici o veste. 

Nimeni nu tulbura viaţa liniștită a omului de 
ştiinţă. În afară de vizitele la bolnavi, tot timpul 
liber îl dăruia scrisului ! 

În ultimii ani, prietenia cu un matematician re- 
numit, ca Al-Biruni îl îmboldise pe Ibn Sina, să se 
ocupe îndeaproape de geometrie. 

La Nessa el a adîncit și mai mult acest studiu. 
Pentru ucenicii săi, care și aici ca de obicei nu în- 


1 Ruinele orașului Nessa se văd și astăzi, la 18 km de Aş- 
habad. 

tirziară să-l înconjoare, ei scrise cîteva tratate des- 
pre teoremele matematice, despre liniile curbe, 
despre paralele și despre unghiuri. Geometria i-a 
sugerat gindul să se ocupe cu studiul măsurătorilor 
pămîntului. Așa a apărut tratatul său „Despre ecua- 
tor”. 

Elevii îl ascultau cu lăcomie, inițiindu-se în gîn- 
direa științifică a dascălului lor, cu totul nouă pen- 
tru ei. Transcriau cărțile — operele și tratatele în- 
vățătorului lor — în zeci de exemplare și le expe- 
diau învăţaţilor din Horasan, Maverannahr, Ho- 
rezm, Azerbaigian. Ca răspuns, veneau adesea de 
acolo tomuri voluminoase de opere științifice. Con- 
fraţii învăţaţi cu care făcea schimb, începuseră să-i 
spună lui Ibn Sina șeih, cu toată tinerețea sa rela- 
tivă. Pe vremea aceea — anul 1012 — nu avea mai 
mult de treizeci și doi, treizeci și trei de ani. 

Scrisorile discipolilor și admiratorilor săi, cărțile 
și tratatele învăţaţilor care soseau la Nessa pe 
adresa lui Ibn Sina, nu-l lăsau niciodată nepăsător. 
El răspundea la toate întrebările, corecta cu atenţie 
lucrările, adesea răspunzînd la un tratat cu un al- 
tul. Toate acestea îl îmboldeau pe învăţat la o cer- 
cetare continuă. 

Poate că de mult n-a muncit el atît de liniștit 
ca în Nessa. 

Dar curînd totul se schimbă. Odată, într-o seară, 
sluga lui Abu-Ali deschizînd ușa odăii de lucru a 
învățatului și vîrîndu-și fața lătăreaţă și zimbitoare 
de om bun îi dădu de veste că un respectabil bă- 
trîn vrea să-l vadă pe preastimatul Abu-Ali ibn 
Sina. 

Bătrinul era o cunoștință din Horezm, un giu- 
vaergiu bogat care își schimbase între timp îndelet- 
nicirea cu aceea de imam purtător de cealmă. 

„Salam aleicum, fiule ! răspunse bătrînul la ple- 
căciunea omului învăţat. Bucură-te! Am venit la 
tine cu vești bune!" 

Spunînd acestea, îi întinse lui Abu-Ali un sul. 
Acesta îl desfăcu și rămase mai mult decît bucuros : 

însuși chipul său aidoma desenat, îl privea de pe 
foaia de pergament. 

Dedesubt în stilul complicat al scrisorilor de la 
palat, se dădea de știre că oricine va întilni pe ma- 
rele și vestitul învățat Abu-Ali Husein ibn Abdullah 
ibn Sina al cărui chip e înfățișat mai sus să-l ves- 
tească pe acesta că la Gazna îl așteaptă prealumi- 
naţii ochi ai sultanului Mahmud, nerăbdător să-l 
copleşească pe preaslăvitul vindecător cu cele mai 
mari daruri... 

— Cît de frumos te-a zugrăvit! Nu-i așa ? zise 
oaspetele. Am auzit că portretul este lucrat chiar 
de marele matematician și neîntrecut pictor Abu- 
Nasr Arrak, care nu de mult a plecat la Gazna. 

„Să fie oare cu putinţă ? Şi Abu-Nasr e deci pri- 
zonier ? — strigă în gind Ibn Sina și fără să vrea 
își mușcă buza. Lungi miini mai are și acest Mah- 
mud! Pe toţi învățații îi adună în colivia lui de 
aur!“ 

Învăţatul se strădui să nu arate cît de neplăcută 
e vestea primită. Izbuti chiar să se arate bucuros 
și mulțumindu-i oaspetelui că s-a obosit să-l încu- 
noștiințeze că atotputernicul stăpîn din Gazna îi 
face atîta cinste, îl încredință că nu va întirzia să 
primească milostivirea ce i se arată. 

— N-am mai pomenit să se zugrăvească chipul 
cuiva !... Şi cu atit mai mult să se trimită acest chip 
ca o epistolă în lume... Mare cinste! Mare! bom- 
bănea bătrinul imam. Cînd mullă al nostru mi-a * 
arătat minunea, am oftat și n-am ghicit dintru ince- 
put că te înfățișează pe tine... Apoi m-am gîndit... 

— Dar aceasta e trimisă de mult ? 

— Doar de vreo două-trei zile... Și m-am gîndit 
în fel și chip, mi-am amintit de chipul tău, am citit 
şi am înţeles că o să te bucure o veste atît de mare 
şi plăcută... 

Stind la taclale, zîmbind și tratindu-și oaspetele 
cu dulciurile aduse de omul casei, Ibn Sina își bă- 
tea tot timpul capul încotro s-o apuce ca să se as- 
cundă de nedorita și stăruitoarea „bunăvoinţă” a 
sultanului Mahmud. 

După ce plecă bătrinul, încredințat că i-a adus 
lui Abu-Ali cea mai bună dintre cele mai bune 
vești, învățatul îl chemă în grabă pe bătrinul și 
credinciosul său tovarăș de surghiun și, după un 
scurt sfat, hotăriră că e timpul să se pregătească de 
drum. Căci n-ar fi de mirare ca imamul rîvnind a-și 
cîştiga merite în faţa puternicului sultan, să-i scrie, 
încunoștiințindu-l că Ibn Sina se află la Nessa și 
că i-a înmînat chemarea. 

Părăsind peste cîteva zile Nessa ospitalieră, Ibn 
Sina spunea tuturor că pleacă la Gazna. Dar nu va 
fi vina lui dacă în timpul călătoriei, caii cu care 
au plecat de astă dată Abu-Ali și sluga-i credin- 
cioasă, se vor abate cumva din drum, și în loc de 
Gazna, vor nimeri în orașul Nişapur !. 

Nișapurul îl întîmpină pe Abu-Ali, cu aceeași 
bunăvoință ca și Nessa. Aici, de asemenea, se aflau 
mulți bolnavi care doreau să se vindece și foarte 
mulţi sănătoși care de mult auziseră despre Abu- 
Ali ibn Sina și visau să-i fie elevi. 

Nișapurul îi amintea și de Buhara și de Ur- 
ghenci. Era un oraș foarte mare și bogat, cu imense 
bazaruri, pline cu mărfuri localnice ori aduse de 
aiurea. 

Viaţa de afaceri a orașului nu înceta toată ziua. 

Caravane încărcate cu mărfuri soseau de departe 
şi tot așa de departe plecau altele, ducînd din Ni- 
şapur rodul muncii meșteşugarilor locali. Istoricii 
povestesc că în pieţele Nișapurului erau o mulțime 
de caravan-saraiuri permanente, unde trăgeau ne- 
gustorii care veneau de departe să-și desfacă măr- 
funile. Fiecare bazar desfăcea de obicei un singur 
fel de marfă. 

Aceiași istorici apreciază că e slab acel oraș, ai 
cărui locuitori se îndeletnicesc cu mai puţin de 
treizeci și două de feluri de meșteșuguri. În această 
privință, Nişapurul, după cît se pare, era unul din 
cele dintii orașe ale Asiei, pentru că aci se puteau 


1 Nişapur — oraş în Horasan, aproape de actualul Moșhed 
în Iran. 

afla orice fel de meșteșugari. Și numai meșteri re- 
numiți, neîntrecuțţi. 

Dar nu numai în negoț sta bogăţia Nișapurului. 
Vieţuiau acolo și mulţi oameni învăţaţi, predica- 
tori, adepți și discipoli ai mai multor secte, 

Tot în această perioadă, la Nişapur, luase ființă 
o medrese — şcoală superioară de teologie — cum 
existase una la Buhara şi cum visa Abu-Ali să con- 
struiască la Urghenci. În Asia Centrală aceste școli 
erau foarte puţine la număr. Și se simţea mult ne- 
voia lor. Metodele de predare încă nu erau bine 
fixate și cu toate că aceste școli erau considerate 
instituţii religioase de învățămînt, în ele se preda și 
filozofia antică și alte științe. Abu-Ali se bucură 
mult la gindul că ar putea chiar aici, în această 
medrese, să împărtășească tinerilor învăţăcei vas- 
tele lui cunoștințe. Aceasta, fără îndoială, i-ar fi 
ușurat surghiunul. 

Cetăţenii Nișapurului erau de mult vestiți ca 
oameni iubitori de știință şi cultură și, totdeauna, 
amatori de a participa la diferite lecţii și dispute 
publice, pe felurite teme abstracte. 

Cînd s-a, anunţat întîlnirea lui Abu-Ali ibn Sina 
cu renumitul predicator sufist, Abu-Said Meiheneisi, 
cunoscut cetățean al Nișapurului, acest eveniment 
răscoli tot orașul. 

Sufismul era un sistem de idei larg răspîndit 
pe acele timpuri în ţările din Asia Centrală. Mai 
tîrziu, această concepţie a suferit multe modificări. 
Pe vremea lui Ibn Sina, însă, această mișcare re- 
flecta — sub masca de învăţătură mistico-filozo- 
fică nemulțumirile maselor truditoare, apăsate de 
jugul feudalilor, cămătarilor și a clericilor. Ca idee 
de bază a sufismului era afirmaţia că nu raţiunea, 
ci intuiţia, adică revelaţia interioară este sursa de 
cunoaștere a adevărului. 

Șeihul Abu-Said Meiheneisi şe bucura de o mare 
popularitate. Ucenici și adepţi ai lui erau unii din 
cei mai bine văzuţi meșteri ai orașului, ca de pildă, 
meșterul făurar de lacăte — Abu-Bekr, meșterul țe- 
sător al pînzeturilor de in — Abu-Bekr; făurarul 


140 


Abu-Said, sculptorul în lemn Abu-Said ; măcelarul 
Abu-l-Abbas ; meșterul făurar de zale Abu-l-Kasim'; 
vînzătorul de hirtie Abu-Mansur și mulți alții. 

Curtea moscheei catedrale, unde se ţineau de 
obicei disputele, era plină pînă la refuz de cetățeni 
ai Nișapurului, veniţi dis-de-dimineaţă să-și gă- 
sească un loc mai comod. 

Îmbrăcat cu un caftan bogat, surizătorul Ibn 
Sina sosi cel dintii la dispută. Curînd se ivi și Abu- 
Said, în haină de lină ordinară, cu o barbă căruntă, 
încîlcită. 

Amîndoi aveau elevi, adepţi și admiratori. 
Amândoi au fost întîmpinaţi cu salutări și nesfirşite 
strigăte și urale. Cine a fost aclamat mai îndelung 
și cu mai mult entuziasm — e greu de spus. 

Abu-Said, filozof sutist și poet de talent, era 
străin de lenevia și alintarea bogătașilor. În operele 
sale, închinate îndeosebi mulțimilor truditoare ale 
orașelor, el predica cumpătare, neîmpotrivire în 
faţa sorții, austeritate și puritate. 

Concepţiile lui erau vagi și confuze, pătrunse de 
credinţa în tainicele legături cu lumea de apoi, iar 
limba prin care se exprima era plină de aluzii negu- 
roase, 

Ibn Sina, dimpotrivă, era adept al argumentelor 
solide, bazate pe probe și experienţe. Excelent ora- 
tor, el nu considera niciodată de prisos să amin- 
tească despre datoria, după părerea sa absolut obli- 
gatorie, de a verifica în mod practic, cu exemple 
din viaţă, orice teză științifică. 

În timpul disputei, ambii învăţaţi se comportară 
atît de deosebit şi atît de neîmpăcat se combătură 
încît bătrînii înţelepţi, cu bărbile cărunte, dădeau 
dojenitor din cap și se scărpinau la ceafă, neștiind 
cui să-i dea dreptate ; iar tinerii ascultători, după 
terminarea acestei istorice întîlniri — după cum s-a 
vorbit mult în oraş după aceea — au continuat să-și 
dovedească dreptatea, unul altuia, cu pumnii... 

În timpul disputei lor, Abu-Ali și Abu-Said, au 
discutat multe, începînd cu filozofia greacă şi pînă 
la legea fizică a căderii libere a corpurilor; de la 

astronomie la influența metalelor asupra organis- 
mului uman ; de la poezie la muzică, făcîndu-i pe 
toţi să se minuneze de atîta învăţătură, 

Dar știința aceasta multă nu îi apropia. Cei pre- 
zenţi la dispută îi ascultau cu lăcomie, simțind de- 
osebirea de concepţii, dar neputînd pricepe de ce 
acești învăţaţi, cu păreri atît de diferite, nu s-ar 
putea convinge niciodată unul pe altul. 

Cu fiecare cuvint rostit de bătrinul sufist, tot 
mai clar i se arăta lui Abu-Ali esenţa concepţiei lui 
de predicator mistic, care priveşte lumea printr-o 
prismă tainică și neguroasă. 

La rîndul său și Abu-Said se convingea cît de 
străin e pentru el tînărul învăţat care percepe lu- 
mea numai prin prisma experienţelor și-a faptelor 
reale. 

În ochii celor ce asistau la discuţie, amindoi 
erau sinceri și demni de tot respectul. Și pe fiecare, 
la rîndu-i, îl susțineau cu strigăte și ovaţii |... 

— Viaţa e scurtă — spunea Abu-Said — și nu 
are nici un sens s-o cheltuim luptind cu răul pe care 
îl vedem în jurul nostru. Zadarnică sforțare ! Nu 
este în puterile omului să îndrepte ceea ce a fost 
hărăzit să fie rău. De aceea, toate gindurile noaştre 
trebuie să fie îndreptate spre desăvirșirea spiritu- 
lui, a sufletului nostru, spre acel scop suprem care 
să-l facă vrednic de a se împărtăși din marea bucu- 
rie a unirii cu începutul începuturilor — cu dum- 
nezeirea din care face și el parte. Acesta este unicul 
scop, demn de tot ce există pe lume! 

— Viaţa e atit de lungă — răspundea înflăcărat 
Abu-Ali — că omul poate face mult mai mult decît 
îi trebuie pentru mîntuirea lui ! 

— Pentru a ne mîntui sufletul, nu trebuie nici 
să muncim, nici să ne războim! Acestea ne aduc 
numai griji și tulburări zadarnice ! Sufletul trebuie 
să fie liniștit și armonios — rosti convins sufistul. 

— Spiritul liniștit şi armonios poate exista nu- 
mai într-o lume desăvirșită, dar numai omul poate 
să creeze o astfel de lume, cu ajutorul capetelor lu- 
minate și al mîinilor puternice. Numai educaţia și 

munca pot îmbunătăţi viața omului și îl pot apropia 
de desăviîrșire ! 

Abu-Ali, iscusit în tot felul de dispute, se stră- 
duia să-și exprime gîndurile cît se poate de clar, 
dar destul de voalat totuși pentru ca teologii ce 
asistau la această dispută să nu-l poată învinui de 
erezie. 

Din fericire, se pare că aceștia nu se puteau 
lăuda cu o prea mare pricepere, fiindcă numai unul 
din admiratorii lui Abu-Ali, mai profund gînditor 
decît alții, înțelegind libertatea de cuget a învăța- 
tului, i se adresă încetișor acestuia, nădăjduind 
că-și va confirma bănuiala : 

— Învăţătorule, atît de puţin nădăjduiești în 
Alah ? 

Zîmbind, Ibn Sina i-a răspuns prin următoarele 
versuri : 


Pentru-a mea „necredință“ nimănui nu dau soco- 
teală ! 
Eu mă socot credincios, dar nu-mi fac din asta o 
fală. 
Am ajunge însă să credem că nu e credinţă pe lume 
De-am numi erezie orice bob de-ndoială ! 


Plecînd de la dispută, șeihul Abu-Said s-a adre- 
sat ucenicilor săi, tulburat : 

— Preacinstitul Abu-Ali este un om care caută 
adevărul | Ceea ce eu simt, el știe! Apoi, gîndind, 
a adăugat : Și totuși, nu poate să fie ființă din ceea 
ce n-a fost, și ce a fost creaţiune nu poate fi gin 
neființă |... 

Aceste cuvinte au ajuns pînă la urechea lui 
Abu-Ali care, zimbind, s-a întors către adepţii săi, 
spunîndu-le : 

— Adevărul spune șeihul că ceea ce știu eu, el 
simte ! Şi imediat a continuat printr-o improvizație : 
Milostivirea lui Alah ne este apărare. Ea ne va iz- 
băvi de toate roadele faptelor noastre, bune și rele. 
Căci acolo unde este milostivirea ta, ceea ce n-a 

fost creat poate fi creaţiune şi ceea ce a fost, s-ar 
putea să nu fie! 

După dispută, pentru continuarea discuţiei plă- 
cute, s-au adunat în jurul unei mese în casa ospita- 
lieră a unui cetățean din orașul Nişapur, și vorba 
s-a prelungit pînă în zori... Convorbirea era înso- 
ţită, ca întotdeauna, de înflorate gazeluri ! și răs- 
punsuri spirituale, în versuri... 

Din tinereţe Ibn Sina compunea versuri, iar cu 
anii ajunse un adevărat maestru al versurilor scurte 
— al catrenelor și al gazelurilor ușoare. 

Chiar în cercul atitor versificatori de subtilitate 
aleasă și de rafinament cum erau poeţii de la palat, 
Ibn Sina, ca poet, strălucea prin profunzimea gîndu- 
rilor și prin măiestria cizelării strofelor. Versifica- 
rea pe atunci era un adevărat cult în societăţile lu- 
minate ale Orientului, cu care venea în contact 
Abu-Ali. În acele timpuri, adesea se făceau serate la 
care nu era îngăduit să se vorbească decît numai în 
versuri : oameni din toate straturile sociale iubeau 
frumuseţea cuvîntului tăios. Ca să uimești pe cineva 
cu versificări nu era deci atit de ușor. Totuși, Abu- 
Ali trecea drept un poet strălucit și în Buhara, și în 
Urghenci, și în Nessa, şi aici, în Nișapur, unde tră- 
iau mulţi iubitori de poezie. 

La cină se încinse o discuţie despre vin: dacă 
vinul e o binefacere sau un rău în viață și dacă 
este păcat să-l bei, după cum afirmă coranul ? După 
ce își spuseră părerea, oaspeţii se adresară lui 
Abu-Ali. 

— Am putea spune astfel — începu el, ridicînd 
paharul : 


Cînd bei un strop de vin, cu sclavul te-nfrăţești ; 
De bei mai mult, tiranul începi să-l proslăvești. 
Și-alunci ? De nu ești slugă, ori șah, ori... înțelept 
Nu bea, căci vinul limba-ţi dezleagă, și-o păţești ! 


Un ris prietenos salută catrenul. 


1 Gazel — un gen de poezie lirică, cultivat de popoarele 
Orientului. 

— Dar se poate spune și altfel despre vin — 
continuă Abu-Ali, zîmbind șiret, cînd risetele în- 
cetară: 


Duşman poate să-ți fie, ori frate de ispravă. 

De bei puţin — licoare-i, de bei prea mult — otravă! 
Cînd bei fără măsură, ți-aduce doar ponoase, 

Cînd bei cu socoteală, te-nalţă vinu-n slavă]... 


Și această improvizație fu întîmpinată cu ovaţii 
furtunoase. 

— Prieteni ! exclamă unul din cei mai apropiaţi 
admiratori ai lui Ibn Sina. Eu nu doresc ca vinul 
să-mi fie dușman și nici nu vreau să-l sorb din cupă 
ca o otravă! Deci, jos cupele! Să lăsăm tihna să 
se aștearnă peste casa prietenului nostru, și fie ca 
viaţa lui să înflorească așa cum înfloresc trandafirii ! 

Și oaspeţii începură să plece zgomotos... leșind 
de sub acoperișul casei ospitaliere a bunului lor 
nișapurian, în noaptea ceţoasă de toamnă, obosit 
de dispută și de adunarea zgomotoasă, Abu-Ali 
declamă tovarășilor de drum versurile poetului 
Firdousi : 


Pe fața sa noaptea s-a uns cu rășină, 

Nu-i licăr de stele, nici fulg de lumină ; 
Stă luna ascunsă sub bolta albastră 
Și-abia înspre ziuă apare-n fereastră, 

Dar, vezi, de războaie e lumea-ncruntată 
Și luna-ngrozită păleşte deodată, 

S-a stins strălucirea-i... iar noaptea ursuză 
Pe ceruri tot cerne noianuri de spuză... 


Marele om și slăvitul poet, acum bătrîn și istovit 
de viața de zbucium și trudă, se stinge ca un cîn- 
tec duios... lar pe noi, aici, ne înconjoară bunăstarea 
şi mulțumirea. Noi discutăm, și toate discuţiile 
noastre nu fac nici cît două rînduri din versurile 
lui; asculţi, și pătruns de frumuseţea lor, cît de 

proaste îți par propriile-ţi versuri — adăugă Ibn 
Sina, despărțindu-se de tovarășii săi. 

Ajuns acasă, nu putu să adoarmă mult timp; ba 
umbla prin cameră, ba se așeza la măsuţa scundă 
de lucru, unde se aflau sculele lui de scris ; se aşeza 
şi scria două-trei versuri ca să le șteargă numai- 
decît, în culmea iritării. 

Vinul băut îi vuia încă în cap; ar fi vrut să 
discute cu cineva, să-și exprime părerile, să scrie 
un poem sau un gazel... În sfîrșit, ațîțat scrise : 

— „O, Alah, nu ai tu un ajutor, căruia să mă 
pot plinge, nu ai tu un vizir, căruia să-i pot da 
peșcheș. Totdeauna m-am plecat în fața puterii tale 
și de aceea ar fi trebuit să fii și tu mai îngăduitor 
cu mine; știu că, din ignoranța mea, ţi-am greșit, 
lucru pentru care, desigur, mă poţi pedepsi. Eu 
mă supun profetului tău, Mahomed, și recunosc 
că are dreptate cînd poruncește să nu bem vin, Eu 
însumi le arăt băutorilor că vinul dăunează... Dar 
ce să fac dacă-mi place atît de mult, încît n-aş avea 
nimic împotrivă să mă înec în el? 

Mai bine mă iartă, dar și mă miluiește din vreme, 
că ţie ţi-e dat să le ierţi pe toate și pe toţi, o, Alah !” 

Abu-Ali reciti cele scrise, și, zimbind, mototoli 
hîrtia. Totuși simţi că cele scrise i-au mai potolit 
focul. 

„De ce mă zbucium eu? Ce vreau de la mine 
însumi? — se gîndi el cu amărăciune. Doar za- 
darnic mă zbat! Oricum, bietele mele versuri nici- 
odată n-o să poată sta alături de marile opere ale 
lui Rudaki, sau ale lui Firdousi. Chiar Abu-Said, 
ca poet, e cu mult mai mare decît mine. Nu, Hu- 
sein ! Vezi-ţi mai bine de științele tale ! Nu e pen- 
tru tine, pasămite, să scrii versuri |...“ 

Ibn Sina era cît pe-aci să arunce condeiul din 
mînă și să îndepărteze călimara, cînd, dintr-o dată, 
simţi că gîndul care i se zbătea, în căutarea cuvin- 
telor, și-a găsit în sfirșit o formă armonioasă, ordo- 
nată și riguros exactă de exprimare. Mina începu 
să alerge pe hîrtie, scriind catrenul acesta: 

E prost cînd fără vreme începi a obosi, 

Cînd gîndul la odihnă prea drag începe-a-ți fi... 
Fă azi tot ce poţi face, cînd ești încă-n putere, 
Căci miine... cine știe... ai să mai poţi munci ? 


Somnul nu i se lipea de gene. Uitind și de ver- 
suri, Abu-Ali se gîndi la lucrările sale, la planurile 
de viitor, la cartea pe care avea de gînd s-o scrie. 
Se va apuca de ea de îndată ce va termina tratatul 
la care lucrează în prezent. 

De dimineaţă, după ce-i primi pe bolnavi, Ibn 
Sina plecă să vadă un biet alămar suferind. 

În bazar, acolo unde crainicii citeau de obicei 
poruncile și unde se afişau firmanele, o mulțime 
de oameni atrase atenţia lui Abu-Ali. Apropiin- 
du-se își auzi pronunțat numele. 

„Sultanul Mahmud! îi fulgeră prin minte şi, 
amestecindu-se în gloată, văzu cunoscuta înștiin- 
țare cu portretul lui. Cum de s-au învoit conducă- 
torii Nișapurului să afișeze porunca sultanului ? se 
gîndi cu ciudă Abu-Ali. Doar ei știu bine că mă aflu 
aici. N-ar fi fost oare mai cinstit să mă cheme și 
să-mi spună ? Dar poate au făcut asta ca să se spele 
pe miini și să-mi dea răgaz să-mi caut de drum. Şi 
eu care trăgeam nădejde că sultanul Mahmud m-a 
dat uitării |...” 

Îl cercetă pe bolnav, îi lăsă leacuri, apoi se în- 
toarse grăbit acasă. Mult se zbuciumă, plănuind 
încotro s-o apuce. Strimte se dovedeau a fi întin- 
derile Asiei! Stăruința sultanului Mahmud înce- 
puse să-l chinuie. Unde să mai meargă? Se gindi 
la cele povestite de prietenii săi, care trecuseră 
prin diferite orașe. Atit de puţine locuri au mai ră- 
mas libere, atît de puţine sînt orașele care n-au 
intrat încă sub stăpînirea sultanului Mahmud! Pe 
Ibn Sina îl cuprinse desperarea. Peste tot era greu 
pentru un liber-cugetător ! 

„Să merg la Gazna ? — se întreba singur marele 
învăţat. Dar asta înseamnă să-mi vîr în jug şi capul 
şi cugetul...“ 

I-a fost întotdeauna nesuferită Gazna, dar și mai 
mult îi era lehamite de acest cuib tilhăresc, de cînd 
sultanul, tot mai hotărît, își întindea ghearele asu- 
pra Horezmului. 

Din scrisorile de acasă, și mai cu seamă din 
puţinele rînduri ale clarvăzătorului și înţeleptului 
Biruni, Ibn Sina vedea limpede la ce s-ar putea aş- 
tepta de la sultanul Mahmud. 

„Pe zi ce trece, îi scria Al-Biruni, ne așteptăm 
la noi pretenţii din partea “sultanului. Ba o hutbâ 
să-i fie citită în marile orașe ale Horezmului — și 
pentru îmbunarea lui, horezmșahul călătorește din 
oraș în oraș, numai ca să fie de faţă cînd imamul 
proclamă în faţa lui Alah și a credincioșilor că nu 
există nimeni altul mai vrednic de apărarea slavei 
profetului pe pămînt, decit marele sultan Mahmud 
— ba se supără sultanul că sorei sale, soția şa- 
hului, nu i se arată destulă cinstire, ba cere să i se 
trimită alți învăţaţi, și cîte altele. N-avem pace 
și nici nu mai nădăjduim să avem. Pentru toate 
trebuie să te răscumperi prin tributuri, pentru toate 
alţi bani storși din sudoarea vrednicului popor mun- 
citor al Horezmului..." 

Cît de bine ar fi, gîndea Al-Biruni, să-și gă- 
sească undeva, măcar în codrii Indiei de miazăzi, 
un loc unde să poată trăi în sihăstrie, „căci timpu- 
rile pe. care le trăim numai pentru dezvoltarea şti- 
inței nu sînt prielnice” își încheia el scrisoarea. 

„Ce-ar fi să încerc și eu sihăstria de care pome- 
nește Biruni? se gîndi, zimbind amar, Ibn Sina. În 
orice caz, eu n-am să cad în capcana ce mi se în- 
tinde ! Nu doresc ca sultanul Mahmud să-mi spună 
și mie, cum le-a mai spus de atitea ori și altora: 
„Dacă vrei ca norocul să te însoțească, nu vorbi 
după știința ta, ci călăuzește-te după dorința mea”. 

Dar unde să pleci ? Unde poţi găsi limanul sur- 
ghiunului ?... 

Din fericire, Ibn Sina își aminti că în fundul si- 
petului are scrisoarea lui Biruni către cîrmuitorul 
din Giurgian, Kabus ibn Vașmghir. Cei care îl cu- 
noșteau îl vorbeau numai de bine. Numai el, dintre 

toţi monarhii l-a ajutat pe nefericitul Ibrahim Mun- 
tasirul — fiul cel mai mic al lui Nuh ibn Mansur 
Samanid — ultimul emir al Buharei. 

Învăţatul hotărî, încă o dată, să-și încerce no- 
rocul în pribegie. El știa că și stăpînul Giurgianului, 
altă dată emir puternic şi independent, plătește 
acum tribut sultanului Mahmud. Dar depărtarea de 
Gazna a Giurgianului — situat pe țărmul de sud al 
Mării Hazare — îi îngăduia lui Ibn Sina să spere 
că sultanului n-o să-i treacă prin minte să-l caute 
acolo cel puţin pînă nu-l vor denunța spionii. În 
afară de aceasta, ca omul păţit, folosind experiența 
amară de pînă acum, el hotărî ca acolo unde va 
merge să nu-și mai spună numele adevărat. 


CAPIPOLUL II 


În baloturi, spînzurate pe ambele coaste ale 
cămilei, două-trei halate, cîte ceva de-ale gurii, 
cărțile dragi, un manuscris început, niște urciorașe 
cu cele mai preţioase și mai rare leacuri — iată 
tot calabalicul cu care învățatul a pornit iarăși la 
drum, să-și caute în altă parte liniștea. 

Însufleţirea și vioiciunea spiritului nu-l pără- 
seau o clipă. 

„Nu, sultane, n-o să mă poţi tu prinde în cap- 
cana ta de aur!” — gindea învățatul zîmbitor, le- 
gănîndu-se pe spinarea cămilei. Pe nesimţite în- 
cepură să se închege 'rînd după rînd, în strofă, 
versurile : 

Ce rost am eu în viaţă ? Ce blestem siau să-niring 
De pribegesc prin lume mereu fără odihnă ? 
Dă-mi soartă fericirea să pot trăi în tihnă, 

Ori dacă nu, putere să-mi dai măcar să pîing |... 

Ultimul rînd nu-i plăcu: să plingă... Nu, nu-i 
stă lui în fire. Încercă să aleagă alte cuvinte, dar 
iată că acolo, în zare, sclipesc minaretele orașului. 
Cămila grăbeşte pasul și versurile au rămas deo- 
camdată neschimbate. 

Soarele scăpăta spre apus, cînd pe ulițele Giur- 
gianului — capitala principatului — situat pe ţăr- 
mul de sud al Mării Giurgiane sau cum i se mai 
spune Mării Hazare, apăru un călător obosit și plin 
de colb, pe o cămilă tot atît de obosită și prăfuită. 
Cu priviri curioase el cerceta mahalalele tăcute ale 
orașului, mîngîiate de briza caldă și umedă a mării, 
clădirile și palatele împodobite cu gingașe picturi 
murale, palmierii și agavele, lămii şi portocali 
crescuţi pe ambele părţi ale ulițelor. Totul era atît 
de necunoscut, de nemaivăzut, încît drumeţul se 
gîndi, oftînd: 

„lată Abu-Ali, unde te-a purtat vîntul! Iată 
locul unde tu, surghiunit și pribeag, îți vei mai în- 
cerca soarta o dată |...“ 

Străbătea ulițele încet și, uitînd de oboseală, 
privea cu lăcomie la tot ce era nou și la priveliștea 
orașului necunoscut, ce i se desfășura în faţă. 

Cu multă greutate, drumeţul își găsi adăpost în 
casa unui meșteșugar sărac, căruia nu i se reco- 
mandă Abu-Ali ibn Sina, ci Husein ibn Abdallah, 
medic din Nessa. 

Nu voi chiar de la început, înainte de a fi privit 
bine în jur, să se ducă la palat pentru a-i înmîna 
stăpînului scrisoarea lui Al-Biruni. 

Şi bine a făcut că de astă dată măcar a fost pre- 
văzător. Abia au trecut cîteva zile de la sosirea lui 
Ibn Sina, și tot Giurgianul a fost tulburat de vestea 
că fiul sultanului Kabus, Manucehr, l-a întemnițat 
pe tatăl său în fortăreață și i-a ocupat tronul. 

Să mai nădăjduiască la protecția noului con- 
ducător — prieten al sultanului Mahmud — nu pu- 
tea. Trebuia să-şi facă singur un rost în oraș. 

Giurgianul își avea medicii săi, cunoscuţi de 
locuitorii orașului de mulţi ani. Oricum ar fi fost 
ei, aveau practica și clientela lor, iar Husein ibn 

Abdallah era un tînăr necunoscut de nimeni, abia 
sosit dintr-un mic orăşel de provincie. 

Nu o dată bătrina nevoie i-a bătut la ușă, dar el 
nu-și pierdea curajul. 

Surizînd, își strîngea cureaua mai tare şi se 
așeza la scris. 

Odaia lui Abu-Ali se afla chiar peste atelierul 
stăpînului casei, iar unica ferestruică dădea în 
piaţa bazarului. Dis-de-dimineaţă începeau strigă- 
tele negustorilor și zgomotul ciocanelor în atelier. 
La început, lui Abu-Ali i se păru că nu-l stinghe- 
rește cu nimic. Se bucura de libertatea lui deplină. 
În sfîrşit, acum el putea să dea în vileag toată falsa 
știință a mincinoșilor astrologi și să facă bilanţul 
activităţii sale în astronomie. 

Iarăşi și iarăși se întoarce el la „Marea operă“, 
a lui Claudiu Ptolemeu, cunoscută în știința arabă 
sub numele de „Almaghest“, 

Se gîndea la tinerii ucenici pe care i-a avut și 
pe care, fără îndoială, o să-i mai aibă! :Pentru ei 
trebuia să tilcuiască această adincă și necuprinsă 
operă. 

Lucrarea se compunea din treisprezece volume. 
Era grea pentru înțelegerea multora, prea extinsă 
și trebuia deci prescurtată și scrisă într-o formă 
mai accesibilă. 

Nu oricine ar fi putut învinge greutăţile pe care 
a trebuit să le înfrunte Husein în timpul cînd stu- 
dia și prelucra cartea, din scoarță în scoarță. 

Lucrind la cartea lui Ptolemeu, Ibn Sina își 
amintea adeseori de Al-Biruni și de atitudinea lui 
negativă față de sistemul marelui alexandrian. Bi- 
runi, după cum se auzea, lucra la cartea despre 
„Sistemul Universului“, Ibn Sina, aștepta cu mare 
interes această carte, simțind că și în sufletul său 
cresc îndoieli în ceea ce privește justețea premize- 
lor din „Almaghest"... 

Nicăieri și niciodată Abu-Ali, care în general 
lucra excepțional de repede și cu spor, n-a creat 
atît de mult ca în Giurgian. Scria cîte patruzeci- 
cincizeci de pagini pe zi. 

Mai greu era să-și facă rost de hirtie, căci nu 
întotdeauna îi ajungeau banii. Obosit de lucru, se 
scula de pe covorașul pe care ședea toată ziua cu 
picioarele strînse sub el, și abia atunci auzea bocă- 
nitul de ciocane și zgomotul pieţii. 

Adesea îl bătea gindul că dacă n-ar fi toate 
acele zgomote, care pe neobservate dar stăruitor îi 
iritau creierul, ar obosi desigur mai puțin și ar pro- 
duce mai mult. 

Această observaţie el și-a notat-o, nădăjduind 
că va putea vreodată să verifice acţiunea excitanţi- 
lor permanenţi asupra omului, sau, măcar asupra 
animalelor. | 

Îl atrăgea nestăvilit liniștea și libertatea. Atunci 
Abu-Ali lua cu sine două-trei lipii, dacă le avea și 
pe acelea, și pleca afară din oraș, la țărmul mării. 

Zidurile Giurgianului rămîneau în urmă. Marea 
albastră se întindea nesfirșită în faţa ochilor. Aici 
se putea cufunda în liniștea și nemărginirea atît 
de mult visate și dorite. Adesea Abu-Ali pleca mai 
departe, în sătucul de pescari cuibărit pe țărm, 
între stufării înalte. Pescarii pe jumătate goi, în- 
negriţi de soare, se deprinseseră cu el și, recunos- 
cîndu-l de departe, îl salutau cu bucurie. Aici era 
un oaspete mult așteptat. Noii lui prieteni au vă- 
zut în el, din prima zi, un înţelept în stare să-i 
ajute să biruie toate neajunsurile, să alunge toate 
îndoielile. 

Abu-Ali știa tot atît de bine, ba chiar și mai 
bine decît pescarii să prezică vremea, știa cînd și 
cum se prinde peștele, cum se pune mai bine pinza 
pe catarg, cu ce să astupi mai bine găurile bărcii... 

Pe acești sărmani îi mira mult că, după spusele 
oaspetelui, toate acestea le știe din cărți, din niște 
legături de hîrtie sau pergament scrise cu slove, 
pe care bieţii pescari nu le-au văzut niciodată. 
Afară de asta, oaspetele drag dădea leacuri copii- 
lor bolnavi, a vindecat mîna scrîntită a bătrînului 
Mansur și le-a arătat cum se poate săra într-un fel 
nou peștele în cadă; tot el i-a învăţat cum se pot 
arde vasele de lut, ca ele să fie mult mai trainice 

şi să nu curgă saramura din ele. Şi-apoi cîte nu i-a 
mai învăţat pe pescari acest om minunat, liniștit şi 
plin de viață ! 

În drum spre casă, în stepa verde și bogată, 
Abu-Ali descoperea plante necunoscute, ale căror 
însușiri trebuia să le afle. Cu braţul de ierburi şi 
flori, el aducea în odăița lui posomoriîtă miresmele 
stepei și ale mării. 

Dar această viaţă de liniște și înfometare nu a 
durat prea mult. Cîteva vindecări izbutite, laudele 
neprecupeţite ale bolnavilor scăpaţi din ghearele 
morţii și numele noului hakim prinse să treacă din 
gură în gură, cinstit de tot Giurgianul, Husein ibn 
Abdallah din Nessa avea de mîncare în fiecare zi. 
De asemenea puse capăt și singurătăţii; în jurul 
său din nou roiau elevi, adepţi și admiratori. 

Privind în jurul său, Husein ibn Abdallah ob- 
servă cu mirare că orașul i se părea acum obișnuit 
și viaţa lui începea să intre din nou în făgașul 
obișnuit. 

Faima lui creștea mereu. Ibn Sina îngrijea și 
vindeca o mulţime de oameni simpli și săraci. De 
mai multe ori s-a luptat cu epidemiile, cărora le 
cădeau jertfe mai cu seamă oamenii sărmani. Pen- 
tru ei lupta Husein Abu-Ali ibn Sina să constru- 
iască „Lăcașele vindecării“, îi vindeca și îi hrănea, 
dar nimeni pînă în prezent nu ne-a comunicat is- 
toria vindecării acestor truditori, deși credem că 
aceste vindecări au fost multe și însemnate! 

În schimb, cîteva povestiri au rămas pe jumă- 
tate adevăr istoric, pe jumătate legende, despre 
vindecarea miraculoasă a unor cîrmuitori sau rude 
ale lor și, îndeobște a unor oameni din păturile 
privilegiate. Una din aceste vindecări, despre care 
se pomenește într-una din operele științifice ale 
învățatului, s-a petrecut chiar în Giurgian. Iată cum 
se povestește despre aceasta : 

„Un tînăr de douăzeci de ani, frumos ca la- 
crima, zăcea fără vlagă în fața doctorului. Faţa lui 
slabă și gălbejită părea lipsită de viaţă. Nu mîn- 
case nimic de aproape două săptămîni, nu răspun- 

dea la întrebări şi din toate trăsăturile feţei lui 
străvezii, se vedea pecetea condamnării. Medicul 
l-a cercetat, l-a ascultat, a făcut tot ce era de făcut 
dar, spre mirarea lui, n-a aflat la tînăr nici un semn 
vădit de boală. 

Rudele bolnavului priveau la Abu-Ali ca la ul- 
tima lor nădejde. 

Dar medicul nu știa ce să le spună. Un astfel 
de caz nu mai întilnise în practica lui și nici în 
cărți nu întilnise ceva asemănător. Organismul 
omului tînăr era ca al unui om, sănătos și, cu toate 
acestea, el se prăpădea văzînd cu ochii. 

învățatul nu știa cum să înceapă tratamentul. 
Totuși, ceva din cele povestite de rudele bolnavu- 
lui l-au făcut să reflecteze. 

Toată noaptea nu dormi Husein ibn Abdallah, 
rătăcind prin cămăruţele joase ale locuinţei sale, 
frunzărind cărți, privind un șir întreg de vase cu 
leacuri, ca și cum ar fi așteptat răspunsul de la 
ele. 

Pînă la urmă tot memoria învățatului — co- 
moară nesecată, unde se păstrau temeinic şi exact 
toate cele citite, aflate sau observate — îi arătă 
drumul pe care să-l urmeze. 

Undeva, în cel mai depărtat colț al creierului, 
el păstra amintirea unui caz nu chiar asemănător 
după semne, dar ceva mai apropiat, după cauze. 

Abu-Ali s-a hotărit să încerce. 

A doua zi medicul a cerut să i se trimită un om 
care cunoaște bine toate străzile și toate casele 
din oraș, 

Rudele bolnavului au privit unul la altul, miraţi 
de ciudata cerere, dar au trimis în căutarea unui 
astfel de om. Curînd s-a prezentat un bătrîn că- 
runt și gîrbov, străjer de mulţi ani al Giurgianului. 

Prosternîndu-se lingă patul bolnavului, la pi- 
cioarele medicului și sărutind un colţ al halatului, 
și-a ridicat ochii înlăcrimaţi şi slăbiţi de bătrineţe. 

— Scoală, i-a poruncit blind Husein ibn Abda- 
llah şi, ca din întîmplare, l-a luat pe bolnav de 
mînă, Eu, bătrîne, sînt un călător și nu cunosc ora- 

șul. Spune-mi cum se numesc mahalalele și ulițele 
Giurgianului ? Vreau să le știu și eu. Dar te rog, 
moșule, nu te mai închina atita... Șezi, te rog... 

Bătrînul a prins a înșira încet mahalalele, uli- 
tele, ulicioarele... 

— „Mahalaua alămarilor, ulița armurierilor — 
rosti el anevoie, iar medicul a simţit în acest mo- 
ment cum a tresărit ușor pulsul slab al bolnavului... 
Uliţa măcelarilor, ulița pielarilor, înșira mai departe 
bătrînul, dar pulsul din nou se liniștise și se părea 
că tînărul a adormit ascultînd glasul monoton al 
străjerului. 

— lar acuma — i-a cerut Abu-Ali, cînd bătrînul 
în sfîrşit a terminat cu denumirile străzilor — te 
rog să-mi spui cine stă pe ulița armurierilor ? 

Pulsul bolnavului iarăși, pentru o clipă, a tre- 
sărit mai tare și tînărul, deschizind ochii, trist și 
atent, a privit la medic. 

Bătrînul tăcea, încercînd să-și aducă aminte, 

— „„Pe mîna dreaptă, prima casă este a prea- 
cinstitului mullă de la moscheea mare, păzească-l 
Alah întru mulţi ani; à doua casă e a negustoru- 
lui Ben Rahmata; a treia, a onoratului şi înţelep- 
tului Abu-Giafar, mudarisul... 

Pulsul s-a zbătut sub degetele sensibile ale me- 
dicului. 

— A patra e casa bogătașului Abu-Fariddina, 
din Balha, a cincea... 

Dar medicul l-a oprit cu un gest: 

— Îți mulțumesc, bătrîne. Din cuvintele tale eu 
cunosc acum atit de bine Giurgianul, că aș putea 
găsi orice casă. lar pentru truda dumitale primește, 
rogu-te, recunoştinţa mea și i-a înmînat bătrinului 
cîteva monede de argint. 

Cînd bătrînul s-a îndepărtat salutind și mulțu- 
mind, Husein ibn Abdallah, trecînd în altă cameră, 
a rugat încet pe stăpînul casei să trimită după 
onoratul Abu-Giafar, de pe ulița armurierilor. 

— Am auzit multe despre tine, o, înţeleptule 
Abu-Giafar — l-a întîmpinat Ibn Sina pe mudaris, 
un om gras și umflat ca un butoi, cînd acesta a 

pășit pragul odăii în care zăcea bolnavul. Slava 
despre știința și înţelepciunea ta s-a răspîndit în 
tot Giurgianul. 

Abu-Giafar, înfumurat, s-a înclinat, mîngiin- 
du-se pe burtă. 

— Eu rîvnesc să-ţi ascult cuvîntul, preacinstite 
Abu-Giafar și nădăjduiesc în cel mai scurt timp să 
fac aceasta — continuă Husein ibn Abdallah. Acum 
însă am o mare rugăminte. Îl vezi dumneata pe 
acest tînăr frumos ? — și arătînd pe fiul gazdei l-a 
prins pe bolnav de încheietura miinii. Este bolnav 
și nimeni nu-l poate vindeca. Toţi medicii din oraș 
au fost aici, iar el, precum vezi, tot zace. Am aflat 
că în casa dumitale stă o femeie... am uitat cum o 
cheamă... care vindecă toate bolile. Fii bun, te rog, 
și spune-i numele ei și preacinstita dumitale pă- 
rere despre dînsa... 

— În casa mea? a întrebat, mirîndu-se, Abu- 
Giafar, și și-a încreţit fruntea. Eu am mulţi chiriași, 
dar niciodată n-am auzit despre o astfel de femeie. 

— Ciudat ! Dar poate că ea lucrează într-ascuns 
și nu vrea ca toți să afle despre îndeletnicirile ei. 
Spune-mi, te rog, preacinstite, toate femeile din 
casa dumitale și eu nădăjduiesc să-mi amintesc 
numele ei 

Numărînd pe degete, Abu-Giafar a început să 
numească toate femeile care locuiau în casa lui. 
Chiar după primele nume pronunţate, bolnavul s-a 
încleștat convulsiv cu mîinile de plapumă, dar 
mîna medicului îl ținea strîns de încheietura mîinii, 
cu degetele pe puls. 

— În familia negustorului Ibrahim sînt trei fe- 
mei, rosti monoton Abu-Giafar; mama — Mariam, 
soţia — Gulnur și fiica lor — Rabia... 

Pulsul bolnavului s-a zbătut atît de puternic, în- 
cît medicului i s-a părut că îi aude bătăile inimii... 

— Cofetarul Amza are două fiice, pe Aișa, pe 
Fatima... și pe bătrîna lui soție... Cam astea-s toate 
— zise Abu-Giafar, dînd din mîini. Soţia lui Amza 
e o zgripțuroaică bătrină; pe oricine ţi-l poate 

băga în groapă, dar de vindecat pe cineva, n-aș 
crede... Burta lui Abu-Giafar. se cutremură de ris. 

— Sigur nu mai e nimeni ? întrebă ginditor Hu- 
sein. Dar dumneata, preacinstite, nu ai oare femei 
în familie ? 

— Eu, zîmbi mulțumit de sine Abu-Giafar. Am, 
să-mi trăiască, două neveste și trei fete, în afară 
de cei cinci băieţi. Dar soțiile mele nu se ocupă cu 
vindecări de boli, asta o știu eu prea bine, iar 
fetele mele, toate la un loc, abia au zece ani... 

Doctorul s-a sculat, cerîndu-i iertare preacinsti- 
tului și înţeleptului Abu-Giafar că l-a pus degeaba 
pe drumuri. Sluga lui e vinovată... pesemne că a 
încurcat numele stăpînului casei. Dar cînd s-a în- 
depărtat Abu-Giafar, medicul a anunţat un lucru cu 
totul neașteptat. Boala crîncenă și necunoscută 
care îl roade pe tînăr și care îl poate duce la mor- 
mâînt nu este altceva decît dragostea. Această boală 
otrăvește sîngele omului și-i scurtează viaţa cînd 
îl cuprinde pe om cu atita ardoare. Cazuri de aces- 
tea sînt foarte rare, dar se întîmplă totuși uneori, 
mai cu seamă aici, la sud, unde oamenii au sîngele 
mai fierbinte. De aceea există în popor vorba 
meginun !. 

Scăparea, după părerea medicului, este una sin- 
gură : să-l însoare fără întirziere pe tînăr cu Rabia, 
fiica negustorului Ibrahim, care locuiește în casele 
lui Abu-Giafar. 

Părinţii bolnavului erau gata la orice, numai 
să-și scape fiul. Şi iată că peste o săptămînă el era 
sănătos și vesel, iar după nuntă a și uitat că era să 
cadă jertfă dragostei pe care acum o binecuvînta. 

Sultanul, căruia i s-au adus numaidecit la cu- 
noștință cele întîmplate, a dorit să-l vadă pe medic. 

Cu mare emoție, Husein ibn Abdallah, se pre- 
zentă la sultan. El știa că de această audienţă 
atîrnă viitorul său în această ţară de care s-a legat 
atît de mult. 


1 Meginun — nebun din dragoste. 

Zimbind binevoitor, sultanul l-a poftit pe me- 
dic să șadă lîngă dînsul și a prins să-l întrebe cum 
de a dibăcit boala tînărului. Husein îi povestea, 
cînd, deodată, privind atent faţa frumoasă și plină 
de bărbăţie a medicului, sultanul exclam; 

— Stai, păi eu te recunosc, fiule! Tu ești Abu- 
Ali ibn Sina! Portretul tău mi l-a trimis sultanul 
Mahmud ! 

Lui Ibn Sina îi îngheţă sîngele în vine. 

„Să fie oare cu putință ? Va trebui totuşi să-mi 
calc pe inimă și să merg la Gazna ?..." se gîndi el 
îngrozit. 

Dar sultanul, parcă ghicindu-i gîndurile, îl cu- 
prinse cu braţul după umeri și-l bătu mîngiietor: 

— Eşti sub protecţia mea, n-ai nici o grijă. Și 
mie îmi trebuie medici și' învăţaţi... Te iau sub 
aripa mea ocrotitoare... Deocamdată sultanul Mal 
mud e plecat la război... Apoi, vom vedea noi 
Trăiește liniștit |... 

Pentru sultanul modestului Giurgian, era o 
mare cinste să aibă la curtea sa un învăţat de talia 
lui Abu-Ali ibn Sina. De altfel nu făcea altceva de- 
cît să păstreze tradiţiile iraniene, conform cărora 
se cuvenea să fie protectorul științelor și artelor. 

— Te voi așeza în una din casele mele — i-a 
făgăduit sultanul — și te voi numi medic al pala- 
tului. În afară de aceasta, vei avea dreptul să vii 
la palat să mă vezi marţea și vinerea, ca să discu- 
tăm despre cartea la care lucrez de mult. 

Abu-Ali înțelese ce mare cinste îi face stăpinul 
prin aceasta. 

«Chiar şi unui om cu mai puţină putere de ob- 
servaţie decît Ibn Sina, nu se putea să nu-i bată ia 
ochi că viaţa în Giurgian era pentru majoritatea 
locuitorului tot atît de trudnică și grea ca și în 
celelalte principate ale Asiei. Dări peste măsură 
de mari, bunul plac al celui tare asupra celui slab, 
țărănimea flămînzită, Toate aceste racile le-a în- 
tilnit pretutindeni... 

„Cum trebuie alcătuită societatea pentru ca oa- 
menii să trăiască bine și fericiţi, ca să nu-i secătu- 

iască sărăcia, să se poată folosi de drepturi și li- 
bertăți și ca să nu se mănînce unii pe alţii ca 
lupii ?“ — cugeta profund învățatul, fără să poată 
găsi un răspuns la chinuitoarele întrebări. 

El își aminti de istoria Greciei antice, cu demo- 
craţiile ei de mult apuse. Dar și atunci unii oameni 
se bucurau de putere, de bogăţie, de toate bine- 
facerile din lume, în timp ce alții munceau pentru 
ei și răbdau de foame. Platon vedea idealul organi- 
zării societăţii omenești în anularea dreptului de 
proprietate individuală pentru conducători și pen- 
tru militari, în stăpînirea în comun a averilor și 
femeilor, în educaţia în comun a copiilor. Dar ca 
bază a sistemului său, rămînea totuși sclavia. 
Sclavii lipsiți de drepturi trebuiau să muncească 
pentru această societate. 

Aristotel, de asemenea, considera îndreptăţit 
sclavajul, pe care îl socotea necesar pentru mun- 
cile casnice, cum și pentru viaţa societăţii, fiindcă 
— după părerea lui — fără sclavi cetăţenii n-ar 
fi avut răgaz să se folosească de timpul lor liber, 
care le este necesar pentru dezvoltarea virtuţilor 
lor. Chiar și pentru marele învățat Aristotel, 
omul transformat în sclav nu este decît un obiect, 
proprietate a stăpînului său. Această atitudine 
rămăsese neschimbată. Dar oare numai sclavii tră- 
iau din greu în antichitate ca și în zilele lui? — 
se întreba Ibn Sina. 

Și nu o dată i-a trecut prin minte că nu poate 
fi socotită o crimă răscoala unui popor împotriva 
asupritorilor și a orînduirilor nedrepte și rele... 

„Cît de bine ar fi dacă poporul și-ar alege sin- 
gur conducătorii !” gindea Ibn Sina. În statul ideal 
— la care el își îngăduia cîteodată să viseze — 
conducătorul trebuie neapărat să fie ales de tot 
poporul. Astfel gindea, și mai tîrziu astfel a scris 
Abu-Ali. ' 

În Giurgian, nimănui nu i-ar fi trecut prin minte 
că un conducător ar putea fi ales. Singura schim- 
bare pe care o puteau ei visa era să-l înlocuiască 

pe bătrînul tiran cu unul tînăr, mai puţin aspru, 
cel mai adesea fiul sultanului. 

Abu-Ali își dădea seama că noul sultan al Giur- 
gianului îi era tot atît de străin poporului cum îi 
era și lui. De unde putea să știe cum se va purta 
Manucehr cu el, cînd sultanul Mahmud se va în- 
toarce din război? N-o să-l trădeze cumva fără 
să-i dea de veste? Aceste îndoieli l-au făcut pe 
Abu-Ali să plece pentru un timp oarecare, din 
Giurgian, în regiunea vecină — Dihistan !. 

Dar aci, pe omul învăţat îl aștepta un dușman 
mai primejdios decît toți emirii localnici — ma- 
laria. Pentru întîia oară a încercat el pe propria-i 
piele boala, acum a putut vedea ce este malaria, 
ce simptome are, a putut studia periodicitatea ac- 
ceselor, schimbările produse în organism, frisoa- 
nele ș.a. În viitor, toate observaţiile sale asupra 
acestei boli, suferite chiar dè el, le va utiliza în 
lucrarea sa „Despre friguri“, 

Boala îl făcu pe Ibn Sina să se întoarcă la Giur- 
gian. Sultanul Manucehr nu părea să întreprindă 
deocamdată ceva pentru a-l preda pe învăţat în 
mîinile sultanului Mahmud, astfel că Abu-Ali putu 
să trăiască și să muncească liniștit în Giurgian. 

De la plecarea din Horezm a trecut cam un an 
şi jumătate, dar în acest timp a trăit și a văzut ati- 
tea cîte nu vede și trăiește omul în zece ani de 
viaţă obișnuită. 

Dar abia se vesti că Abu-Ali s-a întors și s-a 
așezat temeinic în Giurgian, că se și pomeni în- 
conjurat de învăţăcei, iar bolnavii veneau la el 
cu zecile. 

Unul dintre elevi — Abu-Ubeid al-Giuzgian, 
căruia i se mai spunea Abdul-Vahid — atît de 
mult s-a legat sufletește de Ibn Sina, încît pînă la 
sfîrșitul vieții învățatului i-a rămas un credincios 
și statornic prieten și însoțitor. 

Fără să fie prea talentat, Abdul-Vahid era to- 
tuși un om așezat, sîrguincios și se străduia să cu- 
noască cît mai multe. Deși a ucenicit pe lîngă Abu- 


1 Dihistan — actualmente regiunea Hasan-Kuli din Iran. 

Ali aproape douăzeci și cinci de ani, n-a ajuns nici 
filozof excepţional, nici matematician, nici medic, 
nici chimist. Cu toate acestea, numele lui a rămas 
în istoria culturii mondiale, pentru că el a observat 
și a cercetat viața învățătorului său și a continuat 
lucrarea începută de Ibn Sina — autobiografia — 
pe care acesta o dase uitării... Însemnările lui con- 
stituie prima sursă de informaţii despre marele în- 
văţat, de dovezi și fapte exacte, deși ne dă poate 
prea puține detalii documentare. 

De la Abdul-Vahid am aflat, de pildă, că în 
Giurgian trăia un om bogat, iubitor de știință, 
adept și susținător al lui Ibn Sina — Abu-Muha- 
mmad aș-Șirazi. El a cumpărat o casă în vecinăta- 
tea locuinţei sale, și pînă la urmă l-a convins pe 
învăţat să se mute în ea. 

Casa destinată lui Ibn Sina se afla în fundul 
unei grădini bogate, despărțită de stradă cu un 
zid înalt și gros, Ferestrele și ușile acestui imobil 
luminos dădeau pe o verandă largă, cu fața spre 
grădină. 

În jurul havuzului creșteau flori răsădite de 
mîna grijulie a stăpînului, iar un platan înalt și 
bătrîn ţinea umbră chiar în zilele ce le mai fier- 
binţi. Pacea și liniștea domneau peste tot. Învăţa- 
tul simţi că aici va putea să lucreze liniștit. 

Mutîndu-se în noua casă, Ibn Sina s-a apucat 
numaidecît de treabă, uitînd cu desăvirșire de sine. 

Dis-de-dimineaţă, cînd se lumina de ziuă, în- 
cepeau a veni discipolii. Abu-Ali nu dădea somnu- 
lui mai mult timp decît se cuvenea, și aceasta o 
cerea și elevilor săi. Dar nu toţi erau în stare să 
se scoale în zori și să vină să asculte lecţiile, cînd 
e atit de plăcut somnul de dimineaţă în patul 
moale ! Pe aceia dintre ei care își impuneau această 
restricție, îi iubea și îi preţuia îndeosebi Ibn Sina. 
Cînd își termina prelegerea, îi lua pe elevi cu 
dînsul la bolnavi. Elevii îl ajutau și la primirea 
pacienţilor la domiciliu. Apoi, Abu-Ali prepara 
leacuri, făcea analize chimice, primea o mulțime 
de vizitatori. În timpul liber dicta în continuare 

tratatul la care lucra sau își pregătea materialul 
prelegerilor de a doua zi. 

Şi în sfîrșit noaptea, după ce rămînea singur, 
se așeza la masa de lucru să-și continue opera că- 
reia de mult îi închinase toate nădejdile și capaci- 
tatea sa : „Al-Canon“ (Canonul științei medicale !). 

Aș-Şirazi era în culmea fericirii. Faptul că îi 
dădea ospitalitate celui mai mare om de știință, pe 
care — cu toată atotputernicia lui — nici sultanul 
Mahmud nu-l putea avea la curte, umplea de mîn- 
drie inima bogătașului, Dar nu era o mîndrie de- 
șartă. Făcînd comerț cu ţări îndepărtate, știind 
să-și păzească interesele și să-și înmulțească ave- 
rea și așa destul de mare, Aș-Șirazi era în același 
timp un om destul de instruit, cu vederi largi, și 
mai cu seamă un sincer admirator al științei. El ți- 
nea mult la Abu-Ali; nutrea pentru el un devota- 
ment deosebit, era întotdeauna foarte prevenitor 
și adesea avea cu el lungi convorbiri. 

Aprecia îndeosebi filozofia, pe care Ibn Sina o 
socotea o știință de ordin superior — „știința știin- 
telor”. 

Negustorul avea aplicații de factură pur prac- 
tică, fiind slab pregătit pentru însuşirea noțiunilor 
abstracte. De aceea, cînd Aș-Șirazi l-a rugat odată 
pe oaspetele său, Ibn Sina, să-i scrie un tratat în 
care să facă o expunere mai simplă, mai pe înţe- 
lesul tuturor al științei și al ideilor lui filozofice, Ibn 
Sina s-a apucat cu plăcere de această treabă, dîn- 
du-și seama că o astfel de carte îi poate fi de folos 
nu numai lui Aș-Șirazi, ci şi multora dintre elevii 
săi. Așa au fost scrise două lucrări nu prea volu- 
minoase: „Apariție şi întoarcere“ şi „Observaţii 
generale“. 

În timpul liber, la rugămintea lui Abdul-Vahid 
îi dicta acestuia o carte de logică, intitulată de el 
„Tratat prescurtat de logică“, în care se străduia 
să expună materia acestui obiect într-o formă cît 
mai clară și mai accesibilă. 

Cel mai mult lucra însă la „Canonul științei 
medicale“. Toată experiența lui de medic, toate 

cunoștințele sale, Ibn Sina le expunea în această 
carte. El visa să realizeze un manual de medicină 
unic, universal, o îmbinare a cunoștințelor înain- 
tașilor clasici — Hippocrat și Galen cu datele 
ştiinţifice ale medicilor orientali și cu observaţiile 
sale personale. El se bucura din toată inima că lu- 
crarea înainta cu succes și că mai multe capitole 
din ea fuseseră transcrise de Abdul-Vahid cu 
scrisul său caligrafic, viguros. 

Totuși și muncii de creaţie liniștită în Giur- 
gian îi veni sfîrșitul. 

Cam în al patrulea an de vieţuire a lui Abu- 
Ali ibn Sina în Giurgian, sultanul Mahmud din 
Gazna a început să se intereseze tot mai insistent 
de treburile sultanului Manucehr. Această atenţie 
nu-l putea bucura de loc pe Ibn Sina. Își dădea prea 
bine seama ce poate însemna asta pentru el. 

De aceea Abu-Ali răspunse bucuros invitaţiei 
primite de la Saiida, mama bolnavului emir Magid- 
ud-Davla al Reii!, de fapt adevărata conducătoare 
a emiratului. 
` La drept vorbind, invitaţia Saiidei îi suridea lui 
Husein numai pentru că ea era rudă și prietenă bună 
a sultanului Mahmud, cu ale cărui nepoate erau 
căsătoriţi atît fiul său mai mic, emirul, cît şi Șams, 
fiul cel mai mare al soțului său Satide. Putea deci 
nădăjdui că îi va lua apărarea la nevoie, acum cind 
lanţul întins de sultan se strîngea tot mai mult în 
jurul lui. 

Ibn Sina știa că Saiida este o femeie hotărită, 
ambițioasă, perfidă și înclinată spre intrigă. El mai 
auzise de asemenea că relaţiile cu fiul ei, Magid- 
ud-Davla erau foarte încordate. După moartea 
soțului, ea a luat în mîini conducerea ţării. Cînd 
fiul a ajuns la majorat n-a vrut să-i predea condu- 
cerea. Atunci Magid a încercat s-o înlăture cu 
forța. Saiida, izgonită, s-a adresat fiului mai mare 
al soţului său, Şams — emirul Hamadanului — 
care cu ajutorul comandantului curd Bedr ibn Ha- 


1 Ruinele oraşului Rei se află şi astăzi lîngă Teheran, capi- 
tala Iranului. 

Sanaveih, i-a restituit tronul, iar pe fratele său l-a 
închis în fortăreață. Curînd însă, începînd să se 
teamă de Șams-ud-Davla, Saiida s-a împăcat cu 
fiul ei, Magid, iar cînd Șams a atacat emiratul Rei, 
au fugit amîndoi. 

Spre norocul Saiidei, armata lui $ams formată 
din mercenari tiurci s-a răsculat și Şams a fost 
nevoit să părăsească emiratul. Acum Magid-ud- 
Davla era recunoscut chiar și de mama lui ca 
emir, dar tulburările, războaiele, lupta înverșunată 
cu mamă-sa, ambițioasă și dornică de putere, i-au 
distrus sănătatea. El s-a îmbolnăvit de o boală grea, 
un fel de melancolie apăsătoare. 

Pentru lecuirea fiului său bolnav, Saiida l-a in- 
vitat pe Ibn Sina, iar el, fără să stea pe gînduri, 
primi invitaţia. 

La Rei, pe Ibn Sina îl așteptau mari onoruri. 
Locuia chiar în palat și Saiida nu pierdea nici un 
prilej să i se plingă, povestindu-i toate supărările. 

Ibn Sina nu aşteptă să fie rugat. De cum veni 
vorba despre boala emirului, chiar a doua zi după 
sosirea sa, propuse să înceapă a-l trata pe Magid. 

Lui Abu-Ali fiecare suferind, oricine ar fi fost, 
îi era apropiat și el își încorda toate puterile, își 
punea întreaga știință și experienţă pentru vinde- 
carea bolnavului, 

Ca de obicei, Abu-Ali se ocupă de îngrijirea 
lui Magid cu toată căldura sufletului său. Simţind 
mîna sigură a medicului, Saiida nu se amesteca în 
dispoziţiile sale. Boala emirului era grea, neglijată 
și învechită, Cauzele ei erau multe ; lipsa de voinţă 
și slăbiciunea, povara cîrmuirii ce se dovedise 
prea grea pentru umerii săi slăbănogi, caracterul 
tăios și apăsător al mamei lui și, mai ales, un dez- 
echilibru sufletesc general. 

Abu-Ali avea de rezolvat nu numai problema 
vindecării omului ci și a restabilirii încrederii în 
sine. Dîndu-și seama că nu va putea face nimic cu 
mijloacele obișnuite, radicale și violente, s-a stră- 
duit să folosească alte metode, din cele care să-l 
liniștească sufletește pe bolnav: convorbiri, gim- 

nastică, băi, dietă... și pas cu pas, tot mai stăruitor, 
lupta .cu tărie împotriva acestei boli. 

Saiida privea uimită cum faţa fiului său se în- 
viora, cum i se aprindeau ochii. Dar și dînsa făcea 
totul ca Abu-Ali să se simtă în Rei ca la el acasă. 

Nici aici Ibn Sina nu-şi nesocoti munca. Fiecare 
clipă liberă, el o folosea lucrind la „Al-Canon“ sau 
la alte opere și tratate, a căror listă creștea mereu, 

În Rei, Tui Abu-Ali i-au ajuns la urechi zvonuri 
despre nenorocirile care s-au abătut asupra Ho- 
“rezmului unde, pînă la urmă, sultanul Mahmud a 
reușit să-și facă jocul. 

Lipsa de fermitate a horezmșahului Ma-mun — 
Abu-Ali și Al-Biruni i-au atras de multe ori aten- 
ţia asupra acestui lucru! — a dus la un complot 
împotriva lui și la răscoala armatei. Soldaţii răscu- 
laţi au dat foc palatului și năvălind înăuntru l-au 
ucis pe horezmșahul Ma-mun care se zăvorise 
acolo. 

Guvernarea nepotului său Abu-l-Haris Muha- 
mad ibn Ali n-a durat decît patru luni.. > 

Sultanul Mahmud, sub pretext că vine să-i pe- 
depsească pe cei vinovaţi de moartea lui Ma-mun, 
a pornit război asupra Horezmului. Cucerindu-l, 
l-a numit horezmșah pe „Altungașa. Toţi învățații 
au fost luaţi la Gazna, la palatul sultanului ; chiar 
și Al-Biruni, neavînd încotro, a primit să fie sa- 
vantul palatului. 

Încă nu se stinseseră zvonurile despre cata- 
strofa Horezmului, și iată că Abu-Ali primește o 
altă veste care de astă dată îl privește chiar pe el. 

Saiida, speriată, îi dădu de știre că sultanul 
Mahmud, cu o puternică armată, se apropie de Rei. 
Deocamdată el cere să fie primit ca oaspete. Ce va 
urma după aceasta, nimeni nu știe. În tot cazul, 
pentru Ibn Sina era limpede ca lumina zilei că nu 
mai putea rămîne în Rei. El și sultanul Mahmud 
sînt două săbii ce nu încap în aceeași teacă. Toate 
acestea le înţelegea foarte bine și Saiida. 

Probabil că tot ea l-a sfătuit pe Ibn Sina să-şi 
caute adăpost la fiul cel mai mare al soţului său, 
Șams-ud-Davla, emirul Hamadanului. 

Şams îl ştia de mult pe Abu-Ali şi visa să-l aibă 
la curtea sa pe marele învăţat, pe șeihul-ur-rais ! 
— cum începuse să i se spună nu numai în cercul 
discipolilor săi. 

Din Rei, Abu-Ali ducea cu sine alte noi capitole 
ale „Al-Canonului“, frumos transcrise de Abdul- 
Vahid ca și lucrarea filozofică „Cartea întoarcerii”. 

El a plecat cu inima grea. Situaţia în Iranul de 
sud-vest, unde nenumăratele principate erau con- 
duse de reprezentanţii familiei Buizilor, fiii și ru- 
dele lui Fahr-ud-Davla și ai Saiidei — era și mai 
complicată decît situaţia din Asia Centrală. Aceste 
provincii feudale, dezbinate între ele, constituiau o 
pradă ispititoare atît pentru triburile nomade, cit 
şi pentru sultanul Mahmud. 

Dar mai mult decît atit. Stăpinitorii acestor 
principate, în loc să se unească în fața marelui pe- 
ricol, se războiau între ei. Iată de ce drumul drept 
şi scurt de la Rei la Hamadan s-a dovedit a fi pen- 
tru Ibn Sina ocolit și nesfîrșit. de lung. 

A intrat mai întîi în slujba unui prinț mărunt, 
Kadbanuveih, apoi a călătorit la Kazvin, pînă la 
urmă a ajuns la Hamadan. 

Toate aceste hărţuieli capricioase ale soartei 
pricinuite de dușmanul lui Ibn Sina, sultanul Mah- 
mud, începuseră să-l obosească și să-l plictisească 
din ce în ce mai mult pe învăţat. 

Ele îl. îndepărtau mereu de la preocupările sale 
şi nu-i dădeau putinţa să-și vadă tihnit de munca 
științifică, fără să mai vorbim de celelalte neajun- 
suri : că îl lipseau de casă, de ucenici, îl despăr- 
teau de cei dragi. Deși Abu-Ali se apropia de virsta, 
de patruzeci de ani, continua să rămînă sărac. 
Toată averea lui era știința și gloria. Dar de glorie 
s-ar fi lepădat bucuros, căci din pricina ei ajun- 
sese pribeag, pe drumuri. De-ar fi fost un necu- 


1 Șeih-ur-rais înseamnă „mai marele învățaţilor” sau „po- 
vățuitorul ânvăţaţilor.” 

noscut, nu l-ar mai fi persecutat sultanul Mahmud 
şi nu i-ar fi urmărit orice cuvînt şi orice acţiune. 
De aceea Ibn Sina se grăbea să ajungă la Hama- 
dan, cu nădejdea că-și va afla poate acolo un li- 
man. liniștit pentru munca sa. 


CAPITOLUL III 


Cunoaștem cîte ceva despre Ibn Sina, despre 
viața și opera lui, dar nu știm, la drept vorbind, 
ce reprezintă Ibn Sina ca om de știință și filozof, 
în ce este el inovator, unde imită și unde este con- 
tinuator, ce învaţă el tineretul. 

Să încercăm să ne lămurim în toate acestea 
acum, pînă cînd Abu-Ali, luptind cu mari greutăţi, 
va străbate calea spre Hamadan. 

Pentru a-l putea înţelege pe Ibn Sina și toată 
însemnătatea lui, trebuie să ne străduim să uităm 
multe lucruri pe care noi le-am aflat încă din pri- 
mii ani de școală elementară, dar pe care nu le cu- 
noșteau în acele vremuri îndepărtate nici măcar oa- 
menii învăţaţi. Să uităm, de exemplu, că Pămîntul 
se învirtește în jurul Soarelui și să credem că el 
și numai el este centrul Universului; să uităm că 
inima trimite sîngele nostru în tot corpul și că 
există două căi de circulaţie a sîngelui; să cre- 
dem în demonii care intră în oameni și le pro- 
voacă șocuri psihice; să uităm că există oxigen, 
hidrogen și azot; să nu ne mirăm dacă cineva ar 
încerca să facă un lingou de aur dintr-un metal 
neprețios, cu ajutorul misterios al „pietrei filo- 
zofale“ ; să scoatem din circulaţia obișnuită tele- 
fonul, telegraful, radioul și să credem în filtru de 
ierburi, în deochi, în duhuri necurate... Şi cîte al- 
tele n-ar trebui să uităm și în cîte ar trebui să mai 

credem ca să ajungem Ìa nivelul cunoștințelor N 
om mijlociu sau chiar cult din Orient, în evul 
mediu. 

Pe de altă parte să nu uităm că un om instruit 
din vremea cînd trăia Ibn Sina era bine inițiat în 
filozofia antică. Avea la îndemină, traduse în 
limba arabă, operele lui Aristotel, Pitagora, Em- 
pedocle, Apollonius din Tiana, Platon, Plotin și al 
altora. Adevărat că multe din aceste opere nu 
circulau într-o traducere perfectă, ci doar în co- 
mentarii sau în transpunerea filozofilor orientali 
care subliniau îndeosebi laturile idealiste și mis- 
tice din expunerile înțelepților antichităţii, 

Faptul că toate aceste opere erau traduse nu- 
mai în limba arabă nu înseamnă de loc că arabii 
erau singurii promotori ai științei. Pe atunci limba 
arabă era însă un fel de latină a Orientului; de 
limba arabă se foloseau ca de o limbă a științei și 
sirienii, și perșii, și tadjicii, și triburile tiurcice — 
într-un cuvînt toate popoarele ce intrau în compo- 
nenţa califatului. 

Un om instruit știa binișor matematica, geome- 
tria lui Euclid și algebra de la învățații arabi și ho- 
rezmieni. Aceasta este unica știință exactă care 
nu era silită să plătească tribut superstiţiei și ob- 
scurantismului. Celelalte științe, pe care le cu- 
noștea omul instruit, se aflau atunci încă în em- 
brion — chimia, geografia, fizica, astronomia, 
geologia, geodezia și altele. Toate cunoștințele sale 
erau amestecate cu o mulțime de inexactităţi, pre- 
judecăţi și afirmaţii neîntemeiate, 

Chiar oamenii de știință considerau metafizica 
superioară fizicii, astrologia o preferau astronomiei 
și alchimia — chimiei. 

În Asia evului mediu, ca de altfel și în Europa, 
domina credința în forțe supranaturale. Toată viaţa 
era stăpînită de vrăjitorie și minuni. Zvonurile 
despre presupusele fenomene supranaturale se răs- 
pîndeau cu rapiditatea comunicărilor telegrafice de 
azi. Niciodată, nici una din epocile de pînă atunci 

n-au fost așa de bogate în presimţiri, în emoţii, în 
fanatism și în atracţii pentru fantastic. 

Pentru contemporanii lui Ibn Sina, legendarul 
Hermes Trismegistrul era autoritatea supremă. Ei 
citeau cu pasiune „Teologia“ lui Aristotel, sorbeau 
cărțile mistice de felul „Tainei tainelor“ și altele 
ca acestea. 

Și iată că deasupra acestui amalgam de știință 
și prejudecăţi, de clarviziune abia mijind în noap- 
tea ignoranței — se ivește un om îndrăzneţ, ferm 
și convins, care afirmă că, așa cum dovedește ex- 
perienţa „piatra filozotală“ nu există, cum nu există 
nici demoni, că îmbolnăvirile psihice au la bază 
cauze fizice, că părinţii medicinii — Galen și Hippo- 
crat — nu au dreptate cînd spun că Pleiadele, Si- 
rius și Săgetătorul ar exercita o influență nefastă 
asupra organismului omului, că activitatea ghici- 
torilor și a vrăjitorilor este o șarlatanie; el mai 
afirmă că aurul nu poate fi preparat din alte me- 
tale, că în apa murdară sînt vietăţi invizibile, dă- 
unătoare sănătăţii omului, care răspîndesc boala 
în lume, că intelectul omului „este concentrat în 
creier iar nu îr suflet, că însuși Alah, dacă există, 
e limitat în funcţiile sale. 

E de mirare atunci că acest om de știință, adept 
al experienţelor și cercetărilor, era un adversar 
convins al obscurantiștilor incorigibili ? Și dacă 
acest om, pe lingă toate acestea, mai învaţă și ti- 
neretul, atunci cum putea să nu fie considerat un 
eretic și un foarte primejdios liber-cugetător 21... 

Nu e de mirare deci că din învăţătura unui ast- 
fel de învăţat — care cu cinci sute de ani înainte 
de Descartes a spus: „Eu cuget, deci exist” 1 — se 
adapă toți cei însetaţi de știința adevărată, con- 
firmată de experienţă, după cum, de asemenea, nu-i 
de mirare că habotnicii făţarnici și ipocriţi, ca și ` 
islamiștii dogmatici, îl persecutau și-l urau de 
moarte. Iată de ce Abu-Ali a preferat să pribegească 


1 „Eu cuget, deci exist“ — această teză filozofică a lui Ibn 
Sina este publicată în lucrarea sa „Isarat” (Tezele). 

sărac prin lume, decit să fie pasăre de aur în co- 
livia sultanului Mahmud Gazniul. 

Abu-Ali a scris foarte multe cărţi și tratate. 
Dacă vom enumera câteva din acestea, ar fi de ajuns 
ca să ne convingem cît de mult a muncit el, cît 
de largă era sfera intereselor sale: „Cartea cule- 
gerii“, „Cartea concluziilor şi consecințelor“, „Car- 
tea binefacerii şi păcatului“, „Cartea vindecării“, 
„Cartea mîntuirii“, „Cartea disputelor“, „Cartea lă- 
muririi a tot ceea ce are formă“, „Tratat despre 
destin şi predestinație“, „Tratat despre litere“, 
„Prescurtarea geometriei lui Euclid“, „Limitele cor- 
purilor cereşti“, „Discuţie despre cicoare”, „Lo- 
gica” și mai multe altele... 

El a scris mult mai multe volume de filozofie 
decît sînt enumerate mai sus, a început să scrie 
cărţi de geografie, fizică, chimie și geologie. Deo- 
camdată de principala lui lucrare în medicină, „Al 
Canon“, nu vom pomeni. Cărţile de filozofie — atît 
cele scrise în parte sau în întregime, cît și cele ce 
sînt numai concepute — urmăresc un singur scop: 
să reflecteze concepţii profunde și definitive, nu 
imitații şi comentarii ; sînt lucrări de sine stătă- 
toare ale unui filozof care privește lumea în felul 
său, care și-a format o concepţie personală asupra 
a tot ce există, asupra Universului. 

Abu-Ali ibn Sina nu era materialist consecvent 
și desăviîrșit și ar fi absurd să-l prezentăm ca atare. 
Astfel de materialiști n-au existat pînă la el și nici 
multe secole după aceea. El a fost un mare fiu al 
epocii sale și dacă ținem seama de asta, de epoca 
în care a trăit, nu ne mai poate mira că a fost un 
dualist, adică un filozof care considera materia și 
spiritul ca două entităţi de sine stătătoare, indepen- 
dente una de alta. La el predominau totuși tendințele 
materialiste, atît de evident pronunţate în concep- 
țiile şi expunerile sale, încît ar trebui să ne mire 
cum a putut el să scape de pedeapsa pentru erezie. 

Într-una din cărțile sale el scrie : „Existenţa nu 
are limită, ea nu are nici origine... Nu există lucru 

mai răspîndit decit existența, dar nu are contur, 
pentru că nu există lucru mai cunoscut decît ea. 
ea este aceea după care merg toate lucrurili 

Ca și Aristotel, Abu-Ali considera că lumea ma- 
terială este eternă și necreată, că toate corpurile 
se cumpun din materie. „Nu există formă de corp 
abstract fără de materie —spunea el — forma corpu- 
lui cuprinde însăși materia, și materia însăși o 
naște...“ j 

Materia ca premiză a tot ce-i realitate este ceva 
primar care nu șe naște și nu dispare... 

Universul, după părerea lui Ibn Sina nu s-a 
născut din voia lui Dumnezeu, ci în virtutea unei 
necesități implacabile. 

Lumea este eternă cum este și începutul înce- 
puturilor. Cauza și acțiunea există simultan, con- 
comitent. Dacă Dumnezeu în calitate de cauză este 
etern, atunci și lumea — ca rezultat al acţiunii 
sale — este de asemenea eternă. Mișcarea în sine 
este proprie naturii, dar ea poate fi potenţială, și 
ca atare poate să se manifeste și ulterior. 

Cu mult curaj, el ataca multe probleme filozo- 
fice importante și cu aceeași îndrăzneală le re- 
zolva, în mod original, deși nu arareori se contra- 
zicea. Această contradicţie era însă o reflectare 
firească, o consecinţă a epocii pline de contradicții 
în care trăia și crea Abu-Ali. 

Ibn Sina a fost unul din primii, dacă nu chiar 
primul învăţat din evul mediu care s-a rupt de dog- 
mele oficial recunoscute și, în felul său, în mod cu 
totul independent, a pus problema raportului dintre 
trup și suflet. El s-a apropiat în mod creator și prin- 
cipial de această problemă, care a tulburat nenu- 
mărate generaţii de filozofi și înainte, şi după el. 
A încercat să stabilească o .oarecare instanţă in- 
termediară — nafs! care are o natură asemănă- 
toare spiritului, și fiind aproape de trup este, chi- 
purile, motorul care pune în mișcare trupul. 


* Nafis — suflet. 

Această inconsecvenţă era determinată de epocă, 
de mediu, de educaţie, de teoriile și învăţăturile 
predecesorilor săi și de mulţi alți factori. 

Cu toate astea, Ibn Sina a fost și un inovator; 
multe din părerile sale au rămas valabile în filo- 
zofie şi au dat lăstare noi și trainice. 

Așa, de pildă, ideea lui despre treptele de dez- 
voltare ale intelectului l-a influențat pe filozoful 
spâniol Juan Uarte, iar prin acesta, pe filozofii Ba- 
con, Descartes, Spinoza și alţi cugetători de mai 
tirziu. 

Abu-Ali și-a expus de mai multe ori aceste ve- 
deri în fața discipolilor, așa cum a făcut, pentru 
întîia oară, după cum ne amintim, în anii Horez- 
mului. 

Expunerea ideilor într-o formă logică și clară, 
demonstrarea tezelor expuse, recunoașterea însem- 
nătăţii percepției senzoriale în cunoaștere erau 
extraordinar de îndrăzneţe pentru timpul său și 
foarte progresiste. 

În „Cartea vindecării”, ca și în „Cartea științei”, 
Abu-Ali acordă o foarte mare însemnătate cerce- 
tărilor naturii, apără principiul unității dintre te- 
zele despre logica și confruntarea cu realitatea 
dintre rațiune și experiment. El consideră ca științe 
adevărate numai pe acelea ale căror teorii se îm- 
bină cu aplicarea practică. 

Toate aceste idei — ca și un întreg șir de cu- 
getări despre logică — au exercitat o mare influ- 
enţă în dezvoltarea gîndirii filozofice în lumea în- 
treagă. Ibn Sina era un filozof respectat nu numai 
în Orient, ci și în Europa medievală. 

Cercetările sale științifice ca și descoperirile 
sale, Abu-Ali se străduia să le expună în scris și să 
le răspîndească printre oamenii de știință, preve- 
nindu-i în nenumărate rînduri pe elevii săi să ve- 
gheze ca toate acestea să nu cadă în mîinile ob- 
scurantiștilor sau ale bigoţilor făţarnici, pentru că 
aceștia sînt în stare să le folosească în dauna oa- 
menilor. 

Ca să nu tie expus persecuțiilor clerului, Ibri 
Sina a fost nevoit adeseori să-și ascundă adevăra- 
tele sale concepții. 

La sfîrșitul cărţii sale „Îndrumări și poveţe”, el 
scrie cu amărăciune : N 

„O, frate. Cu adevărat am ales pentru tine untul 
adevărului cînd în aceste îndrumări ţi-am dat prin 
maxime și poveţe înțelepte ceea ce se dă numai 
acelora pe care îi preacinstești. Păzește-le pe aces- 
tea de acei care nu-și păstrează cinstea lor, de 
ignoranţi și de acei care lipsiţi de o minte strălu- 
cită şi de experinţă, nu sînt în stare să se îndelet- 
nicească cu științele“. 

Cît de grea a fost lupta lui Ibn Sina — om în- 
zestrat cu o minte strălucită şi o înaltă previziune 
— împotriva obscurantiștilor reacţionari, abia acum 
o putem aprecia. 

În acele vremuri îndepărtate, puţini erau oa- 
menii care îl înțelegeau, puţini împărtășeau ideile 
îndrăzneţe ale științei sale înaintate. Doar ca me- 
dic îl preţuiau unii, fără să se mai intereseze de 
conflictele sale filozofice cu dogmele islamului. 

Noi acum îl înţelegem și îl preţuim pe marele 
Abu-Ali ibn Sina, Avicenna, care pe vremea lui 
nu era pentru mulți decît un biet vraci ambulant. 

PARTEA A PATRA 


ŞEIH-UR-RAIS, 
POVĂȚUITORUL ÎNVĂȚAȚILOR 


CAPITOLUL I 


În pavilionul din grădina palatului, dis-de-dimi- 
neaţă se adunară toţi învățații Hamadanului, îns- 
păimîntaţi de vestea înrăutăţirii sănătăţii stăpînu- 
lui lor. 

Se înghesuiau în acea încăpere mică și strîmtă 
și cu înfrigurare prindeau orice zvon, orice nou- 
tate ce venea de la curtea lui Şams-ud-Davla, 

— Cum se poate ? Chiar nu e nici o scăpare ? 
se adresă enervat și veninos un bătrîn jurist, unui 
matematician, de parcă acesta ar fi fost dator să 
ştie acest lucru. Să fie oare cu neputinţă să-l sal- 
văm ? 

— Ba de salvat ar putea fi salvat — răspunse 
pentru matematicfan filozoful curții — dar vor în- 
gădui acest lucru medicii ? 

— Cunoști vreun leac minunat, preacinstite ?... 
se întoarseră toate capetele spre filozof. 

— Nu cunosc nici un leac, dar mi s-a spus că 
la noi, în Hamadan, a sosit Abu-Ali ibn Sina. El, 
desigur ar ști cum... 

— Abu-Ali ibn Sina? se mirară învățații, 
aproape toţi, în cor. Cum ? Dar e cu putinţă să fie 
Abu-Ali aici şi să nu fi trimis după el ?!... 

— Vezi să nu trimită Ubeidallah ! ripostă sar- 
castic poetul. O să-l cheme doar în ultima clipă 
ca să spună apoi că Abu-Ali l-a omorit pe 
stăpîn. 

— Atunci ce să facem ? Cum să-i dăm de veste 
emirului că Abu-Ali este aici? Că doar numai el 
îl poate ajuta — se agită juristul. 

Dar matematicianul se și strecurase în palat, și 
căuta să se apropie de iatacul emirului. 

Pe căi ocolite el izbuti să-l cheme pe omul de 
încredere al stăpînului. Dîndu-i de știre că a sosit 
Ibn Sina, el repetă cu insistență: 

— Şi nu uita că eu am aflat primul despre so- 
sirea lui Abu-Ali și că tremurînd pentru sănătatea 
stăpinului — fie-i binecuvîntat numele — am aler- 
gat să aduc vestea. Să nu uiţi 

Ceilalţi învăţaţi alergară și ei cu toţii spre pa- 
lat, năzuind că ocolindu-i pe medicii palatului, care 
făceau zid de nepătruns lingă patul stăpinului Ha- 
madanului, vor putea prin slugile cunoscute să-l 
vestească pe emir sau pe rudele lui că a sosit 
Abu-Ali. 

Pînă spre seară, comunicarea ajunse la desti- 
nație și începu căutarea învățatului prin tot orașul, 

În sfirșit, îl găsiră în căsuţa modestă a unui ne- 
gustor localnic. 

— Vrednicul și înțeleptul medic Abu-Ali ibn 
Sina este poftit să vină la palat în fața prealumino- 
șilor ochi ai stăpînului, fie-i slăvit numele în veci 
de veci! izbucni trimisul palatului. 

— Imbecilii aceștia — i se adresă enervat, înă- 
bușindu-se de mînie, Şams-ud-Davla lui Abu-Ali, în 
momentul cînd acesta intră în iatac — vor să mă 
omoare de-a binelea ! arătă el spre medicii ca:e 
stăteau la picioarele patului său, Mai rar am întil- 
nit în viaţa mea asemenea măgari ! De cinci zile și 
cinci nopți mă chinuiesc coli iar ei se tot sfă- 
tuiesc și toate leacurile lor nu fac altceva decît 
să-mi stîrnească dureri și mai mari. Au, au! Iar 
mă doare! Luaţi-vă de-aci oblojelele voastre şi ie- 
șiți afară ! strigă el pe neașteptate, prăvălindu-se 
pe perne, istovit. 

Această scenă îi reaminti lui Abu-Ali boala emi- 
rului din Buhara, Nuh ibn Mansur. Se vede că toți 
stăpînii erau pe același calapod | 

Medicii tulburaţi se agitau. Abu-Ali se apropie 
de medicul-șef Ubeidallah at-Teimi și-l salută res- 
pectuos. Acesta, la rîndu-i, îl salută ceremonios şi 
la întrebările lui Abu-Ali despre starea emirului 
răspunse cu o batjocură de loc ascunsă: 

— Tu ești mai înţelept și mai învăţat decît noi, 
preacinstite Abu-Ali, așa că ai să vezi totul singur ! 
La ce-ţi mai trebuie să asculţi neroziile mele ? Sa- 
lutîndu-l din nou, se apropie pentru o clipă de pa- 
tul stăpînului bolnav, se înclină cu respect și mîn- 
dru părăsi iatacul. 

„Păzeşte-te Abu-Ali — gîndi zîmbind învăța- 
tul, petrecînd cu ochii figura masivă a lui Ubei- 
dallah. Nu lua cupa din mîinile lui !* 

După medicul-șef se retraseră și ceilalţi. Abu-Ali 
rămase singur lîngă emir, care se tot văita și ge- 
mea. El știa că zeci de ochi îl privesc prin crăpătu- 
rile ușilor, că zeci de urechi ascultă de după pereţi. 

Fără grabă, Ibn Sina îi dădu emirului să înghită 
un calmant. Cînd bolnavul se mai liniști puţin, în- 

„cepu să-l cerceteze. 

Patruzeci de zile și tot atitea nopţi a petrecut 
Abu-Ali lingă patul lui Șams-ud-Davla. De la că- 
pătiiul oricărui alt bolnav s-ar fi putut îndepărta 
măcar pentru scurt timp, dar de la căpătiiul lui 
Şams nici o clipă nu putea lipsi. Fiindcă dacă pleca 
Ibn Sina — pentru cel mai scurt timp — emirul 
pe loc se înfrupta cu tot ce-i poftea inima și ulce- 
rul intestinal, care abia începuse să se vindece sub 
înrîurirea regimului, dietei și a leacurilor date de 
Ibn Sina, din nou se înrăutăţea. Pentru fiecare din 

„ aceste ospeţe emirul plătea cu noi dureri, noi con- 
vulsii și colici, iar boala abia vindecată puţin se 
ivea din nou. 

Veghindu-l pe emir, Abu-Ali era nevoit să asiste 
la rapoartele prezentate de curteni, la rezolvarea 
treburilor de stat. Astfel se convinse el că situaţia 
țării nu este de loc strălucită. Nici situaţia vistieriei 
emirului nu era de invidiat. 

În iatacul lui Șams, Abu-Ali se întilnea. mereu 
cu vistiernicul statului, Tagi-ul-Mulk, un om șiret, 
cu chipul bliitd și glas de sirenă. 

Arătînd, de ochii lumii, că el se interesează și 
se îngrijește tare mult de treburile Hamadanului, 
Tagi îşi orinduia mai cu seamă propriile-i treburi. 

Hagibii — comandanții armatei Hamadanului 
— îl urau de moarte și veneau să se plingă lui 
Șams că vistiernicul consideră necesar să le dea 
bani pentru armată numai în pragul războaielor, 
Raporturi bune de prietenie avea numai cu hagibul 
gărzii personale a emirului. 

După o astfel de ceartă pentru banii neplătiți 
armatei — una dintre acelea ce se, petreceau ade- 
sea chiar sub ochii stăpinului — Şaħms, întoarse 
spatele vistiernicului și comandantului care se cio- 
rovăiau și se apropie de Abu-Ali: 

— Prietene, mi-e rău, spuse el, privind chion- 
doriș spre cei doi curteni care, salutind respec- 
tuos, se grăbiră să plece. Mi-au împuiat capul cu 
învinuirile lor, unul asupra celuilalt, izbucni el, 
trîntindu-se pe otomană. Dă-mi ceva să beau, să-mi 
treacă durerea. Trebuie neapărat să vorbesc cu tine. 

— Ce să-ți dau să bei, stăpine, dacă tu, după 
cum mi s-a spus ai mîncat ieri ce nu se cuvenea 
să măniînci ? 

Emirul îl fulgeră cu ochi mînicși. 

— Sînt sătul de poruncile tale ! Eu sînt emir și 
nu îngădui să te porți cu mine în felul acesta ! Tu 
să comanzi bolnavilor din gloată, nu regilor ! 

— Cînd sînt chemat la căpătiiul unui bolnav, 
eu nu întreb unde s-a născut, într-un palat sau în- 
tr-o colibă săracă. Eu îl ajut după cum îmi porun- 
cește mie conștiința și după cît mi-e învăţătura. 
Numai poruncii lor mă supun, răspunse cu demni- 
tate Abu-Ali. 

Această nobilă independenţă îl impresionă chiar 
şi pe Şams. 

— Bine, fie. Nu te mai supăra. Am să te ascult 
întocmai ! spuse emirul, surizind. Peste o lună, 

trebuie să fiu sănătos și zdravăn ca cel mai zdra- 
văn soldat al armatei mele. 

f — Peste o lună n-o să fii chiar așa de sănătos, 
dar ai să te simţi mult mai bine și asta dacă ai să 
asculţi de sfaturile mele. 

— Iar eu îţi spun că trebuie să fiu cum eram în 
tinereţe ! Ce fel de medic ești tu dacă nu-l poți 
vindeca pe stăpînul tău ?!... Priveşte la curtenii 
mei, care sînt cu mult mai virstnici și arată mai 
sănătoși... 

Chipul lui Șams se întunecă iarăși. 

— Eu nu sînt Alah, sînt medic răspunse sec 
Abu-Ali și nu pot într-un timp atit de scurt să dreg 
ceea ce ai distrus tu... ani de-a rîndul! 

— Ce curteni mai am și eu! exclamă emirul 
oftînd. Unul îmi spune că nu-mi poate face rost de 
bani; altul mă încredințeză că nu-i poate potoli 
pe soldați; al treilea că nu mă poate vindeca! 
Pentru ce atunci vă mai ţin în palat ? După cum se 
vede, eu trebuie să le fac pe toate, să fiu și vistier- 
nic, și comandant, și medic ! 

Emirul Șams fierbea. 

Liniștit, cu mișcări măsurate, Abu-Ali își umbla 
în lădiţa cu scule doftoricești și leacuri. Emirul, în 
ultimul timp, își făcuse obiceiul să-i povestească 
tot şi acum aștepta, după ce-i va trece supărarea, 
să-i explice cauza proastei sale dispoziţii... 

— Trebuie să plec la război ! explodă deodată 
Șams, privind ţintă în ochii lui Abu-Ali. Înţelegi ?... 

învățatul tăcea. 

— Ai auzit astăzi cît de goală îmi este vistie- 
ria. Ai auzit cum se ceartă vistiernicul cu coman- 
danţii ! Numai prin război se poate dobindi aur! 
lată de ce trebuie să fiu sănătos peste cel mult o 
lună, în nici un caz, mai tîrziu. Trebuie să pornesc 
din Hamadan. M-ai înțeles ? Ce gîndești tu despre 
toate astea ? 

— În ce priveşte sănătatea ta, eu cred că, dacă 
vei ține seama de toate prescripțiile medicale, ai 
să poţi fi atît de sănătos încît să poți comanda ar- 

matele. Dar altceva nu înțeleg, măria ta. De ce crezi 
că numai prin război îţi poţi umple vistieria cu bani ? 

— Dar de unde poţi dobîndi aur, piine, vite, 
mărfuri și sclavi, dacă nu din război ? Ai auzit ce 
spunea vizirul. Locuitorii au sărăcit, vara a fost 
secetoasă și recolta e proastă. Strîngătorii de bi- 
ruri nu sînt în stare să adune nici măcar datoriile 
vechi. Și în general a trebuit să stringem aceste 
biruri pe doi ani înainte! 

— Vedeţi ? În asta stă tot răul. Dacă un gospo- 
dar, voind să culeagă roadele, taie pomul de la 
rădăcină, apoi anul viitor n-are nici pom, nici 
roade. Impozitele nu trebuie mărite, ci scăzute. 
Atunci în vistieria statului vor curge mai multe ve- 
nituri. Cînd impozitul este mare, să zicem, zece 
oameni sînt în stare să-l plătească, iar nouăzeci se 
vor ruina și nu vor mai aduce nimic în vistieria 
statului. Dar dacă impozitul nu este împovărător 
îl vor plăti toți cei o sută de cetăţeni care se cu- 
vine să plătească, Iar de la ei veţi lua cu mult mai 
mult decît de la cei zece bogătani. Și mai mult de- 
cît atît : dacă dările vor fi mai mici, negustorii vor 
aduce în țară mărfuri mai multe, meșteșugarii vor 
produce mai mult și atunci nici războiul nu va mai 
fi necesar. Apoi trebuie să vă îngrijiţi de irigarea 
pămîntului, fiindcă, precum se vede, în Hamadan 
puneţi prea puţin preţ pe aducerea apei pe ogoare, 
deși de aceasta depinde recolta în ţară. Dar ce să 
mai vorbesc. Toate astea le știi mai bine decit 
oricine ! 

— Vorbești despre lucruri la care nu te pricepi, 
îl întrerupse morocănos emirul. Pînă să introduc 
eu irigaţiile, pînă să încurajez dezvoltarea comer- 
țului și a meseriilor, armatele mele înfometate se 
vor răscula, iar vecinii, folosindu-se de răzmeriţă, 
îmi vor răpi Hamadanul !!... Cînd am venit la con- 
ducere, țara mea era plină de datorii, ca și acum... 
şi niciodată nu mi-a trecut prin minte să schimb 
starea de lucruri. Vistieria statului s-a umplut în- 
totdeauna ori din războaie, ori din biruri și așa o 
să fie întotdeauna... Uite, ai auzit că soldaţii cer 

bani, și dacă nu le plătesc simbria o să se răscoale... 
Nu-i mai bine să le dau de lucru ? Mai bine spu- 
ne-mi : voi avea izbînda de partea mea ? Tu doar 
stăpînești și știința cerului ? Îmi sînt prielnice pla- 
netele acum, înaintea plecării la război ? 

— Eu, într-adevăr, mă pricep puţin și la miş- 
carea planetelor; pot să calculez, de pildă, cînd 
își împlinește fiecare dintre ele ciclul de rotaţie, 
cînd trece prin cutare sau cutare constelație. Dar 
nu văd ce legătură ar putea avea planetele cu 
soarta oamenilor pe pămînt |... 

— Lasă, treaba asta o va face astrologul meu... 
După cum văd în această privinţă el se pricepe mai 
bine decît tine... 

Emirul Șams se pregătea serios pentru război 
și ca atare nu-și mai îngăduia să fie bolnav. De 
aceea, Abu-Ali îl putu încredința celorlalți 
medici. 


CAPITOLUL II 


La ordinul emirului, lui Abu-Ali i se puse la 
dispoziţie o casă, nu prea mare, dar frumoasă și 
confortabilă, în apropiere de palat. Acolo, învăța- 
tul putea iarăși să-și vadă de scris. Observațiile 
asupra bolii lui $ams-ud-Davla completaseră cu- 
noștințele sale despre bolile stomacului. Urmărind 
cu încordare efectul diferitelor leacuri asupra or- 
ganismului stăpînului, a notat toate simptomele 
bolii, starea inimii și a pulsului, somnul, dispoziția 
bolnavului, periodicitatea crizelor şi multe altele. 
Aceste observaţii ca și constatările făcute mai 
înainte la alți bolnavi, Abu-Ali se hotărî să le adune 
într-o lucrare separată. 

Așa s-a născut opera sa „Kitab-ul-Kulangi”, 
(Cartea despre colici) destinată medicilor. 

Seara, după lucru, Abu-Ali se plimba cu plăcere 
prin Hamadan. 

Orăşelul se întindea în dezordine la poalele 
dealurilor, astfel încît ulițele lui cînd se cățărau 
sus, pe deal, cînd se rostogoleau la vale. Rar vre- 
una din ele ducea în linie dreaptă de la porţile 
orașului spre vreo piaţă. Iar pieţe în oraş sînt des- 
tule ; în pieţe ţișnesc havuzuri, iar lîngă ele cloco- 
tește viaţa. Seara se adună aici oameni de toate 
vîrstele să stea de vorbă despre întimplările zilei, 
să mai birfească despre vecini și să se mai jeluie 
despre greutăţile vieţii. Lui Abu-Ali îi plăcea să 
străbată alene pieţele și să tragă cu urechea la cele 
ce se discută. Adesea intra în cîte o moschee 
veche, unde domnea liniștea mormîntală ; privea 
cu o deosebită curiozitate zidurile înalte și masive 
ale orașului, întemeiat în vremuri de mult uitate, 
iar printre pietre găsea urmele unor edificii și mai 
vechi, ori întîrzia cu uimire în faţa unor stane ma- 
sive de piatră pe care se mai vedeau basoreliefuri 

„cu chipuri de tauri înaripaţi, care de triumf sau 
monștri cu trup de animale și chip de om. 

Îi plăcea să urmărească și munca meșteșugari- 
lor. În ultima săptămînă se simţea o înviorare deo- 
sebită în rîndul lăurarilor și armurieriloy, Tuturora 
le era cunoscută vestea apropiatului război. Căpe- 
teniile armatei de la guleami și dihkanii, care se 
pregăteau să ia parte la război, cumpărau sau co- 
mandau arme. Pînă tîrziu noaptea, jăruiau vetrele 
cu hornuri și zăngăneau ritmic ciocanele pe nico- 
vale. Meșterii se întreceau să făurească scuturi și 
chivere, să călească cît mai multe spade, săbii și 
sulițe. Doar nu întotdeauna se putea cîştiga așa 
de bine ! Șelarii de asemenea lucrau cu înfrigurare, 
tăind și cioplind din lemn scheletul greabănerelor, 
umplînd cu păr de cal pernițele de piele ale șeilor, 
cosînd harnașamente și coburi. 

Aceste pregătiri de război stirneau tristeţe și 
revoltă în sufletul lui Abu-Ali. 

Mai bucuros privea lucrările copiștilor sau ale 
pictorilor, care împodobeau cu desene și ara- 
bescuri originale paginile cărţilor, sau admira iscu- 
sința ţesătoarelor de covoare, din ale căror mîini 
dibace răsăreau flori vii, înflăcărate, înconjurate 
de ornamentaţii bizare. 

La drept vorbind, nu întotdeauna Abu-Ali se 
întorcea acasă după asemenea plimbări. Cunoștin- 
ele din Hamadan îl pofteau la ei pe marele învăţat, 

Frumuseţea bărbătească a lui Ibn Sina, care 
trecuse de patruzeci de ani, liniștea lui măreaţă, 
de înţelept, chipul inspirat și izolarea le atrăgea și 
pe frumoasele localnice, Nu numai de la una pri- 
mea el bileţele și semne de atenţie, care îl făceau 
să clatine din cap pe modestul Abdul-Vahid. 

Odată i-a căzut în mînă o fițuică mototolită și 
aruncată de învăţător, cu următorul catren : 


O, sutlete cuprins de patimi și ispită, 
Grăbește-te căci viața-i numai o clipită | 
Cînd ai iubire — rang şi-averi să nu rîvnești, 
Doar prin iubire fericirea o găsești l... 


Abdul-Vahid, care stringea și păstra cu meti- 
culozitate orice bucăţică de hîrtie scrisă de mîna 
învățatului, citind aceste versuri, a roșit pînă la 
urechi. 

Pregătirile emirului pentru război se apropiau 
de sfîrșit. În fiecare zi soseau în oraș cămile cum- 
părate de la triburile nomade: venind din depăr- 
tatele garnizoane și fortărețe, detașamentele gu- 
leamilor mercenari se adunau și ele. 

Aceștia erau ostași turbulenţi și indisciplinaţi. 
Prădau locuitorii pașnici, umpleau apoi bazarele, 
unde veneau să vîndă lucrurile furate. Toţi aștep- 
tau cu nerăbdare ziua cînd Hamadanul va scăpa 
de aceste bande. 

La rîndul său, emirul aștepta, sosirea dihkani- 
lor, cu oștenii pe căre aceștia erau datori să-i 
aducă de pe fiecare moșie. Cei mai mulţi trimiteau 

vorbă că nu vor veni fiindcă se tem de atac din 
partea vecinilor. Emirul trimitea călăreț după că- 
lăreţ, dar curînd se convinse că toţi cei în stare 
să poarte arma fuseseră adunaţi și nu mai era ni- 
mic de așteptat. 

Abu-Ali privea cu dezgust acest talmeș-balmeş 
de oșteni din diferite triburi, adunaţi sub drapelul 
emirului din Hamadan. Ca și toată populaţia ora- 
șului, aștepta ziua cînd armata se va mișca, în sfîr- 
şit, pornind la război. Dar în ajunul plecării, Şams- 
ud-Davla l-a chemat pe Abu-Ali la dinsul și i-a 
poruncit să-l însoțească. 

Învăţatul nu dorea să-și întrerupă munca la lu- 
crările sale: „Cartea despre colici“ aproape ter- 
minată, și cealaltă abia începută — „Cartea de 
leacuri pentru boli de inimă“. 

— La ce-ţi mai trebuiesc și eu ? l-a întrebat pe 
emir. În treburile militare nu mă pricep de loc și 
n-am să-ţi pot fi de nici un folos! 

— Vreau ca medicul meu să mă însoțească. 
Numai Alah știe dacă n-o să-mi revină boala. Şi-apoi 
s-ar putea întîmpla să fiu răni 

— Dar îl ai pe Ubeidallah-at-Teimi, medicul tău 
militar ! d 

— Nu mai am încredere în el. Ai să mergi 
cu mine! 

Nemaiavînd ce face, Abu-Ali se pregăti în 
grabă. 

Drumul spre Kermanșah se așternea peste o țară 
muntoasă, greu de străbătut. Ba urca pieptiș spre 
trecători înzăpezite, ba șerpuia prin defileuri strîmte, 
unde oricînd te puteai aștepta să fii atacat fărâ 
veste de dușmanul care sta la pîndă. 

Oamenii și animalele se vlăguiau văzînd cu 
ochii. Caii își zdrobeau copitele de pietrele ascu- 
țite ale stîncilor și ostașii mergeau mai mult pe jos. 

Șams, urmărind să-l surprindă pe potrivnic ne- 
pregătit, își conducea armata pe drumuri ocolite, 
pe cărări de munte încă nebătătorite. Dar simbria- 
şii săi guleami începură să prade și să ucidă de 
cum trecură granițele Hamadanului. Atunci locui- 

torii satelor, nemulţumiţi și năpăstuiţi de bandele 
jefuitoare, se grăbiră să ajungă mai înainte la emi- 
rul Kermanșahului — Anaz, căruia îi comunicară 
din timp despre apropierea armatei lui Șams. 

Cîrmuitorul Kermanșahului de mult bănuia gîn- 
durile rele ale vecinului său și se pregătise de apă- 
rare mai bine decît Șams-ud-Davla de ofensivă. 

Planul de război bine conceput, dar prost exe- 
cutat era dinainte sortit eșecului. Aceasta numai 
Șams-ud-Davla n-o vedea ! 

După primele zile de drum și de la primele 
ciocniri, armatele stăpînitorului Hamadanului 
văzură lipsite de provizii de alimente și muniţi 
Trebuiau să meargă printr-o provincie înfometată 
și pustie. Pămiînturile roditoare erau bine apărate 
de un șir de așezări fortificate. Aceasta a hotărît 
mai dinainte rezultatul bătăliei. 

Insuccesul a avut un efect dezastruos asupra lui 
Șams, stăpînul Hamadanului. El s-a îmbolnăvit din 
nou și a căzut la pat într-un sătuc de munte, care 
i-a servit în ultimele două zile drept adăpost pen- 
tru cartierul său general. Dar cea mai neplăcută și 
neașteptată veste nu sosise încă. Trecu abia o zi 
și o noapte după prima înfrîngere, și un ostaș cre- 
dincios aduse vestea că guleamii lui Șams-ud-Davla 
trec în grupuri mari de partea lui Anaz. 

— Aici măcar n-o să suferim de foame! spu- 
neau ei, aflînd de la locuitorii satelor că ultimii 
ani la ei, în Kermanșah, au fost ani de mare belșug. 

înfuriat, Şams-ud-Davla i-a tras la răspundere 
pe comandanții armatei. Marele hagib, om iute din 
fire și grosolan, ca răspuns la mustrările emirului 
Șams îi spuse pe șleau: 

— Soldatul desculţ şi cu burta goală nu e sol- 
dat! Noi te-am prevenit, dar tu l-ai ascultat mai 
mult pe vistiernicul tău care crede că un soldat 
cu cît este mai flămînd, cu atita e mai pornit pe 


și așa de colici, pe Şams îl cuprinse o furie 
oarbă. Dar se stăpini, Nu voia să rămînă singur. 

Tot timpul îi chema pe comandanţi, cerîndu-le ba 
rapoarte; ba explicaţii, ba descrierea bătăliilor și a 
ciocnirilor. 

Abu-Ali privea cu tristeţe la acest zbucium inu- 
til și vedea pesemne mai limpede decît toți cauzele 
care au dus la această situaţie nenorocită. Numai 
noaptea tîrziu, cînd istovit de durere și griji stăpi- 
nul Hamadanului binevoia să se lase în grija medi- 
cului, mai schimbau o vorbă. 

— Cum te mai bucuri! i-a spus el o dată, scrîş- 
nind din dinţi de durere, lui Abu-Ali care se pre- 
gătea să-i facă tratamentul cuvenit. 

Acesta zîmbi. 

— N-am de ce să mă bucur... 

— Ei, n-ai ! Doar ai căutat să mă convingi să nu 
încep acest război |... M-ai amenințat cu întrînge- 
rea, m-ai ameninţat cu boala... Şi iată că prevestirile 
tale s-au împlinit... 

— Eu niciodată nu mă bucur de nenorocirea al- 
tuia |... Ți-am spus atunci ce am simțit și ce am 
crezut. lar tu ai făcut cum ai găsit de cuviinţă... 
Dacă timpul mi-a dat mie dreptate asta nu poate fi 
prilej de bucurie, ba dimpotrivă sînt gata să-mi dau 
toată silința ca să te ajut cu fapta și cu sfatul meu. 

— Atunci, după părerea ta, ce ar trebui să fa- 
cem acum ? 

— După părerea -mea, trebuie să te așezăm pe o 
brancardă și să te scoatem de aici, cît timp mai 
stăpînește întunericul nopţii. Mi-e teamă că ai să 
rămîi cu totul fără oştire. Gîndește-te cîţi guleami 
de-ai tăi, uitînd de datorie, s-au predat pînă acum 
dușmanului. Dacă Anaz nu este nebun sau fricos, 
va începe ofensiva chiar miine în zorii zilei. Tre- 
buie să-i luăm înainte. Și ca să fii mai sigur, tri- 
mite chiar în clipa asta un mic detașament să cer- 
ceteze drumul spre Hamadan... 

— Anaz n-o să pornească mîine ofensiva, fiind- 
că nu e încă pregătit. Şi afară de asia, mîine trebuie 
să continuăm noi ofensiva începută, îi răspunse 
Șams. 

— Stăpine, tu mi-ai cerut părerea, mi-am dat-o. 
Tu, desigur, ai să faci așa cum crezi de cuviinţă... 

Emirul rămase mult timp nemișcat, acoperindu-și 
cu mîinile ochii duşi în fundul capului, cu cearcăne 
vinete sub găvane. 

Dacă n-ar fi bolnav, lui Şams nu i-ar trece prin 
minte să-i ceară sfat unui om atît de străin de tre- 
burile militare. El se socotea un mare strateg şi con- 
ducător de oști, mai cu seamă că pînă acum s-a 
întors victorios din toate expedițiile. 

De data aceasta adversarul se dovedise a fi cu 
mult mai puternic și mai bine pregătit decît se aş- 
tepta, dar Şams nu voia să admită că înfrîngerea 
se datorește acestui fapt, la care se mai putea adăuga 
organizarea nechibzuilă și prost concepută a ofensi- 
vei sale. Pentru el, cauza insuccesului era numai 
boala. Dacă ar fi fost sănătos războiul s-ar fi ter- 
minat, fără îndoială, cu victoria sa. N-a observat 
emirul nici faptul să locuitorii Kermanșahului s-au 
unit cu toţii în jurul lui Anaz ca să-și apere pămîntul 
lor natal, casele părintești, şi nici nu-i trecea prin 
minte că acest imbold care înmulțește puterile nu-l 
pot avea niciodată oștirile lui de mercenari. 

Nici un argument al iui Abu-Ali, oricît de con- 
vingător, nu putea răzbi pînă la conștiința emirului. 
Ceea ce era clar pentru învățat, era cu totul necon- 
vingător pentru stăpînul Hamadanului. Pentru el cu 
mult mai convingător se dovedi a fi vestea că încă 
unul din detașamentele sale a trecut de partea ad- 
versarului. Momentul acesta a fost hotăritor. Sub 
pretext că boala i s-a agravat, Șams porunci co- 
mandanţilor să asculte de poruncile medicului ca 
de propriile sale ordine și nici măcar nu tresări 
cînd veniră slugile să-l anunţe că brancarda este 
pregătită și îl așteaptă pe stăpîn. 

Părăsind pămîntul nesupus al Kermanșahului, 
Șams se întreba cu îngrijorare cum îl vor primi pe 
el — înfrîntul — locuitorii Hamadanului. Ce! mai 
bine ar fi să găsească un ţap ispăşitor pe care să 
arunce toată vina înfrîngerii. Printre hagibi un ast- 
fel de vinovat era greu de găsit — în spatele lor 

se afla armata, care n-ar fi îngăduit să fie năpăs- 
tuit vreunul de-al lor. Numai învățatul, ca unul care 
nu este iscusit în intrigile palatului şi care n-avea 
încă prieteni de vază în Hamadan putea, la nevoie, 
să fie osul de aruncat în gura celor nemulțumiți. 
Cu astfel de gînduri se întorcea Şams în capitala sa. 

„„Încă de pe drum Abu-Ali observă că Șams-ud- 
Davla este neobișnuit de atent față de el. 

Aceasta nu prea era în firea lui grosolană și în- 
fumurată de stăpînitor. Boala să-i fi domolit firea 
şi să-i fie înfrînt îndărătnicia ? Dar precautul și 
mult păţitul Abu-Ali își cunoștea destul de bine stă- 
pînitorul ca să creadă aceasta, 

Curind Șams băgă de seamă cît de limpezi și 
potrivite erau poruncile lui Abu-Ali. De aceea, stă- 
pinul șiret, chiar cînd începu să se simtă mai bine, 
continuă să se vaite, ferindu-se să ia vreo hotărire 
în legătură cu retragerea de la Kermanșah, lăsînd 
această treabă pe 'seama lui Abu-Ali și a hagibilor. 

Pînă acum Şams socotea sincer că-i face lui Ibn 
Sina o mare cinste, apropiindu-l de sine, dar ajuto- 
rul multilateral pe care i-l dădea acum Abu-Ali, pe 
lîngă îngrijirea medicală, îl făcu pînă la urmă să-și 
schimbe părerea. Abu-Ali se dovedea un sfetnic 
preţios și emirul era hotărît ca după reîntoarcerea 
la Hamadan, dacă totul se va termina cu bine și nu 
va trebui să-l declare pe el vinovat de nereușita 
războiului, să-l atragă la conducerea statului. 

În timpul unuia din popasuri, $ams-ud-Davla 

prinse a-l convinge pe Abu-Ali să primească postul 
de vizir al Hamadanului: 
- — Vezi că țara merge spre pieire... ostașii fug 
din armată. Vistieria mi-e goală. Ajută nenorocita 
noastră ţară și pe nefericitul ei stăpîn ! Șiretul Șams 
se străduia să atingă coarda bunăvoinţei lui Abu- 
Ali. 

Postul de vizir nu-l atrăgea de loc pe învăţat, 
dar el înțelegea că Şams cînd se plînge astfel are 
cu mult mai mare dreptate decit gîndeşte el. Po- 
porul Hamadanului este flămînd, sărăcit şi neno- 
rocit. Pe un pămînt minunat și fertil, an de an se 

pierdeau recoltele. Gospodărirea nechibzuită și ne- 
prevăzătoare pustia orașele. Toţi oamenii cu stare 
căutau să plece aiurea ca să nu fie nevoiţi să dea 
emirului împrumuturi pe care niciodată n-o să le 
redobiîndească. 

Abu-Ali își dădea bine seama că lui, om străin 
între ei, nu-i va fi ușor să pătrundă sensul relaţiilor 
stabilite de secole între emir și popor. Abu-Ali re- 
fuză, explicîndu-i toate acestea stăpinitorului Ha- 
madanului. Şams nu mai spuse nimic, părînd a-l fi 
înţeles, dar în fundul sufletului său era și mai ho- 
tărît să-l numească pe Abu-Ali vizir. 

Aceasta o pricepea prea bine și Abu-Ali. N-ar 
fi vrut să plece din Hamadan în altă parte, și se 
gîndea să-și ia toate măsurile și să se pregătească 
din timp pentru postul său viitor, dacă nu va izbuti 
totuși să-l refuze definitiv. 

Trecuse mai mult de o săptămînă de cînd Abu- 
Ali s-a întors la Hamadan. Abdul-Vahid nu mai 
putea de bucurie că-și revede învățătorul. 

Blîndul flăcăiaș alerga, se frămînta și căuta să le 
între tuturora în voie; cîteodată se mai întîmpla 
să-i iasă unele treburi anapoda, dar să-l ocărască 
ori să rîdă de el — nu îndrăznea nimeni. 

Cît timp a rămas singur, s-a îndeletnicit cu un 
deosebit zel de transcrierea capitolelor din „Al- 
Canon”. Și acum, pe măsuţa din odaia de lucru a 
învățatului, stăteau teancuri întregi de coale de hîr- 
tie, umplute cu scrisul lui caligrafic, SEN şi plăcut 
ochiului. 

Auzind de întoarcerea lui Abu-Ali, veneau unul 
după altul prietenii din Hamadan, ciracii sau cuno- 
ştințele. Învățatul încă nu-și putea veni în fire, 
nevenindu-i să creadă că se află acasă. Multe a 
văzut el în viață; ținea minte intrarea karahani- 
zilor în Buhara, ciocnirile de pe străzile oraşului 
natal, desele execuții care se petreceau în piețele 
din Buhara și Urghenci; răniți și muribunzi, dar 
pentru întîia oară a privit în faţă războiul sîngeros 
și siniștru, în toată nebunia lui | 

Așezări cuprinse de flăcări, sălbaticul măcel al 
luptei, întocmai ca la abator, gemetele oamenilor 
prinși în ghearele morţii — toate acestea îi păreau 
atît de lipsite de rațiune, atît de neumane, încît 
Abu-Ali chiar și noaptea în somn visa rîuri de singe 
şi oameni sfîrtecaţi. Ca niciodată înţelese cu toată 
limpezimea că războiul nu poate aduce nimănui fo- 
Jos, nici chiar învingătorului, că nu este în stare să 
schimbe viaţa spre binele oamenilor și duce lumea 
numai la nenorocire și pierzanie. 

După întoarcerea sa în capitală, Șams-ud-Davla 
nu mai putea trăi o zi fără Abu-Ali. Dis-de-dimineaţă 
veneau să-l cheme la palat. Şams îl silea să participe 
la consilii, la primirea jălbașilor, la convorbirile 
sale cu vizirul sau cu vistiernicul, ba cîteodată pri- 
mea de față cu el solii altor state. Această cinste 
nu-l prea bucura pe Abu-Ali, dar el înţelegea că 
Şams îl punea la curent cu treburile statului. 

Într-una din zile emirul trimise după Abu-Ali 
foarte devreme și-i spuse răspicat: 

— De azi înainte tu vei fi vizirul meu! Negus- 
torii şi zarafii mi-au comunicat că îmi vor da un 
împrumut numai dacă te numesc pe tine vizir. 

Simţind că dacă nu primește postul va trebui să 
părăsească Hamadanul, Abu-Ali se înclină respec- 
tuos în fața stăpinului : 

— Sînt gata să primesc, dar să-mi dai voie, îna- 
inte de toate, să văd eu cu ochii mei, cum stau tre- 
burile statului. 

— Îţi dau voie spuse Șams, mulţumit că în sfîrșit 
l-a convins pe îndărătnicul învățat. , 

Cum începu însă să cerceteze, dintr-o dată a scos 
la iveală abuzurile și jafurile fără margini săvirșite 
de predecesorul său. Fostul vizir își însușea fără 
rușine o parte importantă din veniturile statului, 
sporindu-și averea și așa enorm de mare. Rudelor 
şi prietenilor le împărțea cu dărnicie moșii bogate. 
În divane domnea mita și delapidările. Cadii 
decători hotărau procesele în favoarea acelora care 
plăteau mai mult. Comandanții foloseau banii ar- 
matei în scopuri personale, 

Abia acum înţelese Abu-Ali la ce treabă grea s-a 
înhămat, 

Negustorii şi meșteșugarii Hamadanului primiră 
vestea numirii ca vizir a lui Abu-Ali ca o izbîndă 
a lor. Starostele negustorilor aduse el însuși la pa- 
lat banii făgăduiţi stăpînului și-i spuse lui Abu-Ali : 

— Oamenii au încredere în tine. Pentru întiia 
oară îi dăm stăpînului un împrumut care sîntem în- 
credințaţi că va fi folosit spre binele Hamadanului. 
Dacă măcar o parte din acest aur se va întrebuința 
pentru construirea drumurilor, pentru paza carava- 
nelor noastre, pentru construirea canalelor de iri- 
gaţie — el ni se va întoarce însutit. Nu lăsa, dar, să 
se risipească fără nici un folos... 

Dar abia se răspîndi vestea că sînt galbeni în 
vistieria statului și îndată apărură doritori să le vadă 
culoarea. Cei dintii se prezentară hagibii, apoi ve- 
chilul t palatului: soaţele și fiicele stăpînului ce- 
reau bani pentru podoabe, pentru bijuterii, pentru 
cheltuieli de gospodărie. Chiar și moștenitorul tro- 
nului, copil de doisprezece ani, Șama-ud-Davla, fă- 
cuse datorii ce trebuiau plătite. 

Abu-Ali refuză să dea cuiva ceva și se duse la 
emir, 

Dar cei doi hagibi, cărora învățatul nu le dăduse 
nici un ban, ajunseseră înaintea lui acolo. Cel dîn- 
tii, un persan îndesat cu picioarele strîmbe și fața 
ciupită de vărsat, sfîrcuită de cicatrice adinci, se în- 
toarse spre fereastră, făcîndu-se că n-a observat in- 
trarea lui Abu-Ali ; celălalt — un curd înalt și sprin- 
ten, cu mustăţi spilcuite, comandant al gărzii 
personale a emirului — dimpotrivă, îl privi drept 
în ochi pe noul vizir, salutindu-l din cap, ca pe 
un bun cunoscut. 

Halatele pestrițe, de mătase, ale hagibilor, cen- 
turile lor brodate, armele acoperite cu aur și bătute 


1 Vechil — administratorul palatului. 

În momentul cînd Șams-ud-Davla se adresă lui 
Abu-Ali, întrebîndu-l de ce nu se plătesc soldele oș- 
tenilor, în sală intră Tagi-ul-Mulk. 

Tagi-ul-Mulk își luă înfățișarea cea mai bine- 
voitoare cu putinţă și, cu glasu-i mieros, îl salută pe 
vizir. 

— Sînt pulbere la picioarele tale, o, Abu-Ali! 
Sînt gata să nu închid ochii nopţi întregi, numai 
să-ţi pot fi un ajutor credincios... 

Abu-Ali săltă din umeri. Pe el îl enerva și îl 
făcea să rîdă mutra aceasta de curtean șiret, pi- 
șicher, care a izbutit să se facă întru totul necesar 
palatului. Deocamdată Tagi-ul-Mulk rămăsese vis- 
tiernic și mîna dreaptă a lui Șams, sfătuitorul lui în 
toate treburile statului și ale lui personale. Umblau 
zvonuri că lua parte la toate consiliile de familie la 
palat, unde nimeni și niciodată nu era primit. În- 
văţatul privi surizînd fața vistiernicului care părea 
mai degrabă eunuc sau un copilandru îmbătrînit, și 
pentru a suta oară își puse aceeași întrebare : cîţi 
ani are, treizeci sau șaizeci ? 

— Ibn Sina, i se adresă Şams-ud-Davla vizirului, 
poruncește să se plătească banii hagibilor. 

— Stăpîne — răspunse Abu-Ali, văzînd că Tagi- 
ul-Mulk se zbiîrlește ca un arici — comandanții au 
greșit pesemne la socoteală. Judecînd după chi- 
tanţe, ei cer o sumă cu mult mai mare decit li se 
cuvine. 

— Soldaţii nu sînt plătiți de mai mult de un an, 
rosti sumbru comandantul armatei. Mă tem să nu 
se răscoale dintr-o zi în alta... 

— lartă-mă, comandante, nu se lăsă Abu-Ali în- 
duplecat. Nu prea de mult, încă în luna muharrem 
ai primit soldele lor pe jumătate de an. Iată chi- 
tanța ta! 

Luînd în mîini peticul de hîrtie, hagibul îl suci,, 
îl răsuci, privind chiondărîș la Tagi-ul-Mulk și, ne- 
maiavînd ce zice, se dădu la o parte. 

Curdul, rotindu-și ochii mari și legănîndu-și talia 
subţire, se apropie de Abu-Ali. 

— Nu cred să ai și de la mine vreo chitanţă, îl 
înfruntă el rizînd. Poftește și dă-mi banii ! 

— Ba şi chitanţa ta s-a găsit, răspunse liniștit 
învățatul. 

— Anul acesta eu n-am primit nici un ban și 
nici n-am dat chitanță, insistă hagibul apărîndu-se. 
E a zecea lună de cînd soldații mei n-au primit solda! 

— N-ai semnat nici o chitanță anul acesta, e 
adevărat. Dar iată chitanța cu care ai primit banii 
anul trecut! rosti Abu-Ali, scoțind hîrtia... E un 
an de zile de cînd ai primit solda pentru... două 
mii două sute de oameni. Or tuturor le este cu- ` 
noscut că în garda stăpînului... 

— Sînt numai o mie ! exclamă Şams, amestecîn- 
du-se în vorbă. Totdeauna au fost și sînt o mie! 

— E limpede! Binevoiește să plătești soldele, 
că de unde... 

Faţa emirului se schimonosi de mînie. 

— Cum aţi îndrăznit! ţipă el, întorcîndu-se că- 
tre ambii hagibi. Veniţi la mine să vă plingeţi, cînd 
voi de mult ați primit totul! Și mă mai amenin- 
țați cu revolta soldaţilor! Pînă inîine să fie totul 
achitat! Totul!! Dacă măcar un singur soldat nu 
va primi solda, hagibul va plăti cu capul! Aţi în- 
teles ? 

Cei doi hagibi se retraseră din sală în tăcere. 
Comandantul oștirii îl privi pe vizir cu ochi întu- 
necaţi și mînioși, iar curdul, rizînd îl salută cu mîna 
ca pe un bun prieten. 

Așteptind să iasă hagibii, Tagi-ul-Mulk, care 
asistase tăcut la conversaţie, se apropie de emir și-i 
vorbi insinuant : 

— Prealuminate stăpine de ce îţi faci sînge rău 
fără pricină ? Hagibii, desigur, ciupesc din banii sol- 
daţilor, dar așa a fost totdeauna nu numai aici, ci 
peste tot! În schimb te poţi încrede în ei. De ce 
să-i aţiţi împotriva ta? lertat să-mi fie că spun, 
dar vizirul nostru este un om fără experienţă. El e 
neîntrecut în știința lui, dar cu oamenii nu știe să se 
poarte. Faţă de oamenii de care ai nevoie mai în- 
chizi ochii. 

— Va să zică tu ești apărătorul bandiţilor de 
hagibi ! se înfurie și mai rău emirul. Tu le dădeai 
bani înainte de vreme și acopereai matrapazlicurile 
lor! Șams-ud-Davla ţipa la vistiernic, neţinînd 
seama că de faţă este și Abu-Ali. Am să pun să-ți 
verifice toate socotelile! Nu îngădui nimănui să 
mă ducă de nas! Hagibii și așa mi-au dus de rîpă 
biata țară ! 

Cu vorbe bune, toţi cei de faţă abia îl liniștiră 
pe Şams. Dar, potolindu-se, el ceru vin și, cu tot în- 
demnul lui Abu-Ali la cumpătare, sorbi două cupe 
mari, una după alta. 

Zvonurile care se răspîndeau ca focul în tot 
orașul îl descriau pe Abu-Ali ca pe cel mai mare 
dușman al militarilor, ca apărător al ţăranilor, al 
meșteșugarilor și al negustorilor. 

Într-o măsură destul de mare, acesta era adevă- 
rul și se dovedea prin toate faptele vizirului. Zvo- 
nurile se amplificau însă pe zi ce trece și la fie- 
care frintură de adevăr se adăugau sute de minciuni 
născocite. 

— El vrea ca Hamadanul nostru mîndru, fru- 
mosul nostru Hamadan să ajungă un cuib de zdren- 
țăroși și de precupeţi! șuierau șerpii din jurul 
palatului. El l-a vrăjit pe stăpîn cu farmecele 
lui... E atît de prost vizirul, încît nu primește daruri 
sau bani. Şi nici altora nu le îngăduie să pri- 
measc Cu un astfel de vizir, mai pricopsește-te 
dacă poţi |... S-a vîndut negustorilor, afirmau dih- 
kanii. Vrea să facă din tot Hamadanul un mare 
bazar, 

Nesocotește drepturile armatei, trădează Hama- 
danul ! ţipau hagibii temîndu-se mai mult ca ori- 
cine, să nu-și piardă posturile aducătoare de mari 
venituri și de înalte demnități în stat... 

Negustorii și meșteșugarii respirară ușuraţi cînd 
Abu-Ali fu numit vizir, dar ei nu erau destul de 
tari ca să-i fie sprijin puternic, iar dușmanii viziru- 
lui erau de mult uniţi. 

Hagibii nu executară ordinul emirului de a 
plăti lefurile din banii pe care îi socoteau ai lor. 

Ba mai mult. Cumpărînd cîţiva sutași şi mai mulţi 
şefi de grupă, îi învăţară să răspîndească printre 
soldaţi zvonul că Abu-Ali refuză să le plătească 
soldele și că se pregătește să desființeze garnizoana 
capitalei. Intenţia lui este să risipească armata 
prin diferitele tirguri de graniță ale ţării, iar pe 
unii soldaţi, chiar să-i concedieze. 

Nişte mullă suspecți vagabondau prin cazărmi 
şi tabere militare, împuind capul soldaţilor că Ibn 
Sina este un vrăjitor și un eretic care l-a ferme- 
cat pe emir, că el nu crede în coran și se pregă- 
tește să dea foc cărţilor sfinte. Soldaţii ignoranţi, 
desigur, se lăsau ușor prinși în această undiţă. 
Astfel în armată creștea nemulțumirea. 

xx 


Grijile statului îi răpeau tot timpul. Doar noap- 
tea mai putea să lucreze. „Al-Canonul” creștea însă 
tot mai mult. Făcea progrese și lucrarea despre ier- 
buri medicinale — enciclopedia „Cartea vindecării”. 

Abu-Ali se bucura că lucrarea făgăduită elevilor 
și discipolilor săi se apropia cu pași repezi de 
sfîrșit. 

Munca de vădit folos îl înaripa, dîndu-i puteri 
noi. Pînă tîrziu noaptea şedea el aplecat asupra 
manuscrisului, adăugînd sau corectînd cele scrise 
în ajun. 

Lucrînd, el își amintea de cartea lui Al-Farabi 
— „Gemele înțelepciunii“. Nu era de acord cu toate 
cele scrise acolo, dar consecvența logică a gîndirii 
renumitului învățat întotdeauna îl fermeca pe 
Abu-Ali. $ 

Scria, dar în acelaşi timp urechea fină prindea 
zgomotele din uliţă, ce ajungeau pînă la el. Tot 
mai clar se auzea vuietul unei mulțimi și strigăte 
răzlețe în noapte. 

— Ahmad! — îl chemă încetișor Abu-Ali pe 
omul său, fără să se întrerupă de la lucru. Cred că 
pe aici, prin apropiere, e foc. leși și te uită ! 

Omul de casă, deprins să doarmă ușor, sări gră- 
bit, ieși, dar se întoarse în aceeași clipă. 

Faţa lui rotundă se îngălbenise. 

— Stăpiîne, rosti el cu glas tremurător. O mul- 
time de soldaţi... aici la noi... bat în poartă... Sea- 
mănă a răscoală... Eu ies la ei, iar dumneata gră- 
beşte-te, fugi prin portița din dos... 

Dar Ibn Sina, neascultîndu-și sluga, și nici pe 
Abdul-Vahid, care se trezise și el din somn, ieși 
în prag. 

Într-adevăr răsunau bocănituri puternice. Cei de 
afară loveau să spargă poarta. Alţii aruncau cu 
pietre. Zgomotul creștea mereu, de parcă fluxul mă- 
rii ajunsese pînă aici, la porţile și ușile tăcutei lo- 
cuinţe a vizirului. 

Abu-Ali încercă să strige la cei ce spărgeau 
porţile, sperînd că prezenţa stăpînului îi va cuminţi 
cumva pe răzvrătiți. Dar glasul lui se pierdu în 
mugetul mulțimii întărîtate. Învăţatul înţelese că 
nici dacă l-ar auzi, nimeni n-ar sta să-l asculte... 

Se întoarse în casă, unde toți erau în plină ac- 
tivitate. Omul casei încuia lăzile cu tot ce socotea 
el a fi mai de valoare. Abdul-Vahid strîngea în 
grabă toate manuscrisele și le înfunda în saci. El 
știa că tocmai acestea sînt cel mai scump tezaur 
pentru învățătorul său. 

Cu toate stăruințele celor din casă de a-l îndu- 
pleca să nu iasă, Abu-Ali apăru iarăși pe verandă. 
În scurtul timp cît trecuse, rebelii au spart por- 
tița și au năvălit în curte. Cu făclii de smoală în 
mînă umplură curtea, făcînd o larmă sălbatică. Unii, 
mai pe de lături, începuseră să spargă și să jefu- 
iască. Umbre jucau pe pomi și pe pereţi. Mercenarii 
ce se vînzoleau prin curte, urlînd, întunecaţi la faţă 
cum erau, prea puţin se deosebeau de umbrele lor 
înspăimîntătoare. 

Liniștit, Abu-Ali stătea pe trepte. Privind atent, 
el observă că aproape toţi năvălitorii sînt soldaţi 
din garnizoana locală. În mulţime el recunoscu şi 
cîţiva comandanţi mai mici. Aceștia nu luau parte 
directă la spargere și la prădăciune, dar îi asmuţeau 
şi-i îndemnau la omor pe ceilalți : „Tăiaţi-l, flăcăi ! 
Moarte lui” răcneau cei mai guralivi. Dar în toată 
figura impunătoare a învățatului, luminată de fla- 

căra jucăușă a făcliilor, era atita liniște neclintită 
încît gloata buimăcită se opri deodată neîndrăznind 
să se apropie măcar de prag... 

— Cum îndrăzniţi să intraţi buzna în casa mea ? 
Ce căutaţi aici ? Glasul lui Abu-Ali răsuna porun- 
citor. Notele metalice din glasul lui, cînd era mî- 
nios își făcură efectul. Vuietul se molcomi și se 
stinse pentru o clipă. Ce e asta? Răscoală ?l... Să 
fie chemaţi șefii acestei hoarde ! 

Prestanţa și purtarea lui Abu-Ali uluiră desigur 
gloata de rebeli și-i făcu să privească spre capii 
instigatorilor. Recunoscîndu-i pe cîţiva din sutașii 
amestecați în gloată, Abu-Ali îi strigă batjocoritor 
pe nume... 

— De ce vă temeţi? Apropiaţi-vă și spuneţi 
ce voiţi ?... 

— De ce nu ne plătiți lefurile ? Pentru ce vreţi 
să ne scoateţi din capitală ? se auziră cîteva gla- 
suri... f 

Abu-Ali încercă să le răspundă, dar soldații în- 
cepură iarăși să vocifereze, încît glasul învățăto- 
rului se pierdu cu totul în zarva generală. 

În mulțime apărură niște fringhii, soldaţii se 
îmbulziră și Abu-Ali fu prins deodată de zeci de 
miîini. 

Totuși liniștea și stăpînirea de sine îl salvară 
pe învăţat. Soldaţii, impresionați de chipul liniștit 
și măreț al vizirului, nu îndrăzniră să-l trintească 
jos, să-l lovească, ori măcar să-i spună o vorbă 
de ocară. Unul din capii rebelilor îi legă mîinile și 
însoţit de cîțiva soldaţi îl conduse la închisoare. 

Arestarea se petrecu atît de repede și totul se 
dovedi că era atit de bine pregătit, încît nu mai 
încăpea îndoială că totul se făcuse ca urmare a 
unei porunci venite din cercurile palatului. 

Orașul dormea. Abu-Ali trecea pe ulițe ţinînd 
capul sus și privindu-și „paznicii” cu dispreţ. În 
urechi îi sunau mereu maximele din cărțile filozo- 
filor antici: „Stăpînirea de sine este înţelepciunea 
celui tare”. Dar el nu știa ce se petrece în urma lui. 
Abia apucară omul de casă și Abdul-Vahid să scoată 

cărţile și manuscrisele din casă, că soldaţii, sfări- 
mînd ușile încuiate, năvăliră în casă și prădară sau 
distruseră tot avutul vizirului... 

În aceeași seară, hagibii îl vestiră pe Tagi-ul- 
Mulk că planul de a-l ucide pe Abu-Ali, astfel încît 
să se arunce vina pe soldaţii răsculați, a eșuat. Vis- 
tiernicul alergă la palat, porunci să-l trezească pe 
emir și, ducîndu-l la fereastră, îi arătă în piaţă 
mulțimea guleamilor răzvrătiți. 

— Iată, pînă unde i-a dus bietul nostru prieten 
Abu-Ali, zise cu mare tristețe Tagi-ul-Mulk. Ce 
spuneam eu? Nu e bine să-i întăriți pe acești răz- 
vrătiţi. lar acum vai de capul lui ! Ori o să-l omoare, 
ori tu, stăpîne, va trebui să-l execuţi. Altfel,... să 
ne audă Alah !... să nu se întoarcă nemulțumirea 
și revolta soldaţilor împotriva palatului tău. 

Cît mi-e de milă de nenorocitul de învăţat ! 

Înspăimîntat de moarte, emirul Șams era gata 
să facă orice, dar în momentul acela intră într-un 
suflet vechilul palatului, 

— Nenorocire, o, stăpîne! strigă acesta din 
prag. O mare mulţime s-a adunat în piața bazarului 
şi a pornit încoace. Spre palat vin negustorii, meș- 
teșugarii și hamalii. Ei au aflat că viaţa vizirului 
este în primejdie și vor să-l salveze... 

Emirul nu se aștepta la această noutate. Nu o 
aștepta nici Tagi-ul-Mulk. Înţelegînd că noile forțe 
intrate în joc sînt și mai mari, și că-i ameninţă pri- 
mejdia unui masacru, a unui război civil, care ar 
putea să zguduie și tronul, șiretul vistiernic își 
pierdu pentru un moment cumpătul. Găsi totuși o 
ieșire din această situaţie, El îi sugeră emirului ideea 
de a le făgădui hagibilor că, deocamdată, învățatul 
va fi depărtat din postul de vizir și pînă una alta va 
sta în închisoare, iar pe popor să-l convingă că în 
prezent închisoarea este cel mai sigur loc de apă- 
rare a învățatului... 

Emirului nu-i rămînea altceva de făcut decît să 
asculte de sfatul lui Tagi-ul-Mulk. Cu această ho- 
tărire a stăpînului, trebuiră să se mulțumească și 
locuitorii orașului, ridicați întru apărarea vizirului. 

CAPITOLUL iti 


Abu-Ali n-a aflat niciodată cît i-a costat pe bo- 
gaţii și influenţii săi prieteni eliberarea sa. 

Timp de o lună și jumătate cît a stat el în închi- 
soare, prietenii au încercat pe toate căile să-i re- 
dea libertatea: prin mituirea paznicilor închisorii, 
prin pregătirea unei evadări sau prin cereri trimise 
suveranului, 

Abu-Ali ieși din închisoare sărac lipit pămîntu- 
lui. Într-o seară tirzie, el bătu timid la ușa unuia 
din cunoscuţii săi din Hamadan — Abu-Sad ibn 
Dahduk. 

— Mă vei primi oare în casa ta? Îl vei ocroti 
pe un sărman care a pierdut totul ? — întrebă încet 
Abu-Ali pe stăpînul casei. 

Acesta, în loc de răspuns, îi deschise braţele. 

Bătrînul Abu-Sad era urmaș al lui Husein fiul 
califului Ali al IV-lea și se socotea șeful spiritual 
al șiiților! din localitate. În decurs de mai mulți 
ani, făcînd mereu pelerinaj la mormîntul străbunu- 
lui său, în Kerbela ?, a stabilit acolo trainice legături 
comerciale, datorită cărora și-a adunat o mare 
avere. În ultima vreme el s-a retras la odihnă. Pe 
Ibn Sina, l-a primit nu numai la recomandaţia prea- 
cinstiților negustori localnici, ci și pentru respectul 
personal ce i-l purta. Abu-Ali se putea simţi aici în 
deplină siguranță. Chiar emirul n-ar fi îndrăznit 
niciodată să încalce domiciliul lui Abu-Sad, de 
frică să nu provoace o răscoală a şiiţilor din în- 
treaga țară. 

Dar deocamdată nimeni, în afară de Abdul-Vahid 
şi omul său devotat, nu știa unde se află Abu-Ali. 
Învăţatul locuia într-un foișor spaţios din fundul 
grădinii lui Abu-Sad, unde toată ziua scria. Înce- 

1 Siizm — unul din curentele religioase musulmane. Şiiţii 


sînt adepții acestui curent. 
2 Kerbela — orașul sfint al şiiţilor. 

puse a lucra la o carte despre înţelepciunea orien- 
tală şi în același timp și la alte tratate, pe care 
Abdul-Vahid le lua apoi să le transcrie în căsuţa-i 
retrasă dintr-o mahala depărtată, unde locuia, în aş- 
teptarea schimbării soartei învățătorului său. 

— O, cît de bine îi înțeleg eu acum pe sofişti 
și pe adepţii lor! îi spunea glumind Abu-Ali cre- 
dinciosului său cirac. Şi eu aș fi gata să mă fac 
predicatorul sărăciei | Să nu ai nimic înseamnă 
să-ți scuturi jugul tuturor îndatoririlor... Poate că 
tocmai în asta stau ascunse rădăcinile fericirii ! Mai 
ştii? Niciodată n-am avut o viață mai liniștită ca 
acum sau ca atunci cînd trăiam sărac în Giurgian. 
Niciodată n-am putut lucra cu atita spor, Niciodată 
nu mi-au venit în minte atitea gînduri simple și 
atît de necesare ca acum! Priveşte cum cresc 
manuscrisele mele. Termin acum al treilea tratat, 
ce va purta titlul „Cercetarea neînțelegerilor din- 
tre oameni”. Aflind numeroase cazuri în care fa- 
kihii Hamadanului au dat hotăriri greșite mi-am 
adus aminte că sînt și eu fakih și cred că am izbutit 
să ajung la concluzii mult mai drepte și mai cin- 
stite decit ale lor... Iar în timpul liber știi tu, prie- 
tene drag, cu ce mă îndeletnicesc ?,.. 

Abdul-Vahid privi întrebător la învățătorul său. 
Acesta luă de pe poliţă un instrument straniu ca 
o jumătate de dovleac din care creștea un lujer 
lung, de-a lungul căruia erau întinse trei coarde. 

— lată ce m-am zbătut să fac. Vreau să-l numesc 
ghigiaci! — zîmbi Abu-Ali — întinzînd elevului 
său instrumentul născocit de el. 

Acesta îl luă cu multă băgare de seamă și simţi 
cum instrumentul îi zvîcnește ușor în mîini și vi- 
brează la fiecare cuvînt pronunţat în apropiere, așa 
de sonor și sensibil era lemnul din care fusese cio- 
plit. Instrumentul părea gata să cînte la cea mai 
mică atingere a degetelor... 


1 Ghigiac — instrument muzical, asemănător mandolinei, 
cu gitul ceva mai lung, cu trei coarde, dintr-un lemn ex- 
cepțional de vibrant, cu un timbru sonor şi liric. 

Înapoindu-l, Abdul-Vahid privi rugător la învă- 
ţător. Abu-Ali îl înţelese și încă o dată îl privi 
blind, c-o adiere de zîmbet fericit, care se cuvenea 
atît elevului cît și creaţiei sale... 

— N-aș fi putut crede vreodată, spuse închinîn- 
du-se respectuos Abdul-Vahid, în timp ce învăţă- 
torul lua arcușul, că și lemnul ţi se supune sub 
cuţit tot așa de ușor cum ţi se supune știința. 

Un amurg tăcut cobora încet deasupra Hamada- 
nului. Cerul era albastru ca azurul. Tot mai sus se 
înălțau norii tiviţi cu aur iar pîlcurile de copaci își 
pierdeau umbra. Stoluri de păsări se îndreptau spre 
locul de odihnă. Ca o adiere de vînt ce trecea pe 
deasupra arborilor, încet-încet prinse duios să cînte 
ghigiacul sub degetele lui Abu-Ali. 

Lăsîndu-se pe treptele pavilionului, la picioarele 
lui Abu-Ali, Abdul-Vahid vedea desigur aceeași 
priveliște la care se gîndea și învățătorul său ; 
întinderea vastă a stepei natale, albastrul nesfirșit 
al cerului, depărtata tinereţe și o oarecare Mariam 
sau Şirin cu braţele fine, întinse rugător... 

Abu-Ali cîntă timp îndelungat, pînă cînd luna, 
înălțîndu-se, înmuie în argint vîrfurile arborilor, 
pînă cînd sosi stăpînul casei să-i poftească la cină... 

Numai atunci Abdul-Vahid înălță capul și cu 
voce scăzută șopti : 

— Învăţătorule, cu aceasta se poate vindeca su- 
fletul și lecui orice durere |... 

Iar la o oră-două după cina de seară, stăpînul 
casei zise : 

— O, preacinstite Abu-Ali, ești căutat prin tot 
orașul: $ams-ud-Davla dorește să te vadă. Este 
iarăși bolnav și în afară de tine nu-l poate ajuta 
nimeni... M-au întrebat și pe mine astăzi dacă nu 
știu unde te afl 

Abu-Ali tăcu cîteva minute. În sufletul său se 
luptau simțămîntul îndatoririi faţă de bolnav și su- 
părarea sa pe Șams, care n-a mișcat nici un deget 
ca să-i dea de știre ce se pune la cale ori să ză- 
dărnicească complotul rebelilor, sau măcar să se 
fi îngrijit pentru eliberarea imediată a vizirului 

său din închisoare. Emirul, după cum se vede, îl 
trata pe Ibn Sina ca pe oricare alt curtean. 

Poate că pune chiar mai mult preţ pe alţii, 
fiindcă înţelege lăcomia și necinstea purtării lor; 
poate l-a uluit și l-a nedumerit purtarea învăța- 
tului cinstit și plin de iubire de oameni, în mintea 
căruia oricînd putea bănui o condamnare tăcută 
a atitudinii cîrmuitorului. 

Şi iată că acest om — care nu de mult l-a tră- 
dat — acum iarăși își caută scăparea din bolile 
sale tot la el și dorește neapărat să-l vadă. 

Abu-Ali își ridică privirea din pămînt. Datoria 
de medic, ca întotdeauna, a biruit. 

— Dacă stăpînitorul e bolnav, e de datoria mea 
să fiu lîngă patul de suferinţă, hotărî el. Miine mă 
prezint chiar eu la palat. Astăzi e ultima mea 
noapte liberă și sînt la dispoziţia ta, prietene, îi 
răspunse gazdei, înclinîndu-se, 

Abu-Ali fu întîmpinat la palat ca și cum nu 
s-ar fi întîmplat nimic. Emirul bolnav bombănea și 
gemea plingîndu-se ca de obicei împotriva tuturor 
celor ce-l înconjurau, iar după ce se. puse pe pi- 
cioare, îi confirmă din nou lui Abu-Ali postul de 
vizir, încredințîndu-l de toată bunăvoința sa. Pri- 
cina adevărată a acestei bunăvoințe nu era greu 
de ghicit : pesemne că iarăși avea nevoie de bani, 
Negustorimea, care își arătase toată încrederea în 
învăţat și-l susținuse în momentele grele, îi făgă- 
duise emirului un împrumut numai dacă îl va re- 
pune pe Ibn Sina în drepturile sale de vizir. 

Abu-Ali nu putea să uite că punerea sa în li- 
bertate o datorează negustorilor. Ce mai putea 
face ? Pentru a-și dovedi recunoştinţa se înhămă 
din nou la această slujbă grea și spinoasă. 

Dar nu mai avea acea rîvnă fierbinte cu care 
pornise întiia oară să se ocupe de treburile sta- 
tului. Se convinsese că aici, în Hamadan, toate 
sforțările îndreptate spre îmbunătăţirea vieţii po- 
porului, vor întîmpina în permanență opunerea 
curtenilor de la palat. Aceștia, mărginiţi, nu se vor 
gîndi niciodată ce trebuie să facă pentru a scoate 


204 


țara din impas, din viața grea de înfometare și 
sărăcire. Abu-Ali, de unul singur, nu va putea să 
înfrîngă rutina învechită și neînţelegerea oarbă. 
Și-apoi e greu să uite obida pe care i-a pricinuit-o 
cîrmuitorul. 

Abu-Ali își petrecea zilele muncind intens, fie 
la palat, fie în divan. Seara, se adunau la el oas- 
peţi. Îi plăcea să fie înconjurat de învățații cetăţii 
și de tineret. Toţi aceștia erau oameni care, măcar 
într-o măsură oarecare, îl înțelegeau. Mulţi din- 
tre tinerii Hamadanului îi ascultau lecţiile la ore 
tîrzii de noapte — singurul timp liber al învăța- 
tului. 

Unii dintre oaspeţi veneau în haine scumpe, 
alţii în halate modeste și roase la mîneci. Stăpînul 
casei îi întimpina însă cu egală bunăvoință și plă- 
cere atît pe unii cît și pe alţii. 

La masa lui era destul loc și pentru bătrînul fi- 
lozof, ca și pentru tînărul talib 1 din Medrese. 

Orele nopţii se scurgeau atit de repede și plă- 
cut în comparaţie cu agitația zadarnică a zilei. 
Treburile statului cereau totuși cea mai mare 
atenţie. 

Grijile mari nu le putea trece în spatele al- 
tuia, răspunderea vizirului n-o putea lepăda de pe 
umerii săi, Zi de zi trebuia să se întoarcă la 
această îndatorire neplăcută de prim-dregător al 
statului. 

Vistieria era iarăși goală. În timpul lipsei lui 
Abu-Ali, nimeni nu se mai îngrijise s-o completeze, 
măcar că aceasta era îndatorirea de căpetenie a lui 
Tagi-ul-Mulk. Autorităţile părăsiseră lucrările în- 
cepute pentru irigația ogoarelor. Hamadanul avu 
iarăși parte de un an secetos. 

După întoarcerea lui Abu-Ali în postul de vi- 
zir, comandanții militari, potoliți pentru un timp, 
iarăși prinseră să-și ridice capul și să-l sfătuiască 
pe emir să pornească la război, momindu-l cu apro- 
piatul și bogatul Tarim. 


1 Talib — audient, student al Medresei — (școală supe- 
rioară). 

— Ştiu că tu ești împotriva războiului, îi zise 
Şams odată, fără să privească în ochii învățatului 
şi strîmbîndu-şi buzele a zîmbet. Nu-mi trece prin 
minte să mă sfătuiesc cu tine despre aceasta. Am 
și luat hotărîrea. Dar m-am gîndit ca după plecarea 
mea la război... îl iau cu mine pe Ubeidallah 
at-Teimi... să te las pe tine în locul meu. Vreau să 
fiu încredinţat că țara mea este în miini sigure și 
credincioase. 

Vocea emirului tremura și Abu-Ali simţi în ea 
o tulburare neprefăcută, sinceră, Îl privi drept în 
faţă pe Şams. Faţa lui era bolnăvicioasă, gălbejită, 
buhăită. 

„Se pare că n-o să mai umble el mult în răz- 
boaie, și el simte asta” — gîndi învățatul, iar cu 
voce tare spuse: 

— De ce nu te gîndești la sănătatea ta, stă- 
pîne ? Vezi bine că anii trec, iar sănătatea o dată 
pierdută înapoi n-o mai capeți. 

Emirul Şams dădu deznădăjduit din mînă. 

— Mi s-a urît să tot flămînzesc și să beau fier- 
turile tale de buruieni. Un război victorios mă va 
lecui mai bine decît toți hakimii. Te-aș ruga, zise 
el după o scurtă pauză, să-l supraveghezi bine pe 
Tagi-ul-Mulk. Tare mă tem că nu s-ar da în lă- 
turi să-l urce pe tron pe fiul meu, fără să mai aș- 
tepte timpul sorocit de Alah. Căci văd că tare-l 
mai încîntă pe copil și i-a cîștigat toată încrederea. 
Astfel de lucruri nu se fac fără vreun scop... Samá 
fiul meu, te-a îndrăgit... vezi, vorbește cu el... 
Poate-l faci să nu mai asculte atita de Tagi-ul- 
Mulk... 

— De, stăpîne, eu de mult te-am prevenit... Mă 
tem să nu fie prea tîrziu... 

— Ştiu, răspunse Şams, privind vinovat la Abu- 
Ali, ştiu că tu întotdeauna ai dreptate. Păcat că nu 
te-am ascultat mai de mult, cînd eram mai tare, 
iar țara mea era și ea mai puternică și mai bogată. 
Să mă văd întors din război și o să conduc altfel... 

Aceasta a fost una din ultimele convorbiri ale | 
lui Ibn Sina cu emirul. 

Iar peste cîteva zile, Șams dădu poruncă 
oștilor să se pregătească... pentru plecarea în 
război... 


Pe un maidan întins, sub zidurile Hamadanului, 
se alinie armata, gata de luptă... 

Sunetele tobelor și ale carnaielor! răsunau 
pînă departe, pe cîmpul ocupat de oștirile emiru- 
lui. Caii, ținuți în frîu, jucau în loc de prea multă 
înțepenire. Razele soarelui străluceau pe chivărele 
de alamă și oţel, pe scuturi și harnașamentele 
cailor. Pe drumul ce se întindea spre sud-vest se 
scurgea un convoi nesfirșit de care, trase de că- 
mile, trimise înainte ca să nu stînjenească miș- 
carea oștirilor. 

Teșind pe porţile orașului, un detașament de călă- 
reţi se apropie de locul de adunare. Era Şams în- 
soţit de curteni și de garda sa personală. Emirul, 
călare pe armăsarul său, nu părea de loc să fie 
bolnav, dar în apropiere mergea trăsura cu coviltir 
în care urma să treacă emirul pe drum. Splendidul 
lui turban, ceapanul de catifea vișinie, sabia și har- 
nașamentul calului, toate străluceau de nenumărate 
nestemate. La fel strălucea și îmbrăcămintea suitei 
sale. Ai fi putut crede că e vorba de o paradă, iar 
nu de o plecare în război. La spatele emirului — 
înălțat de un brav călăreț — flutura drapelul roșu 
de mătase, cusut cu fir de aur. 

Emirul dădu frîu liber calului său și ieși înainte. 
Carnaiele mugeau asurzitor. Jucîndu-și calul în fața 
armatelor nemișcate, Șams își trase sabia din teacă 
și tăie cu ea aerul de trei ori. Comandanții dădură 
comanda și armata se puse în mișcare. Prin faţa lui 
Abu-Ali trecură comandanții. Unul dintre ei, zîm- 
bind, îşi agita mîna, făcîndu-i semn. Învăţatul îl 
recunoscu pe comandantul gărzii personale a emi- 
rului, 


1 Carnai — instrument de alamă, de suflat. Trompetă 
lungă, pînă la 2 m, cu un timbru grav, strident. Din carnai 
de obicei se cîntau și se cîntă și astăzi marșurile militare și 
cele de la" solemnități. 

Vizirul îl conduse pe Șams pînă la primul sat. 
La despărţire, emirul nu-i mai repetă rugămintea, 
dar privi astfel la el, încît Abu-Ali înţelese totul 
fără cuvinte. În ochii lui Șams se putea citi îngri- 
jorare... 

Abu-Ali se închină respectuos, strîngîndu-și mîna 
la piept. Emirul se mai înveseli puţin... 

— Am încredere în tine! îi șopti el, ieșind din 
cortul în care avusese loc despărţirea... 

Dar nu trecură nici zece zile și corpul lui Șams- 
ud-Davla — cadavrul umflat și descompus al ace- 
luia care aproape douăzeci și cinci de ani a domnit 
la Hamadan — fu adus de soldaţi, pe mîinile lor. 
în capitală. 

Carul mortuar era însoţit de oștenii care între- 
rupseseră campania pentru a veni să depună jură- 
mâîntul noului cîrmuitor — Sama-ud-Davla, micul fiu 
al lui Şams. 

Ceremonia înmormiîntării și depunerea jurămîn- 
tului păreau a fi sărbătoare personală a lui Tagi-ul- 
Mulk. În toate zilele acelea, el se purtă atît de în- 
gîmfat și îşi dădea atîta importanţă, de parcă lui îi 
depunea armata jurămîntul și nu moștenitorului emi- 
rului. 

El răspîndea peste tot cele mai binevoitoare zîm- 
bete și făgăduieli. Chiar și pe Abu-Ali îl bătu pe 
umăr, încredinţîndu-l că se vor înţelege de minune 
lucrînd împreună. Nu în zadar Tagi-ul-Mulk de ati- 
ţia ani tot căuta să-și cîştige încrederea femeilor 
de la palat. Văduva lui $ams-ud-Davla îl dădu fără 
șovăială pe tînărul moștenitor în grija lui Tagi-ul- 
Mulk. Fostul vistiernic era acum personalitatea cea 
mai importantă în stat. 

Abu-Ali nu mai așteptă ca șiretul curtean să 
prindă a se scutura de făgăduielile date și se stră- 
dui, încă înainte de depunerea jurămîntului, să pără- 
sească palatul. Era însă prea riscant să rămînă 
acasă, iar de plecat n-avea unde. De altfel nici nu 
putea pleca, pentru că își chemase familia care 
putea veni dintr-o zi la alta în Hamadan. 

Vechiul său prieten, starostele negustorilor, îi 
ajută lui Abu-Ali să se ascundă. În locuinţa modestă 
a negustorului de mirodenii Al-Attara, pentru un 
timp oarecare, învățatul se simţi la fel de sigur ca 
și în casa lui Abu-Sad ibn Dahduk. 

Unul din prietenii apropiaţi, care îl vizita pe 
Abu-Ali în ascuns, i-a adus veste că negustorii și 
meșteșugarii din Hamadan ar fi dorit foarte mult 
să-l vadă tot pe el vizir şi îndrumător al tinărului 
emir. Dar Abu-Ali își deschise sufletul: 
lui, răspunse el. Îndeletnicirea mea este știința. 

— Sînt hotărît să las deoparte treburile statu- 
Acolo mă simt în puteri, iar de uneltirile și de 
intrigile curții sînt străin; nu pot și nici nu vreau 
să descurc aceste iţe încîlcite. Toate gîndurile mele 
sînt numai la ai mei pe care îi aștept să vină. Îm- 
preună cu ei vreau să plec undeva departe, într-un 
colț liniștit de lume. 

— Dacă asta ţi-i voia, așa să faci, îl povăţui că- 
petenia negustorilor care era de faţă. Scrie-i stăpi- 
nului Ispahanului, Ala-ud-Davla. El îi ocrotește pe 
învăţaţi și la curtea lui ai să afli limanul păcii. 
Dă-mi scrisoarea ta și eu s-o trimit prin omul meu 
de nădejde. 

Fără să stea prea mult pe gînduri, Abu-Ali pro- 
cedă așa cum îl povăţuise bunul său prieten. Cînd 
termină de scris epistola i se păru că a făcut cel mai 
hotărît pas din cîte ar fi fost în stare să facă. Şi, 
liniştit, Abu-Ali se apucă din nou de lucru. 

În casa lui Al-Attara nu avea nimic al lui, nici 
măcar o coală de hirtie, ca să nu mai vorbim des- 
pre vreo carte sau alte manuscrise. Stăpinul casei 
îi aduse un teanc de hîrtie groasă de Samarkand și 
cîteva beţișoare de trestie. Dar nici că-i trebuia mai 
mult lui Abu-Ali. El se așternu pe muncă. De mare 
ajutor îi era memoria lui extraordinară. Fiece carte 
citită o dată i se întipărea în minte pentru totdea- 
una. Chiar și în cărțile pe care le frunzărea Ibn 
Sina știa să descopere ideea de bază a autorului şi 
s-o reţină. Nu-i trebuiau nici extrase, nici notițe, 
nici informaţii ; el ţinea minte nu numai ideea prin- 

cipală a operei, ci și unele fraze, ba chiar și pasaje 
întregi. 

Trăind în casă străină şi neștiind ce-i va aduce 
ziua de miine, el își dăruia tot timpul muncii. 

— Munca e viaţa mea, repeta Abu-Ali. 

În casa lui Al-Attara scrise el cea mai mare 
parte din enciclopedia despre filozofie și ştiinţele 
naturii — „Kitab-aș-șifa“ — (Cartea vindecării). 
Unul din capitolele acestei cărți era consacrat teolo- 
giei, altul științelor naturii. În partea a doua Ibn 
Sina se răfuiește cu pseudoștiinţele. Tot aici își ex- 
pune părerile lui despre geologie și despre multe 
din fenomenele naturii. 

Despre modificările survenite în formarea relie- 
fului Pămîntului el scria : 

„Două cauze au dus la formarea munţilor: Ori 
s-au născut prin încreţirea scoarţei Pămîntului, ca 
urmare a unor mari cutremure, ori i-au format apele, 
care croindu-și albii noi, au pătruns prin straturi 
de felurite densități, cîteodată foarte mici, altă dată 
foarte mari. Vinturile și apele au ros unele din 
aceste straturi, iar altele au rămas neatinse”. 

Astfel de concepţii ar face cinste și unor învă- 
țați mai apropiaţi de zilele noastre. 

Deosebit de mult a lucrat Ibn Sina și la capitolul 
mEtica“, ce întregea partea specială de filozofie a 
viitoarei sale cărți. Aici și-a expus el în mod amă- 
nunţit ideile sale politice, de care abia se atinsese 
în unele tratate. Probabil că ideile sale sociale au 
fost influențate, pe de o parte, de impresiile rămase 
în urma contactului cu puternicii vremii și de ma- 
rile dezastre sociale la care a fost martor, iar pe de 
altă parte de amintirile din tinereţe, cînd i s-a sădit 
în inimă concepția despre lume a karmaţilor, 

Cele scrise de Ibn Sina în „Etica“ sînt desigur 
ii, dar el credea cu tărie în posibilitatea orga- 
ii unui stat pe baza acestor principii. Expunînd 
ideile sale, Abu-Ali se învîrtea, fără să bage de 
seamă, în cercul îngust al ideilor generate de re- 
gimul feudal în care a trăit. 

Aceasta s-a resimţit, de exemplu, în faptul că el 
considera raţională şi necesară împărţirea societăţii 
în trei părţi fundamentale ; 1 pătura conducătoare 
sau administrativă, 2 cetăţenii, 3 muncitorii și ar- 
mata. În această societate era îngăduită și sclavia, 
ce-i drept într-o măsură extrem de limitată. Într-un 
stat ideal, după părerea lui Ibn Sina, trebuie să 
domnească o ordine și o disciplină severă, în con- 
formitate cu ierarhia stabilită înăuntrul fiecăreia 
dintre cele trei părţi componente. 

Cînd izbutea însă să se elibereze de influența 
realităţii înconjurătoare, expunerile lui Ibn Sina 
erau mult mai îndrăznețe, mai progresiste și mai 
originale. El considera că într-un stat organizat nu 
trebuia să fie om care să nu muncească sau să nu 
fie prins în vreo activitate de folos obștesc, care să 
nu ocupe „un anumit loc destinat lui”, o funcţie. 

El cerea cele mai severe pedepse pentru trindavi 
și haimanale. Mai propunea ca societatea să le asi- 
gure existenţa celor incapabili de muncă — invalizi 
sau bolnavi — și condamna cu asprime părerea 
existentă în acele vremuri că astfel de oameni sînt 
o povară şi trebuie nimiciţi. 

învățatul saluta creșterea populaţiei, socotind 
că baza societăţii o constituie familia solidă, armo- 
nioasă, cu un număr mare de copii... 

Abu-Ali nu avea prea mult respect faţă de acea 
pătură a societăţii din care se recrutau conducă- 
torii. Repeta și aici ideea — expusă încă în Giur- 
gian — despre drepturile poporului de a se răscula 
împotriva unui conducător abuziv și nedrept și de 
a-și alege un nou cîrmuitor. 

O mare atenţie acorda Ibn Sina protecţiei nego- 
țului și a meșteșugurilor. 

În perioada cînd Abu-Ali lucra cu asiduitate, 
adăpostit în casa lui Attara, sosi la Hamadan fra- 
tele său mai mic Mahmud ibn Sina. Cale lungă şi 
grea a făcut el, călătorind cu o caravană de negus- 
tori prin tulburata și mult frămîntata Asie. Mahmud 
a venit să-l întîlnească pe fratele său și să vadă 
dacă n-ar putea să se mute cu toţii în Hamadan. 

Încă din timpul călătoriei, Mahmud ibn Sina a 
aflat de la negustorii întilniți în drum despre eve- 
nimentele din capitală. Ei i-au comunicat că vizi- 
rul a renunţat la postul său și a dispărut din oraș. 
Mahmud nu credea că fratele său putea să plece 
din oraș fără să-i lase vreo veste așa că își conti- 
nuă călătoria. Dar aceste noutăţi l-au făcut să fie 
foarte precaut. Ajuns la Hamadan, a tras la un 
caravan-sarai de mîna a doua dindu-și un nume 
străin. Fără să se grăbească, se străduia să afle ce 
e cu fratele său și unde poate fi găsit. Pînă la urmă 
găsi un negustor care i-a spus că Abu-Ali își aș- 
teaptă fratele mai mic, 

„Într-un tîrziu de noapte, Mahmud ibn Sina, 
pășind încet în urma slugii negustorului, se stre- 
cura pe ulițele înguste și șerpuitoare ale Hamada- 
nului. Orașul era scufundat într-un întuneric de 
mepătruns. Se părea că merg printr-un nesfirșit la- 
birint subpămintean... Și Mahmud se mira cum 
poate însoțitorul său, fără felinar, să afle cotiturile 
străzilor pe unde trebuia să o apuce. În sfîrșit, în- 
soțitorul bătu încetișor la o portiță care se deschise 
îndată și cineva îi conduse pe vizitatori în casă. 

Fraţii care nu se văzuseră de atita vreme — 
erau zece ani, de cînd plecase Husein din Urghenci 
— se aruncară unul în braţele celuilalt și, timp în- 
delungat, tulburaţi, nu putură nici unul din ei să 
rostească un cuvînt. Cel dintii își veni în fire Abu- 
Ali. El îl pofti pe Mahmud să șadă și îl privi mult 
timp cu atenţie, neputind recunoaște în omul îm- 
bătrînit, care își pierduse prospeţimea tinereţii 
înainte de patruzeci de ani, pe acel Mahmud pe 
care îl ştia de mult. Astfel îi veni în minte că și el 
a îmbătrînit şi, desigur, s-a schimbat mult. Pe față 
îi trecu o adiere de zimbet amar. 

Toată noaptea au stat de vorbă fraţii, amintin- 
du-și trecutul, scrutind viitorul. S-au despărţit abia 
în zorii zilei, cînd Mahmud trebuia să părăsească 
pe nesimţite locuinţa fratelui său. Hotărîră ca în- 
dată ce Abu-Ali va primi răspunsul din Ispahan să 
plece împreună acolo. 

Dar fraţii nu-și putură înfăptui planul din pri- 
cina aceluiași Tagi-ul-Mulk, Scrisoarea de răspuns 
a lui Ala-ud-Davla adresată învățatului, căzu în 
mîinile lui Mulk. În aceeaşi noapte soldaţii stăpi- 
nului năvăliră în casa lui Al-Attara, îl prinseră și-l 
ridicară pe Ibn Sina. 


CAPITOLUL IV 


Cu cîteva secole în urmă, pe o stîncă înaltă și 
abruptă, locuitorii Hamadanului au zidit, pentru 
apărarea capitalei, cetatea Fargian. Cetatea avea 
ziduri înalte și groase prevăzute cu metereze, porți 
grele — prinse de lanţuri ruginite și scîrțiietoare — 
ce serveau în același timp și ca pod de trecere. 
Înăuntrul cetăţii se aflau cîteva clădiri, o cazarmă 
pentru o garnizoană mică, locuința comandantului 
și închisoarea în care de zeci de ani se chinuia un 
bătrîn nebun, a cărui crimă de mult fusese uitată. 
Aci îi era hărăzit lui Abu-Ali să trăiască de acum 
încolo. 

Abia păși pragul locuinţei ce-i fusese destinată, 
că în mintea învățatului începură a se înfiripa aceste 
versuri amare: 


„În cetatea asta intru, precum vezi, pe poarta mare, 
Dar nu ştiu de-o fi pe acolo și-o portiță de 
scăpare l...“ 


Că va găsi pomenita portiță de scăpare era în- 
doielnic, dacă judecăm după acel nefericit care şi-a 
îngropat aici tinereţea și judecata ! Cine știe dacă 
pe Ibn Sina nu-l așteaptă aceeași soartă ! 

Dar învățatul nu-și dădu friu liber acestor gîn- 
duri amare. El scria toată ziua, din zori pînă în 
amurg, cînd cobora răcoarea, Abia atunci suia pe 

zidul cetăţii și mînuind încet arcușul pe coardele 
ghigiacului, Abu-Ali privea îngîndurat și trist la 
munții albaștri, la turbanul alb al Elvendei?. 

Umbrele se așterneau tot mai largi, pădurile de 
pe coastele munţilor se întindeau tot mai mult, pe 
cer se aprindeau stelele una după alta amintindu-i 
întemniţatului de acele zile depărtate, cînd îm- 
preună cu Natili suia treptele vechiului minaret al 
moscheei din Buhara. Multe s-au petrecut de atunci ! 
Cîţi oameni nu s-au stins din viaţă |... 

Comandantul cetăţii, un om bătrîn şi liniștit, în- 
cercat de multe în viaţă, crezînd că Abu-Ali, cerce- 
tînd stelele, caută să-și afle ziua eliberării, îi spuse : 

— Nu-ţi ispiti soarta, fiule ! Soarta îţi e stăpînă 
şi n-ai cum să scapi de ea !... Pot oare stelele să-ți 
vorbească despre viitor? A încerca să-ţi ispitești 
soarta prin graiul stelelor, asta este o petrecere a 
bogaţilor și pîinea astrologilor de bilciuri ! 

— Nu, bătriîne, zîmbi Abu-Ali. Eu nu vorbesc 
cu stelele despre viitor, ci despre trecut... 

— Şi trecutul a fost cîndva viitor după cum și 
viitorul, la timpul său, va fi trecut. Și cu toate că 
stelele au văzut trecutul și vor vedea și viitorul, tot 
nu ne vor putea spune nimic. Puțin le pasă lor 
de noi. 

Comandantul era un simplu oștean, fără știință 
de carte, dar discutînd cu el îţi transmitea ceva din 
liniștea lui odihnitoare. Masiv și greoi, cu fața aco- 
perită de o barbă sură, semăna cu un urs îmblînzit 
şi numai ochii serioşi și gînditori arătau că sub 
această stranie înfățișare sălășluiește un suflet mare. 

Bătrînul era deschis la suflet și foarte vorbăreţ. 
Suferea de insomnie și se bucura că are cu cine să-și 
petreacă, pe nesimţite, măcar o parte din noapte. 
Așa a aflat Abu-Ali multe despre viaţa acestui sim- 
plu soldat, de fel dintr-un sătuc sărac de munte, care 
a luat parte la mai multe campanii cu Șams și cu 
părintele său. 

Bătrînul povestea cu amănunte precise tot ce a 
văzut și a trăit, încît Abu-Ali voia la început să 


1 Blvenda — pisc în munţii Iranului. 

transcrie cuvînt cu cuvînt toate povestirile lui ; mai 
apoi, răzgindindu-se, a ales din ele numai ceea ce 
era deosebit de însemnat. $ 

Aşa s-a cizelat în mintea sa povestirea filozofică 
„Haia — fiul lui lakzan“ sau „Fiul cel viu al Ve- 
ghetorului.“ 

Poet de strălucit talent, Abu-Ali hotărise pentru 
întiia oară să apară în lume cu o lucrare în proză, 
nu ca învăţat, ci ca artist al cuvîntului, ca scriitor... 

Povestirea sa despre „Haia — fiul lui Iakzan" 
este scrisă, ca și celelalte opere mai mici, în formă 
de risală !. În ea povestește Abu-Ali cum a venit pe 
lume și a crescut înfrățit cu natura un om simplu 
care cu ajutorul minţii sale agere și a unor simţă- 
minte înalte a putut să pătrundă și să înţeleagă în- 
suși miezul lumii înconjurătoare. 

Spiritul lui Haia călătorește pretutindeni prin 
spaţiu, din cele mai adînci străfunduri ale infernului, 
pînă la culmile empireului. Aceasta nu este o poves- 
tire despre manifestările exterioare ale vieţii ci 
despre viața lăuntrică a omului. Abu-Ali și-a expus 
în această operă gîndurile și sentimentele sale, ușor 
voalate și totuși destul de clare. Din carte reiese 
toată noblețea simplă a naturii, măreţia vieţii paș- 
nice ce se înalță deasupra zbuciumului obștesc, obo- 
seala blindă și odihnitoare după greutăţile, grijile 
și neînțelegerile de toate zilele, ura neîmpăcată 
împotriva năravurilor existente în societatea feu- 
dală, precum și o destul de vădită critică a dog- 
melor islamului. 

Scriind această povestire cu o deosebită migală, 
el își înfrumuseţa zilele monotone de întemnițat. 
Mulțumită acestui fapt și discuţiilor cu bătrînul co- 
mandant, închisoarea nu-i mai era o tortură. Pentru 
întîia oară Abu-Ali își aparținea în întregime sieși, 
gîndurilor sale și avea posibilitatea să se smulgă din 
nvîltoarea vieţii“. Nimeni nu putea să ajungă pînă 
la el și nici el nu avea cum să se îngrijoreze de 
soarta nimănui. Putea simţi toată măreţia Universu- 
lui, putea reflecta la deșertăciunea și nimicnicia 
vieţii egoiste și mărunte pe care o trăiau atunci oa- 


1 Risală — epistolă, 

menii. Rîndurile acestei cărţi sînt pline de cugetări 
înțelepte, deosebit de apreciate de contemporanii și 
urmașii lui. 

Înalta măiestrie a lui Ibn Sina în tratarea pro- 

blemelor filozofice de bază i-au dat povestirii putinţa 
să plutească pe valurile multor secole, purtindu-l 
spre nemurire pe creatorul ei. Vom întilni nenumă- 
rate referiri despre această lucrare în cărţile mul- 
tor autori de mai tîrziu. 
ă în zilele noastre a răzbit romanul lui Ibn- 
Tufeili : „Haia — fiul lui lakzan“ care nu face alt- 
ceva decit să repete povestirea lui Ibn Sina. „Divina 
Comedie“ a lui Dante, într-o măsură oarecare, a 
suferit de asemenea influenţa operei lui Abu-Ali. 

În construcţia sa, Divina Comedie repetă maniera 
artistică a acesteia. Așa de pildă, după cum bătrînul 
Haia îl însoțește pe Ibn Sina în peregrinările sale 
prin lume și-i arată ce e mare și ce e mic — tot 
astfel și Virgiliu îl conduce pe Dante, prin toate 
cercurile infernului, purgatoriului și paradisului. 


Treceau lunile și nici un semn, nici un zvon din 
lumea exterioară nu ajungea pînă la Abu-Ali. 

În micile emirate feudale pierdute la hotarele 
unor vecini puternici, nu exista pace și liniște. Me- 
reu se clătinau tronurile lor |... 

Într-o bună zi, comandantul cetăţii îi aduse la 
cunoștință învățatului că, după cum se vede, undeva 
prin apropriere a început războiul : în ajun soldaţii 
Hamadanului și-au ridicat tabăra de sub zidurile ce- 
tăţii și, în zorii zilei, au plecat spre Ispahan. 

Abu-Ali presimţi că aceasta este cea dintii veste 
despre apropiata sa eliberare. 

Şi presimţirea lui se adeveri. Nu trecu nici o săp- 
tămînă și în fortăreața Fargian — unde Ibn Sina 
trăia închis de patru luni — venise să-și caute adă- 
post şi refugiu toată aristocrația Hamadanului. Cîr- 
muitorul Ispahanului, Ala-ud-Davla — cel căruia îi 
scrise Abu-Ali și nu mai apucase să-i afle răspun- 
sul — cîștigînd războiul în cîteva zile intră în Ha- 
madan. Însuşi Sama-ud-Davla, cu tutorele său Tagi- 

ul-Mulk și curtenii lor se refugiară în fortăreața 
cetăţii, 

Diriguitorii țării și cel întemnițat de ei se aflau 
acum în situaţie egală. 

Tagi-ul-Mulk înţelese că atitudinea binevoitoare 
a emirului Ispahanului față de Abu-Ali poate să-l 
ajute pe învinsul conducător al Hamadanului în vii- 
toarele tratative cu învingătorul. 

— Nădăjduiesc, preacinstite Abu-Ali, că ai fost 
tratat aici cu respectul cuvenit și că n-ai avut nimic 
de suferit, se adresă Tagi- -ul-Mulk învățatului, stră- 
lucind cu zîmbetul său șiret. Noi am căutat să-ți 
gă im un adăpost unde nimeni să nu te poată atinge 
mici cu un deget... Atit de tare ne-a mișcat atacul 
banditesc săvirșit asupra casei tale ! 

Fostul vistiernic plecă spre locuinţa sa fără să 
mai aștepte răspunsul învățatului, dar Abu-Ali înțe- 
lese că din momentul acela trebuia să socotească 
șederea în fortăreață nu ca o întemniţare, ci ca o 
deosebită grijă manifestată de conducător pentru 
apărarea vieții sale, 

Ce putea face altceva decît să aștepte îndurînd 
scîrbava pînză a perfidiei pe care o țesea mereu 
vicleanul Tagi-ul-Mulk ? Oricît ar fi vrut Ibn Sina 
să rupă această pînză, știa că soarta lui e totuși 
în mîinile păianjenului. 

În timpul tratativelor de pace, Abu-Ali se văzu 
cu suveranul Ispahanului numai la palat, în pre- 
zența mai multor oameni. Tagi-ul-Mulk făcu totul 
ca să împiedice întîlnirea lor între patru ochi. Cu 
toate acestea, vădita bunăvoință arătată de Ala-ud- 
Davla învățătorului dovedeau toată zădărnicia vi- 
cleniilor fostului vistiernic. 

Printr-un om de încredere, emirul Ispahanului îi 
transmise lui Abu-Ali salutul său și rugămintea de 
a aștepta întoarcerea sa din războiul împotriva unor 
vecini îndărătnici, cînd îl va putea primi pe scumpul 
oaspete, cu toată cinstea. 

Binevoitoarea atitudine a emirului Ala-ud-Davla 
față de învăţat a fost remarcată la palatul din Ha- 
madan. 

Din temniţă, Abu-Ali aduse nu numai povestirea 
„Haia — fiul lui Iakzan”. El a terminat acolo aproape 
toată opera sa — „Canonul ştiinţei medicale“, o lu- 
crare foarte mare, care abia încape în cinci volume, 
precum şi „Cartea vindecării“ și tratatul său „Calea 
adevărului“. 

Devotatul său Abdul-Vahid și ceilalţi ucenici ai 
lui Abu-Ali, care așteptaseră cu mare nerăbdare în- 
toarcerea lui din închisoare, au început îndată 
munca de transcriere a operelor. 


CAPITOLUL V 


Tagi-ul-Mulk îi propuse lui Abu-Ali să ocupe 
iarăși locuinţa din care, cu un an în urmă, oamenii 
cîrmuitorului l-au dus la închisoare. De atunci casa 
stătea nelocuită, iar învățatul continua să se adăpos- 
tească pe la prieteni fiindu-i și teamă, și silă să se 
întoarcă în căminul jefuit. Dar într-o locuință 
străină nu putea să lucreze cu spor, după cum se 
deprinsese Ibn Sina. Observînd aceasta, Abdul- 
Vahid se gîndise mai demult să facă rinduială în 
casa distrusă, dar nu-i era chiar atit de lesne să 
găsească ajutoare corespunzătoare. 

Cind Abdul-Vahid a intrat pentru întiia oară în 
casa aproape dărimată — altădată plină de viaţă, 
de muncă și de cărți — priveliștea aceasta i-a rupt 
inima. El a rămas profund zguduit la vederea acestor 
ruine. 

Soldații cîrmuitorului, probabil sub influența 
vinului găsit în hruba casei sau poate conduși de o 
voință rea și criminală, au distrus totul cu sălbă- 
ticie. E prea puțin spus că locuința a fost prădată. 
Chiar și pereții, în multe locuri, au fost găuriți, duşu- 
melele răscolite, tavanele afumate. Se vede treaba 

că au căutat niscaiva comori ascunse, și negăsin- 
du-le într-un loc au tot spart și sfărîmat totul... În 
conștiința acestor jalnice haimanale se cuibărise cu 
tărie ideea că vizirul trebuie să fie neapărat un mare 
bogătaș. 

„Cită dreptate avea învățătorul cînd spunea că 
lumea de acum este condusă de tiranie, de jaf și de 
singe |! — se gîndi cu durere Abdul-Vahid. Ce alt- 
ceva dacă nu îndemnul tiranilor putea s mpingă 
pe aceștia să distrugă bunurile unui om cinstit, care 
n-a făcut nici un rău nimănui și niciodată ?” 

Bunii prieteni ai lui Abu-Ali și fratele său Mah- 
mud rămas să locuiască în Hamadan, împreună cu 
elevii învățătorului îi veniră în ajutor. Cu forțe 
unite îi reparară loctința. 

Abdul-Vahid se bucura de fiecare cameră ter- 
minată, de fiece covor atîrnat pe perete. Tot mai 
mult se depărta din sufletul său acel sentiment de 
apăsare pe care l-a resimţit întiia oară cînd a trecut 
pragul locuinţei jefuite și distruse. 

Dar cea mai frumoasă zi a fost aceea cînd, în 
sfîrșit, au adus în casă sacii umpluţi cu cărţile și 
manuscrisele învățatului, pe care Abdul-Vahid și un 
slujitor au reușit să le care în grabă, în seara cînd 
haimanalele s-au năpustit în casa lui Ibn Sina și 
au distrus totul, 

Trei hamali, conduși de sluga credincioasă a lui 
Ibn Sina, lăsară cu băgare de seamă pe dușumea 
poverile lor preţioase şi se opriră să respire, șter- 
gînd broboane mari de sudoare de pe feţele lor 
istovite. i 

Scoţind punga din chimir, slujitorul începu să 
numere monede mici de aramă, făcînd din ele trei 
grămăjoare. Abdul-Vahid, cu cel mai tînăr dintre 
elevi, Bahmaniar, dezlegau sacii, deșertind conți- 
nutul lor de-a dreptul pe covor. 

— Ia uitaţi-vă, sînt cărți ! zise unul din hamali. 
lar eu mă tot gindeam ce povară să fie aceasta, 
atît de grea și totuși foșnitoare. Am zis eu că sînt 
corane... Stăpînul tău o fi imam, nu-i așa ? se adre- 
să el slujitorului... 

— Așa... bombăni acela neînțeles, continuînd 
numărătoarea sa. 

— Da, observă altul. Imamii nu trăiesc rău. Nu 
degeaba vorbește lumea că ei au covoare fine și 
burţile pline. 

Cînd și ultimul sac a fost deșertat, de pe un 
vraf de cărţi și hirtii se rostogoli un sul mic și 
ușor la picioarele bătrînului hamal care, răsuflind 
încă greu, se lupta cu tusea care nu-i dădea pace. 
Cu mîinile tremurînde el a ridicat sulul și, înainte de 
a-l arunca la loc pe grămada de cărți, îl desfășură 
încet-încet. De pe sulul de hirtie, pe bătrîn îl privi 
în faţă chipul fin al lui Abu-Ali, zugrăvit de picto- 
rul gaznian. 

— Priviţi, prieteni ! exclamă bătrînul cu vocea-i 
răgușită. Acesta-i sărmanul nostru hakim! Nu 
cumva însuși Alah i-a pecetluit aici chipul ? 

Strînși în jurul tovarăşului lor, hamalii priveau 
cu spaimă la portret. Oamenii aceștia simpli nu nu- 
mai că nu văzuseră niciodată portretul vreunui om, 
dar nici nu bănuiau măcar cum s-ar putea zugrăvi 
un chip de om pe hirtie. Cu miîini tremurinde abia 
atingeau sulul desfăcut, întrebîndu-se nedumeriţi 
ce poate să fie asta: binecuvîntarea lui Alah, sau 
vraja diavolului ? 

— Arată aici mult mai tînăr, observă timid 
hamalul care se jeluise de povara grea a cărţilor, 
Dar el e... Te pomenești că şi stăpinul tău e vinovat 
de pieirea hakimului ! strigă el slugii. Știm noi că 
imamii nu-l puteau suferi |... Mereu urmăreau să-l 
prindă cu ceva |... 

— Cum adică îl urmăreau ? întrebă Abdul-Vahid 
pe care începuse să-l intereseze discuţia hamalilor. 

— Parcă poţi să ştii! Lumea vorbește... — răs- 
punse pentru toţi bătrînul. Nimeni nu știe cum s-a 
întîmplat... Dar l-au ucis oamenii răi... Nu mai are 
acum omul sărac la cine se duce. 

Bătrînul ţinea în miîini tremurînde sulul desfă- 
şurat și pe fața lui se putea citi îndurerare și amă- 
răciune. 

— El a vîndecat-o pe fie-mea! zise încet unul 
din hamali. 

— Parcă eu aș tuşi așa de rău... dacă ar mai fi 
în viață hakim... oftă bătrînul. 

— Dar ești sigur că a murit? întrebă tînărul, 
care-l ajuta pe Abdul-Vahid. 

— Sigur, răspunse trist al treilea hamal. Cum, 
n-aţi auzit? Tot Hamadanul vorbește că sultanul 
care a murit l-a zidit de viu într-un mormînt de 
piatră... Cite lacrimi n-au vărsat oamenii |... 

— Ei, mă fraţilor — strigă vesel sluga, neţinînd 
seama de semnele lui Abdul-Vahid, care voia să 
asculte pînă la capăt istoria pieirii învățatului — așa 
se întîmplă dacă trageţi cu urechea la toate pălăvră- 
gelile de bilci ! În curînd o să-l vedeţi iarăși pe prie- 
tenul vostru, căci trăiește și-i sănătos, nevătămat |... 

La această veste neașteptată, bătrinul scăpă din 
mîini portretul. Hîrtia, răsucindu-se în sul, se 
rostogoli pe dușumea. Hamalii,înmărmuriţi, se uitară 
la sluga care le dăduse vestea. Ochii lor vorbeau 
mai mult decît cuvintele... Și sluga îi înțelegea prea 
bine. 

— Da, trăieşte | Vă spun eu că trăiește! A fost 
închis în fortăreață, e adevărat, dar i-au dat drumul. 

— Nu ne minţi? întrebă neîncrezător bătrinul 
hamal. Dacă o faci numai ca să ne mingii... nu ne 
trebuie |... N-avem nevoie de astfel de mîngiieri... 

— Nu vă spun minciuni! Hakim Husein este 
stăpînul meu. Uite, ne vom muta aici și iar vor 
începe bolnavii să vină la el. Puteţi și voi să veniţi 
dacă aveţi nevoie... Iar pînă atunci, primiţi ce vi se 
cuvine... 

Sluga le întinse mîna cu banii, dar hamalii nu-i 
luară și priviră la el cu ochii înveseliţi. 

— Spune dumneata, i se adresă rugător bătri- 
nul lui Abdul-Vahid, flăcăul acesta nu ne minte ?... 

Abdul-Vahid întări spusele slugii. 

Hamalii părăsiră casa discutînd bucuroși. 


Rînduind în rafturi cărțile și manuscrisele, 
Abdul-Vahid își întrerupea din cînd în cînd lucrul 

ca să citească ceva din vreo carte deschisă la 
întîmplare sau să frunzărească un manuscris cu 
foile răzlețe, nimerite din grabă în saci diferiți. 

— Multe mai ştie învățătorul nostru, îi spuse 
el tovarășului, răsfoind un tom transcris caligrafic. 
Abia au adunat foile tratatului despre „Bolile de 
inimă”, şi iată aici „Cartea neînțelegerilor“... Tu ţii 
în mînă „Cartea de geografie despre statele și regi- 
unile pămîntești“, iar foile acelea de la picioarele 
tale sînt din manuscrisul „Despre unghiuri”. Pri- 
vește la rafturile acestea ! Cîtă gindire este adunată 
în fiecare dintre aceste cărţi și cîtă știință trebuie 
să ai ca să poți realiza o astfel de lucrare! 

Bahmaniar se apropie de rafturi și prinse a privi 
la cărţile rînduite pe poliţe. 

— lată „Astronomia Universală”, despre care 
ne-a vorbit la lecţiile sale, iată două tomuri din 
„Cărţile despre bine și rău“, iar alături de ele cartea 
„Introducerea la arta muzicală" — îi arătă Abdul- 
Vahid. Și iată aici tratate pe care mulţi dintre 
pseudoînvățaţi le-ar arde bucuros pe rug... 

Se lăsă jos pe covor și desfășură în fața lui 
manuscrisele mototolite, de-abia deșertate din saci. 

— În una din lucrări învățătorul îi combate pe 
astrologi. În alta ia în deridere credinţa deșartă în 
talismane, amulete, descîntece, vrăjitorie și far- 
mece. Ştii ce scrie aici ? 

Abdul-Vahid priveşte cu luare aminte în ju- 
ru-i, şi convingindu-se că nu-i aude nimeni, citi 
o pagină. „„...Profeţiile, atît de mult răspîndite în 
cercul sfinților musulmani și ale clerului lor, sînt 
pricinuite numai de maladiile sufletești și nu au în 
ele nimic din sfinţenia divină“... Şi cînd dă în vi- 
leag astfel de ginduri, ce să ne mai mirăm că învă- 
țătorul nostru este nevoit să scrie astfel de prefețe, 
cum e aceea din opera „Despre suflet“. ...„Eu am 
descoperit taine pentru a-i instrui pe cei mai apro- 
piaţi dintre elevii mei... Dar păzească-se prietenii 
şi elevii care se vor pătrunde de învățătura mea, 
să dezvăluie gîndurile mele unor oameni necopţi 
la minte și, de asemenea, le cer să nu păstreze 

manuscrisele mele în locuri nesigure“... Ahmad! îl 
chemă Abdul-Vahid pe slujitorul casei. Ia uite 
aici, Ahmad, unde pun eu toate acestea ! Ia seama. 
În caz de primejdie acest pachet cu manuscrise îl 
ascunzi mai întîi |... 

Erau foarte multe cărţi. Toate rafturile se umplu- 
seră și încă mai rămăsese un sac mare nedeșertat. 
Abdul-Vahid îl dezlegă și pe acesta, scoţind din el 
la "lumină volume îmbrăcate în coperte de ma- 
rochin. 

— Dar acestea ce sînt? întrebă Bahmaniar, 
aplecîndu-se deasupra cărţilor. 

— „Canonul științei medicale“, cea mai mare 
lucrare a învățătorului nostru, răspunse Abdul- 
Vahid, și începu să răsfoiască paginile. 

Aproape toate cărţile au fost de mai multe ori 
transcrise de el și de aceea, oriunde ar fi deschis, 
totul îi era cunoscut și apropiat. Această lucrare 
nu-i era însă cunoscută tînărului elev al lui 
Ibn Sina. De aceea n-ar fi rău ca și noi, o dată cu 
Bahmaniar, să facem cunoștință cu această operă 
a lui Abu-Ali, devenită clasică pentru multe secole, 
după care s-au instruit mai multe generaţii de me- 
dici, nu numai în Răsărit, ci și în Apus. 

Dacă deschidem volumul întîi al „Canonului 
științei medicale”, ne va mira în primul rînd faptul 
că nu aflăm acolo nici o laudă stăpînului ceresc, și 
nici cinstirea celui pămîntesc, lucru obligatoriu pe 
acele vremuri îndepărtate cînd Abu-Ali își scria 
lucrarea sa. Învăţatul începe direct și hotărît: „Eu 
afirm că medicina este știința care se ocupă de 
starea corpului omenesc (dacă el e sănătos sau își 
pierde sănătatea), care ne învaţă cum să luptăm 
pentru păstrarea sănătăţii și pentru redobîndirea ei 
dacă aceasta este zdruncinată... 

Cînd se spune că în medicină sînt două părți — 
una teoretică și alta practică — nu trebuie să se 
creadă, cum își închipuie unii cercetători ai pro- 
blemei acesteia, că prin aceasta s-ar voi a se spune 
că o parte din medicină este cunoaștere, iar cea- 
laltă parte îndeletnicire. Dimpotrivă, trebuie să știi 

că sub aceasta se înţelege cu totul altceva. Anume : 
fiecare din cele două părţi ale medicinei nu este 
altceva decît știință, dar una din ele este știință 
despre bazele medicinei, iar cealaltă ne învaţă cum 
trebuie să o practicăm. 

Ceea ce este scris aici reprezintă simbolul de 
credinţă al autorului. Năzuinţa medicinei, mai întîi, 
este de a te învăța să păstrezi sănătatea omului, 
iar în al doilea rînd, să-i redobîndești sănătatea 
dacă ea este pierdută. Datoria unui hakim este nu 
numai să caute pricina îmbolnăvirii, ci și pe aceea 
a sănătăţii. Iar practica neîntreruptă și cu luare 
aminte făcută, este cel mai bun ajutor al medicu- 
lui, una din căile de bază ale cunoașterii...“ 

„Canonul“ e scris acum o mie de ani de un medic 
lipsit de multe mijloace auxiliare de diagnosticare 
cu care este înarmată medicina zilelor noastre. Mai 
mult decît atît. Ibn Sina nu avea idee despre un 
factor de bază al organismului, cum este circulația 
sîngelui. Această descoperire s-a făcut mai tirziu. 
Ibn Sina își însușise de la grecii antici teoria celor 
patru spute (sucuri), teorie care ni se pare astăzi 
culmea naivităţii, dar care a stat la baza medicinii 
timp de două milenii. 

Aceste spute erau: sîngele, flegma, fierea gal- 
benă și fierea neagră. Sîngele se află în artere, 
flegma în creier, fierea galbenă în ficat iar fierea 
neagră în splină. 

Cu toate că această teorie complica foarte mult 
îngrijirea bolnavului, Ibn Sina medita atit de pro- 
fund, iar practica l-a făcut să fie un atît de exce- 
lent diagnostician și clinicist, încît cartea lui, chiar 
din punctul de vedere al zilelor noastre, încă este 
interesantă. 

Curajos și consecvent, autorul aplica linia sa 
proprie. Cel mai important lucru pentru medic este 
experienţa, observația personală, de cît mai multe 
ori repetată. La baza cărţii, ca și a întregii practici 
medicale a lui Ibn Sina, stă realismul, observaţia 
și experienţa. El observă, cercetează şi numai după 
aceea trage concluzia precisă, categorică, fermă. 


224 


În această hotărire nici chiar teoria sputelor nu-i 
este o piedică. Ibn Sina află calea determinării diag- 
nosticului maladiei ca și metoda vindecării bolna- 
vului, contrar piedicilor pe care această teorie le 
pune în calea medicilor. 

„Canonul“ ca amploare, este o lucrare extrem 

de vastă: e împărţită în cinci cărţi, totalizînd 
aproape două sute coli de tipar. 
+ În prima carte, Ibn Sina expune bazele teore- 
tice ale medicinii, filozofia medicinii și, în parte, 
istoria ei. El cercetează organismul omenesc în 
toate părţile sale componente. Este un studiu con- 
cis dar bogat în conţinut — despre anatomia omu- 
lui, care dă în vileag și taina lui Ibn Sina — 
disecarea cadavrelor, neîngăduită pe acele vremuri. 
Altfel nu se poate explica  :eastă precizie a cu- 
noașterii corpului omenesc, de care a dat dovadă 
Ibn Sina. El vorbeşte în carte despre spute și despre 
diferenţele în conformaţia corpurilor și a constitu- 
ției oamenilor. Sint cercetate amănunţit cauzele 
sănătăţii și ale bolilor, se analizează simptomele 
bolilor și complicațiile lor la diverşi oameni. Ibu 
Sina repetă adeseori că indivizii sînt diferiţi și la 
fiecare trebuie să aplici tratamentul potrivit. Un 
capitol special este consacrat pulsului și urinei. De 
asemenea, se dă o atenție deosebită exerciţiilor 
fizice și dieteticii. 

În cartea a doua descrie leacurile „simple“. Sînt 
arătate acolo șapte sute optzeci și cinci de leacuri 
obţinute din plante, animale și minerale, cu indi- 
caţia provenienţei lor, procedeul preparării și în- 
trebuinţarea lor. 

Cartea a treia tratează despre „bolile localizate”. 
Sînt cercetate îndeosebi maladiile capului: ochi, 
urechi, gît, limbă, nas și altele. 

În cartea a patra este vorba despre bolile gene- 
rale ale corpului. Multă atenţie se acordă diferite- 
lor forme de malarie. 

Cartea a cincea este consacrată descrierii meto- 
delor de preparare și utilizare a medicamentelor 
complexe. 

Ceea ce a făcut Abu-Ali ibn Sina ca medic — 
lucru ce şi-a găsit reflectare în „Canonul științei 
medicale“ — reprezintă o realizare științifică 
aproape fără egal. Încătușat din toate părţile de 
convenţționalism, de superstiții și prejudecăţi, de 
izvoare contradictorii transmise de medicii trecu- 
tului, Ibn Sina a izbutit totuși să facă foarte mult. 
Noi ne vom strădui să ne amintim, fie chiar și in- 
complet, prin ce a îmbogăţit el știința: Ibn Sina 
a presupus pentru prima oară că există niște vietăți 
minuscule care pricinuiesc bolile, strică apa, 
transmit boli. 

A fost primul care a observat și a atras atenţia 
că substanţele alimentare pot fi folosite uneori ca 
leacuri. De asemenea, a arătat că exerciţiile fizice, 
băile și curăţenia pot înlocui medicamentele. Ibn 
Sina a fost cel dintii care a pus problema educaţiei 
fizice și morale a copiilor de la vîrsta cea mai fra- 
gedă, devenind în felul acesta părintele pediatriei 
contemporane, 

Ibn Sina a stabilit deosebirea dintre ciumă și 
holeră. A atras atenţia asupra faptului că vărsatul 
este contagios. A descris pentru întîia oară lepra, 
deosebind-o hotărît de „elefantiazis“. A delimitat 
pleairezia de pneumonie. A descris amănunţit ulcerul 
la stomac. A aflat și a determinat simptomele 
meningitei. A descoperit și a descris cum sînt fixaţi 
mușchii „adevăraţi“ ai ochilor și a făcut mai multe 
descoperiri pe care le-a aplicat în practica medi- 
cală, lucru care i-a adus gloria de medic genial. 

Toate “acestea se reflectă și în „Canon“. 

Ceea ce am citat noi pe cele trei-patru pagini, 
l-au costat pe Ibn Sina mulţi ani de muncă tita- 
nică; o muncă la fel de grea și titanică trebuiau 
să depună și elevii lui ca să pătrundă și să înțe- 
leagă măcar bazele științelor medicale. 

— Ştii tu ce părere are învățătorul nostru des- 
pre calităţile unui medic? l-a întrebat sever 
Abdul-Vahid pe Bahmaniar. Și la răspunsul negativ 
al acestuia, Abdul-Vahid a început să le enumere: 
Seihul ne-a repetat adesea că omul care vrea să 

fie un adevărat hakim trebuie să fie bun, modest, 
cinstit și drept. Ca înfățișare și purtare trebuie să 
fie plin de demnitate și scurt la vorbă; să pri- 
vească deschis și cu luare aminte, îmbrăcămintea 
să fie curată și bine mirositoare, dar modestă. Să 
inspire încredere și simpatie. Bunătatea și mări- 
nimia hakimului este unul din mijloacele de trata- 
ment a bolnavilor... 

Pînă să-l lămurească Abdul-Vahid pe Bahma- 
niar care e părerea învățatului despre înfățișarea 
medicului și pînă să-i spună ce cuprinde „Canonul“, 
aranjind înghesuit volumele acestuia în rafturi, 
slujitorul mai aduse încă vreo cîteva cărţi, pentru 
care nu mai găsiră loc în rafturi. Abdul-Vahid des- 
chise prima dintre aceste cărţi. Era „Cartea vinde- 
cării“. El îi zimbi ca unei vechi cunoștințe. De 
atitea ori a transcris-o cu mîinile lui, încît o știa 
aproape pe de rost, cuvînt cu cuvînt. Totuși citi 
cu plăcere cele dintii rînduri care-i căzură sub 
ochi : 

„Ca să studiem științele naturii, noi vom alege 
metoda folosită în filozofie de discipolii școlii lui 
Aristotel, și ne vom strădui să deslușim problemele 
cele mai grele. Noi am surprins mulţi oameni de 
știință cheltuind toate sforțările, folosind diferite 
mijloace de cercetare și aducînd tot felul de dovezi, 
cît timp tratează despre lucruri puţin importante 
sau despre chestiuni vădit juste. Dar cînd trebuie 
să trateze probleme grele, care cer dovezi bine 
chibzuite, atunci le părăsesc în grabă. Noi nădăj- 
duim să mergem pe o altă cale...“ 

„Cît de consecvent este învățătorul nostru, 
gîndi Abdul-Vahid oftind. Într-adevăr, el nu merge 
niciodată pe căi ușoare și bătătorite, niciodată nu 
lasă ceva care să nu fie bine gîndit, necercetat... 
Nu fiecare dintre noi este în stare să-i fie un ade- 
vărat elev... De cîte ori eu însumi nu am dat îndărăt 
în fața greutăților! De cîte ori nu s-a supărat în- 
văţătorul pe mine pentru aceasta și, desigur, că 
numai devotamentul meu l-a făcut pe dinsul să 
îndure lipsa mea de înţelegere...“ 

Pentru cîtva timp, buna dispoziţie a lui Abdul- 
Vahid se stinse. El alegea cărţile şi, oftînd din cînd 
în cînd, le căuta loc pe lîngă rafturile pline. Tînărul 
elev al lui Abu-Ali, Bahmaniar, privea cu mirare la 
Abdul-Vahid. Nu era de loc în firea lui să fie 
morocănos. De obicei îi plăcea să vorbească, cum 
făcuse pînă mai adineauri, și chiar să ridă. 

Iar acum, de mai bine de jumătate de oră, își 
vedea tăcut de lucru, 

În curînd, Bahmaniar, preocupîndu-se atît de 
mult de cercetarea manuscriselor, uită de reaua 
dispoziţie a lui Abdul-Vahid. 

— După cum se vede, învățătorul nostru scrie 
nu numai în limba arabă! — exclamă el. Uite, aici 
tratate în limba dari! Ciudat |... 

— De ce te minunezi? bombăni Abdul-Vahid. 
Dari este limba lui maternă. De ce să nu scrie 
în ea?... 

— Bine, dar așa ceva nu e îngăduit... 

— Încearcă să spui aceasta în faţa şeihului ! Şi 
ţi-o arăta el ţie ce e îngăduit și ce nu... El ne spunea 
adesea că fiecare om e dator să-și iubească limba 
sa maternă și s-o îmbogăţească... El însuși ar fi 
scris bucuros numai în limba dari. Din păcate limba 
arabă este limba tuturor oamenilor de știință de la 
noi. Ca să se înţeleagă între ei trebuie să folosească 
o singură limbă. Cît despre dari, șeihul ne spune 
că ea este una din cele mai muzicale limbi din 
lume ; parcă anume este creată pentru poezie și 
cîntec... Şeihul scrie întotdeauna bucuros în dar 
Are destule cărţi scrise în această limbă 

Abdul-Vahid se retrase în fundul o și în- 
cepu să răsfoiască una din cele mai vechi lucrări 
ale lui Abu-Ali „Principiile elementare ale geome- 
triei lui Euclid“, cu schiţe și desene. 

„Aceasta tot pentru noi, elevii săi, a scris-o 
șeihul — ur-rais — gîndea el, cu duioșie... Ne-a 
povestit cum a început să o scrie la Giurgian... 
Nemîncat de trei zile, lucra la ea în odăița de 
deasupra alămăriei din bazar“. Dar asta ce să fie ?... 

Abdul-Vahid scoase din carte cîteva foi subţirele. 
„Să fi vrut învățătorul să completeze cartea ?...“ 

El luă prima foaie, să vadă din ce capitol face 
parte. Pe o pagină îngustă, scrisă cu litere minus- 
cule se afla un titlu: 

„Descrierea vieţii lui Abu-Ali Husein ibn-Ab- 
dallah-ibn-Sina“. 

Mirat, Abdul-Vahid citi mai departe. El nu l-a 
auzit niciodată pe învăţător că ar avea de gînd să 
scrie despre viața sa deși ar fi fost deosebit de 
folositoare pentru elevii și discipolii săi, pentru 
viitoarele generaţii. Şi iată aceste însemnări. Păcat 
numai că descrierea este atît de sumară. Citeva date 
despre copilărie, despre anii de școală, despre bă- 
trînelul preceptor Natili. Expunerea se întrerupe o 
dată cu reîntoarcerea din Dihistan în Giurgian. 

„În Giurgian s-a alăturat de mine Abu-Ubeid 
al-Giurgian. Atunci, în situaţia grea în care mă 
aflam, am compus o „casida“ cu următoarele două 
rînduri : 


De cînd sînt un om mare, n-am cer senin, nici zori, 
De cînd mi-a crescut prețul — nu am cumpărători... 


Pe Abdul-Vahid îl impresionă profund faptul că 
șeihul îi pomenea numele. Va să zică nu l-a uitat 
învățătorul ! 

„Păcat că a părăsit aceste însemnări, pe care 
n-o să le mai continue desigur !... Dar nu degeaba 
a pomenit la urmă numele meu cugetă Abdul- 
Vahid. Aceste însemnări am să le continui eu“... 

Cînd luă sfîrşit rînduitul cărţilor și odaia luă o 
înfățișare ordonată, Abdul-Vahid, obosit, se așeză 
pe colţul unei măsuţe și-i zise lui Bahmaniar: 

— În toate rafturile acestea de sus sînt cărţile 
învățătorului nostru, iar aici, jos, sînt manuscrisele 
tratatelor sale. Cînd privești la atita bogăţie de 
gîndire şi simţire, la dăruirea tuturor forțelor şi 
cunoștințelor sale, te cuprinde un simțămînt de 
admiraţie pentru acest mare om! Eu nu cred că 
operele lui vor pieri vreodată! Vor trece o sută 

de ani, cinci sute, poate o mie, dar oamenii îl vor 
ţine minte din ce în ce mai mult și vor învăța de 
la el... Fluviul ştiinţei, care acum curge numai 
pentru cei aleși, cu timpul se va revărsa peste în- 
treaga lume, pînă în cele mai îndepărtate colţuri 
ale pămîntului, și toţi vor ști despre învățătorul 
nostru, după cum se va afla despre toate minţile 
mari și luminate, despre toți înțelepţii omenirii |... 

— Despre ce filozofezi aici Abdul-Vahid ? De- 


spre omenire? — se auzi glasul vesel al lui 
Abu-Ali. Zîmbind, el se opri în pragul camerei, 
Sînteţi obosiţi, copiii mei? — întrebă el, apropiin- 


du-se de ucenici. lar mi-aţi pregătit un castel, deși 
eu m-aș fi mulțumit și cu o simplă cocioabă. Un 
om învăţat trebuie să fie modest... Ştii tu, Abdul- 
Vahid, că eu astăzi am primit un dar la care de 
mult visam... 

— Dar?... 

— Da, un dar viu!... Abu-Ali rîse, privind la 
faţa nedumerită a elevului său. 

Ochii frumoși ai învățătorului trimiteau spre 
tîmple, în mănunchi, săgețile zbiîrciturilo: 

— Un dar viu... Nu-l auzi cum urlă ? 

— Chiar că urlă. Dar ce e ăsta? Un lup ?... 

— Da! Vinătorul emirului s-a îngrijit să-mi 
prindă o fiară mare și sănătoasă. Vom putea acum 
să facem experienţe... 

Ibn Sina era mulțumit. Experienţa preconizată 
mai demult începea să ia contur real. 

— Ahmad! se adresă învățatul slujitorului. 
Miine dimineaţă să-mi cauţi în piaţă doi berbeci 
tineri și sănătoși. lar pe seară să-mi aduci un 
dulgher bun... 

Însoţit de Abdul-Vahid, Ibn Sina ieși în grădina 
din spatele casei. Grădina era întinsă, verde și 
împrejmuită cu zid de nădejde. Abu-Ali cercetă 
peste tot și însemnă locurile unde trebuiau puse 
cuștile. 

De mult, de cînd iocuia încă la Giurgian, dea- 
supra atelierului alămarului căldărar, Ibn Sina s-a 
gîndit că zgomotul chiar și atunci cînd trece neob- 

servat — acționează vădit asupra creierului. După 
aceasta, fie la el însuși, fie la căpătiiul bolnavilor 
săi, nu o dată se întilni cu acţiunea excitanţilor 
exteriori. Zgomotele, impresiile puternice influ- 
ențau mai întîi asupra capacității de muncă, apoi 
asupra dispoziției, asupra sănătăţii în general. El 
n-a putut stabili însă care dintre organe suferă 


de pe urma acţiunii excitanţilor — creierul sau 
nervii. 

Acum, prin experienţă, nădăjduia să afle date 
precise. 


Peste două zile, în grădina lui Ibn Sina se 
putea vedea următorul tablou: într-un colț se 
aflau, una lîngă alta, două cuști: într-una din ele 
se zbuciuma un lup mare și sur. Cu labele-i pu- 
ternice, fiara se străduia să îndoaie vergile de fier 
ale cuștii și numai cînd i se aruncau bucăţi de 
carne însîngerată se liniștea puţin. În cușca vecină, 
tremura înspăimîntat un berbecuţ crep și grăsun. 
În celălalt capăt al grădinii, unde nu ajungea nici 
miros de sălbăticiune, un al doilea berbec, tot în 
cușcă, rumega fericit iarba proaspătă. 

Lupul nu putea să ajungă pînă la vecinul său, 
berbecul, dar acesta, mai mult mort decît viu, tre- 
mura de frică, deși nu putea vedea fiara. La în- 
„ceput, înspăimîntat de fiece zgomot, berbecul se 
ascundea într-un colţișor; apoi, aproape refuzînd 
hrana, bea doar apă cu lăcomie, iar la urmă nici 
de apă nu se mai atinse... Trecură numai cîteva zile 
și berbecuţul, abia se mai ţinea pe picioare. Dacă 
Abu-Ali n-ar fi oprit experienţa, berbecul ar fi 
pierit, fără îndoială... În același timp celălalt ber- 
becuţ, care nu era vecin cu această fiară îngrozi- 
toare, se îngrășa şi creștea voinic și sănătos. 

— Eu cred că nimeni dintre noi nu-l socotește pe 
berbec o vietate care gîndeşte, observă Abu-Ali în 
ziua cînd îl însărcină pe Abdul-Vahid să mute 
cușca berbecului de experienţă mai departe de lup. 
Se vede că nu creierul, ci alte centre nervoase, co- 
mune cu ale omului, suferă la acţiunea excitan- 
ților. 

Despre rezultatele privind conduita animalelor 
de experienţă, a fost consacrată una din ultimele 
lecţii ţinută de Ibn Sina în Hamadan. Oricît de 
binevoitori se arătau acum Sama-ud-Davla şi 
Tagi-ul-Mulk, viața în Hamadan era tot mai apă- 
sătoare pentru învăţător. 


CAPITOLUL VI 


Au mai trecut cîţiva ani. Multă apă s-a scurs 
între timp prin arîkurile Buharei, Horezmului și 
Ispahanului. A 

Abdul-Vahid şedea cu picioarele strînse sub el, 
pe covoraș, în faţa opaiţului atîrnat de tavan cu 
trei lănţișoare de argint, scriind grăbit pe o coală 
de hîrtie albă. Se opri și, îngîndurat, reciti ultima 
frază : „Trecu oarecare vreme și în tot timpul 
acesta Tagi-ul-Mulk îl ademenea cu tot felul de 
făgăduieli mincinoase. După aceea șeihul a înțeles 
că trebuie să se refugieze la Ispahan. Și el a părăsit 
Hamadanul, împreună cu mine, cu fratele său și cu 
doi slujitori. Ca să nu fim recunoscuţi şi să nu ne 
oprească, am îmbrăcat vestminte sărace, de-ale 
sufiștilor." ` 

Abdul-Vahid descria mai departe cum, după un 
drum lung și obositor, s-au apropiat în sfîrșit, de 
Ispahan. 

Își aminti ce mulțime de oameni i-au întîmpinat 
la porţile orașului. Mai apoi au aflat că lumea se 
adunase acolo încă de dimineaţă, ca să-l întîm- 
pine și să-l vadă la chip pe marele învăţat, pe care 
de mult îl aștepta. Uralele și strigătele de bucurie 
ale poporului îl petrecură pe Abu-Ali pînă la palat. 
Trecînd friul calului său în mîinile slujitorului, el 
trecu în fruntea însoțitorilor săi, pășind sprinten pe 

covoarele întinse de la porţi, de-a lungul întregii 
curți, pînă la uşa palatului, 

Abdul-Vahid nu se încumetă să-și continue în- 
semnările fără să-l consulte mai întîi pe învăţător. 

Cele petrecute după aceea au fost ascunse ochi- 
lor săi. Porţile palatului, larg deschise în faţa învă- 
țatului, s-au închis în faţa modestului său elev. 

Dar, după cum se vede, atenția emirului i-a 
uimit pe toţi cei de faţă. Nici un suveran n-ar fi 
fost primit de mulțime și de emir cu mai multă 
căldură. Într-adevăr, însuși emirul s-a întrecut pe 
sine în ceea ce privește cinstirea arătată învăța- 
tului. De fapt nu e nimic de mirare; numele 
şeihului-ur-rais, era cunoscut în tot Orientul. Ma- 
rele sultan Mahmud Gazniul încă se mai socotea 
înjosit de refuzul lui Ibn Sina de a-i fi oaspete, 
Cu toate acestea, el tot mai nădăjduia să-l îndu- 
plece pe învăţat să-i cinstească palatul cu prezenţa, 
Dar, Ibn Sina, în locul palatului luxos din cetatea 
Gazna, prefera să vieţuiască în modestul lăcaș de 
la curtea emirului din Ispahan! Or aceasta tre- 
buie preţuită ! 

Vîrsta și încercările atîtor ani de suferință au 
început să-și arate urmările. Multă cinste — multă 
oboseală. Dorința lui cea mai fierbinte era să mun- 
cească pînă în ultima clipă a vieții! Fără părere 
de rău, Abu-Ali părăsi devreme petrecerea dată 
de Ala-ud-Davla în cinstea lui, pentru ca a doua zi 
dimineață să-și poată reîncepe viața obișnuită, de 
muncă. 

Trecuseră doar cîteva săptămîni de la venirea 
lui Ibn Sina în Ispahan și făclia științei sale a în- 
ceput să lumineze și aici, așa cum luminase în 
Buhara, Horezm, Nessa, Rei, Hamadan, acolo unde 
l-a aruncat soarta de pribeag pe învăţat. 

Sculîndu-se dis-de-dimineaţă, Abu-Ali se spală, 
apoi face cîteva mișcări de gimnastică şi se îm- 
bracă. 

Afară, între timp, s-a luminat de ziuă. Manus- 
crisul început, călimara și kalamul sînt pregătite 
încă de cu seară. Mai are pînă la sosirea elevilor 

încă vreo două-trei ore. Iar dimineaţa este cel mai 
potrivit timp pentru muncă. 

În aceste cîteva ore, Abu-Ali izbutește să scrie 
un capitol întreg. Este vesel și bine dispus, așa că 
îşi începe lecţia cu însuflețire, de îndată ce elevii 
s-au adunat. Astăzi prelegerea va fi consacrată 
istoriei dreptului și Abu-Ali le vorbește despre 
legile grecești... Miine va discuta cu ei despre 
muzică, iar poimiine poate că le va preda despre 
cerul înstelat. Învăţatul urmărește lărgirea orizon- 
tului științific al tineretului. Vrea să-i intereseze, 
să le arate tot ce e nou, încă necunoscut, viu și 
strălucitor, tot ceea ce necesită aprofundarea cu- 
noștinţelor, cercetare științifică. 

El expune lecţiile în mod metodic, exigent, 
meticulos. 

După lecţie, împreună cu elevii săi, părăsește 
încăperile. La porţile casei, în poieniță, la umbra 
copacilor deși și umbroși, așezați pe bănci, pe 
pietre sau chiar pe pămînt, sute de oameni așteaptă 
ieșirea lui Ibn Sina. 

Țărani, meșteșugari, sărăcimea orașului, călă- 
tori veniţi de la mari depărtări să-l vadă pe șeih, 
toți îl așteaptă cu nerăbdare. Sînt printre ei schi- 
lozi și bolnavi care nădăjduiesc să se tămăduiască, 
dar sînt și oameni sănătoși, care n-au nevoie de 
leacuri ci de un sfat sau ajutor. Puțin mai la o 
parte stau oamenii de vază: negustori bogaţi, mo- 
șieri, funcționari care nu vor să se amestece cu 
mulțimea, deși ei știu că Abu-Ali nu face pentru 
nimeni excepție; toţi cîţi i se adresează, de la 
sacagiu pînă la demnitar, pentru el sînt egali. În- 
soțit de Abdul-Vahid și de încă doi-trei elevi, 
Abu-Ali îi cercetează pe cei care îl așteaptă. Iată 
aici o fată lovită de paralizie, dincolo un tînăr cu 
umărul scrîntit, un epileptic, o bătrină tremurînd 
de foame și de bătrîneţe, un copil părăsit plin de 
rîie și de plăgi — toţi aceștia găsesc la Abu-Ali 
îngrijire, ajutor și alinare. 

Se apropie amiaza. 

Din ferestrele de jos ale casei lui Ibn Sina, unde 
se află bucătăria, se aud zgomote; zăngănit de 
linguri și de cuțite, glasuri, porunci. Deodată. fe- 
reastra se deschide și bucătarul spătos și gras, cu 
un căuș mare agăţat la brîu, strigă cît îl ţine gura: 

— Hei, cine are de gînd să mănînce astăzi? 
Poftiţi 1... Pe toţi vă ospătez !... 

Mulţi nu se lasă poftiți de două ori. Oamenii 
săraci se apropie, îngrămădindu-se la ferestre. În 
fiecare zi, în casa învățatului se pregătește hrană 
pentru toată lumea... 

Abu-Ali stă la masă împreună cu elevii, la umbra 
copacilor din grădină. După amiază trebuia să 
meargă la palat — la emir. Încă de aseară l-au. 
anunțat pe Abu-Ali că a fost adus un bolnav, rudă 
a emirului. 

Oprindu-și calul la portița mică prin care se 

intra din curte în locuinţele palatului, Abu-Ali, 
încă din prag, rămase uimit și asurzit de niște mu- 
gete și urlete înfiorătoare ce veneau din pavilionul 
cel mic din grădină. 
Bolnavul, o, preaînţeleptule, îi explică în 
grabă unul din curteni, se crede un bou gras, bine 
hrănit, și de cîteva zile ne tot cere să-l tăiem și să-l 
mîncăm |... 

— Spuneţi-i, zise Abu-Ali cugetind puţin, că 
vine îndată măcelarul. lar mie daţi-mi, ceru el 
slugilor, un șorț și un satîr cît mai mare. 

În chip de măcelar, Abu-Ali intră în pavilion, 
Un muget de fericire întîmpină sosirea lui. Îl privi 
cu luare aminte pe bolnav, cercetîndu-l. Era atit 
de convins că-i bou, încât și chipul său trist și bleg, 
cu ochii mari şi întunecaţi de boală, părea într-a- 
devăr de vită... 

— Cît de scump plătesc urmașii pentru păca- 
tele și excesele făcute de străbuni !. se gîndi cu 
tristețe Abu-Ali. Rosti însă tare și poruncitor: 

— Legaţi-l! Acum îl tai! — și spunînd aceste 
cuvinte, prinse să ascută satîrul de pragul de piatră 
al pavilionului. 

Bolnavul privea cu bucurie și liniște satîrul 
ascuţit. Abu-Ali se apropie de prinţ și începe să-l 
pipăie... 

— Ce-nseamnă neobrăzarea asta ?! — se repezi 
el, ţipînd la unul din curteni. De ce m-aţi chemat 
degeaba ? Cum o să tai o vită atît de slabăl? Nu 
vedeţi ?! Numai piele și oase! Cine o să mănînce 
o carne atît de slabă, fără pic de grăsime? Pune- 
ţi-l imediat la îngrăşat și peste vreo două-trei săp- 
tămîni o să-l pot tăia! Și cu un aer de om nemul- 
țumit, Abu-Ali ieși din pavilion. 

— Am să vă trimit leacuri, spuse el rudelor 
bolnavului. I le puneţi în mîncare |... O să se facă 
bine |! 

Zi de zi, Abdul-Vahid își continua însemnările, 
povestind simplu despre viața învățătorului: „Şi 
el a ajuns unul din oamenii de încredere ai lui 
Ala-ud-Davla. Odată, într-o seară, fiind și Ala-ud- 
Davla de faţă, cineva s-a plins cît de rele sînt 
calendarele făcute pe baza observaţiilor și a teme- 
iurilor vechi. Atunci emirul i-a poruncit șeihului 
să se ocupe de astronomie și cercetarea stelelor și 
i-a pus la îndemînă mijloacele necesare. 

Șeihul a început să se ocupe de acesta, însăr- 
cinîndu-mă pe mine cu mînuirea instrumentelor și 
angajarea unor maiștri pricepuţi. Astfel a dezlegat 
o serie de probleme. Dar mult mai multe ar fi putut 
afla șeihul, observînd stelele, dacă n-ar fi fost 
mereu tulburat în munca lui de războaie și de toate 
nenorocirile pe care acestea le aduc după sine...“ 
„___— Ce scrii tu aici, prietenul meu ? auzi deodată 
Abdul-Vahid chiar la spatele său glasul învăţăto- 
rului și tresări ca un adolescent prins asupra fap- 
tului. 

De cîteva minute, de cînd intrase în cameră, 
Ibn Sina citea peste umărul elevului său cele ce 
scria. 

— M-am încumetat, o, învăţătorule, să continui 
însemnările despre viaţa ta, pe care tu însuţi le-ai 


1 Din legende despre Ibn Sina. 

început și le-ai lăsat apoi în părăsire, spuse Abdul- 
Vahid, fisticindu-se. 

— Face să pierzi timpul cu așa ceva ?... Pe fața 
lui Ibn Sina apăru un zîmbet sfios. Eu nu sînt pro- 
fetul Mahomed. Viaţa lui trebuie s-o cunoască toţi 
credincioșii, în toate amănuntele ei... Dar cui i-ar 
folosi să știe cum a trăit un modest învăţător care 
se află nemăsurat mai departe de Alah decît pro- 
fetul său ? 

— Doar tu însuţi ai început-o... răspunse rușinat 
Abdul-Vahid. Am crezut, șeihule, că n-o să te 
superi. 

Abu-Ali îl bătu pe umăr. 

— Eu am început-o pentru că doream să mai 
trec o dată pe cărăruia străbătută de mine în tine» 
rețe. Dar ție, la ce-ţi folosește ? 

— Şeihule ! Ceea ce ai făcut tu pentru știință 
și omenire va rămîne peste veacuri. Poate și peste 
o mie de ani urmașii îți vor proslăvi numele și 
faptele! Ei vor voi să afle cine a fost marele 
Abu-Ali ibn Sina, unde a văzut lumina zilei, cum 
a trăit și a muncit, ce s-a petrecut în viaţa lui plină 
de zbucium... 

— Dacă va fi așa precum zici fu, atunci se vor 
naște cîndva oameni, care vor scrie despre mine, 
bizuindu-se pe cărţile și pe lucrările mele... 

Abu-Ali tăcu, privind cu luare aminte la rîn- 
durile drepte ale scrisului lui Abdul-Vahid. Apoi 
continuă : 

— Dar ceea ce scrii tu despre războaie e ade- 
vărat. Cu cît am putea noi săvîrşi mai mult dacă 
n-am fi întrerupţi în munca noastră științifică de cel 
mai rău lucru de pe lume — războiul... 

„Și în Ispahan, împotriva voinţei sale, Abu-Ali 
a fost nevoit să participe la pregătările de război, 
dîndu-i emirului sfaturi cum să organizeze mai bine 
aceste expediţii, cum să echipeze armata, cui să-i 
încredințeze comanda. Ba de cele mai multe ori a 
trebuit să-l și însoțească pe suveran; alteori însă 
izbutea să rămînă acasă, pentru a pregăti noul 
calendar, lucrare la care Abu-Ali îl atrăsese și pe 

fiul lui Ala-ud-Davia, care-i era elev. În Ispahan, 
se mai văd şi astăzi ruinele observatorului con- 
struit pentru acest scop în grădina palatului... Cîte- 
odată Ibn Sina motiva refuzul de a participa la vreo 
expediţie, spunînd că nu are cine să asiste la supra- 
vegherea construcţiei școlii și a „Casei vindecării”, 
care se înălțau la insistenţele învățatului. 

Școala și spitalul — ce altceva putea fi mai 
necesar poporului! Faptul că Ala-ud-Davla a 
primit să facă astfel de cheltuieli îl determina pe 
învăţat să îngăduie înclinările războinice ale emi- 
rului. Alţi stăpînitori se ţineau numai de războaie 
fără să se mai gindească la educaţia sau sănătatea 
supușilor. 

O convorbire semnificativă, din acest punct de 
vedere, a avut loc între suveranul Ispahanului și 
învăţat, În planul spitalului făcut de Ibn Sina, pe 
frontispiciu era scris „Daril şifa" — Casa vinde- 
cării. Ala-ud-Davla, căruia i-a plăcut proiectul 
planului de construcţie, l-a semnat fără să șovăie, 
dar în loc de „Casa vindecării“ a scris „Casa sufe- 
rinzilor“ și astfel corectat l-a înmînat lui Abu-Ali. 

— Nu se știe dacă se vor vindeca sau nu bol- 
navii noștri —sobservă el. Dar noi construim spi- 
talul pentru bolnavi, pentru suferinzi... O astfel de 
denumire va fi mai exactă, nu-i așa? 

— Nu, stăpîne! Cînd spun „Casa vindecării 
spun speranţă, iar dacă spun „Casa suferinzilor“ 
spun deznădejde. Ori după părerea mea, speranța 
este unul din cei mai buni medici din lume, și noi 
avem nevoie de medici buni... 

Ala-ud-Davla cugetă o clipă, apoi cu un gest 
hotărît de condei tăie cuvîntul „suferinzilor“. 

— Dacă tu afirmi că speranţa îi va vindeca pe 
supușii noștri bolnavi, fie așa cum spui... 

Ala-ud-Davla era, desigur, mai puţin crud şi cu 
mult mai luminat decît toți cîrmuitorii din Iran... 

Cu toate acestea, Abu-Ali revenea -mereu la 
aceleași gînduri amare despre proasta orînduire a 
societăţii şi necesitatea schimbărilor sau introdu- 
cerii reformelor de stat. Aceste ginduri despre pro- 

blemele de organizare a statului, pe care la timpul 
său le-a expus în „Cartea vindecării”, le-a analizat 
cu profunzime de atitea ori. 

Se pare că în Ispahan a scris Abu-Ali povestirea 
sa fantastică utopico-filozofică „At-Tair” (Pasărea), 
în care descrie organizarea ideală a unei societăți 
de păsări care trăiesc undeva, în munţi. Acolo toţi 
membrii sînt egali, liberi, posedă înalte calități 
morale, se ajută unii pe alţii și se străduiesc să nu 
facă rău nimănui. 

— Acesta este un vis, o iluzie, le spuse Abu-Ali 
elevilor săi, cînd le citi povestirea. Un vis, o iluzie 
de neîntăptuit... 

Visul, într-adevăr, nu era de înfăptuit, nu era 
realizabil. Dar faptul că a scris-o era o dovadă că 
Abu-Ali tînjea după o colaborare ideală, cu totul 
altfel decît viața pe care o vedea în jur. Nebunia 
războiului sîngeros stingherea tot timpul planurile 
și munca liniștită a învățatului |... 

Treptat, însă, bunăcredinţa și sfatul bun al lui 
Abu-Ali învinseră socotelile egoiste ale lui Ala-ud- 
Davla. 

Emirul Ispahanului, care făcea totul ca să fie 
slăvit în calitate de cunoscător și admirator al 
științelor și artelor, lua sub ocrotirea sa pe toți 
artiștii și învățații; filozofi, matematicieni, medici, 
alchimiști, astrologi, poeţi, muzicieni. Dar mai 
presus de toți era considerat Abu-Ali ibn Sina! 

Cel dintii între cei dintii, șeih-ur-rais, precep- 
torul și căpetenia învăţaţilor și învățatul învățați- 
lor, așa era numit Ibn Sina la curtea lui Ala-ud- 
Davla. Dar această situaţie, de cel dintii printre 
ceilalți mai slabi în cunoștințe, nu îl prea măgulea 
pe învăţat. El îşi amintea mereu de fructuoasa 
muncă pe care a depus-o împreună cu Biruni la 
Horezm, de acel scurt timp cînd a avut alături nu 
discipoli, ci un tovarăș egal în cunoștințe. 

Foarte rar ajungeau pînă la Abu-Ali vești des- 
pre marele său prieten, și mai rar scrisorile sale. 
De mulți ani Biruni trăia în Gazna, la curtea sulta- 
nului Mahmud. Sultanul l-a chemat pentru a-i pre- 

zenta un raport asupra ultimelor zile ale horezni- 
șahului Ma-mun-ibn Ma-mun și nu i-a mai dat 
drumul. Foarte rar învățații izbuteau să mai facă 
schimb de lucrări. Abu-Ali i-a trimis printr-un om 
de încredere primele trei volume din „Canonul me- 
dical“, iar de la Biruni a primit partea întiia — 
adică începutul — renumitei sale opere despre In- 
dia, pe care o scrisese în anii cînd, silit fiind, îl 
însoțea pe sultanul Mahmud în campaniile sale. 
Biruni era unicul om din suita sultanului care pri- 
vea India ca pe o țară frumoasă, bogată în cultură, 
cu un popor talentat, muncitor, cinstit, nobil și ne- 
fericit... 

Ca nimeni altul Abu-Ali înțelegea marea valoare 
a acestei opere ; el ar fi dorit să discute și să judece 
aceaștă lucrare împreună cu oameni cunoscători, 
dar aceștia lipseau din jurul său. Elevii pe care îi 
instruia, vor prețui poate cu timpul la justa valoare 
contribuţia științifică a lui Biruni, dar deocamdată 
mintea lor era prea tînără și încă necoaptă. 

Lipsa unui tovarăș de muncă științifică nu-l 
condamnă însă pe Abu-Ali la izolare, la singurătate 
completă. Din cea dintii zi a sosirii învățatului în 
Ispahan, Ala-ud-Davla a poruncit tuturor învățați- 
lor, juriștilor și filozofilor ca în fiece vineri seara 
să se adune cu toţii la palat pentru a participa la 
lecţii şi dispute științifice. „Academia” horezmșa- 
hului nu lăsa în pace vanitatea emirului din Ispa- 
han. El, în persoană, lua întotdeauna parte la aceste 
ședințe și fără să se sfiască îl întreba pe învăţat 
ceea ce i se părea că n-a priceput. 

— Mă adresez unui emir la fel ca mine, zicea 
Ala-ud-Davla, surizînd.  Abu-Ali este mai marele 
învăţaţilor, după cum eu sînt mai marele muritori- 
lor de rînd. 

Abu-Ali se înclină cuviincios, ascultind cuvin- 
tele măgulitoare ale lui Ala-ud-Davla, pe care însă 
nu le credea... Din lunga sa experienţă se convin- 
sese că niciodată, nici un emir nu va renunţa să-și 
exercite puterea asupra unui învăţat ; că îl va trăda 

dacă aceasta îi va fi necesar, și îl va înălța dacă 
aceasta, de asemenea, îi va aduce vreun folos. 

La una din aceste adunări, Abu-Ali citi crîmpeie 
din lucrarea sa filozofică pe care începuse să o 
scrie în limba sa natală — dari — limbă pe care 
o vorbea tot poporul Ispahanului, și însuși stăpînul 
lui, Ala-ud-Davla. Emirul s-a arătat măgulit și foarte 
bucuros. Limba arabă el nu o cunoștea chiar atît 
de bine încît să înțeleagă problemele științifice, 
Cu ajutorul unei astfel de cărți poate va înţelege 
toate subtilităţile controversei în discuţii, poate va 
fi și el în stare să facă unele observaţii... 

Ei, cum să nu preţuiești un astfel de curtean! 
Dar Abu-Ali scria în limba dari nu de hatîrul emi- 
rului, ci pentru ca lucrarea sa să fie accesibilă 
unui cerc mai larg, pentru că o carte în limba dari 
era mai aproape de popor decît o carte în limba 
arabă. Cartea aceasta, Abu-Ali a intitulat-o : „Da- 
nișname“ (Cartea științei) și a dedicat-o lui Ala- 
ud-Davia... 

Abu-Ali trecuse pragul celui de-al șaselea de- 
ceniu. Dar era tot atit de activ și energic, înzestrat 
cu o deosebită capacitate de muncă. Ca și mai 
înainte, primea și cerceta o mulțime de bolnavi, 
ţinea prelegeri în faţa tineretului, scria cărţi... Cu 
toate că ziua îi era foarte încărcată de treburi, 
aceasta nu-l împiedica să petreacă uneori cîte o 
noapte întreagă... Apoi, după un scurt somn, re- 
căpăta puteri noi și reîncepea munca de toate zi- 
lele. El n-a fost niciodată nici ascet, nici ipocrit, 
cu atît mai puţin putea fi astfel în anii maturității 
sale. Nu era lipsit nici de umor... ne povestește 
Abdul-Vahid amintind o „glumă științifică“ a lui 
Ibn Sina. 

Din ziua cînd a poposit Ibn Sina în Ispahan, 
porţile palatului lui Ala-ud-Davla, după cum știm, 
fură deschise larg tuturor învăţaţilor localnici și 
străini. Odată veni la emir în vizită un vestit filo- 
log, -specialist în domeniul limbii arabe — Abu- 
Mansur al-Giabban. Pe Ibn Sina, care era de ase- 

menea de faţă, il știa drept un mare învăţat, dar 
nevoind să se lase mai prejos îi spuse cu îngîmfare : 

— Este adevărat că tu ești filozof și înţel 
dar nu ești destul de instruit în știința lingvisti 
cuvintele tale nu sînt îndeajuns de alese. 

Ibn Sina a ascultat tăcut observaţia lui Al- 
Giabban, dar nu l-a uitat. 

În următorii trei ani, Abu-Ali și-a consacrat 
timpului studiului lingvisticii și chiar și-a comandat 
din Horasan o carte — opera celui mai renumit 
lexicograf arab — Abu Mansur al-Azhari: „În- 
dreptarul limbii”. 

În acești ani Ibn Sina ajunse un mare specialist 
în lingvistică. Făcînd exerciţii și desăvirșindu-și 
mereu cunoștințele el a compus trei „caside“ 
(poeme), în care a utilizat cuvintele cele mai rar 
folosite. Apoi a scris trei cărţi în trei stiluri dife- 
rite: una în stilul lui Ibn Amida, considerat cel 
mai mare stilist al Orientului, alta în stilul cunos- 
cătorului în științe lingvistice, decedatul vizir al 
Ispahanului — As-Sahib, și a treia în stilul învă- 
țatului lingvist As-Sabi. Legînd tustrele aceste cărţi 
într-un singur volum și dîndu-i o înfățișare veche 
și uzată, Abu-Ali îl rugă pe emir ca la viitoarea 
vizită să arate această carte lui Abu-Mansur al- 
Giabban. 

Bătrînul învăţat primi cartea cu un gest dispre- 
țuitor și, dîndu-și importanţă, prinse a o răsfoi. 

— Am găsit-o pe cîmp, în timpul vînătoarei, 
observă emirul. Fii bun, uită-te prin ea și spune-mi 
ce conţine ? 

Al-Giabban o răstoi, apoi începu să citească și 
cu cît citea mai mult, cu atît rămînea mai nedu- 
merit. 

Cartea era scrisă într-o limbă aleasă, precisă, 
ireproşabilă, însă atît de complicată, încît o serie 
de expresii, pur și simplu învățatul lingvist nu le 
înțelese. El se frămînta și bombănea confuz, ne- 
știind cum să i le explice emirului. 

Iar emirul, zîmbind sarcastic, se adresă lui 
Ibn Sina: 


242 


— Scumpe Abu-Ali, poate tu, deși nu ești 
lingvist, să-mi lămureşti ce nu înţelege Abu- 
Mansur ? 

— Nu e nimic complicat. Acestea sînt fleacuri, 
pe care le știe oricine... Tot ce n-ai înțeles în 
această carte, preacinstite Abu-Mansur, sînt pome- 
nite în mai multe cărţi de lingvistică. Pot să-ţi spun 
în care și la ce pagină poţi să găsești întorsăturile 
de frază care te nedumeresc. 

După ochii rizători ai lui Abu-Ali și zîmbetul 
zeflemitor al emirului, Abu-Mansur ghici de ce a 
fost provocată această discuţie și cine este autorul 
acestor opere rafinate și atît de diferite ca stil... 

A găsit totuși în sine bărbăţia să se scuze faţă 
de Ibn Sina pentru grosolănia și înfumurarea din 
trecut, 

Iar Abu-Ali, făcînd cunoștință cu noua dis 
plină, a început să scrie o minunată lucrare —' 
„Limba arabilor” — o operă cum n-a mai fost alta 
pînă la el în acest domeniu. Abdul-Vahid ne aduce 
cu tristeţe la cunoștință că această excepţională 
lucrare n-a ajuns în mîna publicului cititor, deoa- 
rece „a pierit“ cînd era încă în concept, 

Anii trăiţi în Ispahan au fost excepţional de 
rodnici. Iată ce ne povestește același Abdul-Vahid 
despre ușurința cu care lucra și scria Abu-Ali: 

„Încă de la Giurgian, șeihul a scris un «Curs 
prescurtat de logică», acela pe care l-a plasat la 
începutul cărții sale «Cartea mîntuirii». Un exem- 
plar din această lucrare a ajuns la Şiraz. Învățaţii 
localnici au citit cartea și-n mintea lor s-au născut 
multe nedumeriri cu privire la problemele cer- 
cetate. 4 

Ei și-au formulat întrebările lor, scriindu-le pe 
un teanc întreg de hîrtie. Cadiul din Şiraz, unul 
dintre acei învăţaţi, a trimis acest teanc de hîrtie 
lui Abu-l-Kasim al-Kirmani, prietenul lui Ibrahim 
ibn Baba ad-Deilami, care se ocupa cu științele 
oculte, și a mai adăugat la corespondenţă o scri- 
soare adresată șeihului Abu-l-Kasim. Toate aces- 

tea le-a trimis printr-un călăreț ce se îndrepta spre 
Ispahan. Cadiul îl ruga pe Abu-l-Kasim să înmî- 
neze teancul acesta de hîrtie șeihului (Abu-Ali) și 
să-l roage să răspundă la întrebările puse de în- 
văţaţi. Și iată că Abu-l-Kasim veni la șeih într-o 
zi foarte călduroasă, cînd soarele se topea însuși 
de fierbințeală și i-a înmînat scrisoarea primită și 
teancul de hirtii cu întrebările învăţaţilor din Şi- 
raz. Șeihul a citit scrisoarea și i-a restituit-o lui 
Abu-l-Kasim, iar teancul de hirtie și l-a așezat în 
faţă. Cit timp cei prezenţi au mai schimbat o vorbă, 
el a parcurs paginile scrise: apoi Abu-l-Kasim a 
plecat, iar șeihul mi-a poruncit să-i aduc hîrtie albă 
și să tai din ea vreo cinci topuri, fiecare alcătuit 
din zece coli, de mărimea unui sfert de faraon. 
Noi am rostit o rugăciune de seară, am adus făclii, 
iar șeihul a poruncit să se aducă vin. Invitîndu-ne, 
pe mine și pe fratele său, să luăm loc, șeihul ne-a 
poftit să bem, iar el a început să scrie răspunsurile 
la întrebările puse de învățații din Şiraz. Și dînsul 
a scris, tot gustind din vin, pînă la miezul nopţii 
cînd pe mine și pe fratele său, ne-a biruit somnul. 
Atunci ne-a poruncit să plecăm. În zori, cineva a 
bătut la ușa mea: era trimisul șeihului care mă 
ruga să vin la dumnealui. L-am găsit pe covorașul 
de rugăciune, avînd în faţa lui cele cinci topuri de 
hîrtie, scrise toate. Şi dînsul mi-a zis : «la aceasta, 
mergi la șeihul Abu-l-Kasim al-Kirmani și spune-i 
că m-am grăbit să răspund la întrebările puse, ca 
să nu-l rețin pe călărețul trimis». Cînd am adus 
lui Abu-l-Kasim teancul de hirtie scrisă, acela s-a 
mirat foarte mult și l-a expediat fără întirziere pe 
trimis, comunicîndu-le învăţaţilor din Şiraz că toate 
răspunsurile le-a scris într-o noapte. Și această 
faptă a intrat în istorie...“ 

„„Trec anii... Tot mai mult și mai mult crește 
slava lui Abu-Ali al-Husein ibn-Sina. Tot mai larg 
se răspîndesc în toată lumea Orientului valoroasele 
lui cărţi, care vor educa și instrui noi și noi gene- 
raţii de oameni culți. Are elevi și adepți la Bagdad, 
la Damasc, în Egipt... Oamenii învăţaţi din tot 

Orientul Mijlociu se adună la Ispahan, câ să-l as- 
culte pe șeihul-ur-rais. Mulţi îi scriu, îi trimit ma- 
nuscrise, îi cer sfaturi. El aduce glorie micului stat 
care i-a oferit ospitalitate. 

Emirul Ala-ud-Davla înţelegea aceasta. Neîn- 
cumetîndu-se niciodată să-l refuze, îi arăta întot- 
deauna bunăvoință și îi acorda cinstirea bine- 
meritată. 

Dar mai mult decît toate, altele îl bucurau pe 
Abu-Ali. Treptat, Ala-ud-Davla începu să priceapă 
şi să preţuiască adevărata valoare a științei. El era 
bucuros să susțină orice propuneri și întreprinderi 
ale lui Abu-Ali, și-l însărcină chiar cu executarea 
unor lucrări foarte importante, poate nu fără un 
gînd ascuns ce-i mijea în adîncul sufletului. El 
gîndea că toate cele înfăptuite vor proslăvi și mai 
mult Ispahanul și, o dată cu el, numele său. Moște- 
nitorul tronului său, elevul lui Abu-Ali, luă parte 
la multe proiecte și lucrări de-ale învățătorului. 
El lucra în laboratorul înjghebat de Ibn Sina, îl 
ajuta în observaţiile sale astronomice... Cu ajuto- 
rul suveranului și al fiului, Abu-Ali a făurit instru- 
mente de măsură atît de precise, cum nu existau în 
nici un alt observator din lume. îi 

Dar războaiele îl nemulțumeau. Abu: nu se 
putea de loc împăca cu războiul, cu cuceririle hră- 
păreţe, convins că niciodată acestea nu aduc nimic 
bun. El se străduia să-i convingă în acest sens pe 
toţi cîrmuitorii cu care s-a întîlnit cîndva în viața 
sa, dar a fost în zadar ! Cu atît mai greu îi era însă 
să întrerupă lucrările sale științifice, și să-l înso- 
țească pe Ala-ud-Davla. 

Anii de pribegie și de muncă istovitoare au în- 
ceput, încet-încet, să se răsfrîngă asupra sănătăţii 
sale. Dimineaţa privindu-se în metalul lustruit al 
oglinzii, el vedea o faţă obosită, cu ghiocei la tîm- 
ple și umflături vinete sub ochi. Și nici nu mai era 
zvelt ca înainte. 

Unele războaie, impuse de împrejurări, aduceau 
multe nenorociri și suferințe. Așa s-a întîmplat, de 
pildă, după moartea Saiidei. Sultanul Mahmud de 

parcă atita ar fi așteptat. Şi-a trimis în grabă arma- 
tele în Rei, ocupîndu-l și alipindu-l teritoriilor sale. 
Situaţia Ispahanului s-a complicat dintr-o dată. 
Abu-Ali a trebuit să folosească întreaga lui expe- 
riență, toate cunoștințele sale, pentru a-l ajuta pe 
Ala-ud-Davla să păstreze relaţii prietenești cu 
Massud, fiul lui Mahmud, numit rezident la Rei. 
Totuși, războinicul Massud a pornit împotriva Is- 
pahanului și l-a cotropit. Lucrul acesta s-a petrecut 
pe neașteptate și atît de fulgerător, încît numai 
emirul cu sfetnicii săi cei mai apropiaţi au izbutit 
să părăsească orașul. Chiar și familiile lor au ră- 
mas în Ispahan. A rămas și frumoasa soră a emi- 
rului. 

Ala-ud-Davla și apropiații săi s-au retras și s-au 
zăvorit în fortăreață. Acolo așteptau răspuns de la 
Massud, la mesajul compus de Abu-Ali. Ca răspuns 
la această scrisoare, Massud îi comunica lui Ala- 
ud-Davla că deoarece se căsătorește cu sora lui, 
găsește de cuviință să-i restituie fratelui miresei 
tronul Ispahanului... 

Următorii doi-trei ani se scurseră destul de li- 
niștit. Dar iată că în Ispahan sosiră vești despre 
moartea, sultanului Mahmud. 

Moartea sultanului, care a năzuit să-i fie pro- 
tector făcîndu-l astfel să pribegească toată viaţa, 
nu l-a bucurat de loc pe Ibn Sina, după cum nici 
pe cîrmuitorul Ispahanului nu l-a bucurat. Această 
veste aduse tuturor numai un zbucium zadarnic. 
Massud l-a moștenit pe părintele său, devenind 
sultan al Gaznei, iar ca rezident la Rei a fost nu- 
mit Abu-Sahli Horesanul — un vecin rău, lacom, 
cu mult mai mult pornit să cucerească Ispahanul 
decît să întreţină relaţii de bună-vecinătate cu el. 

Tot mai dese erau ciocnirile dintre oștiri. Pînă 
la urmă, armatele lui Sahli au năvălit în oraș. 

Pe ispahani i-a cuprins zăpăceala și groaza. 
Guleamii gaznieni, pe care nimeni și nimic nu-i 
mai putea opri, dădeau foc caselor, îi prădau pe 
cetăţeni, spărgeau prăvăliile, distrugeau și jefuiau 
bazarele. Apropiaţii emirului și bogătașii au fugit 

din oraș, lăsînd toată averea în mîinile năvălito- 
rilor învingători. 

Peste un timp oarecare, venindu-și în fire după 
prima lovitură și spaimă, armata ispahană a izbutit, 
printr-o lovitură fulgerătoare, să-i scoată și să-i go- 
nească pe dușmani din oraș și din ţară. Ispahanul 
curățat de vrăjmași putea din nou începe reface- 
rea sa. Ce sărăcie și ce mizerie îndura însă bietul 
popor! Cît erau de jefuiţi și ruinaţi locuitorii |... 

Şi casa lui Abu-Ali a fost prădată, ca a multor 
altora. Toată averea jefuită! Dar lucru principal 
— au pierit cărţile și manuscrisele pe care nicio- 
dată și nimeni nu le va mai putea reface! 

De data aceasta nenorocirea era ireparabilă. 

Învăţatul se apropia de casa sa. El intră înce- 
tișor pe ușă și străbătu una după alta toate odăile. 
Perdelele și covoarele din pereţi fuseseră smulse 
și sfirtecate, fresca de pe pereţi era afumată de nu 
se mai putea recunoaște; dușumelele erau pline 
de noroi, fîn, pietre... Într-un ungher se mai afla 
unul din sipetele în care se păstrau cărți. Era des- 
chis și sfărîmat. Chiar și polițele de cărţi erau fă- 
rimate. Îmbătrinit și încovoiat de suferință și du- 
rere, cînd ajunse în ușa cabinetului său de lucru, 
Abu-Ali se sprijini ușor de prag, să nu cadă. În su- 
fletul său mai mijea încă speranţa că va găsi mă- 
car unele pagini răzlețe din ultima sa lucrare, în 
care pusese tot ce putea da mintea sa matură, îm- 
bogăţită de ani cu înţelepciune și experienţă — 
„Kitab-ul-insaf“ (Cartea dreptăţii). Dar... nimic... 
Roadele muncii încordate de ani și ani fuseseră 
toate nimicite. Doar vîntul gonea prin curte foi 
de hîrtie înnegrite și arse... 

Îmbătrînit dintr-o dată cu zeci de ani, Abu-Ali 
ieși din casă copleșit de durere... Nici cuvintele de 
mîngiiere pe care încercă să i le spună Abdul-Va- 
hid nu putură să-i aline durerea pricinuită de ma- 
rea sa pierdere. 

Prea mult suflet depusese, prea multă muncă și 
energie cheltuise în acest manuscris al său. 

Şi iarăși îi strînse inima acel simțămînt de sin- 
gurătate. Abu-Ali era nedumerit. De unde vine 
acest simțămînt ? Nu este el întotdeauna înconju- 
rat de oameni? Ori nu are el prieteni devotați, 
elevi dragi și iubitori ? Oare nu face mai mult prie- 
tenia acestora decit toate pierderile de avere, chiar 
și decît pierderea manuscriselor ? 

Deodată parcă un gînd îl lumină! A mers prea 
departe, depășindu-i pe contemporani. În rînd cu 
el sint prea puţini oameni care ar fi în stare să-i 
ia din mîini făclia aprinsă a științei și să continue 
a lumina calea generaţiilor viitoare. Elevii, oricît 
s-a zbătut el să-i trezească, să-i înalțe, să-i întra- 
ripeze, prea puţini i-au îndreptăţit nădejdile. Toţi 
tineri înzestrați, cinstiţi, desigur că vor face tot 
ce vor putea, dar cei mai mulți dintre ei au posi- 
bilități mărginite, iar dușmani de jur împrejur sînt 
o mulţime, Nu-i vor învinge, oare ? Numai el pă- 
şea înainte, tot înainte, fără să privească înapoi. 
Purtătorii de cealmă, cu inculta lor bîiguială teo- 
logică, sufiștii cu a lor neîmpotrivire răului, bigoţii 
fățarnici, cruzii și obscurantiștii fanatici, pseudo- 
învățații, astrologii, alchimiștii, magii, vrăjitorii, 
făcătorii de minuni — toţi s-au unit împotriva lui, 
ca să-i smulgă din mîini făclia și să-i stingă lumina 
focului care trebuie să ardă pentru a lumina calea 
în viitor a omenirii. Dar el ţine cu strășnicie făclia 
în mîini și dușmanii nu i-o vor putea smulge ! Dar 
cînd va fi în mîna elevilor săi ?! 

Toţi vrăjmașii, ca și cucuvelele, se tem de lu- 
mină și doresc întunericul. 

Nu cumva moartea lui va fi victoria întuneri- 
cului și a dușmanilor lui ? 

Giîndul la moarte, în ultima vreme, tot mai des 
şi mai des îi cuprinde lui Ibn Sina sufletul. Dar el 
gonește aceste gînduri negre. Nu! E încă tare și 
se împotrivește cu îndiîrjire bolilor... 

Toate gindurile negre de astăzi sînt alungate 
de unul singur, mai luminos. Abu-Ali își amintește 
că pierderea operelor sale nu e chiar atit de tra- 
gică : tot ce a fost scris de el a fost transcris şi 

răspîndit în zeci și chiar sute de exemplare în toată 
lumea Orientului. A dispărut definitiv numai „Car- 
tea dreptăţii“, dar și pe aceasta el o ţine minte pe 
de rost. Poate că și aceasta, odată și odată, o va 
scrie din nou. Numai să fie sănătos! 

Nu în zadar Abu-Ali se gîndeşte la sănătate. 
Organismul său, cîndva plin de vigoare, s-a şu- 
brezit. 

Astăzi, dis-de-dimineaţă, de pildă, Abu-Ali nu 
s-a simţit bine. A avut cumplite dureri de stomac 
şi accese de astmă. 

„Anii nu cruţă pe nimeni ! Cincizeci și şase de 
toamne... Nu cumva asta este bătrîneţea ? giîndește 
el trist. Atît de puţin am înfăptuit din tot ce-am 
plănuit încît nici nu-mi vine a crede că de undeva 
poate pîndi moartea !” 

Și parcă spre confirmarea gîndurilor negre, ia- 
răși încep durerile pătrunzătoare ale colicilor, 

Cărămizi calde și alte oblojeli le aplică un stă- 
ruitor și foarte tînăr medic. Dar de lîngă învăţat 
lipsește devotatul său Abdul-Vahid, plecat la răz- 
boi împreună cu emirul Ispahanului. Și, pe lîngă 
toate, curierul i-a adus din partea emirului Ala-ud- 
Davla poruncă să plece și el la Aizegi. 

Închizînd ochii, Abu-Ali caută să-și aducă aminte 
ce leacuri pot să-l vindece mai bine și mai repede. 
Și-și începe tratamentul singur. 

Peste patru-cinci zile Ibn Sina se simte mai 
bine, așa că poate răspunde la chemarea emirului. 
În drum însă, îl doboară iarăși un acces de colici, 
de data asta atît de puternic încît nu-l mai ajută 
puterile să urmărească în ce mod îl lecuiesc. Iar 
un medic, un întîmplător călător și tovarăș de drum 
al lui Ibn Sina, i-a dat o porţie de două ori mai 
mare decît trebuia de seminţe de ţelină, care i-au 
stîrnit mai rău plăgile intestinului. 

Ciudat lucru să ţi-l închipui pe medicul Abu- 
Ali cel veșnic activ, stînd acum bolnav, fără un 
ajutor ca lumea, culcat într-o odăiță mică și scundă, 
ocupată la întîmplare într-un caravan-sarai, el care 
toată viața a făcut numai bine, el care a purtat 

atîta grijă semenilor și a vindecat atîția bolnavi, 
să zacă acum în chinuri groaznice, între oameni 
străini, nepăsători și indiferenți ! 

Ce tristă întorsătură a luat viaţa sa! Unii din 
elevii săi au plecat din Ispahan, alţii l-au însoţit 
pe emir în război, iar fratele său, Mahmud, se află 
la Hamadan. 

Situația lui Abu-Ali se înrăutățește pe zi ce 

trece... Durerile-i sînt de neîndurat. 
Să-i dați opiu — zice medicul, adresîndu-se 
slujitorului — și picură leneș într-o căniță lichidul 
negru și dens. Zece sau cincisprezece picături, 
n-are importanţă, spuse el, trecînd vasul cu doc- 
torie slujitorului și ieșind afară din odaie, 

Dar forţele bolnavului nu sînt încă epuizate, 
Agăţindu-se de viaţă, el înfringe chiar şi negii- 
jența condamnabilă a acestor doltorași... Pînă la 
urmă, sluga devotată l-a dus pe Abu-Ali, din pro- 
prie iniţiativă, la Ispahan. 

Întors din campanie, emirul Ala-ud-Davla l-a 
găsit pe Abu-Ali încă bolnav, la pat. Cu toate aces- 
tea, el era totuși cufundat în lucrări științifice, 

O dată cu emirul s-a întors și Abdul-Vahid. Abu- 
Ali părea că începe cîte puţin a se însănătoși.: În 
tot cazul, cînd Ala-ud-Davla a plecat să viziteze 
Hamadanul ocupat de el, Abu-Ali l-a însoțit. Dar 
în drum, iarăși l-a țintuit la pat accesul de colici: 
aceeași boală despre care scrisese o lucrare vastă. 

Într-o frumoasă dimineaţă de vară, biruitorul 
Ala-ud-Davla a intrat în Hamadan însoţit de o 
suită strălucită, Seara, cînd toate ulițele orașului 
gemeau de mulţimea ieșită să-și sărbătorească în- 
vingătorul la lumina rugurilor aprinse, a faclelor 
și a opaițelor cu ulei, cînd carnaele mugeau și 
trîmbiţele ridicau osanale cuceritorului, patru sclavi 
purtau prin oraș, în palanchin, pe învățătorul bol- 
nav fără de speranţă. Și au venit să-și ia rămas 
bun de la muribund toți oamenii din Hamadan 
care îl cunoșteau. Abu-Ali dădu ultimele dispozi- 
ţii : porunci să fie eliberaţi și răsplătiți sclavii săi. 
Rugă ca averea sa să fie împărţită la săraci. 

— Grăbiţi-vă... să-mi împliniți poruncile, rosti 
el cu glas slab. Vreau să mor sărac și liber!... 

— Ce leac să vă pregătesc, scumpe șeih? — 
îl întrebă Abdul-Vahid, cu desperare în glas, păs- 
strîndu-și credința neștirbită în atotputernicia 
artei medicale a învățătorului său. 

învățatul, însă, deznădăjduit, dădu slab din 
mînă... 

Apoi, adunîndu-și ultimele forţe, cu un zîmbet 
ușor pe faţa-i slăbită — doar piele și oase — șopti: 


Din pulbere pînă la cer cu stele 
Știu taina universului întreg... 

Am dezlegat cu sîrg probleme grele 
Dar taina morții... nu pot s-o dezleg... 


Acestea au fost ultimele cuvinte ale lui Abu- 
Ali al-Husein ibn-Abdallah ibn Sina, cunoscut în 
lumea întreagă sub numele de AVICENNA, 

Anul 980 


Anii 986—87 


Anii 994—96 


Anii 995—996 


Anul 999 


Anul 1000 


Anul 1002 


Anii 1002—10 

LUI ABU-ALI IBN SINA 


` 
Husein ibn Sina s-a născut în satul 
Afșani, lingă Buhara. 

Mutarea familiei Ibn Sina în Buhara. 
Începutul învățăturii. 

Tbn Sina studiază medicina și ajunge 
hakim vestit, 

Boala emirului Nuh ibn Mansur. Vin- 
decarea. lui de către medicul Ibn Sina. 
Tinărului învățat i se îngăduie să 
lucreze în biblioteca Samanizilor. 
Cucerirea Buharei de către ilek han 
Nasr. Căderea dinastiei Samanizilor. 
Picirea în flăcări a bibliotecii. 
Primele opere de sine stătătoare ale 
lui Ibn Sina: „Culegeri”, „Total și 
rezultat”, „Cartea binefacerii şi a 
păcaiului“. Moartea părintelui său. 
Mutarea lui Ibn Sina cu familia în 
Horezm. 

Inceputul domniei horezmşahului 
Ma-mun ibn Ma-mun. „Academia“ 
horezmșahului. 

Strălucita pleiadă de învăţaţi de la 
curtea  horezmșahului. Sosirea lui 
Biruni în Horezm. Polemica Jui Ibn 
Sina cu Al-Biruni în probleme de 
ştiinţă. Sultanul Mahmud Gazniul îşi 
întinde ghearele spre Horezm. 


Anii 1011—12 


Anul 1012 


Anii 1013—14 


Anul 1017 


Anii 1017—23 


Anul 1023 


Fuga lui Ibn Sina din Horezm. Pere- 
grinările la Nessa, Abiverd, Tus, Ni- 
şapur şi în alte părţi. Sultanul Mah- 
mud trimite spre recunoaştere por- 
tretul lui Ibn Sina. 

Mutarea la Giurgian. Moartea lui 
Kabus ibn Vașmghir sultan al Giur- 
gianului. Venirea la putere a fiului 
sultanului — Manucehr (1012-1029). 
Ibn Sina îi dictează elevului său car- 
tea „Tratat prescurtat de logică”. 
In perioada Giurgianului a mai scris : 
„Apariție. și întoarcere”.  „Obser- 
vații generale“. Incepe „Canonul 
ştiinţei medicale”. Termină prescur- 
tarea operei lui Ptolemeu — „Alma- 
ghest“. 

Mutarea la Rei. Vindecarea bolii psi- 
hice a tinărului conducător al Reiu- 
lui. Scrie numeroase opere științifice. 
Mutarea la Hamadan, la Şams-ud- 
Davla, emirul Hamadanului. Cartea 
lui Ibn Sina „Leacuri pentru inimă”. 
Ocuparea Horezmului de către sul- 
tanului Mahmud Gazniul. 

Viaţa în Hamadan. Ibn Sina, vizir 
al emirului din Hamadan. Lucrări 
ştiinţifice, Atacul asupra casei lui Ibn 
Sina. învățatul se ascunde. Şams-ud- 
Davla îl recheamă pe Ibn Sina. Moar- 
tea lui Șams în timpul campaniei. 
Moștenitorul emirului îl persecută pe 
învăţat. Ibn Sina este închis în for- 
tăreața Fargian. Creaţiile sale în în- 
chisoarea fortăreței. Povestirea des- 
pre „Haia-fiul lui Iakzan“, „Cartea 
conducerii“, „Cartea despre co- 
lci” ş.a. 

Fuga lui Ibn Sina în Ispahan, la Ala- 
ud-Davla. Adunarea învățaților (Aca- 

Anul 1036 


Anul 1037 


demie) la curtea emirului. Ibn Sina, 
sfetnic apropiat al emirului. Activi- 
tatea rodnică în domeniul științific. 
Terminarea „Canonului științei me- 
dicale”. Scrie „Cartea științei” în lim- 
ba darii dedicată lui Ala-ud-Davla și 
multe alte lucrări. 

Expediția lui Ala-ud-Davla împotriva 
Hamadanului și cucerirea lui. 
Boala și moartea lui Ibn Sina. 

